
EDITORIAL 


Wilhelm DANCĂ 
Formarea permanentă: Când st pentru cine? ia ds ed. a a dea e Sas atata a 11 


Formarea permanentă este o necesitate continuă şi pentru toți oamenii, având în 
vedere confuzia axiologică şi derutantele schimbări ce influențează societatea con- 
temporană. Pornind de la aceasta constatare, autorul studiului ce introduce în tema- 
tica numărului XX al revistei Dialog teologic, aprofundează învățătura conciliară şi 
cea magisterială recentă, precum şi cea a Sinodului diecezan din Iaşi, subliniind im- 
portanta unei continue educatii creştine a persoanelor laice, a căror misiune este aceea 
de a sfinţi realitățile temporare, dar şi a preotului, chemat să fie ministru al lui Cristos 
în lumea contemporană şi administrator al sfintelor taine. Formarea permanentă este 
un drept, dar şi o datorie ce trebuie să dobândească un caracter integral şi unificator; 
de aceea, rămâne o exigenta vie şi angajantă atât pentru preoți, cât şi pentru laici. 


COMUNICĂRI 


Vladimir PETERCĂ 
Sursa nedreptatilor şi a dezordinii din lume: nebunia. Comentariu la Ps 14 ....... 15 


La sfârşitul secolului al XIX-lea, lumea a fost răscolită de cuvintele lui Nietzsche: 
„Dumnezeu a murit, noi l-am ucis!” Nihilismul formulat astfel are însă origini mai 
vechi, ajungând până în Vechiul Testament. Autorul studiului explică valenţele și ca- 
uzele unor astfel de cuvinte, aşa cum reies din Ps 14, dar şi din contextul mai amplu 
veterotestamentar. Ps 14 prezintă în termeni programatici şi într-un limbaj dur două 
categorii de oameni, pe de o parte, cei drepți, săraci si oprimati, al căror apărător este 
Dumnezeu, iar pe de altă parte, cei păcătoşi şi „nebuni”, a căror viata reflectă ateismul 
practic. Mesajul studiului de fata îl preia pe cel biblic din Ps 14, care este de fapt o 
sinteză a Vechiului Testament, expunându-l într-un mod adecvat omului contempo- 
ran: adevărul lui Dumnezeu triumfă prin bunătate şi dreptate, căci fericirea „nebuni- 
lor” este doar aparentă și înșelătoare. 

Michel CAGIN 
Genevieve Fondane. O viata închinată misterului lui Israel .......... cc... 30 


Israelul a avut una dintre cele mai tulburătoare istorii. Secolul al XX-lea reprezintă 
pentru acest popor dar şi pentru omenirea întreagă o amintire dureroasă. Articolul 
prezintă biografia lui Genévieve Fondane, convertită la catolicism, dupa cum reiese 
din corespondenţa ţinută cu J. Maritain şi cu soția sa Raissa Maritain. Sotie a gândi- 
torului şi poetului evreu Benjamin Fondane, în timpul detenţiei acestuia la Auschwitz 
şi după moartea lui, Genévieve Fondane simte puterea harului lui Dumnezeu ce o 
coplesea; după mai multe întrebări şi căutări, intră în ordinul calugaritelor Notre 
Dame de Sion. Biografia de fata are un mesaj şi pentru omul zilelor noastre, intruchi- 
pând atât un reproş adus antisemitismului, cât şi o punte valoroasă în dialogul dintre 
evrei şi creştini. 


Vittorio POSSENTI 
Misterul lui Israel. J. Maritain şi Conciliul al II-lea din Vatican... 51 


La elaborarea documentelor celui de-al II-lea Conciliu din Vatican au conlucrat bi- 
blişti, teologi, liturgisti, dar şi filozofi. Dintre aceştia din urmă, J. Maritain a contribuit 
prin viziunea sa despre identitatea poporului evreu ca naţiune aleasă de Dumnezeu. 
Prin participarea la Conciliu, dar şi prin cartea Misterul lui Israel, J. Maritain a recu- 
noscut şi a denunțat orice formă de antisemitism, religios, social, economic şi politic. 
„Esenţa spirituală a antisemitismului este în ultimă instanţă un fenomen cristofobic”. 
În studiul de fata, V. Possenti ilustrează conotatiile „misterului lui Israel” pentru lu- 
mea întreagă, reluând în final orientarea filozofului francez: în cadrul dialogului in- 
terreligios este necesară descoperirea legăturii dintre noul popor ales şi Israel, dintre 
Biserică şi poporul Sinagogii. 


Virgil NEMOIANU 
Două aspecte ale catolicismului american... eee 78 


În ultimele decenii, au apărut mai multe studii statistice despre situaţia catolicismului 
din Europa de Vest, ce proiectează o umbră de pesimism asupra viitorului. O altfel de 
imagine ne transmite articolul prof. V. Nemoianu, ce expune istoria, evoluţia, situația 
actuală si perspectivele catolicismului din America. Desi minoritar şi constituit din- 
tr-o mulțime pestriță de emigranţi, catolicismul de aici şi-a păstrat vigoarea, prezen- 
tându-se astăzi ca o comunitate vie si activă. In această lumină, autorul expune pe 
scurt, dar realist, caracteristicile acestei Biserici: situaţia clerului și a laicilor, intelec- 
tualitatea catolică, teologii, politicienii şi mass-media catolice. În finalul articolului, 
V. Nemoianu mută accentul de pe analiza aspectelor interioare ale Bisericii Catolice 
din SUA pe deschiderea ei, exprimând speranţa că dialogul dintre catolici şi orto- 
docşi va aduce roade pentru ambele Biserici. 


CUPRINS 5 


Ermis SEGATTI 
Tendinţe în reînnoirea teologică din India. 
Despre Dumnezeu. Premise și precursori. ..... <a 95 


În ultimul timp, europenii au manifestat în căutările lor religioase o atracţie crescândă 
pentru religiile asiatice, îndeosebi pentru hinduism si budism. Studiul prezintă toc- 
mai punctele de contact şi de dialog ce se pot stabili între creştinism şi teologia hin- 
dusă indiană, ce exprimă astăzi o tendinţă evidentă de a dobândi autonomie datorită 
conştiinţei înrădăcinării ei într-o tradiţie bogată, consacrată de istorie. Această tradi- 
tie a fost valorificată de teologii hinduşi moderni Stanley Samartha, Vivekananda, 
Upadhyaya, Nilakantha Gorek, Richard de Smet, care au sugerat în operele lor pro- 
funzimea vechii gândiri hinduse, dar şi puntile ce se pot stabili între teologia hindusă 
şi doctrina creştină, între Upanishade şi Cristos. Datorită acestei orientări favorabile 
dialogului interreligios, studiul de fata oferă un suport generos pentru apropierea 
dintre creştini si necrestini în contextul unei lumi globalizate. 


Emil DUMEA 
Cultură, cult si interculturalitate: 
repere istorice si ideologice europene contemporane. ............ ce 126 


În anul 2007, România a aderat la UE, intrând astfel în marea familie multiculturală 
a statelor europene. Acest context socio-politic, dar care are şi implicaţii religioase, 
explică apariția acestui studiu. Autorul expune abundența de sens a termenului „cul- 
tură, aplicându-l la contemporaneitate, reliefând si relaţia pe care o stabileşte cu „cul- 
tul”: o cultură fără cult este rece şi fără suflet, cultul fără cultură este limitarea nejus- 
tificată a omului. În ambientul comunităţii europene, dialogul intercultural reprezintă 
o datorie, o provocare, dar şi o ocazie de cunoaștere reciprocă şi de comunicare de 
valori. Acest dialog este capabil să elimine tensiuni şi schisme ce apar din cauza igno- 
rării celuilalt şi a prejudecatilor leneşe, rămânând de aceea o exigenta continuă şi re- 
ciprocă. 


Claudiu DUMEA 
Diavolul si exorcismele ........ eee 139 


Societatea contemporană experimentează existența răului ca prezenţă şi acţiune, dar 
evită tot mai des să-l identifice cu diavolul, acest subiect intrând în categoria tabuuri- 
lor. Studiul trece peste aceste clișee propunându-şi să releve diversele forme de pre- 
zenta si de acţiune a diavolului si să expună principala armă ce o avem la dispoziţie: 
exorcismul, aşa cum reiese din noul Ritual al exorcismelor. Autorul notează calităţile 
exorcistului şi pregătirea necesară, manifestările exorcizatului înainte, în timpul şi 
după exorcism, conţinutul rugăciunilor de exorcizare, pentru ca, în finalul articolu- 
lui, să scoată în relief că existenţa celui rău nu este o realitate care depinde de opinia 

majorităţii, ci o forţă ostilă ce trebuie luată mereu în considerare de către omul con- 
temporan în deciziile şi actele sale. 


Wilhelm DANCĂ 
Benedict al XVI-lea si iubirea. 
Eros, agape si philia în enciclica Deus caritas est.......... eee 160 


Sfântul Ioan i-a dat lui Dumnezeu o definiţie excelentă: „Dumnezeu este iubire”. Însă 
ce poate să ne spună aceasta, astăzi, când „iubirea este unul dintre cuvintele cele mai 
uzate, dar şi abuzate”? Autorul studiului, păşind pe urmele biografiei şi a primei en- 
ciclice a Papei Benedict al XVI-lea, își propune să risipească umbra de dispreţ ce 
plana asupra termenului eros, arătând că există un eros al lui Dumnezeu, un eros be- 
nevolentiae (diferit de eros concupiscentiae), care este în acelaşi timp agape. Acestea 
două nu pot fi nicicând despărțite, ele realizând împreună natura adevăratei iubiri. 
Philia (prietenia) se încadrează între eros (iubirea ascendentă) şi agape (iubirea des- 
cendenta), ea fiind împlinirea desăvârşitei comuniunii şi cu Dumnezeu şi cu aproa- 
pele. În concluzia acestui demers teologic, autorul distinge o notă dinamică a misiu- 
nii omului: agape este legea fundamentală a vieţii sale, însă iubirea nu este o stare 
dobândită, ci o continuă creştere. 


RECENZII: ec ceea at vada Goh aa ana state a ata ale ada 181 


SUMMARY 


EDITORIAL 


Wilhelm DANCĂ 
The permanent formation: when and for whom?......... eee 11 


The permanent formation is a necessity every time and for every people, taking into 
account the axiological confusions and the misleading changes which are influencing 
the contemporary society. Starting from this point, the author of the editorial which 
introduces the theme of the 20" number of the theological magazine Dialog Teologic, 
considering thoroughly the doctrine of the Council Vatican II, the recent teaching of 
the Catholic Church, and the decisions of the Synod of Iasi, underlining the impor- 
tance of the permanent Christian formation of both of lay persons, whose mission is 
to sanctify the temporary realities, and of priests, called to be ministers of Christ in 
this changing world and servant of the holy sacraments. The permanent formation is 
a right, but also a duty and has to get an integral and unifying dimension that is why 
it remains an urgent exigency both for priests and for lay persons. 


COMMUNICATIONS 


Vladimir PETERCA 
The cause of the injustices and disorders in the world: madness. 
Commentary to Ps 14 oo. cc eee 15 


At the end of the XIX" century, the whole world was stirred up by the words of Ni- 
etzsche: “God is dead. We have killed him!” The nihilism expressed in this way has 
very old roots, reaching the time of the Ancient Testament. The author of this study, 
starting both from the Ps 14, and from the wider context of the Ancient Testament, 
explains the valences and the causes of these words. The Ps 14, in programmatic and 
common terms identifies two categories of people: on one hand, the man of justice, 
the poor and oppressed one, whose Defender is God, and, on the other hand, the sin- 
ner and “mad”, whose life mirrors the practical atheism. The message of this study, 
addressed to the contemporary people, is the one of Ps 14, which, at his turn, repre- 
sents the synthesis of the Ancient Testament theology: the true God triumphs through 
goodness and justice, because the “mad’s” happiness is just apparent and deceptive. 

Michel CAGIN 
Genevieve Fondane. A life devoted to the mystery of Israel. .......... 0.00.0 eee 30 


Israel had one of the most troubling history. The XX" century represents for this peo- 
ple and for the whole humanity a painful remembrance. This article presents the 
Genevieve Fondane’s biography converted to Christian faith, as it results from the 
correspondence maintained with J. Maritain and his wife Raissa Maritain. Wife of the 
Jewish thinker Benjamin Fondane, during his detention at Auschwitz and after his 
death, Genévieve felt the power of God's grace and, after many demands, asked to 
enter the order of the nuns Notre Dame of Sion. The present biography has a chal- 
lenging message for nowadays people, representing both a reproach to anti-Semitism 
and a precious bridge in the dialogue between Jewish people and Christians. 


Vittorio POSSENTI 
The mystery of Israel. J. Maritain and the second Council of Vatican ............. 51 


At the elaboration of the documents of the second Council of Vatican worked to- 
gether biblists, liturgists, theologians and philosophers. Among the philosophers, J. 
Maritain contributed through his vision about the Jewish people as God's chosen 
people. Both through his participation to the Council and through his book “Mystery 
of Israel’, J. Maritain identified and denounced every form of anti-Semitism, reli- 
gious, social, economical and political. “The spiritual essence of anti-Semitism is fi- 
nally a christo-phobia phenomenon” In the present article, V. Possenti illustrates the 
connotations of Israel’s mystery for the whole world, taking back the orientation of 
the French philosopher J. Maritain: in the interreligious dialog is necessary to dis- 
cover the connections between the new chosen people and Israel, between the new 
God's people and the people of the Synagogue. 


Virgil NEMOIANU 
Two aspects of the American Catholicism ......0 0.0.00 e ccc cece cece eens 78 


In the last decades there have appeared many statistical studies about the situation of 
the Catholicism in the West of Europe, which cast a shadow of pessimism on its fu- 
ture. A different image proposes the article of Virgil Nemoianu, about the history, 
evolution, current situation and future perspectives of the American Catholicism. 
Even if a minority and constituted of immigrants, the Catholic Church in America 
maintained its vigour, presenting itself as a vivid and active community. The author 
exposes shortly but realistic the specific features of this Church speaking about: the 
situation of the clergy and of lay persons, the American intellectuals, theologians, 
politicians and mass-media. Finally, he extends his vision about Church, expressing 
his hope that dialog between orthodox Christian and Catholics in America will bring 
rich fruits for both Churches. 


SUMMARY 9 


Ermis SEGATTI 
Tendencies in the theological renovation in India. About God. 
Pre-requisites and forerunners 2 da a ao o e a ton CEA dak CaN RES ART OS 95 


In the last decades, Europeans manifested in their religious seeking a grow attraction 
for the Asiatic religions, especially for Hinduism and Buddhism. This study exposes 
actually the points of contact and of dialog which can be established between Chris- 
tians and Indian Hindu theology, which manifests an obvious inclination of getting 
autonomy, thanks to its sticking root in a very rich tradition recognized by history. 
This tradition was valued by the modern Hindu theologians: Standley Samartha, 
Vivekananda, Upadhyaya, Neakantha Gorec, Richard of Smet, who suggested in their 
books the deepness of the old Hindu thinking, and the relations which can be devel- 
oped between the Hindu theology and the Christian doctrine, between Upanishads 
and the Christ. Thanks to its orientations favourable to the interreligious dialog, the 
study offers a generous opening to the approaching between Christians and non- 
Christians in the context of a globalized world. 


Emil DUMEA 
Culture, cult and inter-cultural: 
historical and ideological European reference points .......... eee 126 


At the beginning of 2007, Romania joined UE, belonging in this way to the great in- 
tercultural family of the European states. This social-political context, which has also 
religious implications, explains the appearance of this essay. The author exposes the 
plenty of signification of the term culture applying it in the present times, bringing 
out into bold relief the relation with cult: culture without cult is cold and empty; cult 
without culture is the unjustified limitation of the human person. In the context of 
the European community the inter-cultural dialog is both a duty and an occasion of 
reciprocal knowledge and of communicating values. This dialog is able to eliminate 
tensions and schisms caused by the ignoring of the other partner, remaining in this 
way a permanent and reciprocal requirement. 


Claudiu DUMEA 
Devil GH: CX OPCISINS see boss e aa he orcas eee Gotten arg Pre REA aa hes ble de nea a 139 


The contemporary society feels the Evil's existence as presence and action, but avoids 
often attributing it the name “Devil”, this subject belonging to the category of taboos. 
The study surpasses these clichés and tries to underline the different form of Devil’s 
presence and to expose the main arms we have against him: exorcisms, as it results 
from the new Ritual of exorcism. The author indicates the exorcists qualities, the ma- 
nifestations of the exorcised person before, during and after exorcism, the content of 
exorcisms’ prayers, and finally highlights that Devil's existence is not a reality which 

depends on the opinion of the majority, but a hostile force which can influence the 
decisions and actions of nowadays people. 


Wilhelm DANCĂ 
Pope Benedict XVI and the love. 
Eros, agape and philia in the Encyclical Letter Deus Caritas est................. 160 


Saint John gave God an excellent definition: God is love. But, what can expressed 
these words today, when “love is one of the most used and abused word”? The author 
of this study, following closed the biography and the first encyclical letter of Benedict 
XVI, dispels the shadow of contempt which glided on the term eros, showing that 
there is a God’s eros, eros benevolentiae (different from eros concupiscentiae), which is 
in the same time agape. These two forms can not be separated they both setting up 
the nature of the true love. Philia (friendship) harmonises whit eros (the ascendant 
love) and agape (the descendent love), being the fulfilment of the communion both 
with God and with people. In the conclusion of this theological approach, the author 
gives the man’s mission a dynamic note: agape is the fundamental law of his life, and 
this love is not a conquered state but a permanent increase. 

EDITORIAL 


FORMAREA PERMANENTĂ, CÂND ȘI PENTRU CINE? 


Wilhelm DANCĂ 
Institutul Teologic Romano-Catolic din Iasi 


La orice vârstă si în oricare condiţie de viata!. Dacă formarea permanentă 
este o necesitate oricând și pentru orice om, astăzi, având în vedere confuzia 
valorică în care trăim şi marile şi profundele schimbări care au loc, ea este şi 
urgentă, şi importantă. Din punct de vedere creştin, formarea permanentă 
comportă accente diferite, după cum este vorba despre creștinii laici sau despre 
clerici şi persoane consacrate. Într-un sens larg, putem spune că toți membrii 
Bisericii au dreptul la o continuă educaţie creştină, dar într-un sens restrâns, 
vorbim despre formare permanentă în cazul creştinilor laici angajaţi în diferite 
activități pastorale, deci în calitate de colaboratori ai preotului şi episcopului 
şi apoi, bineînţeles, în cazul slujitorilor hirotoniți. 

Dar indiferent care ar fi punctul nostru de vedre asupra acestei chestiuni, 
formarea permanentă este un drept si o obligație; de aceea, grija aplicării ei 
revine, în primul rând, chiar creștinului laic sau preotului însuşi şi, în al doi- 
lea, rând comunităţii reprezentate de episcop sau de paroh. 

Biserica din Iași a trăit vremuri in care formarea creştinilor laici si clerici 
era, mai degrabă, ,,nepermanenta’, în sensul că era restricționată structural, in 
timp şi spaţiu, şi doctrinar, în sensul că principiile şi valorile creştine nu pu- 
teau fi trăite liber în societate. Astăzi, piedicile ideologice şi-au schimbat înfă- 
tisarea, dar aceeaşi este influenţa lor in a restricționa exercitarea dreptului- 
obligaţie al fiecărui credincios la formarea şi la aplicarea învăţăturii creştine în 
viaţa zilnică. 

Situaţia precară a educaţiei creştine, în cazul laicilor, şi necesitatea continu- 
ării formării teologice şi spirituale, în cazul slujitorilor consacrați, a fost con- 
statată si de Sinodul Diecezei de Iasi (2001-2004), care în documentul final, 
Cartea sinodală, a stipulat mai multe recomandări si directive de acţiune pas- 
torală. Printre altele, despre laici se spune: „Pentru ca fiecare creștin să poată 
redescoperi, să facă să crească propria credinţă şi să trăiască în conformitate 


‘IOAN PAUL AL II-LEA, Exortatia apostolică Pastores dabo vobis (25 martie 1992), trad. A. 
Iştoc, Presa Bună, Iasi 2000, nr. 76. De aici înainte, în formă prescurtată: PDV. 

cu demnitatea proprie, este necesară o activitate intensă de formare prin cate- 
heze adecvate”? (CS 201, 1). Iar despre preoţi se spune: 


Formarea permanentă a slujitorilor hirotoniți nu este o simplă datorie de reînno- 
ire culturală sau practică, ci un proces permanent de convertire care vizează pla- 
nul existenţial al preotului, promovând modalităţile spirituale adecvate pentru a 
trăi slujirea în actualul context istoric (CS 169, 1). 


Instrumentele prin care comunitatea creştină este chemată să favorizeze 
formarea tuturor membrilor săi - hirotoniți, consacraţi si laici — sunt nume- 
roase. La bază trebuie aşezat cuvântul lui Dumnezeu. Apoi, vine cateheza sis- 
tematică, diferențiată si flexibilă, care trebuie promovată la toate nivelurile. 
Dar, ştim bine, creşterea în credinţă are loc în mod special în liturgie. Pe lângă 
cateheze, trebuie prevăzute momente potrivite şi locuri de celebrare a Euha- 
ristiei, locuri şi momente de dialog si de schimb de experienţe. Să se dea im- 
portanță si directiunii spirituale ca moment personal forte de educare pentru 
discernământ. Să fie folosite timpurile forte ale exerciţiilor spirituale (cf. CS 
201, 1; 204, 1-7). 

Într-un mod specific, cu referire la creştinii laici angajaţi în lucrarea pasto- 
rală a Bisericii, episcopul trebuie să se îngrijească direct de formarea acestora 
prin organizarea de şcoli corespunzătoare în dieceză (facultăţi de teologie 
pentru laici, cursuri de formare şi de specializare etc.) (cf. CS 215, 1). Deci 
dieceza trebuie să se preocupe să completeze formarea de bază a creştinilor, 
care rămâne cea parohială, cu alte niveluri de formare (cf. CS 216, 1). 

Neîndoielnic, chemarea la creştere, la maturizare continuă, la aducere de 
cât mai mult rod este un aspect fundamental al vieţii şi misiunii credincioşilor 
laici. De aceea, „formarea credincioşilor laici trebuie plasată printre priorită- 
tile diecezei si trebuie plasată în programele de acțiune pastorală, astfel încât 
toate eforturile comunităţii (preoţi, laici şi călugări) să se îndrepte spre acest 
scop”. Dar formarea laicilor trebuie să tindă spre acea unitate cu care este 
însemnată fiinţa lor de mădulare ale Bisericii şi de cetăţeni ai societății umane. 
La această unitate a vieţii i-a invitat Conciliul al II-lea din Vatican pe credin- 
cioşii laici, denuntand ruptura dintre credinţă si viata, dintre Evanghelie si 


2 DIECEZA DE IAŞI, Cartea sinodală. Biserica, noul popor al lui Dumnezeu, este trimisă in 
misiune la oamenii de astăzi, Sapientia, Iasi 2005. De aici înainte, în formă prescurtată: CS. 

3 IOAN PAUL AL II-LEA, Exortatia apostolică Christifideles laici (30 decembrie 1988), trad. 
A. Iştoc, Presa Bună, Iaşi 2002, nr. 57. De aici înainte, în formă prescurtată: CL. 

cultură“. Pe cale de consecinţă, formarea credincioșilor laici trebuie să fie inte- 
grală, adică spirituală, doctrinară, cu accente deosebite pe promovarea cultu- 
rii, a doctrinei sociale a Bisericii şi a valorilor umane (cf. CL 59-60). 

Revenind la preoți, trebuie spus că „primul loc al formării permanente 
pentru preoţii diecezani este slujirea însăşi. Prin exercitarea slujirii ierarhice, 
creşte obiectivitatea vocației si se aprofundează propria dăruire” (CS 169, 1). 
Totuşi, slujirea trebuie integrată cu momente de înnoire teologică şi culturală, 
cu instrumente de orientare şi activități de formare a discernământului pasto- 
ral (cf. CS 169,2). 

Spiritul manifestat în grija pentru formarea permanentă a laicilor şi a cle- 
rului prelungeşte în timp şi spaţiu dorinţa Bisericii adunate în Conciliul al II-lea 
din Vatican: 


Întrucât formarea preoțească, mai ales în condiţiile societăţii actuale, trebuie con- 
tinuată şi perfecționată şi după terminarea ciclului de studii din seminar, confe- 
rintele episcopale au datoria să folosească în fiecare naţiune mijloacele cele mai 
adecvate cum ar fi: institutele pastorale aflate în colaborare cu unele parohii alese 
judicios, sesiuni periodice, activități corespunzătoare, cu ajutorul cărora clerul tânăr 
să fie introdus progresiv, sub aspect spiritual, intelectual şi pastoral, în viata preo- 
teasca şi în activitatea apostolică şi să le poată reinnoi şi perfecționa din zi în zi’. 


Magisteriul recent al Bisericii Catolice a acordat o atenţie deosebită acestui 
aspect, căutând să adâncească ratiunile teologice ale formării permanente. 
Printre acestea, un loc important îl ocupă dinamismul interior sacramentului 
Preotiei, potrivit căruia candidatul la Preotie este chemat de Dumnezeu coram 
Ecclesia să-şi trăiască fidelitatea fata de ministeriul sacerdotal printr-un proces 
de continuă convertire. Oricum, rămâne un lucru cert că „sufletul si forma 
formării permanente a preotului este iubirea pastorală” (PDV 70). 

Desigur, motivațiile formării sunt şi de ordinul logicii bunului-simt, în sen- 
sul că există o legătură intrinsecă între formarea care precede hirotonirea şi 
cea care urmează după aceea, sau de ordin uman, spiritual, intelectual si pas- 
toral. Toate aceste dimensiuni sunt unite de iubirea pastorală, acea iubire care 
îl ajută pe preot să păzească „misterul pe care-l poartă în sine pentru binele 
Bisericii şi al omenirii” (PDV 72). Dar, în cazul preotului, semnificaţia profundă 
a formării permanente merită mai multă atenţie, fiindcă pe această cale preo- 
tul este ajutat să fie şi să acţioneze în spiritul şi după modelul lui Isus, păstorul 


1 CONCILIUL AL II-LEA DIN VATICAN, Constituţia pastorală privind Biserica în lumea 
contemporană Gaudium et spes, ARCB, Bucureşti 2000, nr. 43. 
5 CONCILIUL AL II-LEA DIN VATICAN, Decret privind formarea preoțească Optatam totius, nr. 22. 

cel bun; este chemat să păstreze si să dezvolte în credinţă conştiinţa adevărului 
întreg şi minunat al ființei sale, adică este invitat să creadă în fiinţa lui de mi- 
nistru al lui Cristos si administrator al tainelor lui Dumnezeu (cf. 1Cor 4,1); 
este ajutat să crească în conştiinţa profundei comuniuni care-l leagă de popo- 
rul lui Dumnezeu şi în conștiința comuniunii care există între diferitele Bise- 
rici locale; în fine, pe această cale preotul creşte în şi cu întreg clerul unit cu 
episcopul, poate face fata mai bine la problema solitudinii vieţii sacerdotale şi 
îşi dezvoltă conștiința participării la misiunea mântuitoare a Bisericii (cf. PDV 
73-75). 

În paginile acestui număr din Dialog teologic, avem două dintre conferințele 
care s-au ținut în cadrul Cursului de formare permanentă pentru preoții din 
Dieceza de Iasi în luna noiembrie a anului 2007; este vorba de conferinţa lui 
Claudiu Dumea despre „Diavoli şi exorcisme” şi conferința subsemnatului: 
„Benedict al XVI-lea şi iubirea”. Chiar dacă celelalte studii semnate de Michel 
Cagin, Vittorio Possenti, Ermis Segatti, Virgil Nemoianu, Emil Dumea şi Vla- 
dimir Petercă nu au fost comentate în cadrul Cursului mai sus amintit, ele se 
încadrează în motivațiile teologice ale formării permanente a preotului. 

Dar aceleaşi studii se adresează şi creştinilor laici, în măsura în care mani- 
festa dorinţa de a cunoaşte mai bine propriile rădăcini religioase şi intentio- 
nează să-şi lărgească orizontul cunoştinţelor despre Biserica din zilele noastre. 
Între aceste două tendințe ale abordării chestiunii religioase contemporane, 
perspectiva rădăcinilor spirituale si substanţa identităţii culturale, se înca- 
drează studiul lui Vladimir Petercă despre spiritualitatea psalmilor; studiul lui 
Michel Cagin despre drama persecuției antisemite din timpul celui de-al Doi- 
lea Război Mondial în cazul familiei Benjamin şi Genoveva Fundoianu, o fa- 
milie importantă pentru cultura românească; articolul lui Vittorio Possenti 
despre taina Israelului în gândirea lui Jacques Maritain; studiul lui Ermis Se- 
gatti despre teologia creştină în spaţiul culturii indiene şi, în fine, consideratiile 
lui Emil Dumea despre dialogul ca trăsătură fundamentală a culturii europene. 

Sfidând vremurile de confuzie axiologică şi criza de repere din zilele noas- 
tre, autorii care semnează articolele din prezentul număr al revistei Dialog te- 
ologic ne îndeamnă la încredere şi statornicie în efortul de a cunoaşte. Sapere 
aude! 


COMUNICĂRI 

Psalmul 14 

Maestrului corului. Al lui David!. 

Cei nebuni” gândesc: nu există Dumnezeu! 
Sunt corupți, săvârşesc fapte rele, 

nu mai este cine să facă binele. 

Dumnezeu priveşte din ceruri spre oameni, 
pentru a vedea dacă este vreunul cu judecată, 
măcar unul care să-l caute pe Dumnezeu. 


! Vezi, printre altele: J. BECKER, Israel deutet seine Psalmen, Stuttgart 1966; M. DaHoop, 
Psalms, I-III, AncB 16.17.17A, New York 19705; A. DEISSLER, Die Psalmen, I-III, Düsseldorf 
1965%; M. GIRARD, Les Psaumes - Analyse structurelle et interprétation, 1-50, Montréal-Paris 
1984; H. Gross - H. REINELT, Das Buch der Psalmen, I-II, Gei S 9, 1984; H. GUNKEL, Die 
Psalmen, HK 1/2, Gottingen 19266; L. JACQUET, Les Psaumes et le coeur de Phomme, I-III, 
Gembloux 1979; M. MoNNATI, Les Psaumes, I-IV, Desclée De Brouwer 19694; G. Ravast, Il 
libro die Salmi, I-III, Bologna 19845; S. RINAUDO, I Salmi, preghiera di Cristo e della Chiesa, 
Torino-Leumann 1968; H. SCHMIDT, Die Psalmen, HAT 1,15, Tübingen 1934; A. WEISER, Die 
Psalmen, ATD 14.15, Gottingen 1966°. 

? Câteva remarce asupra calității textului biblic ajuns la noi: nabal este un substantiv colec- 
tiv (a se vedea si contextul din Ps 90,3). Acest termen este folosit aici fără articol, in consecin- 
tă, nu poate îndeplini funcţia de subiect. În v. 1c avem expresia „ei sunt corupti!”, adică abo- 
minabili în acţiunea lor (Ps 53 are în acest caz în nedreptate, ceea ce concordă cu formula din 
Targum). V. 3cd: Septuaginta şi, mai târziu, Vulgata adaugă la Ps 14 un ansamblu de texte bi- 
blice, reluate de Paul în Rom 3,13-18. Evident, avem de-a face cu o glosă de origine creştină, 
după cum dă mărturie Origene si Ieronim (PL 24, 568), preluat de Ps 5,10+Ps 140,4+Ps 10,7+ 
Is 59,7.8+Ps 36,2. V 4c: Traducerile mai vechi, preluate de cele moderne, renunţă la metafora 
„pâinea lui Iahve, obținând următoarea traducere: „aceasta este pâinea pe care ei o mănâncă, 
căci ei nu-l invocă pe Dumnezeu!” Această lectură se regăseşte în Mih 3,3 şi Ier 10,25. Versetul 
6: Ps 14 are in vv. 5-6 o traducere putin satisfăcătoare; stilul direct a fost mai bine adaptat la 
oracol, după cum scrie L. JACQUET, Les psaumes et le coeur de Phomme, 1I, Duculot 1965, 375- 
376. 

Toţi au rătăcit, toţi sunt corupți, 

nu este nici unul care să facă binele, nici măcar unul singur! 
Nu ştiu oare toți făcătorii de rău? 

Ei mănâncă poporul meu, 

aceasta este pâinea pe care ei o mănâncă, 

căci ei nu invocă pe Dumnezeu! 

Iată, ei sunt cuprinși de frică, 

deoarece Dumnezeu nu este cu neamul cel drept. 
Atacand pe cel sărac, veţi fi nimiciti, 

pentru că Dumnezeu este scăparea sa! 

O, cine va dărui din Sion mântuirea pentru Israel? 
Atunci când Dumnezeu va readuce pe poporul său, 
Iacob se va bucura, iar Israel se va veseli! 


1. Contextul psalmului 


Semnalăm înainte de toate o înrudire aproape totală, atât la nivel de voca- 
bular, cât şi din punct de vedere al conţinutului, între Ps 14 şi Ps 53. Ambii 
psalmi reprezintă revizuirea iahvistă, dar şi cea elohistă, a aceluiaşi poem ori- 
ginal. Singura divergență textuală o semnalăm în v. 6, care în ambele variante 
reprezintă texte diferite, în rest diferenţele sunt minore. Iată pe scurt enume- 
rate diferențele mai importante: 

a) În timp ce Ps 14 foloseşte tetragrama Iahve, psalmul paralel acestuia fo- 
loseste celălalt termen ebraic, adică Elohim. 

b) Ps 14 ar fi fost compus în timpul exilului, când Israelul a fost pus în gardă 
în repetate rânduri împotriva pericolului de sincretism religios, mai ales prin 
filiera cultului babilonian. Ps 53, dimpotrivă, ar fi fost redactat după exil, dar 
în condiţii asemănătoare semnalate in Esd 4-5 şi Neh 4. 

c) In timp ce Ps 14 readuce în atenţie problematica fagdduintei, conform 
căreia Dumnezeu este scăparea şi mângâierea celor săraci, Ps 53, la rândul său, 
subliniază judecata lui Dumnezeu fata de cei asupriti şi prigoniti. 

d) Interpretarea diferită sugerează două tipuri fundamentale de texte, adică 
s-ar putea înţelege fie ca un psalm de plângere, fie ca o ameninţare cu forța din 
partea duşmanilor lui Israel. Aceştia sunt cunoscuţi dintotdeauna: filisteni, 
babilonieni, egipteni etc. Unii exegeti au încercat să obţină chiar un joc de 
cuvinte între năbăl si Babel! Alții au văzut un conflict iscat între diferitele gru- 
pări din cadrul comunităţii izraelite într-un context social şi economic precis. 

Totuşi, rămâne o întrebare controversată: cine sunt cei ce vorbesc în v. 4? În 
cazul în care Iahve este acela, răspunsul cultic şi profetic apare de la sine pen- 
tru activitatea lor nesăbuită şi criminală, adică a „nebunilor. 

Psalmul în forma sa originală cuprindea numai vv. 1-5. În structura sa na- 
rativă actuală, dimpotrivă, în care se regăseşte activitatea febrilă a unui om 
nebun, este prezentat un citat care provine din Ps 36. Pe de altă parte, Ps 14 este 
un amestec fericit de tradiţii textuale sapientiale sau profetice. Ţinând cont de 
toate acestea, autorii biblici au propus de-a lungul timpului diferite scheme 
referitoare la o posibilă împărțire a psalmului aflat in studiu‘. 


2. Lectura psalmului 


Am putea pleca de la ideea că punctul culminant al psalmului nostru îl 
constituie v. 4, în timp ce celelalte două versete care urmează (vv. 5-6) repre- 
zintă răspunsul la întrebarea existențială din versetul anterior. De asemenea, 
psalmul în studiu face referință la două personaje opuse între ele: cel nebun şi 
cel sărac’. Este clar că exegeza psalmului nostru trebuie să tina cont de aceşti 
termeni fundamentali şi de legătura lor cu contextul psalmului respectiv, pen- 
tru a obţine pe această cale înțelegerea sa. Ps 14 nu se ocupă cu problema cu- 
noasterii sau a ignoranței lui Dumnezeu şi cu atât mai putin a existenţei sale. 


3 M. Dahood, un excelent cunoscător al psaltirii în câmpul catolic, susține că Ps 14 ar în- 
deplini toate premisele pentru a fi considerat un text originar din Sudul Palestinei aparținând 
repertoriului religios și liturgic al Regatului lui Iuda, în timp ce Ps 53 ar fi un document care 
provine din Regatul lui Israel. 

t Noi vom adopta în cazul de față împărțirea tripartită a psalmului respectiv propusă de 
către G. F. Ravasi, urmând schema propusă în prealabil de către H. J. Kraus in op. cit., 264, care 
are şi avantajul unor scurte citate biblice şi care imbogatesc cadrul general al psalmului: 

I: O plângere asupra ateismului si asupra nedreptatilor sociale (vv. 1-4). Situaţia este zugră- 
vită, în special, de textele profetice, cum ar fi cel din Is 3,10-15. De asemenea, este demascat 
denuntul samavolniciilor la care poporul este supus din cauza ateismului practic si al forței 
absurde ale claselor dominante (vv. 1-3). De aici, urmează întrebarea logică din v. 4; 

II: Oracolul judiciar divin (wv. 5-6). Dumnezeu neagă teza excesului său de transcendenta 
intervenind pe loc (cf. Ps 10,4. 11; Iob 21,15; 22,13-17) în apărarea drepturilor călcate în pi- 
cioare ale celui sărac, asuprit și prigonit. Dumnezeu, la rândul său, vine cu probe clare că El 
există totuşi; 

III: Antifona finală adăugată (v. 7). Vocabularul si stilul sunt oarecum târzii, în timp ce 
trecerea de la perspectiva personală la cea mesianico-comunitara, precum și tendinţa de a nu 
stinge cântul de victorie asupra distrugerii, sunt motive care justifică caracterul secundar al 
adaosului textual. Speranţa este aceea care se stinge ultima! 

5 Vezi, de asemenea: E. ZENGER, Mit meinem Gott iiberspringe ich Mauern, Einführung in 
Das Psalmenbuch, Freiburg in Breisgau 1987, 180-183. 

Psalmul are în vedere o problematică mult mai profundă şi cu implicații mult 
mai largi decât am putea noi bănui. De fapt, el abordează o anumită concepție 
de viata şi de gândire cu urmări nefaste, precum şi un anumit mod de a acţiona 
îngust şi limitat, lucru exprimat de psalmul în studiu printr-o simplă ecuaţie: 
negarea lui Dumnezeu“. Cu alte cuvinte, psalmul prezintă în termeni progra- 
matici şi într-un limbaj dur cele două categorii de oameni, în funcţie de ideea 
de bine sau de rau, de cei drepţi sau de cei păcătoşi. Pe de altă parte, termenul 
ebraic năbăl, din v. 1, oferă o imagine a ceea ce autorul biblic avea in vedere 
atunci când a folosit acest termen”. Pe de altă parte, acest termen vrea să as- 
cunda realitatea crudă a vieţii de fiecare zi, asa cum ea însăși se prezenta în fata 
evreului biblic obişnuit cu greul şi încercările zilnice, transpunându-ne în altă 
lume, aceea a unei realități fictive, dar adevărate. Putem deduce, prin urmare, 
că psalmistul are în vedere atunci, când foloseşte acest termen, o eventuală 
legătură strânsă între nesabuinta, stupiditate, promiscuitate, prostie sau rautate. 
Cu alte cuvinte, psalmistul face aluzie clară la noţiunea de ateism practic. Aşa- 
dar termenul năbăl s-ar referi, pur şi simplu, la natura acestui ateism la care el 
face aluzie. Totusi, în legătură cu natura ateismului, există o unanimitate de 
vederi printre filosofi. Ei nu cred că avem de-a face cu un ateism de tip filosofic, 
adică la negarea totală a existenței lui Dumnezeu, atât pe plan teoretic, cât şi 
practic, ci la un ateism de tip practic. 

Este vorba în acest caz de faptul că termenul năbăl se referă direct la pro- 
blematica dacă Dumnezeu există sau nu. La prima vedere este totuna, dat fiind 


* Faptul că o poruncă al lui Dumnezeu era la baza societății ebraice primare nu trebuie să 
ne mire (cf. Ex 20,7). Israel a primit revelaţia în legătură cu numele lui Dumnezeu (cf. Gen 
32,30), pentru a fi în măsură să-l laude, să-l invoce şi să-l facă cunoscut popoarelor. A face 
cunoscut numele său, asa cum i-o cere patriarhul Iacob, însemna pentru cei vechi a se preda 
adversarului. Dumnezeu refuză să răspundă pentru a salva misterul care învăluia numele său. 
Numele Domnului nu trebuie să dea ocazie unor practici obscure şi periculoase. El era o rea- 
litate cu adevărat minunată, constituind un argument deosebit de puternic în favoarea exis- 
tentei lui Dumnezeu si pe care evreul biblic îl accepta fără zăbavă, cu toată ființa sa. Această 
poruncă interzicea, de fapt, orice jurământ fals şi orice mărturie nedreaptă, precum şi folosi- 
rea numelui divin, de exemplu, în alte scopuri, cum ar fi: jurăminte false, magie, blesteme etc. 

7 În mod curent, acest termen insemneaza „nesăbuit”, „fără minte” sau, pur şi simplu, 
»nebun’ Prin folosirea termenului năbăl, autorul face aluzie indirectă la alt cuvânt, babel, care 
se referea evident la cetatea Babilonului si la situaţia de decădere morală de acolo. Acest lucru 
ar putea fi un indiciu referitor la locuitorii acestei cetăți. Această comparaţie singulară ar fi 
fost creată de însuşi autorul psalmului graţie jocului de cuvinte. 

* În mod obişnuit acest verset este tradus în felul următor: „Unde este Dumnezeu?”, dar 
sunt posibile şi alte traduceri alternative: „Dumnezeu este fără putere!” sau „Dumnezeu nu 
există!” 

că El nu este în măsură să intervină atunci când situaţia o va cere’. Acesta este, 
de fapt, şi părerea pe care Ps 14 o susține. Cu alte cuvinte, nu este vorba dacă 
Dumnezeu sub aspect teoretic există sau nu, ci de un mod precis de a gândi şi 
de-a acționa sub aspect practic. Dumnezeu se comportă cu totală indiferență 
şi fără nici o grijă fata de omul care este partenerul său. Pe Dumnezeu nu-l 
interesează nicidecum viața omului, de aceea este totuna dacă intervine sau 
nu la momentul potrivit, fie pentru a-l recompensa, când a făcut bine, fie pen- 
tru a-i pedepsi, în caz contrar”. 

Or, cine ar putea să-şi însuşească strigătul neputincios şi înşelător lansat de 
F. Nietzsche cu putin timp înaintea ultimei sale boli, care l-a şi răpus in cele 
din urmă? lată strigătul său, care încet-încet se stinge: 


Unde este Dumnezeu? V-o spun, noi l-am ucis, voi sau eu! Da, noi suntem cu toții 
ucigași ai lui Dumnezeu! Nu există o acțiune mai magnifica, de aceea v-o spun, 
noi vom aparţine acestui pământ mai mult decât toată istoria. Dumnezeu este 
mort! Dumnezeu este mort! Noi l-am ucis!!! 


Scriitorul rus Dostoievski a folosit o expresie dură asemănătoare: „Dacă 
Dumnezeu a murit, totul este permis!” Numai omul iresponsabil poate face 
asemenea afirmaţii şi fără nici o acoperire. Acest om nu mai respectă nici un 
fel de lege morală. Pentru omul de rând este totuna, de aceea pe el nu-l intere- 
sează nimic decât interesul propriu. Legea este el însuşi, după principiul cu- 
noscut: „Eu fac ceea ce îmi place mie şi nu-mi pasă absolut deloc de Dumnezeu!” 

Theodoret avea să înfiereze asemenea afirmaţii din partea celui nebun prin 
următoarele cuvinte: „corupția inimii şi a voinței este începutul lipsei impieta- 
tii totale!” 

Şi totuşi există o speranţă care nu se stinge niciodată, ci pâlpâie încet-încet 
în inima evreului biblic. Cu existența lui Dumnezeu nu trebuie să ne jucăm, 
căci El există! Avem un text biblic care ar putea avea o legătură cu contextul 


°’ Biblia pune in alti termeni această problemă, in 1Sam 25,25 face următorul joc de cuvin- 
te: „Domnul meu să nu dea atenţie acestui om rău, asupra lui Nabal, căci numele lui este ne- 
săbuit, într-adevăr el a înnebunit!” 

Evident, este vorba despre un anumit tip de om, de un nebun, adică de omul care este total 
lipsit de responsabilitate, mai ales pe plan moral, aşa cum reiese din Is 32,6: „Cel nebun vor- 
beste lucruri nesăbuite, iar în inima lui săvârşeşte fapte rele, rostind cuvinte mincinoase îm- 
potriva Domnului!” Un alt citat biblic vine să confirme aceeaşi opinie: , Aminteste-ti, Doamne, 
de duşmanii care hulesc pe Domnul şi de poporul care profanează numele Tău!” (Ps 74,18). 

10 Cf. Ps 10,4.11; 36,2-3; 73,11; 94,7; Is 32,5-6; Ier 5,12-13; Sof 1,12. 

1 Cf. D. Rops, Léglise des révolutions. II. Un combat pour Dieu, Paris 1963, 7. 

nostru: „Lie, Israele, ti s-a dat să vezi aceasta, ca să știi că numai Domnul 
Dumnezeul tău este Dumnezeu şi nu mai este altul în afară de El!” (Dt 4,35) 

Avem de-a face aici cu o afirmaţie dură, dar explicită, asupra existenţei altor 
dumnezei, ceea ce la profeti era un lucru absolut obişnuit!?. Pe de alta parte, 
Decalogul interzicea, pur şi simplu, cultul datorat altor dumnezei străini. Mai 
mult, exista părerea răspândită pe acele vremuri cum că aceşti dumnezei erau 
nişte ființe mult inferioare Dumnezeului celui adevărat. Prin urmare, suntem 
în fata unor dumnezei ineficienti şi, ca atare, de disprețuit. De aceea, o noua 
etapă de credinţă se stabileşte acum: aceşti dumnezei nu pot şi nici nu trebuie 
să existe! Acesta era, de fapt, credinţa oficială a fiecărui izraelit începând cu 
epoca deuteronomistă. 

V. 3 pregăteşte terenul afirmând că răspunsul vine imediat din partea v. 4. 
De aceea, v. 3 stabileşte că peste tot pământul nu există absolut nici o persoană 
cu judecată care să poată face binele. Dimpotrivă, în fata ochilor nostri se des- 
chide o imagine sumbră şi dezolantă, decăderea morală a lumii este totală, este 
profundă şi ireversibilă, în timp ce păcatul s-a asternut peste tot”. In v. 4 reține 
atenţia expresia: „poporul meu!”, pe care autorul psalmului o spune cu durere 
în inimă. Respectiva expresie se găseşte şi în Is 3,12: „Poporul meu este păsto- 
rit de nerozi şi de bezmetici, iar cămătarii îl stăpânesc. Poporul meu! Carmu- 
itori tăi rătăcesc şi te abat din calea pe care mergi!” 

Consecințele ateismului practic, despre care am vorbit mai sus, trebuie 
considerate ca o acţiune de furt calificat şi de lipsă totală de orientare. Cei ce 
au rămas credincioşi lui Dumnezeu plătesc acum scump pentru existenţa lor 
de zi cu zi: „pâinea” cea de toate zilele“. În felul acesta, psalmistul face o refe- 
rinta la ceea ce Bibliei îi este deosebit de drag, termenul pâine. Pare putin 


12 cf. Is 43,10-11; 44,6; 45,5 etc. 

8 Apostolul Paul citează în Rom 3,13-18 textul pentru a demonstra universalitatea pacatu- 
lui. lată un fragment din acest citat aşa cum apare el în PL 24, 568: „Un mormânt căscat este 
gâtul lor, cu limba lor mă înșală, venin de viperă pe buzele lor! Le geme gura de blestem şi de 
amărăciune! Sunt sprinteni de picioare la vărsare de sânge! Nimicire şi prăpăd este pe căile lor, 
căci nu cunosc drumul păcii! Frica de Dumnezeu nu este înaintea ochilor lor!” 

14 În legătură cu expresia „a mânca pâine” sunt de făcut următoarele menţiuni: 

„Ei au mâncat pâinea, dar nu-l invocă pe Dumnezeu!” cu alte cuvinte, acest lucru înseam- 
nă a lua din mâna lui Dumnezeu pâine, adică darurile sale, dar acest lucru nu-i mișcă absolut 
deloc la o recunoaștere justă a măreției lui Dumnezeu (cf. Dt 8,2-11; Os 2,10); 

Acolo unde cei săraci sunt ameninţaţi sau chiar puși la zid, trebuie să intervină însuşi 
Dumnezeu din pricina fidelității sale pe care a făgăduit-o fata de cei multi. Psalmul tine să 
sublinieze acest lucru prin faptul că nu există nici o diferenţă între ceea ce Dumnezeu promite 
şi face. 

probabil ca preoţii legii celei vechi, chiar şi în momentele de decădere morală 
maximă, să fi declarat sau să fi gândit astfel: „Nu există Dumnezeu!” O dată în 
plus, acest verset proclamă unitatea absolută dintre practicarea moralei şi cea 
a religiei, dintre doctrina socială si cea religioasă. Între aceste două realității, 
care par divergente la prima vedere, morala şi religia, trebuie să existe o unitate 
perfectă. Acolo unde nu există morală nu există nici religie şi viceversa. 

Începând cu v. 5 asistăm la o adevărată busculadă în argumentatia psalmis- 
tului. Se invocă o pedeapsă cu efecte neprevăzute, o pedeapsă fără precedent, 
tragică şi-n acelaşi timp misterioasă. Este invocată imaginea clasică a Bibliei, 
moartea, cu efecte înspăimântătoare pentru om si pentru prăbuşirea inexora- 
bilă a sa în fata mortii". De fapt, aceasta este soarta celor nesabuiti si a celor 
lipsiţi de o judecată dreaptă, care in fata vieţii, aşa cum se prezintă ea zi cu zi, 
complicată şi plină de mistere, se cred la adăpost sigur de orice pedeapsă din 
partea lui Dumnezeu. Si dacă totuși lucrurile stau astfel? Răspunsul este infri- 
coşător! 

Nu trebuie să ne surprindă prezenţa în v. 6 a termenului „cei săraci”, ter- 
men atât de drag psalmistului şi, în acelaşi timp, atât de plin de încărcătură 
emoțională. El este în opoziţie cu celălalt termen nu mai putin important, 
adică „cel nebun” din v. 1. Iahve este înainte de toate Dumnezeul celor săraci 
şi al celor fără de adăpost si tot El va fi acela care îi va nimici pe toți cei ce pro- 
fită de pe urma lor. Cei săraci nu sunt altcineva decât „poporul meu” din v. 4 
şi la care se referă si profetul Miheia pentru un motiv de solidaritate profetică: 
„După ce vor sfâşia carnea obijduitilor poporului meu şi-i vor jupui de piele si 
le vor sfărâma oasele şi le vor face bucățele, ca pe carnea din oală şi ca pe bu- 
cata din căldare!” (Mih 3,3) 

Orice ar face aceşti oameni fără minte, atacul lor continuu împotriva celor 
săraci cere insistent judecata lui Dumnezeu, pentru că, lovindu-i pe cei săraci, 
nu numai că lovesc în ordinea stabilită dintru început de Creator, care stă la 
baza creaţiei, ci este ameninţată însăși existenţa lui Dumnezeu. 

Ultimul verset al psalmului în studiu, v. 7, adoptă în mod subit un ton re- 
conciliant pe fondul unui limbaj generos. Este vorba de o urare neaşteptată 
adresată direct lui Dumnezeu, pe un ton liturgic şi care răsună ca o chemare 
mesianică ce nu vrea să neglijeze absolut pe nimeni: „Iacob să tresalte şi Israel 
să se veselească cu veselie mare!” (v. 7d) 

Aşadar același „popor al meu” din v. 4 este chemat acum la bucurie totală 
şi la veselie fără margini. Aceasta este adevărata fata a lui Dumnezeu, care 


15 Cf. Ps 7,16; 9,16; 82,7-8; Ier 8,1. 2; 22,19; Ez 6,5. 

cheamă pe omul din toate timpurile la bucurie, şi nu cea creată de mâna omu- 
lui nebun si fără minte din v. 1, care îl impotmoleste pe om şi blochează aspi- 
rațiile sale. De asemenea, neagă personalitatea şi demnitatea omului, reducân- 
du-le la o simplă cifră care să-i înlocuiască numele. Ştim ce importanță mare 
avea numele la evrei în vechime. Probabil avem de-a face în acest caz cu un 
adaos textul provenind dintr-o etapă ulterioară a textului. Avem, cu siguranţă, 
de-a face cu un scrib interesat să imprime psalmului în studiu o notă de opti- 
mism şi speranţă într-un viitor mai bun. Fără îndoială, psalmistul se referă în 
acest caz la străinii care subjugau şi exploatau fără milă Israelul îngenuncheat 
şi fără nici o forță. Toţi şi-au întors fata de la Dumnezeu, de aceea toţi sunt 
pierduţi, unul câte unul. Nu este, într-adevăr, nici unul în stare să facă binele, 
nici măcar unul. Sensul profund al v. 7 este optimismul, speranţa care moare 
ultima. Dumnezeu se află, pentru a câta oră, pe punctul de a imprima istoriei 
o noua orientare’® care să ofere încredere. Da, trebuie să fie cineva care să ofere 
„mântuirea din Sion!” (v. 7a), iar acesta nu poate fi decât Dumnezeul Sabaot. 

Cu alte cuvinte, avem de-a face aici cu o aluzie evidentă la întoarcerea po- 
porului umilit din exilul babilonic şi care trebuie interpretată în sensul mai 
general al unei restabiliri sau a unei restaurării sau, de ce nu, al unei schimbări 
de sorții”. Iată cum psalmul în studiu capătă noi valenţe de care trebuie să se 
tina cont pentru o bună interpretare a sa. 


3. Dimensiunea simbolică a psalmului 


În ciuda aspectului aparent de reflecţie sapientiala despre nedreptate şi des- 
pre oamenii fără nici un fel de scrupul fata de „cei săraci”, psalmul în studiu ne 
descoperă la nivelul literar actual o adevărată bogăţie de simboluri'’. Identifi- 
carea lor nu este deloc dificilă, chiar dacă dispunem de puţine date, pentru că ele 
permit să interpretăm cu obiectivitate şi să ne transpunem în situaţii concrete de 


16 Cf. E. DIEDRICH, Swb-sebwt: die endzeitliche Wiederherstellung bei dem Propheten, Gies- 
sen 1925; G. FoHRER, „Die Stuktur der alttestamentlichen Eschatologie”, TLZ 85 (1960) 401-420; 
H. -D. Preuss, Jahwesglaube und Zukunftserwartung, Stuttgart 1989. 

v În limba ebraică avem de-a face cu expresia șâb sebiit, care vrea să însemne restitutio in 
integrum. Această expresie este deseori folosită mai ales în contexte escatologice, unde vrea să 
exprime ceva mai mult si care îl are întotdeauna pe Dumnezeu ca autor (cf. Ps 85,2; 126,1; Dt 
30,3; Iob 42,10; Ier 29,14; Os 6,11; Sof 2,7). 

15 Paralelismul care se face între Ps 14 şi Ier 5 pleacă de la următorul principiu: în ambele 
texte se face aluzie clară la „cei fără Dumnezeu”, adică la cei fără nici un suflet pentru cei săraci 
şi fără nici o apărare. 

viata. Plecăm aşadar de la premisa că Ps 14 conţine două paradigme puternic 
simbolizate. 

Prima paradigmă se referă la opoziţia dintre „cei nebuni” şi „cei săraci”, pe 
de o parte, în timp ce a doua se referă la un antropomorfism prezent în v. 2. 
Avem așadar o prezentare diversă a psalmului în studiu în diferitele lui etape 
de creaţie. Dumnezeu priveşte cu înţelepciune si bunăvoință de sus, din ce- 
ruri, asupra realitatilor de aici, de pe pământ, dintre oameni. Aceştia au stator- 
nicit printre ei o atmosferă de suspiciune şi neîncredere totală. 


3.1. Primul simbolism 


Tema este prezentă în şirul de nedreptati la care sunt supuşi cei săraci, cei 
fără nici o apărare, de către puternicii zilei. Ei au uitat de mult că totul este 
efemer aici, pe pământ. Această idee este comună în întreaga psaltire. 

Pe de o parte, ne întâmpină termenul năbăl, care înseamnă „nebun, „co- 
rupt” sau „cel care săvârşeşte nedreptatea”. În textul paralel, Ps 53 are termenul 
awel, din care derivă termenul „nedreptate”. În felul acesta, obținem următoa- 
rea traducere: „toţi greşesc” îndepărtându-se de la calea cea dreaptă, sau cum 
avem în textul paralel din cartea lui Iob: „toţi sunt corupți”. 

Agresiunea cu care ei năpădesc peste cel sărac (ani) din v. 6 este sortită 
eşecului. Acest lucru se datorează lui Dumnezeu, Cel atotputernic, care este 
întotdeauna de partea celui sărac si persecutat. Dumnezeu nu-l părăseşte nici- 
odată. De aceea, Dumnezeu este „scăparea” celor săraci la vreme de necaz, 
conform teologiei încrederii la care se referă v. 7: „O, cine va dărui din Sion 
mântuirea pentru Israel? Atunci când Dumnezeu va readuce pe poporul său, 
Iacob se va bucura, iar Israel se va veseli!” 

Dovadă in acest sens sunt cei doi termeni „templu” si „Sion, care înseamnă 
pentru cel sărac un loc de azil şi de adăpost. Situaţia însă s-a schimbat mult 
între timp. Teoria la care este supus acum cel drept va fi înlocuită in mod de- 
finitiv de un sentiment al bucuriei împlinite (cf. v. 7). Autorul psalmului nos- 
tru în studiu reactualizează antiteza „cel drept” şi „cel nelegiuit” punându-i în 
opoziţie cu conceptul de „hrană” (v. 4b) şi obținând următorul text: „Aceasta 
este pâinea pe care poporul meu o mănâncă!” 

De asemenea, autorul psalmului îi identifică pe preoţii legii celei vechi ca 
fiind adevărați răspunzători ai tuturor nedreptatilor sociale. Psalmul în studiu 


19 Cf. Iob 15,16: textul biblic foloseşte un cuvânt deosebit de rar: 7h, care în arabă vrea să 
spună: „nimeni nu face binele, adică toţii sunt „rău făcători” şi „nu înţeleg nimic” (Vulgata 
are: nonne resipiscent?), pentru că au uitat de mult „să-l cheme pe Dumnezeu!” 

ne oferă posibilitatea de a-i identifica pe adevăraţi mâncători ai poporului 
evreu. În acest caz, suntem puși în fata unui fapt împlinit, preoții sunt aceia 
care in mod nedemn consumă „pâinile punerii înainte”. Ei se aseamănă cu 
David şi luptători săi de odinioară”. Cu alte cuvinte, chiar dacă pe limba lor 
este mereu numele lui Iahve, în realitate, preoţii legii vechi nu fac altceva decât 
nedreptati, rapind si terfelind în mod samavolnic noţiunea de drept şi dreptate. 
Ei îşi închipuie că pot cumpăra sau vinde totul. Omul este ceva mult mai mult, 
el are personalitatea sa, are libertate, are demnitate. Preoţii nu fac altceva decât 
să-l nege în mod public pe Dumnezeu. Putem chiar presupune că textul biblic 
îi are în vedere pe acei conducători politici sau religioşi care de mult şi-au 
vândut sufletul pentru un blid de linte si care nu încetează să-l mănânce pe 
poporul lui Israel prin reaua guvernare sau prin pedepsele nedrepte pe care le 
impun: „Este un neam de oameni ai căror dinți sunt nişte săbii şi ale căror 
măsele sunt nişte cuțite; ei îi mănâncă pe cel nenorocit de pe pământ si pe cei 
lipsiţi dintre oameni!” (Prov 30,14) 

Dezordinea şi nedreptatea care domnesc în rândul celor puternici înseam- 
nă o nouă formă de ateism cu evidente caracteristici practice legate atât de 
actul credinţei, cât si de cel etic. Într-adevăr, evreii din vechime au perceput 
realitatea lui Dumnezeu, care depăşeşte orice aşteptare umană. 


3.2. Cel de-al doilea simbolism 


Cel de-al doilea simbolism e de natură antropomorfică şi este prezent în 
psalmul în studiu în v. 2. Este vorba despre Dumnezeu, care se gândeşte de la 
începutul lumii la toate lucrurile create de El. Dumnezeu se gândeşte însă, în 
primul rând, la om, care este coroana creaţiei: „Dumnezeu priveşte din ceruri 
spre oameni, pentru a vedea dacă este vreunul cu judecată, măcar unul care 
să-l caute pe Dumnezeu!” (Ps 14,2) 

Privirea verticală îi îngăduie autorului sacru o înțelegere în ansamblu si 
atotcuprinzătoare, asa cum este făcută chiar în interiorul Ps 14 (cf. Ps 7,7-9; 
9,8-10; 11,4; 33,13-14; 102,20.). Dumnezeu îşi întinde privirea (sqf) peste tot, 
pentru a obține o cercetare amănunţită. De la această cercetare a sa nu va pu- 
tea să se eschiveze absolut nimeni. Profetul Ieremia (5,1) îl punea în scenă pe 
Domnul, care, la rândul său, îi invită pe ascultători săi să ia o atitudine cu cu- 
vintele: „Să străbată străzile Ierusalimului, să se uite, să întrebe si să caute prin 


% Cf. 1Sam 21,2-10; Mt 12,3-4; Mc 2,26; Lc 6,4. 

pieţe dacă există vreun om, dacă este vreunul care să înfăptuiască ce este drept 
şi să încerce să rămână credincios!” 

Gestul se aseamănă întru totul cu cel ce este prezent în Cartea Genezei, 
atunci când Dumnezeu „a coborât” pe pământ (11,5), să vadă cu proprii ochi 
comportamentul oamenilor cu prilejul construirii turnului din Babel. Dum- 
nezeu aplică în acest caz o pedeapsă colectivă pentru o greşeală exagerată. 
Rezultatul cercetării întreprinse de Dumnezeu este de-a dreptul zguduitor, 
justificând o dată în plus pesimismul psalmistului: „nu există nici măcar un 
drept!” (cf. v. 1d). Există totuși în acest caz ecoul unei reflecţii a lui Dumnezeu 
în urma unei cercetări amănunțite în istorie (Cf. Gen 18,1-33; Ps 12,2; Mih 7,1-6). 
O dată mai mult, Dumnezeu constată cu tristeţe același lucru, omul greseste 
mult de tot, acest lucru justifică pe deplin pedeapsa potopului, ajungându-se 
până acolo că lui Dumnezeu „i-a părut rău că l-a creat pe om!” (cf. Gen 6,6). 
Avem de-a face cu un regret uman exprimat de însuşi Dumnezeu la puţină 
vreme după ce îl crease pe om. Dumnezeu îl crease pe om pentru alt scop, 
acela de a participa prin tot ceea ce face la legea sfinteniei. Dumnezeu nu poate 
suporta păcatul sub orice formă s-ar manifesta el”. Si totuşi Dumnezeu este 
constrâns să constate cu tristeţe: „Dumnezeu a privit asupra pământului si iată 
că pământul era stricat; orice om avea o conduită perversă pe pământ!” (Gen 6,12). 

De la acest citat biblic crud şi până la părerea psalmistului despre lumea 
contemporană lui nu este decât un pas. Cu alte cuvinte, autorul biblic comen- 
tează ca orice om are „o conduită pervertită pe pământ, de aceea Dumnezeu 
„va distruge acest pământ!”. Avem de-a face aici cu o prima enuntare a legii 
talionului, aşa cum o cunoșteau cei din vechime”. 


4. Spre o hermeneutică diversă 


Psalmul în studiu pare a fi un gen literar deosebit de răspândit în lumea 
orientală. Este vorba de un gen de psalmi cunoscut sub numele de disputa 
dintre capi. Cu alte cuvinte, acest psalm vrea să spună că fără Dumnezeu pute- 
rea nedreaptă se confruntă cu sine însăşi. Este o luptă între om şi Dumnezeu, 


1 Avem un alt citat biblic care exprimă aceeași idee, dar care conduce la o altă reflecţie: 
„Pentru aceasta Gloria lui Israel nu minte si nu are nici părere de rău, fiindcă nu este un om 
căruia să-i pară rău!” (1Sam 15,29) De fapt, autorul biblic citează, la rândul său, Num 23,19. 

* Legea talionului este de natură socială, nu individuală. Este un principiu juridic care 
presupune o formă nomadă a societăţii iudaice, conform căreia pedeapsa trebuia să fie pro- 
portionala cu greşeala comisă. Deci pedeapsa trebuia să fie egală cu greşeala, împiedecând 
orice urmă de răzbunare. Această lege este un mare progres în raport cu legea celui mai pu- 
ternic, aşa cum este ea prezentată în Ex 21,23-25 (cf. Lev 24,17-20; Dt 19,21). 

între creatură şi Creator. În acest caz, nu mai este vorba despre o confruntare 
exclusivă între cei puternici. Pe de altă parte, cei săraci, ofensati şi umiliti sunt 
întotdeauna cu Dumnezeu. Așadar îi avem, pe de o parte, pe cei puternici ai 
zilei, pe cei care se cred mereu la adăpost, iar pe de altă parte, pe „apărătorul” 
celor săraci, care este Domnul”. Asa cum nedreptatea fata de cel sărac este 
evident un semn de ateism, tot astfel, lupta pentru dreptate este o probă prac- 
tică pentru existenţa lui Dumnezeu. De fapt, orice izbândă asupra nedreptatii 
este un anunţ implicit despre existența lui Dumnezeu. 

Psalmul în studiu începe ex abrupto cu afirmaţia celui nebun în legătură cu 
indiferența şi nepăsarea lui Dumnezeu cu privire la lucrarea omului. Acesta 
nu se simte legat de nici o relaţie, fie de natură morală, fie de natură religioasă. 
Modul acesta îngust de a gândi şi acţiona l-am numit ateism practic. De fapt, 
acest tip de atitudine umană este în mintea autorului biblic în psalmul în stu- 
diu. Situația umană devine şi mai jalnică dacă se are în vedere faptul că omul 
este corupt şi depravat, trăind în lumea sa egoistă departe de Creatorul vieții. 
Ateismul practic l-a condus pe om pe căile cele mai întunecate ale istoriei, fă- 
candu-l, pur si simplu, neputincios în fata responsabilitatilor vieţii. Omul ateu 
nu ştie nimic de cuvintele Creatorului pe care acesta le-a pronunțat in mo- 
mentul creaţiei sale: „Să-l facem pe om după chipul şi asemănarea noastră!” 
(Gen 1,26). 

Omul pe care îl are în vedere psalmistul este un revoltat al sorții, un nebun, 
ce nu gândeşte, ceea ce este drept, adică este un năbăl. Aşa cum am văzut, 
acest termen este de natura sapientiala (cf. Ps 36,2), el referindu-se, în primul 
rând, la oameni care trăiesc şi gândesc astfel. „Dumnezeu nu este acolo!” este 
deviza lor. Cel care ar afirma așa ceva este de-a dreptul „un nebun”. Omul vor- 
beşte şi săvârşeşte răul după un principiu simplu şi egoist: cine gândeşte cu 
atâta dispreţ înaintea lui Dumnezeu este capabil să se arate şi mai dispretuitor 
şi arogant fata de om şi demnitatea sa. Cel nebun este violent şi brutal, mai ales 
împotriva celor slabi, a celor fără de ajutor, a copiilor şi a femeilor”. Cel nebun 
este insensibil fata de cei aflaţi în suferință? si nu respectă nici dreptul si nici 
dreptatea. 


% Continuând ideea din nota precedentă, trebuie să spunem că aplicarea legii goel-lui pare 
să fi pierdut din brutalitatea ei de la început. Obligatiile „răzbunătorului de sânge” (cf. Num 
35,19-29) care s-au păstrat la arabii moderni se referă la cea mai apropiată rudă a victimei (cf. 
Gen 4,15; 9,6; Dt 19,12). Prin extensie, Dumnezeu va fi chemat goel-ul lui Israel (cf. Is 41,14; 
Ter 50,34; Ps 19,15). Ideea fundamentala este cea a protectiei din partea lui Dumnezeu. 

4 Cf. Gen 34,7; Dt 22,21; Iud 19,23-30; 2Sam 13,12-20. 

3 Ts 32,5-20; Prov 17,7. 

În aceeaşi ordine de idei este semnificativ de adăugat următoarele conside- 
ratii. Există oameni care se mângâie cu gândul: „Nu există Dumnezeu!” Aceşti 
oameni se înșală amarnic, căci ei fac abstracţie, pur şi simplu, de însăși reali- 
tatea fundamentală a vieţii. Trăiesc ca şi cum Dumnezeu nu ar exista! Acest 
gând este de-a dreptul îngrozitor! „Nu există nici măcar unul care să facă bi- 
nele”, spune psalmistul. De aceea, Dumnezeu priveşte uimit de sus, din ceruri, 
spre oamenii neputincioşi. Mai mult, nimeni nu mai reacționează la asemenea 
comportamente, parcă nici n-ar mai exista Dumnezeu! Oamenii s-au stricat 
cu totul, nu este nici unul care să facă voinţa Lui. De aceea, Dumnezeu nu mai 
intră în calculele lor mărunte şi meschine. Foarte curând, cine gândeşte astfel 
îşi va recunoaște neputinta, va fi cuprins de panică, fiindcă, spre marea lui 
dezamăgire, Dumnezeu există totuşi. Inima omului drept dă mărturie despre 
acest lucru. Mai mult, Dumnezeu rămâne credincios şi fata de cei care nu mai 
au încredere El. Într-adevăr, Domnul este acela care are în mâinile sale soarta 
poporului său. Deci este o minciună şi un neadevăr cras că Dumnezeu nu ar 
putea să existe sau, şi mai trist, ar fi mort! 

Pe de altă parte, expresia tristă nu ar trebui să ne surprindă: „Nu există 
Dumnezeu!” Nu este afirmată în acest caz inexistenţa lui Dumnezeu pe plan 
metafizic, nu avem de-a face cu un fel de ateism speculativ, de altfel, de necon- 
ceput pentru lumea orientală veche şi deci şi pentru omul biblic. În acest caz 
unic al psalmului în studiu, este vorba despre un ateism practic. Cu alte cuvinte, 
constatarea faptului că Dumnezeu nu intervine la timp pentru a pedepsi atitu- 
dinea dubioasă a omului. Nu este negată în acest caz direct existenţa divină, ci 
faptul că Dumnezeu nu se îngrijeşte îndeajuns de om, de problemele şi grijile 
sale. Profetul Ieremia se referă la acest tip de ateism practic şi la atitudinea de 
indiferenţă şi nepăsare a oamenilor în activitatea lor: „Eu tăgăduiesc pe Dom- 
nul si zic: «Nu este El! Nu va veni nenorocirea peste noi; nu vom vedea nici 
sabia, nici foametea!»” (Jer 5,12) 

Ceea ce îl deranjează cel mai mult pe autorul psalmului în studiu este faptul 
că a fi „nebun” nu este o excepţie, ci însăşi regula vieţii zilnice. Acest lucru este 
cu adevărat trist şi apăsător, pentru că cel „nebun” este mincinos din firea sa, 
„chiar şi atunci când cauza celui sărac este dreaptă!” (Is 32,7). Dumnezeu, în 
schimb, este drept, El este de partea celor săraci, pe care îi are mereu lângă 
inima sa. Cine doreşte moartea celor săraci si fără apărare săvârşeşte un act de 
agresiune asupra lui Dumnezeu însuşi. Cu alte cuvinte, cei „nebuni” îşi justifică 
succesul provizoriu prin atitudinea lor în viata, conform principiului că Dum- 
nezeu nu ar fi prezent peste tot pământul. Cei săraci constituie locul privilegiat 

unde Dumnezeu este de găsit tot timpul. Într-adevăr, Dumnezeu se gândeşte 
la cei săraci şi, implicit, El are in vedere restaurarea Israelului ca popor al lui 
Dumnezeu. 

Aşadar psalmul în studiu are un mesaj precis şi generos, el nu are în vedere 
învățături abstracte si nefolositoare pentru viata. El vrea să transmită, înainte 
de toate, un gând de speranţă şi mângâiere, aducător de bucurie în inimile 
oamenilor, spre a trăi în libertate, iar celor săraci le vesteşte curaj şi putere de 
viata. Ce ar însemna viata oamenilor fără speranță? Acesta este si răspunsul 
încurajator al psalmului, pentru că se adresează oamenilor fără nici o apărare 
şi bătuţi de soartă. Psalmul are deci un mesaj clar, la îndemâna tuturor: curaj, 
căci nu suntem singuri în lupta pentru omul drept şi pentru dreptate. Mai 
degrabă sau mai târziu, adevărul va ieşi la iveală, dar pentru cei mai mulți va 
fi prea târziu. Fericirea „nebunilor” este doar aparentă si înșelătoare, ea se va 
sfărâma în bucăţi asemenea vasului olarului (cf. Ps 2,9). Astfel, planurile lor 
sumbre vor eşua, iar adevărul va triumfa în sfârşit. Ca să lărgim şi mai mult 
câmpul de acţiune, trebuie spus că tot așa va fi şi cu soarta multora dintre „ne- 
bunii moderni” de orice culoare ar fi ei: indiferenți si lacomi. Ei trăiesc numai 
pe acest pământ. „Nebunii” de astăzi sunt nihilisti sau egoisti, materialisti sau 
permisivi, agnostici sau atei, relativisti sau ingamfati. Ei au devenit de multa 
vreme un simbol ai răului, plini de sine, increzuti, mândri şi infumurati. 

În sfârșit, finalul psalmului în studiu se încheie ca de obicei pe o notă de 
optimism. Psalmul nu se roagă pentru ca cei „nebunii” să fie anihilati sau eli- 
minati din comunitatea evreiască, ci ca Dumnezeu să le acorde şi acestora 
darul reîntoarcerii si al reînnoirii vieții. Cu alte cuvinte, Dumnezeu lasă întot- 
deauna deschisă o portita de scăpare, omul însă trebuie să o caute şi să o ga- 
sească. Comunitatea din Sion astfel reînnoită va fi capabilă să contracareze în 
mod eficace „nebunia” ce izvorăşte din lipsă de credinţă în Dumnezeu şi în- 
credere în Cel Veşnic. 


5. Concluzie 


Evident că psalmul în studiu constituie o lectură complexă a întregii Biblii, 
a cărei idee de bază psalmistul o cunoştea deja. El nu face altceva acum decât 
să o aplice şi să o actualizeze trăgând concluziile ce sunt mereu valabile. Psal- 
mistul a preluat amintirea unei învățături neschimbate despre dreptatea si mi- 
lostivirea lui Dumnezeu fata de răutatea, ferocitatea si neomenia omului, dar 
şi fata de mântuirea acordată celui drept în ochii Săi (cf. Evr 11,7). Chemarea 
omului este la libertate, si nu la salbatacie şi violenţă (cf. Gal 5,1). Această judecată 

a lui Dumnezeu o prefigurează, fără îndoială, pe aceea din timpurile de pe 
urmă (cf. Luc 17,26-37; Mat 24,37-44), timpurile eschatologice. Mai mult, 
mântuirea acordată fără nici un merit lui Noe şi familiei sale, la care s-a făcut 
aluzie pe parcursul prezentului studiu, este o figură care prevesteşte mântuirea 
pe care Cristos avea să ne-o acorde gratuit tuturor, celor ce astăzi sunt eliberați 
prin apele vii ale botezului (cf. 1Pet 3,20-21) sau prin sacramentul marinimiei 
divine sau al pocaintei. Aceste două taine ascund o realitate profundă, fiind 
legate direct de Sfânta Treime. Persoana Mântuitorului ne chemă la sfințenie. 
În egală măsură participă la această taină dragostea Tatălui veşnic si iubirea 
fără margini a Sfântului Duh. Omul noii alianțe nu este pierdut, el trebuie 
numai să părăsească lumea îngustă şi dezonorantă a păcatului şi să aibă pute- 
rea să o ia iarăşi de la început. Domnul este credincios tuturor fagaduintelor 
sale de odinioară! Acesta este mesajul răscolitor pe care acest psalm ni-l trans- 
mite nouă astăzi. Dumnezeu nu este mort, El există cu adevărat veghind asu- 
pra noastră! 


GENEVIEVE FONDANE 
O viaţă închinată misterului lui Israel 


P. Michel CAGIN 
Abbaye Saint-Pierre din Solesmes, Franța 


„... Trebuie să fi fost Israel 

sau să se fi dedicat cu o iubire specială Israelului, 
pentru a-i pătrunde imensitatea, 

atât misterul, cât si sfâşierea”. 

Genevieve Fondane către Jacques Maritain, 

19 octombrie 1945 


Nu se va căuta în aceste pagini nimic nou'. Doar scrisoarea pe care o vom 
publica la sfârşitul lor este inedită. Am încercat doar să trasăm din nou adevă- 
rul, puritatea si densitatea mărturiei pe care Genevieve a lăsat-o despre voca- 
tia sa si despre itinerarul său, pe parcursul scrisorilor către prietenii săi (in 
special către Jacques şi Raissa Maritain) şi câteva note intime.” Această schiță 
nu are altă ambiţie decât de a dori să facă cunoscută această mărturie discretă 
şi captivantă, ştiind bine că ea se va îndrepta fără zgomot către cei care vor şti 
să o recunoască şi să o înțeleagă. 


! Articolul a fost preluat din revista Nova et Vetera (Geneva), numărul din ianuarie-iunie 
2003, 102-122. Titlul original al articolului: „Genevieve Fondaine, une vie vouée au mystère 
d'Israël”. Părintele Michel Cagin, OSB, s-a născut în 1954; a studiat Literatura modernă la 
Ecole Normale Superieure din Paris; este călugăr la Solesmes, unde predă teologia. 

? Pasajele citate aici sunt in mare parte extrase din cartea Fondane-Maritain, corespon- 
denta dintre Benjamin şi Geneviéve Fondane cu Jacques şi Raissa Maritain, editată de Michel 
Carassou şi René Mougel la Editura „Paris-Mediteranee”, 1997, 216 pag. Câteva scrisori la alti 
corespondenţi au apărut în Buletinul Societăţii de Studii Benjamin Fondane, publicat în Israel. 
Cf., în special, Buletinul nr. 4 (toamna 1995), care conţine scrisori de la Geneviève Fondane 
către Jean Ballard, director la Cahiers du Sud, şi către Claude Sernet, prieten de-al lui Fonda- 
ne, care o ajutase pe Genevieve să pregătească ediţia operelor soţului ei, precum si o mărturie 
a părintelui Marcel Dubois: „Soţia lui Benjamin Fondane, Un cântec care răsună în tăcere”. 
(Când citatele vor fi semnalate numai prin data scrisorii, ele vor fi luate din corespondenţa cu 
familia Maritain.) 

Genevieve Fondane (născută Géneviéve Tissier, in 1904) a mărturisit că 
foarte devreme, în copilărie, ar fi simţit chemarea lui Dumnezeu si ar fi primit 
„haruri de rugăciune şi de viata interioară’, care vor pune pentru totdeauna în 
sufletul său o nevoie de absolut şi o atracţie deosebit de profundă spre contem- 
platie. Această chemare va lua din ce în ce mai mult forma unei chemări foar- 
te clare la singurătate, numai cu Dumnezeu, la singurătatea unde Dumnezeu 
este totul şi cere sufletului totul pentru a se dărui „la culme”. Ea nu va înceta 
să-i resimtă exigenta imperioasa („această exigenta teribilă a lui Dumnezeu”, 
„gelozia lui Dumnezeu asupra mea’, despre care ea va vorbi deseori), chiar si 
atunci când urma - se gândea ea - alte căi şi credea că s-a abătut din drum. Ea 
o va regăsi la celălalt capăt al vieţii sale scurte şi intense, grea cu tot ceea ce 
această viaţă îi va fi încărcat inima mărinimoasă şi generoasă. 


Doamne - notează ea în Jurnalul său în 1946 - (...) mă prezint în fata voastră 
aducând cu fermitate pe toţi cei pe care nu vreau să-i părăsesc, pe toți cei pe care 
vreau să-i precipit cu mine: evreii, comuniștii, ceilalți... lată-mă cu ei toţi si resimt 
mai puţină neliniște. Dumnezeul meu, nu voi fi singură în fata voastră, singură cu 
dumnezeirea voastră, decât atunci când ei vor fi trecut în fata mea, când vi-i voi fi 
aruncat si îi veţi fi luat. 


x 


Foarte devreme, de asemenea, ea a cunoscut „o dorință nebună de iubire 
umană, care contrazicea în ea exigenţele exclusive pe care iubirea de Dumne- 
zeu le poate avea într-o viata. Viaţa ei va fi astfel marcată, în felul său, de lup- 
tele unei inimi umane cucerite, în libertatea ei, de diferitele iubiri care o soli- 
cită în întregime. 

În 1926 îl întâlneşte pe poetul şi gânditorul evreu, venit din România, Ben- 
jamin Wecsler, cunoscut sub numele de Benjamin Fondane, pe care îl ia în 
căsătorie în 1931. Ea va găsi în această iubire fericirea umană. Se va deschide 
la gândirea existenţială a lui Fondane, în aceeași linie cu Kierkegaard şi Ches- 
tov. Dar, şi mai profund, în poetul exilului şi rătăcirii poporului evreu, ea va 
întâlni şi, dacă se poate spune, va lua în căsătorie misterul Israelului, soarta sa 
unică şi ireductibilă. Prin căutarea filosofică, prin poezie, şi unul, şi celălalt 
aspirau la o experienţă religioasă adevărată. În realitate, erau deja angajaţi în 
ea. Şi vor fi conduși până la capăt. 

O adevărată prietenie se legase între Benjamin Fondane şi familia Maritain, 
în 1936, pe vaporul care îi aducea înapoi din Argentina. Această prietenie va fi 
în curând împărtăşită şi de Genevieve, iar pentru ea va fi decisivă. Putin timp 
după deportarea soțului ei si după întoarcerea ei la credinţa catolică, ea va 

nota, gândindu-se la anii de dinainte de război: „In nostalgia mea dupa cato- 
licism, influență de neglijat a familiei Maritain, a atmosferei de puritate si de 
fervoare care îi înconjura şi unde mă simţeam bine’. 


x 


Benjamin Fondane, luându-și naționalitatea franceză in 1938, este mobili- 
zat în 1940. Genevieve şi soţul ei sunt despărțiți. 

Este foarte greu să fim îndepărtați câtuşi de putin unii de alții, când am vrea atât 

de mult să trăim împreună nelinistile, speranțele, pericolele... Dar nu trebuie să ne 


plangem. Ce este despărțirea noastră în comparaţie cu coşmarul de neliniști şi 
suferinţe pe care le trăiesc alții? (26 mai 1940) 


Ea adaugă: „(Soţul meu) este plin de încredere, de credinţă în sfârşitul unui 
război care pune în joc mai mult decât viețile noastre”. 

În iunie, Fondane este luat prizonier la Sens. Evadează. Este prins două zile 
mai târziu, apoi eliberat pentru motive de sănătate şi primeşte îngrijiri medi- 
cale la Val-de-Grâce. Demersurile întreprinse de fam. Maritain, începând din 
iulie 1940, pentru a-l trimite în Statele Unite vor fi zadarnice. Fondane trăieşte 
anii ocupaţiei la Paris, în apartamentul său de pe strada Rollin pe Muntele 
Sainte Genevieve, nu departe de Arene, cu soţia si sora lui, refuzând să poarte 
steaua galbenă. 

În martie 1944, este denunţat ca evreu şi arestat împreună cu sora lui Line. 
Amândoi sunt trimişi în lagărul de la Drancy. Demersuri ale prietenilor săi 
Paulhan, Cioran şi Lupaşco, pe lângă ocupant, obţin eliberarea sa, dar nu şi pe 
cea a Linei. Fondane refuză să-şi abandoneze sora. Pe 30 mai fac parte din 
unul dintre ultimele convoaie trimise la Auschwitz, în locul deportaților pro- 
venind din Marsilia, al căror tren nu sosise. 

Pentru Genevieve, drama care începe în primăvara anului 1944 este drama 
despărțirii, a îngrijorării, a neliniştii pentru soarta soțului şi a cumnatei ei. 
Este în același timp o noapte interioară în care ea luptă cu Dumnezeul său şi 
care se va sfârşi cu plata unui mare pret, cu întoarcerea ei la credință. 


Criză totală în martie 1944, provocată de arestarea soţului meu... Mai întâi, subor- 
donez convertirea mea eliberării soțului si cumnatei mele. După aceea, ideea aces- 
tui comerț imi produce dezgust. Situaţia soțului meu se înrăutățește, dar resping 
din ce în ce mai mult ideea de a vedea harul pe care Dumnezeu l-ar acorda elibe- 
randu-l, ca un semn al adevărului catolicismului, si convertirea mea ca un act de 

recunoştinţă către Dumnezeu. Dumnezeu nu-mi datorează nimic... pe când eu îi 
datorez totul’. 


Astfel, pentru Genevieve Fondane crucea intra în viata sa şi legăturile care 
o ataşează în mod nepieritor de Israel sunt inseparabile de întoarcerea ei la 
credinţă. 

„Am citit şi recitit poemul atât de frumos şi dureros al D-nei Maritain” - îi 
mărturiseşte ea lui Jacques Maritain, pe care l-a reîntâlnit la Paris în noiem- 
brie 1944 şi care i-a dat să citească poemul lui Raissa „Deus excelsus terribilis”. 


Mă impresionează atât de mult! Da, cunosc această întrebare disperată, cunosc 
această prăbuşire totală în fata unei suferinţe care nu poate fi numită, in fata atâtor 
orori, pentru care nimic, nici una dintre explicaţiile noastre, nici o consolare nu 
mai sunt valabile. $i Dumnezeu, care ştie, tace. Câte nopți am petrecut în a mă izbi 
de acest zid, neputând decât să mă agat orbeşte de Dumnezeu, din adâncul pra- 
pastiei (27 noiembrie 1944). 


„Dumnezeu nu-mi datorează nimic... Eu îi datorez totul”. 

Rareori puritatea motivului formal al credinței a fost trăită într-o goliciune 
atât de absolută si sfâşietoare. Este credința lui Abraham, sperând împotriva 
oricărei speranţe. „Până la ce profunzime ne cere Dumnezeu să-i arătăm în- 
credere, să credem în iubirea Sa!”* Genevieve va avea nevoie de această puri- 
tate a credinţei pentru a traversa şi a asuma încercarea care va urma. 


x 


Urmează eliberarea. Numeroase demersuri pentru a încerca să-i regăsească 
pe soțul său, cumnata sa sau cel putin urmele lor. În zadar. Şi lunile trec. 19 
ianuarie 1945: „Aceeași neliniște din cauza absentilor mei”. Totuşi, păstrează o 
speranță perseverentă, nebună, într-o întoarcere din ce în ce mai improbabilă. 

24 mai 1945: „Zilele trec, trec, listele cu cei eliberați se prelungesc, repatri- 
erea se accelerează şi tot nu ştiu nimic de soţul meu, nimic despre cumnata 
mea, absolut nimic... În schimb, motivele de a-și frământa mintea par fără 
sfârşit”. Este obsesia a tot ce s-a petrecut în lagăre. Tratarea deportaților puşi în 
carantină de către aliaţi în condiţii nelinistitoare şi, în ciuda intervențiilor în- 
altelor personalităţi, tăcerea autorităților ruse care au eliberat lagărele din 
Auschwitz si Birkenau. Pe 23 iunie, Genevieve nu poate totuși să se abţină să 


3 Citat de Marcel Dubois. 
4 Charles JouRNET, Le Mal, DDB, 1962, 315. 


34 DIALOG TEOLOGIC 20 (2007) 


scrie din nou: „Vă mulțumesc ca ati publicat poemul soţului meu. Se va bucu- 
ra când se va întoarce”. Si pe 31 iulie: 


De mult timp mi-am închipuit răul cel mai mare. Dacă soțul meu se întoarce, va fi 
o înviere din morţi. Dacă mai sper încă, este pentru că știu că Dumnezeu poate 
face minuni. Este, de asemenea, faptul că, omeneste, speranța este incredibil de 
perseverentă si se hrăneşte din nimic. 


Pe tot timpul verii anului 1945, „aşteptarea îngrozitoare” este întreținută de 
mărturii fără fundamente reale. Potrivit unui deportat repatriat, Fondane ar fi 
fost la Auschwitz în noiembrie 1944, având moralul bun, şi ar fi fost transferat 
la începutul anului 1945 la Flossenburg, unde acest martor l-ar fi văzut în martie. 


Nu mi-a raportat absolut nimic de la soțul meu, nici un cuvânt, nici un gest sem- 
nificativ, nici cel mai mic mesaj. Dar singurele imagini fizice evocate erau de ajuns 
pentru a fi de nesuportat. N-am putut să scap de acestea decât strigându-i din nou 
lui Dumnezeu că ofeream impartasirea tuturor suferințelor soţului meu. Este ceea 
ce îmi lasă ,,dreptul” să trăiesc si să spun că îl iubesc (18 iulie 1945). 


Este bântuită şi chinuită de gândul suferințelor pe care le-au avut de îndu- 
rat soțul şi cumnata sa, pe care şi-i închipuia „pradă unor persoane capabile 
să-i facă să-şi piardă personalitatea si controlul de ei înşişi”. Putin câte putin, 
cu ajutorul lui Jacques Maritain, sufletul ei se linişteşte, se abandonează lucra- 
rii secrete a harului lui Dumnezeu. („Sunt, de asemenea, momentele trecătoa- 
re când mă simt formată, purtată - precum şi toate aceste lucruri care se lumi- 
nează brusc sau treptat şi care mă minunează; într-un mod cu totul special, 
din ce în ce mai mult un refuz de a mă opune suferinței” - 1 mai 1945.) Jacques 
Maritain a încurajat-o şi o încurajează când Dumnezeu se ascunde din nou să 
facă un „act de credinţă absolută” — asemănător cu cel de la convertirea sa: 


Nu vă impotriviti, Dumnezeu însuşi vă conduce. Într-un mare act de credinţă, 
inchideti ochii asupra tuturor ororilor descrise la radio şi în ziare. Fiţi sigură că, 
orice s-ar fi putut întâmpla, Dumnezeu i-a copleşit şi susținut pe Benjamin şi sora 
lui cu aceeaşi iubire supremă pe care a avut-o şi o are pentru d-voastră. Dacă vă 
face să simtiti această acțiune a harului Său, este pentru a vă da o dovadă că i-a 
copleşit cu acest har, cu și mai multă tandrete, pe cei care erau abandonaţi de oa- 
meni şi pe care îi iubiţi foarte mult (7 mai 1945). 


Génevieve se oferă ea însăşi în fiecare zi, pentru ca supremul abandon al 
alor săi să fie răsplătit cu întâlnirea copleșitoare cu iubirea supremă - întâlnire 
pe care nu ezită să o definească şi să o descrie în termeni de „experienţă mistică”. 


5 Către Jean Ballard. 

Pentru mine, toată lupta este în aceste două realităţi: pe de o parte, această sufe- 
rinta inumană şi imaginile crude, îngrozitoare, care mă atacă din toate părțile; pe 
de altă parte, întreaga mea credinţă care tinde spre convingerea, certitudinea unei 
iubiri infinite, mistuitoare a lui Dumnezeu, contopindu-i pe soțul meu, pe sora 
lui, învăluindu-i, imbratisandu-i, pătrunzându-i, făcând una cu ei, chiar si fara 
ştirea lor. Suferinta pana la culme, căderea în prăpastie; dar este căderea în iubirea 
infinită a lui Dumnezeu. Mi-aţi spus să fac acest act de credință. Fie ca Dumnezeu 
să mă ajute să-l fac totdeauna, totdeauna. Fără ştirea lor? Nu cred. Atâtea poeme, 
în care soțul meu a exprimat toată tensiunea sa de suflet, îmi spun că era pregătit 
pentru o experiență mistică (18 iulie 1945). 


Dragă prietenă - îi spune din nou J. Maritain, fără să fi primit scrisoarea ei — ce 
puteţi face altceva decât să vă retrageti în credință şi să inchideti ochii, să acceptaţi 
marea noapte cu certitudinea absolută că, orice s-ar fi putut întâmpla, Dumnezeu 
a avut grijă de el şi de ea şi a vegheat asupra perfecțiunii sorții lor şi a iubit sufle- 
tele lor mai mult decât l-a iubit pe al d-voastră - şi desclestati-va mâinile, lăsaţi 
deoparte toată această dorință de cunoaștere care vă arde şi vă consumă, şi chiar 
şi această dorinţă, acest efort de a-i ajuta prin propriile d-voastră suferinţe, şi tot 
acest chin pe care vi-l aplicaţi. Lăsaţi totul deoparte, predati-i, daruiti-i, pentru că 
sunteți sigură ca sunt iubiți şi ajutați în mod absolut si că d-voastră nu-i puteți 
ajuta mai bine decât dăruindu-i astfel printr-o iubire supremă. Şi multumiti-va (ce 
cuvânt, iertati-mi stângăcia) să fiți, pur şi simplu, prezentă, în cruce, ca o ofertă a 
propriei fiinţe, sperând, dar ca şi Abraham, dispusă la marea bucurie, daca vor reveni 
şi când vor reveni, dar de acum înainte fără a vă încorda peste puterile d-voastră 
şi fără să va zbateti, în liniştea sfasietoare şi întunecoasă, dar înstelată de credință, 
de jertfa desăvârşită (19 iulie 1945). 


x 


Prin suferinţa sa, Géneviéve este într-un fel co-naturalizata Israelului, noii 


infatisari a misterului său si sorții care îi este rezervată in acest secol XX. Ea 
vede, de asemenea, că multi în jurul ei nu au înţeles cu adevărat semnificaţia a 
ceea ce tocmai a trăit Israelul în trupul său si, mai ales, în sufletul său. 


„Mi se pare că, în ciuda căldurii de compasiune şi înțelegere pe care o au cei 


mai buni prieteni pentru a împărtăşi suferința evreilor, trebuie să fi fost Israel 
sau să se fi dedicat cu o iubire specială Israelului, pentru a-i pătrunde imensi- 
tatea, atât misterul, cât şi sfâşierea” (19 octombrie 1945). 


]. Maritain a avut o experiență asemănătoare, într-un fel, poate şi mai ama- 


ră, chiar de la prima sa întoarcere la Paris, în noiembrie 1944: 


Este un lucru pe care literalmente nu-l mai pot suporta, care mă distruge - îi scrie 
el lui Charles Journet. Este acest antisemitism care mai fierbe şi care, fără îndoială, 

va mai creşte încă. N-au înţeles tragedia divină, oroarea sacră a acestui Golgota al 
unui popor, chiar si atunci când i-au ajutat, riscând viata lor pentru ei. Întrebarea 
rămâne ponderată pentru ei, în termeni în mod josnic umani. În ce mă priveşte, 
mi se pare că am imbratisat soarta Israelului şi mi se pare că voi fi de acum un 
evreu rătăcitor, fără piatră pe care să-mi plec capul. Sufleteste, exilul nu s-a termi- 
nat®. 


„Această strânsoare puternică a lui Dumnezeu în infernul lagărelor a fost 
făcută fără voia lor, aparent în abandonul cel mai absolut al condamnaților?” 
— se întreabă Genevieve Fondane. Este întrebarea care se află în inima miste- 
rului de la Shoah. Ea rămâne, pentru atâţia dintre cei care l-au trăit sau au fost 
atinsi în adâncul fiinţei lor, fără răspuns. Ea sileste cel putin la tăcere”. Jacques 
Maritain este şi el obsedat. Noapte îngrozitoare, care l-a lăsat incapabil să poată 
spune ceva pentru un timp, noapte în care parcă au pus stăpânire pe el abisu- 
rile părăsirii şi primejdiei în care oameni au fost înmormântați fără să poată 
măcar să bănuiască de ce, fără ca Dumnezeu însuși să pară că aude glasul lor. 

Ce răspuns se poate da la o asemenea întrebare? Doar aceste cuvinte, care 
vor fi fost smulse unei asemenea tăceri, pot bâlbâi ceva din acest mister fără 
să-l trădeze şi fără să-l profaneze. Nu putem decât să transcriem aici ceea ce 
scriau pe atunci J. Maritain şi Genevieve Fondane: 


„Isus Cristos este în agonie până la sfârşitul lumii”. Repetăm acest lucru ca nişte 
copii, fără să ştim până unde ne conduc aceste cuvinte şi ceea ce înseamnă această 
agonie. A fost, într-adevăr, cu totul părăsit, părăsit de oameni şi de Dumnezeu, 
care îl iubea foarte mult şi veghea asupra lui cu o iubire infinită, dar cu totul as- 
cunsă. În marile suferinţe si agonii ale sfinţilor încercăm să descifrăm această pă- 
răsire a lui Cristos, dar sfinţii au avut consolarea lor. Ceea ce obsedează gândul 
meu, şi aici văd eu într-adevăr cu totul părăsirea lui Cristos, este părăsirea acestor 
oameni sărmani, care nici măcar nu-l cunoșteau și nu ştiau că suferă cu el, în 
oroarea lagărelor naziste. Este părăsirea Fiului lui Dumnezeu, tratat ca un bleste- 
mat, ceea ce ei au trăit, uniți cu El chiar prin părăsirea lor si într-un mod neînchi- 
puit de profund si substantial — şi cu atât mai mult iubiți de cealaltă parte a vălului 
(a aparentei). A fi suferit cu ei, a fi fost unul dintre ei si în acelaşi timp a purta in 
sine misterul poporului ales, precum si a fi conştient, aşa cum el a fost dintotdea- 
una, de misterul credinței şi chemării lui Dumnezeu, fără să vorbim de harurile de 


6 Ch. JOURNET - J. MARITAIN, Corespondenţă, III, 1940-1949, pag. 23, Scrisoare din 10 
decembrie 1944. 

7 La „Yad Vashem’, pe 23 martie 2000, Ioan Paul al II-lea a onorat și a dorit să-şi însușească 
această tăcere: „În acest loc al aducerii-aminte, spiritul, inima şi sufletul resimt o mare nevoie 
de tăcere (...) O tăcere, pentru că nu există cuvinte destul de puternice pentru a deplânge în- 
grozitoarea tragedie de la Shoah”. 

iluminare pe care le-a primit cu siguranţă în timpul captivitatii sale, şi de la ele, 
harurile pe care le-aţi primit erau reverberatie în d-voastră, mi se pare că acest 
lucru constituie pentru Benjamin Fondane, fie că va reveni sau nu, o minunată şi 
sublimă desăvârşire a măreției sale interioare şi a operei sale (Jacques Maritain 
către Géneviéve Fondane, 19 iulie 1945). 


Îmi spuneţi exact ceea ce are importanţă pentru mine mai mult decât orice in 
lume - îi răspunde Genevieve. Ceea ce îmi scrieți despre părăsirea lui Cristos şi 
despre unirea deosebit de profundă şi substanţială a tuturor acestor oameni chi- 
nuiti, cu Cristos părăsit, îmi întăreşte convingerea ca, chiar daca prin imposibil, 
pentru soţul meu, a avut loc această unire fără ştirea lui, ea a avut loc totuși in 
profunzime. Soţul meu mi-a vorbit deseori (era pentru el o idee crucială) despre 
această soartă ciudată de martor orb a poporului evreu. Și cât de mult se simţea el 
martor! Până acolo încât i se părea normal, altfel spus, inevitabil, că a fost arestat 


8 La sfârşitul anului 1945, Jacques Maritain a dat revistei Ecclesia, la cererea directorului 
său, Mons. Montini, câteva pagini care păstrează ceva din această rană rămasă vie, sub titlul: 
»Fericiti cei persecutati...”: „Creştinul se mai gândeşte încă la alti oameni parasiti, a căror soartă 
trezeşte în suflet o neliniște de nesuportat, din cauza nopţii cu totul negre în care moartea i-a 
lovit. (...) Să ne amintim (...) de aceşti evrei franti de oboseală, care, după săptămâni de mers 
însângerat, ajunşi la Buchenwald, se întindeau ei singuri pe treptele cuptorului crematoriu, şi 
de nefericitii care au murit de foame în trenurile cu peceti de plumb. Unde era mângâierea 
acestor nevinovaţi persecutați? Câţi alții au murit cu totul parasiti? Nu ei şi-au dat viata, ci le-a 
fost luată în întunericul groazei. Au suferit fără să fi vrut. Nu ştiau de ce mureau. Cei care ştiu 
de ce mor sunt privilegiați. 

Totul pare să se petreacă ca si cum agonia lui Isus a fost ceva cu totul nesfârşit, că a trebuit, 
pentru ca oamenii să participe în întregime la această mare comoară de iubire şi de sânge, ca 
ea să se împărtășească în ei sub infatisarile sale contrastante. Sfinţii participă la ea de bunăvoie, 
oferindu-se cu El, cunoscând secretele vieţii divine, trăind în sufletul lor unirea cu EI. (...) 
Sunt privilegiați chiar si în chinurile trupului sau ale sufletului, în cele mai crunte dureri.(...) 
Dar cei care sunt cu totul parasiti, victimele nopții, cei care mor drept condamnaţi ai existen- 
tei pământeşti, cei care sunt aruncaţi în agonia lui Cristos fără să o ştie si fără voia lor mani- 
festa un alt aspect al acestei agonii. (...) Ca un testament lăsat sfinţilor săi, El a spus: In manus 
tuas commendo spiritum meum. Ca un testament lăsat celeilalte turme a sa, a spus: «Dumne- 
zeul meu, Dumnezeul meu, pentru ce m-ai părăsit?» Cum nu ar fi avut El grijă de cei care 
poartă aceasta marcă a agoniei sale, de marea turmă a celor cu adevărat nenorociti, a morților 
fără consolare? Cum nu ar fi semnătura apartenenței lor Mântuitorului răstignit şi un titlu 
suprem pentru milostivirea Sa, chiar părăsirea lor? La cotitura morţii, în clipa când vor trece 
de cealaltă parte a vălului, când sufletul va părăsi un trup pe care lumea nu l-a dorit, oare nu 
va avea El timp să le spună: «Vei fi cu mine in Paradis»? Nu există semne pentru ei, pentru ei 
speranţa este la fel de despuiată ca ei înşişi; pentru ei, până la limita extremă, nimic nu a stră- 
lucit în ochii oamenilor, nici chiar din partea lui Dumnezeu. Doar în lumea invizibilă, dincolo 
de tot ce este pământesc, Împărăţia lui Dumnezeu este dăruită acestor persecutați si totul 
devine al lor”, Raison et raisons: Oeuvres completes, IX, 435-438. 

de către naziști. Nu voi uita niciodată fraza sa: „Într-adevăr, dacă ar exista în lume 
un evreu adevărat, un evreu autentic pe care ei ar trebui să-l aresteze, acela sunt 
eu’. Acest rol de martor al cărui ecou il găsesc în poemul D-nei Maritain şi despre 
care îmi vorbiti din nou atât de profund luminează atât de mult aceste tulburatoa- 
re şi veşnice persecuții antisemite si îi apropie atât de mult de noi pe toţi evreii, 
chiar si pe cei care nu mai știu că sunt poporul ales” (31 iulie 1945). 


Cu multi ani mai târziu, Charles Journet, pătruns si el de misterul răului, se 
va întreba, în amintirea unei vizite în lagărul morţii de la Majdanek, aproape 
de Lublin, în Polonia: 


În barăci sinistre, încercuite de posturi de gardă şi de sârmă ghimpată electrică, 
sunt îngrămădite sărmane resturi omeneşti, espadrile mizerabile, pantofi de fe- 
mei, încălțăminte mică de copii, se găsesc fragmente de păpuşi. Se vede un prim 
model de cuptor, o marmită groaznică adusă de la Berlin. Apoi, clădirea centrală 
din beton, cu băi care preced camerele de gazare, cuptoarele mari paralele, fiecare 
se umplea cu 6 cadavre odată, scurgerile pentru grăsimi şi tocituri. Din punct de 
vedere tehnic, totul era prevăzut, chiar si lespedea din ciment folosită pentru înlă- 
turarea aurului din dinții cadavrelor. Afară este seară, soarele care coboară se as- 
cunde într-un nor roz. O mare tăcere pe câmpia poloneză. La câţiva paşi in fata 
mea, un greoi horn pătrat, din cărămizi, construit chiar de prizonieri, domină 
edificiul; el se înalță spre cer ca un fel de clopotniță. Atatia sărmani ochi înspăi- 
mântaţi, innebuniti, l-au privit. Au văzut flacăra roşie tasnind şi apoi stingandu-se 
într-un nor negru infinit. Este posibil ca aceste fiinţe slăbite, asteptandu-si sfarsi- 
tul înfiorător în acest lagăr al morţii, să nu se fi întors spre Dumnezeul atotputer- 
nic şi nesfârşit de bun, pentru a-l lua ca martor, pentru a-l ruga să-i ajute printr-o 
minune în nenorocirea lor groaznică? Şi nici un răspuns n-a venit. Încerc, la rân- 
dul meu, să spun «Tatăl nostru», să strig pentru ei către Tatăl care este în ceruri, 
care a văzut toate acestea şi care a rămas tăcut. Ce mister! Până la ce profunzime 
ne cere Dumnezeu să avem încredere, să credem în iubirea Sa! 


x 


În septembrie 1945, Genevieve află, prin zvonurile pe care prietenii încer- 
cau să i le ascundă, mărturia, mult mai credibilă, a unui tânăr medic scăpat de 
la Auschwitz, doctorul Lazăr Moscovici, care a fost aproape de soțul ei timp de 
trei luni: Fondane a fost condus către camerele de gazare din Birkenau la sfâr- 
şitul lui septembrie 1944. „Câteva ore mai târziu, camioanele s-au întors cu 
haine care au fost predate la dezinfectare”. Pe 5 octombrie 1945, se întâlneşte 
ea însăşi cu doctorul Moscovici, care îi povesteşte despre viata lui Fondane la 


? Ch. JOURNET, Le Mal, 314-315. 

Auschwitz, cum îi îmbărbăta el până la capăt pe camarazii săi, cu totul încor- 
dat el însuși: „într-o încordare de suflet extremă, în care il recunosteam’, scrie 
Genevieve. 

O altă mărturie soseşte in 1946 si o completează pe cea a doctorului Mos- 
covici. Genevieve ştie, în sfârşit, că soțul ei a fost executat pe 3 octombrie 
1944. Era în ajun de Yom Kippur - Marele Pardon - si (în acel timp) ziua săr- 
bătorii Sfintei Tereza a Pruncului Isus. 

Si apoi, încă o altă mărturie, în „Scrisorile franceze” din 26 aprilie 1946, 
despre ultimele zile ale lui Benjamin Fondane. 


Ştiţi cât i-am cerut lui Dumnezeu ca soțul meu să moară conştient, lucid si cu to- 
tul orientat spre El. Am acceptat să nu o ştiu niciodată, în aceasta viata, numai să 
fie aşa. Si iată că Providența îmi trimite acest semn. Două zile în neliniştea aştep- 
tării... (23 mai 1946) 


În Jurnalul său, Genevieve precizează că „soţul (ei) a trăit două zile ştiind 
că va fi gazat (...) Două zile! Este timp pentru Dumnezeu să atragă un suflet la 
Unirea perfectă”. 

O nouă lumină străluceşte bland pentru Genevieve. Ea nu înlătură ceea ce 
nu se poate spune pe nume, se ridică dincolo de ceea ce este îngrozitor; împli- 
nire misterioasă, într-un fel, a căutării realizate de Benjamin Fondane de-a 
lungul unei gândiri care se rătăcea schimbând sensul a „totul este posibil pen- 
tru Dumnezeu” într-un despotism, redând inteligenţa fără nici un rost şi ter- 
minându-se prin absurd, dar care nu era mai puţin călăuzit de un presenti- 
ment ascuns, că dincolo de toate evidenţele si de tot ceea ce putem concepe, 
cineva, în Înţelepciunea Sa, care depăşeşte limitele noastre, ne conduce şi ne 
aşteaptă. 


O primă şedere în Alsacia, la Kolbsheim, la fam. Grunelius, finii familiei 
Maritain, în luna octombrie 1945, îi permite să se linisteasca încetul cu înce- 
tul, după aceste luni, după aceşti ani îngrozitori, care au istovit-o moral, fizic 
şi nervos. Este „ca un răgaz, o oprire înainte de a merge mai departe” (19 oc- 
tombrie 1945). 

Câteva săptămâni mai târziu, la începutul anului 1946, ea părăseşte Parisul, 
în ciuda unui mare zbucium interior şi a sfasierii de a abandona strada Rollin, 
unde totul îi vorbeşte despre soţul ei, pentru a merge să locuiască la Kolbsheim, 
la invitaţia familiei Grunelius, pentru a se ocupa de educaţia copiilor lor. În 

notele sale personale ea rezumă motivele care au determinat-o la această 
schimbare de viata: 


Are loc in mine, aici, o munca de epuratie care n-ar fi putut avea loc în condiţii la 
fel de favorabile la Paris (...) Îmi era absolut necesar, după ce am trăit 18 ani în 
medii necredincioase, aproape cu totul separată de medii catolice fervente (las 
deoparte contactele mele cu fam. Maritain, care mi-au fost de mare folos încă din 
prima zi), să trăiesc un anumit timp într-o familie profund creştină. 


Viaţa la Kolbsheim este, de asemenea, mai favorabilă reflectiei. Genevieve 
nu mai poate evita mari întrebări care o angajează foarte profund în sufletul 
său. Experienţa sa foarte pură de credinţă si de abandonare lui Dumnezeu, in 
actul convertirii sale, apoi în predarea sorții soțului ei si a tuturor martirilor 
din lagăre, în mâinile lui Dumnezeu, simţul ei profund despre „gelozia lui 
Dumnezeu” -constiinta că nu trebuie să caute alt sprijin decât în Dumnezeu, 
nici chiar cele mai curate prietenii atunci când se așteaptă de la ele o consolare, 
un imbold -, cu alte cuvinte, totul in viata sa interioară o tine acordată la sub- 
stanta spirituală a gândirii lui Fondane, la intuitiile autentice pe care ea le 
poartă, la orientarea sa mistică. Dar, pentru Fondane, această atitudine spiri- 
tuală se exprimă într-o gândire care nu numai că refuză orice sprijin al rațiunii 
şi „zdrobeşte instrumentul său” rational, dar consideră raţiunea însăși ca o 
consecință a păcatului. De aici, caracterul său fundamental tragic. „Este ade- 
vărat, scrie Genevieve, că de fapt soțul meu vorbeşte de un singur mod de cu- 
noastere, «gândirea credinţei», credința într-un Dumnezeu pentru care totul 
este posibil, şi doar pentru acest Dumnezeu sacrifică el raţiunea, dar cu ce 
pret!...” (2 ianuarie 1947) 

Pentru Génevieve, această gândire întâlneşte, mai ales datorită d-lui Mari- 
tain, o altă gândire, cea tomista, care are încredere în rațiune şi în capacitatea 
sa de adevăr. „Nu vă ascund, îi scrie ea d-lui Maritain, că am suferit şi continui 
să sufăr din cauza fermentului de contradicţie depus în mine, de mult timp, de 
altfel, de o gândire atât de diferită de cea a soțului meu” (2 ianuarie 1947). Ea 
expune într-o lungă scrisoare — „o scrisoare prețioasă”, va spune dl. Maritain 
- termenii si mizele zbuciumului în care ea încearcă să unească in mod vital, 
în ea, aceste două gândiri care în anumite puncte decisive se opun. Dar ea 
merge mai departe şi se îndreaptă deja, poate fără să fie conştientă, către lumi- 
na deplină, în recunoaşterea unităţii diferenţiate şi graduale a Intelepciunii 
creştine integrale. 

„Sunt prea impregnată de gândirea soțului meu pentru a nu vedea în ratiu- 
ne un instrument sărac, insuficient, limitat, supus greselii, dar aceasta, mai 

ales, în comparaţie cu imensitatea adevărurilor de temut. Mi-ar fi de ajuns să-l 
înjosesc în fata lui Dumnezeu”. 
Ea adaugă: 


Pentru mine, întrebarea nu se pune din punct de vedere filosofic, ci religios. Şi 
imediat ce abandonez modalităţile de gândire pentru ceea ce este esenţial, multe 
dificultăţi dispar. Sunt de acord cu tomismul de fiecare dată când lumina naturală, 
ajunsă la limită, se dă la o parte în uimirea şi căldura focarului divin. $i atunci 
când gândirea isi epuizează toate resursele, ea lasă câmp liber contemplatiei, pe 
care o caut cu atâta lăcomie, şi o găsesc în scrierile d-voastră. Şi poate pentru că 
itinerarul d-voastră este atât de diferit de cel al soțului meu, întâlnirea definitivă 
în Dumnezeu îmi pare atât de bogată în haruri. Şi nu vă ajung din urmă la jumă- 
tatea drumului, ci la limita extremă a acestuia. Soseste un moment în care absur- 
dul, la fel ca şi raţiunea, nu mai are nimic de spus, un moment în care totul dispare 
în prezenţa infinitului, unde nu mai este decât Dumnezeu (2 ianuarie 1947)". 


x 


Chiar de la prima sa şedere la Kolbsheim, Genevieve a înţeles ca această 
casă pe care o iubeşte si unde este iubită nu va fi decât o „oprire”, o etapă tre- 
cătoare, un loc unde se poate lua răsuflarea pentru a se pregăti pentru o nouă 
plecare, cu mai multă încredere şi libertate, fiecare pentru a-şi asuma propriul 
drum (ceea ce a fost Kolbsheim pentru mulți). 


1 „Aţi găsit cuvântul potrivit, îi răspunde d-l Maritain, când scrieți că ar fi de ajuns să în- 
jositi rațiunea în fata lui Dumnezeu. Ar trebui arătat că acolo unde Fondane zdrobea in mod 
tragic instrumentul său şi «evidenţele» referitoare la rațiune, ele trebuie înjosite şi că această 
înjosire merge mult mai departe şi mult mai profund, atât pentru a distruge raționalismul, cât 
şi pentru a afirma transcendenta de neînțeles a Celui care este mai presus de orice Nume. 
Lectura sfântului Toma nu o să vă fie de ajuns, vă va fi necesară cea a sfântului Ioan al Crucii. 
Totul se va clarifica pentru dumneavoastră, cu siguranță, numai în lumina contemplatiei” (15 fe- 
bruarie 1947). În acelaşi timp, dl. Maritain redactează Le Court traité de lexistence et de 
lexistant, care in mai multe pasaje se refera explicit la opera lui Benjamin Fondane si indreapta 
pe planul clarificării doctrinale întrebările angajate in mod vital in reflectia lui Geneviève. El 
afirmase deja in 1929: „Cel mai bun lucru pe care il poate face un filosof este de a injosi filo- 
sofia in fata intelepciunii sfintilor” (Prefata la a doua editie din La Philosophie bergsonnienne). 
Dar atunci când in cap. V din Court traite, în legătură cu Kierkegaard si Chestov, scrie: „Gre- 
şeala lor încărcată de consecinţe a fost de a crede că pentru a glorifica transcendenta trebuie 
zdrobită rațiunea, pe când ea trebuie înjosită in fata autorului ei si astfel salvată”, cum să nu se 
audă un ecou al reflectiei lui Geneviéve şi însăşi expresia ei? 

! Trebuie citită, în prelungirea acestei scrisori, cea din 14 decembrie 1950, citată mai de- 
parte. 

Ea îşi dă seama de acest lucru în primele luni ale anului (ianuarie 1946-pri- 
măvara 1947) pe care-l va petrece la Kolbsheim. Ea are nevoie (este înscris in 
ea dintotdeauna şi credința regăsită nu a întors-o de la această vocaţie, dar i-a 
descoperit sensul şi profunzimea) de această întovărăşire concretă (cuvânt pe 
care îl repetă deseori) cu lumea celor foarte săraci. Ceea ce dl. Maritain, înainte 
de război, explicase în termeni de „a exista impreuna’,”” ceea ce părintele Loew 
numește „comunitate de destin” si ceea ce Madeleine Delbrel (contemporana 
sa exactă) trăieşte pe atunci la Yvri, la aceasta Genevieve aspiră conform daru- 
lui său personal. 


Mi se pare că şederea mea la Kolbsheim mă pregăteşte pentru ceva. Că sunt datoa- 
re evreilor, comuniştilor, întregului popor care l-a pierdut pe Dumnezeu, a deve- 
nit în mine o obsesie zilnică. Dar nu ştiu nimic mai mult, nu văd nimic mai clar. 
Sufăr uneori aici (cu toate că este o atmosferă de o mare dragoste!) de a fi pierdut 
contactul cu o anumită căldură umană, această căldură uneori dezgustătoare, care 
se ridică din sărmana viata extenuantă a oamenilor muncii, din nedreptate, viciu 
şi necazuri de nerezolvat şi atât de amestecate de noroi, că trebuie săpat profund 
pentru a descoperi că Dumnezeu este prezent şi acolo, poate mai ales acolo. Nu 
sunt sigură că sunt în stare să trăiesc timp îndelungat pe o insulă plutitoare. Pare 
absurd, dar necredincioşii îmi lipsesc. Este absurd, dar simt mai multă dragoste 
fata de oameni, aş spune mai multă înțelegere, pentru cel rău, cu toate viciile sale, 
dar, de asemenea, şi cu mica scânteie divină care poate îi mai rămâne, decât pen- 
tru sufletele care sunt foarte aproape de Dumnezeu (23 mai 1946). 


Acest lucru - care se poate observa anticipand ultimii ani - îi va mai fi dat 
si după intrarea ei în viata contemplativa, când boala o va obliga să petreacă 
săptămâni întregi la spitalul din Villejuif: 


... Am regăsit câteva foste colege bolnave, precum şi alte persoane fericite că au o 
călugăriță aproape de ele. Şi, mai ales, am aflat că una dintre fostele mele colege, 
pe care o numeam „comunista mea” (aceasta spune totul), este din nou aici, într-un 
alt salon, şi se simte foarte rău, săraca... Bineînţeles, chiar din această după-amiază 
o să merg să o revăd, lucru pentru care mă bucur foarte mult. Este ,,incapatanata’, 


12 „A lucra pentru cineva este de domeniul simplei iubiri de bunăvoință. A exista si a suferi 
împreună este de domeniul iubirii de unitate. Iubirea se adresează unei ființe existente, con- 
crete. (...) Fiinţa pe care o iubesc, o iubesc chiar dacă are sau nu dreptate; şi doresc să exist şi 
să sufăr împreună cu ea. A exista împreună (...) nu înseamnă numai a iubi o ființă în sensul de 
a-i dori bine; înseamnă a o iubi în sensul de a fi una cu ea, de a purta greutatea ei, de a trăi 
împreună cu ea, de a simți şi de a suferi împreună cu ea”. (Exister avec le peuple, 1937, în Rai- 
son et raisons: Oeuvres Completes, IX, 379. 

critică, violentă, soţul ei a murit chinuit de militisti. Ea a înţeles cât o iubeam și o 
simpatizam şi am legat o adevărată prietenie (7 august 1952). 


x 


Se întoarce din nou la Paris în primăvara anului 1947. O nouă etapă începe 
pentru ea. Cu toate că nu este nici evreică, nici diplomată, a obținut un post de 
asistentă socială la O.S.E. (Oficiul de ajutorare pentru copiii evrei). Vizitează 
familiile de evrei din sectoarele 3 şi 4, în mizerie şi sărăcie, pentru a aduce 
copiilor ajutor material şi moral. „Aceasta nu va constitui poate decât o etapă, 
dar, în orice caz, după singurătatea si liniştea vieţii mele de la Kolbsheim, era 
necesar să reiau contactul, în acest mod concret, cu tragedia şi suferința evre- 
ilor” (14 martie 1947). 

Géneviéve este astfel condusă să intre în relaţie cu o ramură a Congregaţiei 
Notre Dame de Sion, ,, Ancelles”, a cărei vocaţie este foarte asemănătoare cu a ei: 


Aceeaşi chemare poruncitoare pentru evrei, aceeași conștiință a misiunii lor, ace- 
easi înțelegere a tragediei lor, aceeaşi nevoie «de a fi unită cu ei», cu cei mai săraci, 
cu cei mai parasiti dintre ei, a merge în căutarea lor, a merge pentru a le duce pe 
Cristos in mijlocul lor. $i, în acelaşi timp, aceeaşi nevoie de o viata interioară pro- 
fundă şi tăcută, din care va izvori acțiunea (25 iulie 1947). 


Această descoperire este pentru ea o „uimire, o bucurie, o mângâiere în 
singurătatea ei, dar şi o întrebare: „Oare ce mă determină să intru la «Ancel- 
les», această uimire sau exigenta reală a vocației mele?” 

Ea se simte cu adevărat atrasă spre contemplatie, dar trăită în mijlocul lu- 
mii, cu frumuseţea ei, cu necazurile ei, cu iniţiativele sale umane, într-o viata 
„oferită tuturor”. Aceasta presupune că, sprijinindu-se în continuare pe „An- 
celles” şi pe Congregația Notre Dame de Sion, ea păstrează totuşi „un element 
de libertate, de disponibilitate, la care sunt indirect alăturate atât opera soțului 
meu, cât şi un «nu ştiu ce» pe care Dumnezeu a permis să-l dobândesc prin 
contactul cu el şi care îşi va găsi folosul la timpul său”. Ea deschide larg apar- 
tamentul său şi face din el un loc de întâlnire pentru tinerele fete evreice. In- 
tentioneaza, în același timp, să pună la dispoziţia studenţilor evrei biblioteca 
soțului său. Părintele Marcel Dubois a evocat spiritul care domnea în casa ei în 
acel timp: 


... Genevieve Wecsler primea un grup de tinere israelite scăpate de anii teribili. 
Unele cunoscuseră oroarea lagărelor, altele scăpaseră jafului datorită instituţiilor 
care le ascunseseră. Era un grup fratesc si voios, plin de viata. În mijlocul acestor 
tinere care cunoscuseră primejdia şi frica, şi cărora sfârşitul întunericului le reda 

libertatea, Genevieve Wecsler apărea ca o sora mai mare, intelegatoare si binevoi- 
toare (...) Casa sa de pe strada Rollin era deschisă pentru această tânără populaţie. 
Unele reuniuni ale grupului aveau loc în ea. În acest fel am descoperit locul unde 
Benjamin Fondane trăise anii intunecati, între 1939 şi 1944, ani care fuseseră în 
mod special dureroşi, dar pentru cine cunoaşte opera sa, în mod special rodnici. 
După ce urca scara din lemn, toată lumea se întrunea în încăperea care fusese bi- 
roul si biblioteca sa”. 


Acolo Genevieve citea şi comenta poemele soțului ei. „Dincolo de soarta 
Israelului, continuă Părintele Dubois, era vorba de singurătatea omului şi de 
căutarea sa de adevăr”. 

Cu toate acestea, după un an, ea înţelege că încercarea de viata contempla- 
tivă în lume nu răspunde la vocaţia sa profundă. „Eforturile mele de a fi cu 
totul a lui Dumnezeu in lume sunt zadarnice,... irosesc ceva; ...Dumnezeu refuză 
să sprijine eforturile mele de a-mi echilibra viaţa în lume” (7 noiembrie 1948). 

Astfel, se simte din ce în ce mai mult atrasă spre viaţa religioasă contempla- 
tivă. „Numai în mănăstire voi găsi această posibilitate de rugăciune, de tăcere, 
de singurătate, de studii, care mi-au devenit la fel de necesare ca aerul pe care 
îl respir. De ce Sion? Pentru că aparţin Israelului si este singurul ordin dedicat 
Israelului”. 

După ce a discutat îndelung despre dorinţa sa cu părintele Jean de Menasce, 
cu Părintele Marcel Dubois, cu Jacques Maritain, ea intră la „La Solitude’, la 
Grandbourg, aproape de Paris, imediat ce acest lucru îi este posibil, pe 31 mai 
1949. Devine Sora Benjamin-Marie şi după câtva timp va primi numele de 
Sora Gratia Maria. 

De acum înainte viaţa sa se rezumă în aceste cuvinte pe care ea însăşi le-a 
subliniat în scrisoarea sa: „a fi cu totul a lui Dumnezeu” şi „aparțin Israelului”. 
Vocatia sa pentru Israel se desavarseste în împlinirea propriei sale vocatii mai 
profunde, aceea pe care a auzit-o încă din copilărie şi care n-a manifestat ade- 
văratul ei sens deschis spre profunzimi şi spre misterul istoriei mântuirii decât 
la sfârşitul vieţii sale, de-a lungul istoriei sale personale şi a dramelor istoriei 
oamenilor. 


La „La Solitude” viata ei se simplifică. Ea defineşte astfel spiritul care dom- 
neste acolo: „un spirit de renunțare în iubire, de libertate în iubire”. Neclarită- 
tile sale în ceea ce priveşte raţiunea se risipesc si se clarifică fără ca ea să ştie 


'5 Articol citat, pag. 18. 

cum. Trebuie citată în amănunte minunata ei scrisoare în care îi impartaseste 
lui Jacques Maritain „descoperirile” sale, si care este un răspuns la cea pe care 
i-a adresat-o cu câţiva ani înainte (22 decembrie '46-2 ianuarie '47): 


O să vă amuz cu siguranță povestindu-vă descoperirile mele, de exemplu, desco- 
perirea valorii, aş spune aproape a sfinteniei rationamentului metafizic. Dumne- 
zeu ştie cât imi era de suspect... Puneam aga de rău această întrebare! O puneam 
chiar invers... Mă revoltam la ideea de a întemeia câtuși de puţin credinţa mea pe 
exigenţele raţiunii, pe o necesitate rațională oricât de poruncitoare mi-ar fi părut. 
Nu intelesesem că nu rațiunea mea era aceea care pretindea ca Dumnezeu să fie 
perfecțiune infinită, iubire infinită, frumuseţe infinită, înţelegere infinită, dreptate 
etc., ci că Dumnezeu este cel care, fiind toate acestea la infinit, pretinde ca rațiunea 
mea să aibă în ea această nevoie, această necesitate a unui Dumnezeu perfect şi 
infinit în toate. 


Oh! nu regret drumul parcurs! Dimpotrivă, este minunat că am crezut mai întâi 
orbește, pentru că Biblia o spunea şi pentru că Dumnezeu mi-a dat harul să cred; 
apoi că am descoperit în mine, în însăși natura structurii mele umane, toate aceste 
reflectări ale lui Dumnezeu; că am descoperit că toate aceste exigente nu sunt de- 
cât reflectări ale lui Dumnezeu. Dumnezeu este atât de infinit, o astfel de tasnire 
de iubire, că există ca un fel de scurgeri ale strălucirii sale, care se înscriu în săr- 
manele sale creaturi. $i strălucirea sa este atât de curată, că ajunge în noi, desigur, 
foarte slăbită, dar nu schimbată, pentru că nimic nu poate falsifica adevărul. Şi 
aceasta garantează corectitudinea înţelegerii omeneşti, chiar dacă micşorată de 
păcatul originar; în acelaşi timp, acest lucru este cel care o menţine în această 
umilință totală față de Dumnezeu, la care tin atât de mult... Îmi spuneam altădată: 
«El este», nu am nevoie să «Ştiu». Dar tocmai pentru că El este şi pentru că ma 
iubeşte, El doreşte ca eu să ştiu si mi-a dat instrumentul pentru aceasta. Vedeam 
în ştiinţă, în raţionamentul despre Dumnezeu, un prejudiciu adus transcendentei 
sale. Descopăr acum, în această reflectare de neînvins a lui Dumnezeu, foarte de- 
licată, foarte subtilă, dar adevărată, dar curată, în partea cea mai nevinovată a în- 
telegerii omului, o dovadă a stăpânirii atotputernice a lui Dumnezeu, a lui Dum- 
nezeu totdeauna biruitor. Nici măcar păcatul nu putea să înlăture complet 
imaginea lui Dumnezeu în facultăţile omului (14 decembrie 1950)". 


x 


Cand a avut ea presentimentul că viata ei va fi scurtă, că timpul era limitat? 
Nu putem să nu observăm notări ca acestea: în 1946, în timp ce pregăteşte 
editarea manuscriselor soțului ei: „In aceste momente, vă mărturisesc că mi-e 


11 Scrisoare publicată in Cahiers Jacques Maritain, nr. 37 ( noiembrie 1998). 

frică de moarte şi că îl rog pe Dumnezeu să mă lase să trăiesc atât timp cât va 
fi nevoie pentru ca toată opera sa să apară”!5. 7 noiembrie 1948: „Sentiment... 
că viata este nemaipomenit de scurtă, o exigenta nerăbdătoare a lui Dumne- 
zeu asupra mea’. 

La începutul anului 1952 se descoperă că este lovită de un cancer la plă- 
mâni. Profesiunea ei religioasă este avansată pe data de 25 martie a aceluiaşi 
an, sărbătoarea Bunei Vestiri. Al treilea an de noviciat a fost pentru ea „încăr- 
cat de umbre şi de furtuni”, dar „Dumnezeu a împrăștiat toate greutăţile (ei) 
într-un fulger cu minunata lui simplitate” (4 aprilie 1952). Ea vede boala şi 
profesiunea ca două haruri care sunt legate unul de celălalt: „Experimentez cu 
ce iubire nespusă Dumnezeu ne dă putere si pace de pe o zi pe alta. Nu am nici 
un merit, nici unul: Dumnezeu mă poartă” (4 aprilie 1952). 

Ea trebuie, de acum înainte, să meargă deseori şi pentru şederi îndelungate 
la spitalul din Villejuif. Raze şi transfuzii se succed. Ea trece din ce in ce mai 
mult prin perioade istovitoare. „În ceea ce mă priveşte, nu mă simt prea bine, 
boala îşi urmează cursul normal, ceea ce la urma urmei este dreptul ei...” (9 au- 
gust 1953) Abatele Journet, care o vizitează la spital în iulie 1953, scrie despre 
ea: „A avut umflături mari în jurul trupului, acum cancerul se localizează pe 
osul soldului. Dar ea era strălucitoare, cu totul liniştită și luminoasă! (...) În 
ajun, Sora superioară de la «La Solitude» îmi spunea cât «se înălța ea», chiar în 
inima acestei boli groaznice. Era un strop de cer in acest spital din Villejuif”!€. 

În 1946, chiar în momentul când aflase mărturia despre ultimele zile ale 
soțului ei la Auschwitz şi Birkenau, ea scrisese: 


Mi se pare că toate acestea sunt ireale, că nu eu, nu soțul meu suntem cei care le- 
am trăit, că toate acestea nu sunt decât ceva provizoriu... (...) Sunt unele momente 
când inima mea tresaltă de bucurie la ideea că va veni ceasul cand voi muri. $i nu 
este deloc dezgust de viata, nicidecum. Nu am văzut niciodată viata atât de plină 
încât dă pe dinafară. Dumnezeu face mai mult decât să umple toate golurile. El 
trage înapoi fără încetare, la infinit, frontierele iubirii, si soțul meu este cu totul 
unit la această iubire”. 


În boala sa, din străfundul suferințelor şi a copleşirii sale, aceeaşi speranță 
este cea care o domină. Pr. Dubois dă mărturie despre preferința sa pentru 
Psalmul 73, pe care ea îl repeta fără să se plictisească şi în care ea pune, alături 
de speranța proprie, toată speranţa Israelului. 


15 Către Claude Sernet. 
16 Charles Journet către Jacques Maritain, 27 iulie 1953. 
17 Către Claude Sernet. 

Însă eu sunt totdeauna cu Tine, 

Tu m-ai apucat de mâna dreaptă. 

Mă vei călăuzi cu sfatul Tău, 

Apoi mă vei primi în slavă”. 

Dumnezeu a luat-o în zorii zilei de 1 martie 1954. 


Câţiva ani mai devreme, pe 4 decembrie 1948, cu puţin înainte de a intra la 
„La Solitude“, ea scrisese: 


As dori, de asemenea, să vă spun (dar cum să explic?) că de mult timp am înţeles 
că latura tragică, ireparabilă, a morții atât de timpurie a soțului meu, a încurcătu- 
rii umane şi, mai mult, a încurcăturii spirituale ca urmare a greselilor mele nu 
putea să se rezolve într-o viata creştină normală, oricât de ferventa ar fi fost. Nu 
este vorba de mai multă sau mai puţină generozitate, ci de o diferență de punct de 
vedere, de un schimb de punct de vedere. Numai din punct de vedere pur spiritual, 
pe planul infinitului lui Dumnezeu, al Veşniciei Sale, totul poate fi reparat, înnoit, 
creat din nou. 


XXX 


Genevieve FONDANE 
O scrisoare inedită către Jacques Maritain 


Corespondenta dintre Benjamin şi Genevi&ve Fondane şi Jacques şi Raissa 
Maritain a fost publicată în 1977, la Editura „Paris-Mediterrane, prin grija lui 
Michel Carassou şi a lui Rene Mougel. De atunci, mai multe scrisori de la 
Géneviéve Fondane către Jacques Maritain au fost regăsite şi completează 
această ediţie. Patru scrisori au apărut în „Cahiers Jacques Maritain’, nr. 37 
[noiembrie 1988], aparţinând ultimei perioade din viata lui Genevieve Fondane, 
după intrarea sa în Ramura contemplativă a Congregaţiei Notre Dame de 
Sion, la „La Solitude”. 

Scrisoarea pe care o publicăm aici datează din noiembrie 1944. Jacques 
Maritain a revenit la Paris pe data de 10, pentru câteva săptămâni, după 5 ani 
de exil. O regăseşte acolo pe Génevieve Fondane pe 23 noiembrie, află că Ben- 
jamin şi sora lui au fost deportaţi în luna mai şi că Genevieve, tocmai în adân- 
cul nelinistii sale, a regăsit credinţa. Îi dă să citească poemul lui Raissa „Deus 
excelsus terribilis”, primul volum din „Grandes amities”, apărut la New York in 
1941, precum şi propria sa operă despre Drepturile omului şi legea naturală. 

Aceasta este deci prima scrisoare a lui Genevieve Fondane, care deschide 
această etapă importantă şi mişcătoare a prieteniei lor şi a itinerariului lui 
Genevieve. Ea se situează între biletul lui J. Maritain de pe 16 noiembrie şi 
scrisoarea lui Genevieve de pe 5 decembrie, trimisă după cea de-a doua întâl- 
nire, pe care au avut-o duminică, 3 decembrie [pag. 52-53 din Corespondenta 
Fondane-Maritain]. Aducem mulțumiri Cercului de Studii Jacques si Raissa 
Maritain pentru că ne-au comunicat-o şi ne-au autorizat să o publicăm. 


Luni, 27 noiembrie 1944 
Drag Domnule Maritain, 


Am citit şi recitit poemul atât de frumos şi atât de dureros al Doamnei Mari- 
tain’. Sunt atât de mișcată! Da, cunosc această întrebare disperată, cunosc 
această prăbuşire totală în fata unei suferințe care nu poate fi numită, în fata 
atâtor orori, pentru care nimic, nici una dintre explicaţiile noastre, nici o conso- 
lare nu mai sunt valabile. Şi Dumnezeu, care ştie, tace. Câte nopți am petrecut 
în a mă izbi de acest zid, neputând decât să mă agăţ orbește de Dumnezeu, din 
adâncul prăpastiei. 

V-as spune cu naivitate că regăsesc în poem accente din Biblie, din Profeti. O 
astfel de încordare si, în același timp, o astfel de iubire, si această exigentd, această 
îndrăzneală pe care o au numai prietenii lui Dumnezeu. Fie ca El să audă această 
chemare... 

Pentru că nu vă voi vedea decât duminică”, voi lăsa poemul la DI. S. Fume, 
aşa cum m-ati rugat”. 


15 „Deus excelsus terribilis”, apărut mai întâi în septembrie 1944 în Statele Unite, în Com- 
monweal, revistă catolică din New York. Jacques Maritain citise extrase dintr-un mesaj radio- 
difuzat pe 12 ianuarie 1944. Apare in Nova et Vetera, in 1945, nr. 1, pag. 27-33. Cf. J. si R. 
MARITAIN, Oeuvres Completes, XV, 625-631. Raissa prezenta poemul ca o rugăciune dedicată 
„Memoriei celor pe care Infernul a vrut să-i nimicească, pe care Hitler i-a asasinat, pe care 
lumea i-a lăsat să piară, dar al căror suflet îndurerat şi umilit aparţine lui Dumnezeu, este 
împreună cu El în viata veşnică”. 

19 Din carnetul lui J. Maritain, de duminică, 3 decembrie: „Cina la Dna Fondane. Sora ei 
este la fel de entuziastă ca şi ea pentru cartea lui Raissa (primul volum din Grandes Amitiés)”. 
Cf. FONDANE-MARITAIN, Correspondance, pag. 52, nr. 2. 

% Stanislas Fumet, cu ajutorul căruia ea a putut să-l întâlnească pe J. Maritain, locuia pe 
strada Linne, nu departe de strada Rollin. 

Am citit, de asemenea, cu mare bucurie Les Grandes Amitiés. La început am 
plâns la paginile despre copilărie, care îmi evocau într-un mod sfâşietor propria 
copilărie a soțului meu, despre care mi-a vorbit atât de des, că îmi este la fel de 
vie ca şi copilăria mea. Apoi, am trecut la capitolele despre convertire, pe care 
le-am citit cu mare interes, înainte de a relua totul de la un capăt la altul, cu 
ardoare, fericită să descopăr o hrană atât de substanţială într-o povestire atât de 
atrăgătoare. Toţi cei cărora le-am vorbit despre această carte mi-o cer cu insis- 
tenta. Nu se va găsi în curând, în librării, la Paris? Şi volumul al doilea? Îl do- 
resc cu nerăbdare! Iată-mă acum cufundată în „Drepturile omului”?, care răs- 
pund tocmai la multe dintre preocupările mele cele mai actuale. Vă rog, nu 
uitaţi, dacă este posibil, să-mi aduceți celălalt volum al dumneavoastră despre 
Democraţie şi Creştinism”. Nelămuririle cunoştinţelor mele sociale şi politice 
mă apasă din ce în ce mai mult de câtva timp şi sunt nerăbdătoare să-mi formez 
o structură. 


Am căutat din nou în colecţia „Timp Prezent” 


acele câteva articole despre 
care v-am vorbit, care mi-au lăsat o oarecare insatisfactie. Este vorba de nr. 5, 
„În legătură cu epuratia Episcopatului”, a doua coloană din ultimul paragraf, si 
nr. 6, „De ce Biserica recunoaşte guvernările”. De asemenea, la fel de nepotrivită 
mi se pare, tot în nr. 6, la rubrica „Cititorii ne scriu”, scrisoarea fostului medic 
petinist. Credeţi-mă că nu am pretenţia să critic colecția „Timp Prezent”, ceea ce 
ar fi cu totul ciudat din partea mea, dar îmi place atât de mult această revistă, 
că sunt nefericită când ceva mă supără. 
Frumoasele „Meditaţii despre moarte” ale lui Max Jacob sunt în nr. 3. 


2 Les aventures de la grace, apărută la New York, în 1944. Cele două volume sunt adunate 
în unul singur în ediția franceză din 1948, sub titlul comun Les Grandes Amitiés. 

227. MARITAIN, Les droits de Phomme et la loi naturelle, editată la „Maison Francaise”, New 
York 1942 (Oeuvres Completes, VII). 

23 J, Maritain, Christianisme et democratie, editată la „Maison Francaise’, New York 1943, 
(Oeuvres Completes, VII). 

4 Temps Present, jurnal creştin, care în noiembrie 1937, sub conducerea redacțională a lui 
Stanislas Fumet, înlocuieşte Sept, organul Dominicanilor din Paris, condus de Părintele Ber- 
nadot şi Părintele Boisselot, interzis în august 1937 sub ordinul Părintelui Gillet, Superior 
general al Ordinului, în urma unor atacuri venind din medii de dreapta, opuse poziţiilor jur- 
nalului, referitoare la războiul din Etiopia, războiul din Spania şi la Frontul Popular. Temps 
Present a încetat să apară pe 14 iunie 1940, a fost înlocuit momentan de Temps Nouveau, la 
Lion, tot sub conducerea lui Stanislas Fumet şi a reapărut după Eliberare, în august 1944, dar 
pentru scurtă durată. 

Acum, drag Domnule Maritain, pentru că intenţionaţi să-mi faceţi cunoştin- 
tă cu nepoata dumneavoastră”, n-ar putea să vă însoţească şi să vină cu noi la 
cină duminică? M-as bucura foarte mult, doar dacă cererea mea nu este indis- 
cretă. 

Vizita d-voastră îmi face mare plăcere. Nu puteţi socoti câtă mângâiere mi- 
ati adus, nu puteți socoti cât îi mulțumesc lui Dumnezeu pentru o prietenie care 
imi este atât de prețioasă si la care răspund din toată inima. 


Genevieve Fondane 


Nu v-am spus că sărăcăcioasa noastră stradă Rollin a fost bombardată pe 26 
august. Aveţi grijă în întuneric, pe scări, pentru că prima treaptă s-a prăbuşit. 


(traducere de Sr. Claudia Mureşan, N.D. de Sion) 


5 Eveline Garnier, foarte activă în mişcarea de Rezistență, lucra pe atunci la Ministeru 
5 Eveline G foarte act $ de Rezistență, 1 t la Ministerul 
Deportatilor. 


MISTERUL LUI ISRAEL 
J. Maritain si Conciliul al II-lea din Vatican 


Vittorio POSSENTI 
Universitatea din Veneţia, Italia 


Premisă 


După desfăşurarea Conciliului al II-lea din Vatican au apărut studii care 
găsesc influenţa teologilor, filosofilor, bibliştilor, liturgiştilor asupra pregătirii, 
lucrărilor şi documentelor adunării. Între aceste cercetări nu au lipsit cele care 
voiau să verifice prezenţa şi influenţa reflectiei lui J. Maritain. Cu peste două- 
zeci de ani în urmă, tema m-a atras. Am elaborat un studiu despre Maritain şi 
Conciliu, publicat drept capitol al volumului meu Una filosofia per la transizi- 
one. Metafisica, persona e politica in J. Maritain (Massimo, Milano 1984), în 
care examinam pe parti coerenta dintre scrierile lui Maritain si diferitele pozi- 
tii ale Conciliului cu privire la teme cum ar fi persoana umană, libertatea reli- 
gioasă, creştinii laici şi chemarea lor la sfințenie, rostul lumii, misiunea tem- 
porală a creştinului, pluralismul, lupta împotriva antisemitismului. Maritain 
însuşi percepuse afinitatea dintre poziţiile sale şi Conciliul al II-lea din Vati- 
can, deoarece în Țăranul din Garonna (1966) multumirea adusă Conciliului, 
care se află la începutul volumului, se referă la teme ce sunt profund prezente 
în opera sa. Cu privire la antisemitism, condamnarea lui este explicită: „anti- 
semitismul este o aberaţie anticreștină”!. La 8 decembrie 1965, un ierarh ca- 
tolic, ascultând discursul lui Paul al VI-lea la încheierea Conciliului, a excla- 
mat probabil cu regret: „este victoria lui Maritain!”; în felul acesta, se 
recunoștea influenţa lui. 

La distanță de multi ani de la studiul din anul 1984, as putea adăuga ceva la 
cadrul trasat atunci, care se referea, în special, la Gaudium et spes, Dignitatis 
humanae şi Apostolicam actuositatem, însă fără schimbări semnificative. Cât 
priveşte adăugirile, două adnotări sunt recomandabile, referitoare la relația 
dintre Papa Paul al VI-lea şi Maritain, şi care se înscriu în activitatea conciliară 
si postconciliară. E vorba de aspecte mai putin cunoscute sau complet necu- 
noscute în anul 1984. 


1 1] contadino della Garonna, Morcelliana, Brescia 1969, 11. 

1) Paul al VI-lea l-a consultat pe filosoful francez atât în timpul lucrărilor 
adunării conciliare, cât şi după aceea. La 27 decembrie 1964, doi trimişi ai 
papei, Jean Guitton şi Mons. Pasquale Macchi, secretar al lui Paul al VI-lea, 
l-au întâlnit la 'Toulouse pe filosof, căruia i-au arătat o serie de chestiuni ce 
trebuia să fie discutate în ultima fază a Conciliului. Maritain a răspuns trimi- 
tandu-i lui Paul al VI-lea, în martie 1965, patru memorandumuri despre ade- 
văr, libertate religioasă, apostolatul laicilor, rugăciunea comună si privată, 
limba poporului şi textele sacre. Cele patru scrieri au fost publicate în volumul 
al XVI-lea din Oevres completes. O lucrare documentară ar fi necesară pentru 
a găsi eventualele influențe ale memorandumului despre libertatea religioasă 
asupra declaraţiei Dignitatis humanae, supusă atunci la numeroase revizuiri şi 
aprobată, în sfârşit, în toamna anului 1965. 

2) Şi după Conciliu, Pontiful a privit la Maritain, care în anii aceia purta în 
inimă şi în rugăciune dificultăţile Bisericii în criza postconciliară şi, în special, 
preocupările papei. Istoricii mai atenţi recunosc că între anii 1967-1968 are 
loc o cotitură în pontificatul lui Montini, al cărei semn este convocarea (la 22 
februarie 1968) anului credinţei cu exortatia apostolică Petrum et Paulum 
Apostolos, în amintirea martiriului celor doi apostoli la Roma în urmă cu 1900 
de ani. La sfârşitul anului credinţei, Paul al VI-lea a rostit în Piaţa Sfântul Petru 
(30 iunie 1968) o solemnă mărturisire de credinţă, Crezul Poporului lui Dum- 
nezeu, pentru „a atesta neclintita noastră propunere de fidelitate fata de Depo- 
zitul credinţei”. Puţini dintre catolicii de atunci au perceput intuiţia prezentă 
în iniţiativa papei şi semnalul pe care intenţiona să-l transmită; atenţia atât 
fata de Crez, cât si fata de Preambul a fost foarte scăzută, textul a fost cel mult 
considerat „tradițional, dacă nu „înapoiat”. Inconjurat de o tăcere impozantă 
şi de tot atâta indiferență, a fost repede uitat, în timp ce era semnul preocupă- 
rilor crescânde ale Pontifului cu privire la condiţiile credinței în Biserică. 

Ideea şi pregătirea actului solemn de la 30 iunie 1968 au fost obiectul unei 
cercetări aprofundate din partea lui Michel Cagin, benedictin de la Solesmes. 
Studiul a arătat rolul desfăşurat de Maritain (şi de Journet) în originea şi în 
elaborarea Mărturisirii de credinţă a lui Paul al VI-lea. Făcând trimitere la 
studiul lui Cagin pentru o cunoaștere mai amănunțită a evenimentului, aici 
mă limitez să spun că ideea conform căreia Papa Paul al VI-lea ar fi trebuit să 
scrie şi să dăruiască Bisericii o completă și detaliată mărturisire de credință i-a 
venit în minte lui Maritain în ianuarie 1967, în timp ce se ruga pentru papa şi 
reflecta asupra crizei în care trăia Biserica din cauza incertitudinilor serioase 
cu privire la credință provocate de curentele postconciliare. El îi comunicase 

această idee cardinalului Journet, iar acesta a transmis-o papei. În ianuarie 
1968, Maritain scrie, la cererea prietenului teolog, un proiect de mărturisire de 
credință, care este transmis de acesta lui Paul al VI-lea. Apoi, la începutul lunii 
iulie 1968, Maritain, ca orice credincios, va afla că la 30 iunie papa a proclamat 
o mărturisire de credinţă în care filosoful găseşte pe larg proiectul lui’. Este 
vrednic de menţionat că Crezul poporului lui Dumnezeu al lui Paul al VI-lea 
este citat în mod expres în Catehismul Bisericii Catolice (cf. $ 192). 

Câteva elemente despre fiecare temă a Conciliului şi despre modul în care 
o vedea Maritain se pot găsi în corespondenţa lui cu Charles Journet. Din 
această corespondenţă imensă ce se desfășoară între anii 1920-1973 (anul 
morții filosofului) au fost publicate până acum cinci volume care acoperă pe- 
rioada dintre anii 1920-1964. În volumul al cincilea, care cuprinde anii 1958- 
1964, interval mai mult sau mai puţin coincident cu anunțarea şi desfăşurarea 
în mare parte a lucrărilor conciliare, apar doar aluzii rare la Conciliu. Acest 
lucru poate să provoace uimire. După aceea Journet va fi creat cardinal de 
către Paul al VI-lea la începutul anului 1965 şi va participa activ la ultima se- 
siune conciliară. De aceea, este probabil ca referintele la Conciliu să fie pre- 
zente în al şaselea şi ultimul volum care cuprinde anii 1965-1973, ce va fi pu- 
blicat într-un viitor apropiat. 

M-am îndreptat pentru această contribuţie la nodul în orice sens decisiv al 
lui Israel, văzând în el un nucleu esenţial al Conciliului şi al întregii opere a lui 
Maritain, al luptei lui lungi împotriva antisemitismului, pentru recunoașterea 
rădăcinilor iudaice ale creștinismului, pentru dezvoltarea prieteniei ebraico- 
creştine, pentru înţelegerea mai bună a capitolelor fundamentale ale apostolu- 
lui Paul în Scrisoarea către Romani. În anul 1992 am dedicat temei un studiu 
cu titlul „Maritain şi chestiunea ebraică”. Poate că se putea înţelege ca o com- 
pletare a lucrării precedente despre Maritain şi Conciliu, dar era, mai ales, o 
primă etapă a unui proiect conceput în urmă cu douăzeci de ani şi devenit de 


? Am preluat câteva rânduri din lucrarea mea: „Prezenţa lui Toma de Aquino în G. B. 
Montini’, Studium, nr. 3, 1999, pag. 365-368. Studiul lui Michel Cagin, prezentat la colocviul 
„Montini, Journet, Maritain: une famille desprit”, Molsheim, 4-5 iunie 1999, promovat de 
Institutul Paul al VI-lea, Fondation du cardinal Journet, Cercle detudes Jacques et Raissa Ma- 
ritain, este publicat acum în volumul Actelor zilelor de la Molsheim (titlul volumului este cel 
al colocviului), coordonat de Institutul Paul al VI-lea şi de Editura Studium, Brescia 2000, 44-88. 

3 V. POSSENTI, „Jacques Maritain şi chestiunea ebraică”, Aggiornamenti Sociali 3 (martie 
1992) 227-242, publicat cu același titlu si în volumul I cattolici e la lotta allantisemitismo, ed. 
G. GALEAZZI, Massimo, Milano 1992, 31-54. Acest volum, pe care l-am găzduit cu bucurie in 
colecţia „Scienze umane e filosofia”, condusă de mine la Editura Massimo, a fost prezentat la 
Roma la 9 decembrie 1992 la librăria Ave, pe Via della Conciliazione. 

acum un vis irealizabil, dorinţă dintr-o epocă îndepărtată: intenţia de a apro- 
funda şi a „restitui” concepția despre Israel aşa cum s-a format în secolul al 
XX-lea, în special în lumea ruso-ortodoxă cu Soloviev şi Berdjaev, iar în cea 
catolică cu Maritain, Journet, La Pira, de asemenea, de a explora influenţele lui 
Bloy asupra acestor autori cu lucrarea lui Le salut par les Juifs. Reiau acum 
scrierea din anul 1992, integrând-o şi aducând-o la zi. 


Relaţia cu religiile necrestine si, în special, cu ebraismul 


Cu Declaraţia Nostra aetate despre religiile necreştine, Conciliul al II-lea 
din Vatican a marcat o cotitură, îndeosebi în raporturile cu poporul ebraic şi 
cu esenţa religioasă a ebraismului. Comentatorii scot în evidență această kehre 
fundamentală, care cât priveşte ebraismul pune capăt la atâtea secole de anti- 
semitism creştin. Declaraţia expune legătura Bisericii cu neamul lui Abraham, 
îl prezintă pe Cristos ca reconciliator al evreilor şi al neamurilor, scoate în 
evidenţă patrimoniul comun evreilor şi creştinilor, leagă moartea lui Cristos 
de păcatele tuturor oamenilor, motiv pentru care este falsă şi ilegitimă acuza 
de deicid adusă evreilor, condamnă orice formă de persecuție împotriva evre- 
ilor şi de antisemitism, doreşte dezvoltarea dialogului ebraic-creştin întemeiat 
pe stimă şi cunoaştere reciprocă. 

Cotitura inițiată de Conciliu va avea în Ioan Paul al II-lea un promotor si 
un continuator cu fapte şi gesturi cum ar fi vizita la sinagoga din Roma (13 
aprilie 1986), vizita la Ierusalim şi la zidul plângerii (26 martie 2000), recu- 
noasterea greselilor creştinilor în anul marelui jubileu şi respectiva cerere de 
iertare. Despre vizita la sinagogă a scris: 


Dar o experienţă cu totul excepţională a fost pentru mine, fără îndoială, vizita la 
sinagoga romană... În timpul acelei vizite memorabile i-am definit pe evrei ca 
frații mai mari în credință. Sunt cuvinte care rezumă în realitate ceea ce a spus 
Conciliul şi ceea ce nu poate să nu fie o convingere profundă a Bisericii“. 


În Bula de convocare a anului sfânt 2000, Incarnationis mysterium (29 no- 
iembrie 1998), Pontiful cerea să se înceapă în Biserică purificarea memoriei, 
recunoaşterea greşelii şi cererea de iertare într-un cadru care, desigur, inclu- 
dea raporturile cu ebraismul și chestiunea antisemitismului creştin. După aceea, 


Alte idei despre Maritain şi Israel sunt în introducerea mea la J. MARITAIN, II mistero 
d'Israele, Massimo, Milano 1992, 5-15, şi în introducerea la IDEM, Questioni di Coscienza, Vita 
e Pensiero, Milano 1980, 7-35, în special 15-23. 

* Varcare la soglia della speranza, Mondadori, Milano 1994, 111. 

in anul 2000, Comisia teologica internationala a publicat documentul Memo- 
rie si reconciliere: Biserica si greselile din trecut, in care o sectiune, chiar daca e 
scurtă, este dedicată raportului dintre creştini si evrei, „care cere un special 
examen de conştiinţă”. Paragraful despre care vorbim citează pe larg Noi ne 
amintim: o reflecţie despre Shoah (16 martie 1998), document pregătit de Co- 
misia pentru raporturile religioase cu ebraismul. 

Ar fi utilă o cercetare pentru a arăta dacă a fost o „prezenţă” a lui Maritain 
în aceste documente şi poate şi mai înainte in loan Paul al II-lea. Textele per- 
tinente ale lui Maritain, adică Misterul lui Israel (1965) şi Biserica lui Cristos 
(1970, în special capitolul „Soarta nelegiuită rezervată evreilor în creştinătate” 
care exprimă conținutul deja în titlu), circulă de circa treizeci de ani. Primul 
volum în care filosoful a adunat propriile scrieri despre Israel (Le mystere 
d Israel, 1965, nouă ediţie lărgită Desclée de Brouwer, Paris 1990. Textul din 
anul 1965 este inserat în volumul XII din Oevres completes) este, de altfel, 
compus din douăzeci de secțiuni de mărime diferită, care cuprind perioada 
dintre anii 1926-1972 şi în măsură predominantă aparţin perioadei 1937-1947. 
Ar fi vorba tocmai de a stabili modalităţile circulaţiei şi influenţei lor reale. 

Pentru a reda sensul meditatiei lungi a filosofului francez despre ebraism, 
trebuie spus că ea se desfăşoară cu privire la două teme centrale: excavarea 
asupra misterului lui Israel, ascuns în Dumnezeu, mister de alegere şi de inva- 
luire, care se poate descifra numai pe planul teologal al istoriei mântuirii; lup- 
ta împotriva antisemitismului de orice fel, inclusiv cel creştin. Pe de o parte, 
accentul cade pe mister, pe de altă parte, pe antisemitism. Adoptând termenul 
„mister” ca titlu pentru culegerea scrierilor sale despre Israel, în locul titlului 
„Antisemitismul imposibil”, care fusese ales pentru o lucrare din anul 1937 şi 
apoi introdusă în Misterul lui Israel, Maritain revelează atitudinea lui funda- 
mentală”. Antisemitismul, legat, desigur, si de situaţia minorităților etnice şi 
culturale în contexte determinate, este în măsură prevalentă o problemă; Isra- 
elul, adoptia şi alegerea lui, este mai ales un mister, ceva care trebuie investigat 
la nivel teologal. În ansamblu, nu pare posibil a lega angajarea lui Maritain 
numai de o luptă, fie ea indispensabilă împotriva antisemitismului, cât, mai 
ales, de o aprofundare a semnificației lui Israel în istoria mântuirii și în cea 
temporală. Aşadar suntem în planul religios-teologic, pornind de la cuvântul 


5 Scrierea a fost mai întâi introdusă în volumul colectiv Les Juifs (Plon, Paris 1937) şi apoi 
în Questions de Conscience (Desclee de Brouwer, Paris 1938). 

lui Dumnezeu. Filosoful a spus şi a repetat că „problema ebraică este înainte 
de toate (nu spun exclusiv) un mister de ordin teologic”®. 


Sensul si dezvoltarea meditatiei lui Maritain 


Poate ca noi trebuie să înțelegem mai profund semnificația Ierusalimului, a 
lui Israel şi a ebraismului în ceea ce priveşte fie drumul Bisericii şi al împără- 
tiei lui Dumnezeu, fie succesiunea istoriei universale. Cu privire la al doilea 
aspect, câteva cuvinte ale cardinalului Martini mi se par iluminante: 


Aceasta este o intuiție culturală foarte puternică, pe care şi astăzi Biserica nu a 
aprofundat-o suficient şi care încă mai apasă ca o ipotecă asupra conștiinței euro- 
pene: incapacitatea de a înţelege care este semnificaţia reală a lui Israel în istoria 
lumii, ce parte necesară este rezervată acestui popor în dezvoltarea omenirii”. 


Ele pot fi legate in mod ideal cu o indicație a lui N. Berdjaev: 


În destinul poporului ebraic eu văd punctul de intersecţie, întâlnirea cea mai vio- 
lentă a destinului ceresc şi pământesc. De aceea filosofia destinului pământesc al 
omului poate fi făcută începând de la filosofia istoriei ebraice şi a destinului popo- 
rului ebraic. Trebuie căutată aici axa istoriei universale: în timpul întregului de- 
curs al istoriei mondiale se rezolvă tema fundamentată în destinul poporului ebraic’. 


Tratând problema ebraică, trebuie să depăşim pretinsa suficienta a metodei 
iluministe de a studia istoria şi să intrăm în cadrul unei gândiri religioase şi al 
unei teologii a istoriei, pentru că aceasta începe şi se termină în Dumnezeu. 
Nu pare posibil să percepem în toată latitudinea ei problema lui Israel situân- 
du-ne numai pe planul „natural” al evenimentelor sociale, culturale şi politice. 


* Le mystère d'Israël, DDB, Paris 1990, 121. La această carte vom face referință, cu excepția 
indicatiilor contrare. După aceea, cu o lucrare introductivă de P. Vidal-Naquet, a fost publicat 
volumul J. MARITAIN, Limpossible antisémitisme, DDB, Paris 1994, care a inclus numai textul 
cu același titlu din anul 1937. Despre chestiunea antisemitismului a se vedea şi Y. Chevalier, 
„Jacques Maritain si antisemitismul”, in V. AUCANTE - R. PAPINI, ed., Jacques Maritain: la 
politica della saggezza, Rubbettino, Soveria Mannelli 2005, 157-179. 

7 „S-a împotrivit oricărei ideologii. O reflectie despre cultura sfântului Ignatiu’, Segnosette 
22 (4 iunie 1991) 15. Acelaşi autor, într-un alt articol, afirmă: „Trebuie... să fim mai conştienţi 
de raportul care leagă Biserica si Israelul şi de locul ce i-a fost dat Israelului în planul divin de 
mântuire: e vorba de o misiune teologică de primă importanță”, „Biserica se întreabă cu privire 
la evanghelia libertăţii ce trebuie oferită Europei”, Segnosette 45 (3 decembrie 1991) 17. Frazele 
cardinalului Martini prezintă clar cele două misiuni deschise în fata reflectiei creştine despre 
Israel: semnificaţia lui în istoria lumii şi cea în istoria mântuirii. Reflectia lui Maritain a con- 
tribuit la deschiderea unor piste noi cu privire la ambele aspecte. 

8 1] senso della storia, Jaca Book, Milano 1971, 74. 

Reflectia lui Maritain despre ebraism se desfăşoară de-a lungul întregului 
arc al vietii lui, cu idei care incep in anul 1905, asadar inainte de botezul primit 
la vârsta de 24 de ani in 19065, care ating apogeul în perioada antisemitismu- 
lui descoperit si sângeros (1937-1945) şi care durează pana la ultima operă 
publicata de Maritain in viata, in anul 1970: Biserica lui Cristos, amintita mai 
sus”. Se poate face in mod fundamentat ipoteza ca el a descoperit chestiunea 
ebraică atunci cand a cunoscut-o si apoi s-a căsătorit cu Raissa Oumançoff, o 
evreică adusă din Rusia la Paris, pe când era mică, de părinţii ei pentru a scăpa 
de pogroms de acolo; cand a citit în anul 1905 lucrarea Le salut par les Juifs, 
opera lui L. Bloy, care i-a deschis lui Maritain ca într-o revelație învățătura 
sfântului Paul despre Israel, transmisă în Scrisoarea către Romani. Doctrina 
apostolului, asupra căreia există interpretări diferite care-i angajează pe exe- 
geţi, a rămas până la sfârşit lumina fundamentală în jurul căreia s-a țesut me- 
ditatia filosofului francez despre Israel!!. Aceasta poate fi rezumată în patru 
puncte principale: 


° Într-o notita din perioada ianuarie-martie 1906 se citeşte: „Marele obstacol pentru creş- 
tinism sunt creştinii. Iată spinul care mă străpunge. Creștinii i-au părăsit pe săraci — şi pe să- 
racii dintre naţiuni: pe evrei - şi sărăcia sufletului: Rațiunea autentică. Ei îmi provoacă oroa- 
re... Într-o asemenea situaţie, este necesar să ne dublăm în supunere interioară, în aşteptare, 
în iubire fata de Biserică”, Carnet de Notes, DDB, Bruges 1965, 40. Nu trebuie uitat nici că, încă 
mai înainte de a o întâlni pe viitoarea soţie, Maritain a fost un arzător ,,dreyfusard”. 

10 Aceste pagini, ca si o scrisoare din anul 1972 adresată lui André Neher, au fost incluse în 
ediția nouă, citată deja, a operei Le mystère d'Israël, care cuprinde astfel, cu excepția câtorva 
scrieri mai mici, ansamblul poziţiilor lui Maritain cu privire la Israel. De altfel, după publica- 
rea lor, nr. 23 a Cahiers Jacques Maritain (octombrie 1991) a oferit materiale noi, de exemplu, 
un raport al lui Maritain despre sionism adresat în anul 1925 lui Pius al XI-lea, o notă despre 
antisemitism pentru Mons. Montini (1946), dezbaterea dintre filosof şi Charles Journet cu 
privire la statul Israel şi cu privire la semnificația dăruirii țării Canaanului din partea lui 
Dumnezeu triburilor lui Israel, la care vom face referință mai târziu. 

" Cu privire la caracterul decisiv pe care l-a avut lectura operei Le salut par les Juifs (reti- 
părită pe cheltuiala proprie de soții Maritain în anul 1906), este bine s-o ascultăm pe Raissa 
Maritain: „Am citit această carte la tara în luna august 1905. Ea ni l-a descoperit pe sfântul 
Paul si acele extraordinare capitole 9, 10 şi 11 din Scrisoarea către Romani, de unde Léon Bloy 
a luat titlul si în care se află exegeza cărții Le salut par les Juifs... Leon Bloy era convins, si pe 
bună dreptate, că lucrarea lui era în afară de inspirația supranaturală... mărturia creştină cea 
mai energică şi cea mai urgentă în favoarea neamului întâi născut, după capitolul 9 din sfântul 
Paul către romani”. Fl o interpreta ca un glas creştin în apărarea Israelului, care afirmă că nu 
există prescriptii pentru promisiunile divine. Pe de altă parte, Raissa spunea că el „a simţit 
îndelung oroarea Evului Mediu fata de poporul evreu”, exprimând-o „în termeni uneori inad- 
misibili”, care contaminează cu hiperbole şi erori Le salut par les Juifs (I grandi amici, Vita e 
Pensiero, Milano 1956, 105 ş.u., 108 ş.u.). 

1. clarificarea esenței spirituale a antisemitismului ca un fenomen în ultimă 
instanţă cristofobic (în această privinţă, Maritain se leagă de intuiţia patrun- 
zătoare a scriitorului ebraic Maurice Samuel, despre care vom vorbi mai târ- 
ziu), care trimite la o profundă solidaritate spirituală între Israel şi creştinism. 


Ura împotriva evreilor şi ura împotriva creştinilor provin din unul şi același fond, 
din unul şi acelaşi refuz din partea lumii care nu vrea să fie rănită nici de rănile lui 
Adam, nici de rănile lui Mesia, nici de poporul lui Israel în mişcarea lui în timp, 
nici de Crucea lui Isus pentru viata veşnică (pag. 84 şi urm.); 


2. Semnificaţia religioasă a destinului poporului ebraic, datorită căreia Isra- 
elul rămâne popor al lui Dumnezeu si într-un anumit fel un „trup mistic”, in 
pofida refuzării lui Mesia. Pentru a argumenta această ultimă afirmaţie, Mari- 
tain spunea că pentru a ne forma vreo idee despre misterul lui Israel este ne- 
cesar să recurgem la un fel de analogie răsturnată cu Biserica, prin care „tru- 
pul mistic al lui Israel este o Biserică căzută... Este o Biserică infidelă şi 
repudiată... repudiată ca Biserică, nu ca popor. Si mereu așteptată de Mire 
care nu a încetat s-o iubească” (pag. 40). De aceea există o analogie între Bise- 
rică şi Sinagogă, în lumina învăţăturii sfântului Paul despre reintegrarea finală 
a Israelului, când cele două popoare ale lui Dumnezeu, cel al lui Israel și cel al 
Bisericii, vor forma, în sfârşit, un singur popor. Între timp, Sinagoga este o 
Biserică bandajată şi dărâmată, dar mereu depozitară a promisiunii lui Dum- 
nezeu si a alianţei: 


Dumnezeu are mereu în fata ochilor ceea ce este la originea aşteptării lor (a evre- 
ilor) îndărătnice a lui Mesia deja venit: iubirea lui trădată şi insultată de casa lui 
Israel, când el l-a trimis pe Fiul său şi Ierusalimul nu a cunoscut timpul vizitei lui. 
Cine ar îndrăzni să spună că în el iubirea a cedat locul setei de răzbunare şi de 


Însă esentialul a fost transmis şi Scrisoarea către Romani va rămâne mereu pentru Marita- 
in punctul cardinal pentru orice meditaţie a lui despre Israel, desi el s-a distanțat apoi de 
unele poziţii ale lui Bloy. Scriind în anul 1918 unui prieten (P. Franck din seminarul francez 
din Roma), el le condensează astfel: „Astăzi, desi menţin tot atâta afecțiune si recunoștință 
fata de Léon Bloy, nu as mai relua tipărirea acestei cărți, a cărei obscuritate, care mi se părea 
într-o vreme plină de profunzime, mi-a devenit, atunci când am cunoscut ceea ce este într-ade- 
văr misterul credinței, profund de antipatică şi din care eu resping în mod formal unele idei 
referitoare îndeosebi la o viitoare venire a Duhului Sfânt si la o viitoare împlinire a Revelatiei, 
concepte, pe de altă parte, excesiv de vagi si fără formă, cu privire la care însuşi Bloy nu a voit 
niciodată şi nu ar fi ştiut niciodată să se explice. Este totuși prea clar că nu a avut niciodată 
ideea absurdă a unui eșec real al Răscumpărării, ci numai a unui eșec aparent” (citat în Jacques 
Maritain et ses contemporaines, DDB, Paris 1991, 31 s.u.). 

respingere? Ar fi o blasfemie. Dumnezeu nu și-a abandonat poporul (Rom 11,1-2); 
ei sunt iubiţi datorită părinţilor (Rom 11,28)””. 


3. semnificaţia lui Israel pentru lume, adică sensul vocației lui temporale în 
istorie, în care Israel apare ca un fel de „trup mistic temporal” răspândit prin- 
tre națiuni, care stimulează și activează viata lor: 


Pătimirea lui Israel nu este, ca aceea a Bisericii, o pătimire co-răscumpărătoare 
care completează ceea ce lipseşte durerilor Mântuitorului. Este o pătimire îndurată 
pentru stimularea şi emanciparea vieții temporale a lumii (pag. 43). 


4. semnificaţia pentru istoria lumii a două evenimente de mare importanță 
şi aproape contemporane: întoarcerea unei parti a evreilor în tara Canaanului 
(cu întemeierea ulterioară a statului Israel, 1948), acea tara promisă într-o vreme 
lui Abraham şi urmaşilor săi de Dumnezeu; celebrarea Conciliului al II-lea 
din Vatican, 1962-1965. Deşi sunt plasate pe planuri diferite, ele marchează 
pentru autor un fel de reorientare a istoriei lumii (cf. pag. 291). 


Antisemitismul 


„Este greu să nu fim uimiti de josnicia extraordinară a marilor teme gene- 
rale ale propagandei antisemite” (pag. 30). Această declaraţie este un fundal 
pentru prezentarea celor trei forme principale de antisemitism (şi, în special, 
pentru ultimele două): antisemitismul religios, în variantele sale creştine, mu- 
sulmane şi, într-un anumit fel, chiar ebraice, putându-se configura şi un anti- 
semitism ebraic (destul de des pe bază atee); cel economico-sociologic, dez- 
voltat în diferite parti ale Europei şi legat de posesia unor capitaluri însemnate 
din partea evreilor şi de ocuparea multor posturi înalte; cel rasist. Mai ales 
prima si a treia formă sunt luate în considerare şi combatute de Maritain. 

Cât priveşte antisemitismul creştin, el este definit ca o insultă adusă Fiului 
lui Dumnezeu (evreu după trup) şi ca o alterare patologică a conştiinţei creş- 
tine (cf. pag. 60), căruia i-a pus capăt în linie de drept Conciliul al II-lea din 
Vatican cu Declaraţia Nostra Aetate. Aceasta spune esentialul si corespunde 
dorințelor exprimate de atâtea ori de Maritain: a face cunoscută învățătura 
sfântului Paul despre Israel, în general în mod scandalos ignorată; a revizui şi 


? Pag. 289. Scrie cu privire la Declaraţia Nostra Aetate: „Aşa cum atestă Sfânta Scriptura, 
Ierusalimul nu a cunoscut timpul când a fost vizitat; evreii, în mare parte, nu au acceptat 
Evanghelia şi, mai mult, nu puţini s-au opus răspândirii sale. Totuşi, conform Apostolului, 
evreii, în harul părinților, îi rămân încă foarte dragi lui Dumnezeu, ale cărui daruri şi a cărui 
vocaţie sunt fără părere de rău” (nr. 4). 

a perfecționa vocabularul „Neamurilor” despre Israel; a nu-i prezenta pe evrei 
ca respinşi de Dumnezeu sau ca blestemati; a scoate în evidenţă patrimoniul 
spiritual comun creştinilor şi evreilor; a refuza manifestările de antisemitism 
din orice parte ar proveni ele; a elimina ca nejustificată şi falsă din punct de 
vedere teologic zicala „rasă sau popor deicid”. La întrebarea cine l-a omorât pe 
Cristos, trebuie răspuns că fiecare om cu păcatul său îl răstigneşte: tradiția 
creştină i-a aplicat mereu lui Cristos versetele profetice din Isaia despre sluji- 
torul suferind al lui Jahve, miel nevinovat dus la injunghiere pentru a ispasi 
păcatele multora. În Crez sau simbolul de la Niceea ca expresie fundamentală 
şi originară a credinţei creştine, moartea lui Isus, qui propter nos homines et 
propter nostram salutem descendit de caelis... sub Pontio Pilato passus, nu este 
în nici un fel atribuită iudeilor. Nostra Aetate explică: „Cu toate că autorităţile 
iudeilor şi adepţii lor l-au dus pe Cristos la moarte, totuși cele săvârşite în tim- 
pul Pătimirii lui nu pot fi imputate nici tuturor evreilor care trăiau pe atunci, 
fără deosebire, nici evreilor de astăzi”!?. 

Antisemitismul creștin nu se epuizează în lovirea adversarului; el poluează 
şi corupe sufletul credinciosului. 


8 Nostra Aetate, nr. 4. Afirmațiile relevante din Declaraţie nu sunt puţine; poate că ea ar fi 
putut să recunoască mai deschis, în afară de oroarea holocaustului nazist, lunga serie de păcate 
şi omisiuni ale antisemitismului specific creştin si să exprime o umilă cerere de iertare. Anti- 
semitismul este, desigur, deplâns, însă fără o referință explicită la păcatele creştinilor. 

Nici nu este o simplă curiozitate de notat faptul că incisivele cuvinte ale lui Pius al XI-lea: 
„Prin Cristos şi în Cristos, noi suntem descendența spirituală a lui Abraham. Antisemitismul 
este inadmisibil. În mod spiritual, noi suntem cu toții semiti’, rostite la 6 septembrie 1938 si 
prezentate de diferite reviste catolice, nu au fost prezentate de „LOsservatore Romano” şi de 
„Civiltă Cattolica’ (cf. G. MARTINA, La Chiesa nelleta dellassolutismo, del liberalismo, del tota- 
litarismo, Morcelliana, Brescia 1970, 280, nota 19). În acest sens, se poate adăuga că Maritain 
a dorit să se considere evreu nu numai din punct de vedere spiritual, ci şi etnic. Aşa i-a scris 
în anul 1967 unui evreu creştin: „Eu sunt dintre ai voştri, da - evreu din iubire (nu spun numai 
din punct de vedere spiritual semit, aşa cum este orice creştin, ci din punct de vedere etnic 
evreu, legat în carnea mea si în sensibilitatea mea de triburile lui Israel şi de destinul lor aici, 
pe pământ)” (Cahiers Jacques Maritain, nr. 23, pag. 41 ş.u.). Şi aproape cu treizeci de ani îna- 
inte (decembrie 1938), la întrebarea revistei The Commonweal dacă Maritain era evreu (pen- 
tru a o înţelege, trebuie spus că guvernul franchist îl acuzase că este un evreu convertit), filo- 
soful răspunde: „Vai de mine! Nu, nu sunt evreu. Dar îmi pare rău, pentru că este un mare 
privilegiu să fii din rasa lui Isus Cristos şi a Sfintei Fecioare” (Oeuvres completes, VII, 1086). 

B. Lewis afirmă: „Astăzi există câteva semne că virusul antisemit care a infectat creştinăta- 
tea aproape încă de la început poate să fie până la urmă pe calea vindecării; printr-un paradox 
trist, însăşi profunda ură religioasă a asaltat acum trupul până acum rezistent al Islamului. Se 
poate că momentul alegerii a trecut şi că virusul a intrat deja în sângele Islamului pentru a-l 
învenina pentru generaţiile din trecut”, Semiti e antisemiti, Il Mulino, Bologna 1990, 292. 

Dar există ceva ce furia antisemită răneşte si corupe în mod iremediabil, şi este 
conştiinţa creştină. Disperarea celor care au fost omorâţi pentru că nedreptatea 
triumfa este imaginea a ceva mai teribil: corupţia sufletului uman şi abisul de per- 
vertire în care riscă să arunce rasa umană... Nu numai ca să înceteze fărădelegea 
care apasă asupra celor nevinovaţi, ci şi pentru mântuirea sa şi pentru vindecarea 
lumii, conştiinţa creştină trebuie să se elibereze de lepra rasistă şi antisemită (pag. 
226 ş.u., scrisoare adresată Conferinţei de la Seelisberg, 1947). 


În substanţă, antisemitismul creștin este o pervertire a creştinismului, po- 
sibilă numai dacă ochii credinţei se întunecă si Israelul este considerat, nu un 
mister ce trebuie contemplat în atitudine de ascultare şi de deschidere fata de 
Cuvântul lui Dumnezeu, ci o rasă dușmană și blestemată de Dumnezeu. Anti- 
semitismul este o falsă fugă înainte, care nu rezolvă nimic şi care „îi abate pe 
oameni de la motivele reale ale relelor lor” (pag. 72). 

Dincolo de o clasificare sociologică a diferitelor sale forme, adevărata pro- 
blemă se află în întrebarea dacă antisemitismul, în ultimă instanță, nu se redu- 
ce la o rădăcină comună, care să justifice ura dezlantuita fata de poporul isra- 
elit, ură ce arde implacabil în baza multor pretexte. Pentru Maritain, răspunsul 
nu este îndoielnic: „Dacă lumea îi urăşte pe evrei, este pentru că simte ca ei vor 
fi mereu în mod supranatural străini; este pentru că ea detestă pasiunea lor 
pentru absolut si stimulentul insuportabil pe care aceasta i-l dă” (pag. 84). La 
baza cea mai ascunsă a antisemitismului se cuibăresc, probabil, o frică şi o ură 
teologice, despre care filosoful francez consideră că găseşte o confirmare într- 
o gândire a unui scriitor ebraic, Maurice Samuel [The Great Hatred, Knopf, 
New York 1940]: 


Nu vom înţelege niciodată greutatea imensă şi nebună a antisemitismului decât cu 
condiţia să-i transpunem termenii. De Cristos le este frică naziștilor si fascistilor; 
ei cred în atotputernicia lui; pe El sunt nebuneste hotărâți să-l elimine. Dar înseși 
cuvintele Cristos şi creștinism sunt prea grele şi obisnuinta de a le respecta este 
prea adânc înrădăcinată de secole. Așadar este necesar pentru ei să-şi îndrepte 
atacul asupra celor care sunt responsabili de naşterea si de răspândirea crestinis- 
mului. Trebuie să scuipe asupra evreilor deoarece l-au omorât pe Cristos (as 
Christ-killers), pentru că sunt obsedati de dorința de a scuipa asupra evreilor de- 
oarece l-au dat lumii pe Cristos (as Christ-givers) (pag. 23). 


Cea din urmă rădăcină spirituală a diferitelor forme de antisemitism este 
resentimentul împotriva evangheliei, exprimat in forma cristofobică!'4, adesea 


"1 Ura naziștilor fata de evrei se mascheaza sub o infinitate de pretexte, dar în adevărata sa 
natură este o ură supranaturală, o ură satanică ce-i detestă pe evrei pentru că ei sunt poporul 

din cauza intuitiei întunecate a unei solidaritati secrete între ebraism si creşti- 
nism. În pagini importante din Genealogia moralei, Nietzsche îi vede în evrei, 
popor sacerdotal prin excelenţă, pe cei care au inițiat si au dus la capăt cu suc- 
ces revolta sclavilor în morală, reuşind să răstoarne ecuaţia aristocratică pen- 
tru care bun este numai cel tare, cel puternic, cel frumos, cel crud, si s-o inlo- 
cuiască cu alta pentru care numai cei săraci, cei neputincioşi, cei din urmă, cei 
mizerabili, cei suferinzi, cei ce duc lipsă sunt piosi şi buni. Crestinismul nu a 
făcut altceva decât să adune moștenirea transevaluării iudaice („Ştim cine a 
adunat moştenirea acestei transevaluări iudaice”). 

Or, pentru Nietzsche, din trunchiul urii iudaice îndreptate în mod impla- 
cabil împotriva valorilor aristocratice ale forței şi puterii şi deosebit de intensă 
pentru că este inegalabilă în crearea de idealuri şi in transmutarea de valori, a 
răsărit o iubire nouă, cea creştină, nu ca negare a ei, ci ca împlinire a ei: Isus 
din Nazaret este momeala cea mai periculoasă lansată lumii de către evrei, 
pentru că prin intermediul acestei momeli au cucerit lumea şi au completat 
transevaluarea tuturor valorilor şi victoria sclavilor în morală. 


Nu a ajuns Israelul, tocmai pe calea lăturalnică a acestui răscumpărător, a acestui 
aparent opozant si dezbinător al Israelului, la ţinta extremă a aviditatii sale sublime 
de răzbunare? Nu face parte din oculta magie neagră a unei politici cu adevărat 
mari a răzbunării... faptul că Israelul însuşi a trebuit să nege şi să-l răstignească pe 
cruce în fata întregii lumi, ca pe un fel de dușman de moarte, adevăratul instru- 
ment al răzbunării sale, pentru ca toată lumea, adică toți duşmanii lui Israel, să 
poată să îmbuce fără ezitare această momeală? Şi, pe de altă parte, pornind de la 
orice rafinament al spiritului, s-ar putea imagina o altă momeală mai periculoasă? 
Ceva care să poată egala prin forță atrăgătoare, îmbătătoare, ameţitoare, corupă- 
toare, acel simbol al sfintei cruci, acel paradox înspăimântător al unui Dumnezeu 
pe cruce, acel mister de o cruzime inconceptibilă, ultimă, extremă şi autorăstigni- 
rea lui Dumnezeu pentru mântuirea oamenilor?... Este mai mult ca sigur că sub 
hoc signo Israelul a făcut mereu să triumfe până astăzi asupra tuturor celorlalte 
idealuri, asupra tuturor idealurilor mai nobile, răzbunarea sa şi transevaluarea tu- 
turor valorilor”. 


Dacă, în lectura lui Nietzsche, Isus este un instrument al Israelului, un in- 
strument pe deplin şi complet ebraic pentru a duce la capăt cea mai mare 
dintre revoluții, transevaluarea tuturor valorilor, ce altceva vor să spună toate 
acestea, dacă nu faptul că el este apogeul lui Israel? Puţini au întrevăzut (deşi 


lui Dumnezeu şi l-au dăruit lumii pe Cristos: este travestirea psihopatologică a unei cristofo- 
bii” (pag. 194). 
'5 Genealogia della morale, Adelphi, Milano 1988, 24; citatul precedent este la pag. 23. 

pe baza unei filosofii şi a unei morale aberante) ca acest filosof ateu, anticres- 
tin şi anti-iudaic, solidaritatea dintre ebraism şi creştinism. 

Sunt singulare şi câteva texte ale tânărului Hegel, care aparțin, în special, 
operei Spiritul creştinismului si destinul său. Cine reflectează asupra judecati- 
lor sale dispretuitoare fata de poporul ebraic şi fata de credinţa lui poate să 
găsească mai mult decât un simplu antisemitism, deşi virulent şi deschis. Pro- 
babil se poate citi în ele şi un atac indirect împotriva creştinismului, pe care îi 
este teamă să-l lovească frontal, şi respingerea oricărei forme de transcenden- 
ta, aproape o frică fata de ea, şi de teonomie etică. 


Vocatia lui Israel si învățătura apostolului Paul 


Israelul rămâne un mister de alegere a cărui semnificaţie nu poate decât să 
fie rezolvată pe planul divin şi, de aceea, meditat la lumina Scripturii. Şi pe 
această verticală este înţeles Israelul de către Maritain ca o Biserică infidelă, 
repudiată ca Biserică, nu ca popor; şi întotdeauna așteptată şi iubită de Dum- 
nezeu-Mirele, mereu destinatară a promisiunilor sale fără părere de rău. „Prin 
toate vicisitudinile propriului exil şi ale istoriei lumii, Israelul rămâne mereu 
poporul lui Dumnezeu, lovit, dar întotdeauna iubit din cauza părinților săi”, 
desi el nu mai are o misiune mesianică şi mântuitoare fata de omenire”. De la 
Paul aflăm prerogativele poporului ebraic, căruia i-au fost destăinuite oracole- 
le lui Dumnezeu: poartă numele de Israel, preaiubit de Dumnezeu; este fiu 
adoptiv al lui Dumnezeu; lui i-a fost manifestată gloria, shechina; lui îi aparţin 
alianțele reînnoite de mai multe ori de Dumnezeu cu poporul său; lui îi apar- 
tin Thora, cultul, promisiunile mesianice, patriarhii. În sfârşit, lui îi aparţine 
Cristos născut din neamul lui Abraham şi din sângele lui David după trup. 

Si dacă Israelul nu l-a recunoscut pe Mesia venit la împlinirea timpurilor, şi 
deci el este pentru Paul fără scuză, fiindcă nu a recunoscut dreptatea lui Dum- 
nezeu, acesta nu l-a respins pe poporul său, ci căderea lui a devenit mântuirea 
naţiunilor, a neamurilor: 


Așadar, mă întreb: oare Dumnezeu şi-a abandonat poporul? Nicidecum!... Oare 
s-au poticnit ca să cadă definitiv? Nicidecum! Ci, prin căderea lor, a venit mântu- 
irea pentru păgâni ca să-i facă pe ei geloşi. Dacă însă căderea lor este bogăţie 


16 Pag. 153. De asemenea: „În ochii unui creştin care-şi aminteşte că promisiunile lui 
Dumnezeu sunt fără părere de rău, Israel continuă misiunea lui sacră, dar în noaptea lumii, pe 
care a preferat-o în locul nopţii lui Dumnezeu. Cu ochii bandajati, Sinagoga rămâne în uni- 
versul planurilor lui Dumnezeu” (pag. 32). 

pentru lume şi eşecul lor bogăţie pentru păgâni, cu cât mai mult nu va fi plinătatea 
lor! (Rom 11,1.11-12). 


Cu refuzul ebraic, neamurile au fost altoite pe măslinul bun al Israelului, 
dar tocmai ei, care constituiau măslinul sălbatic, nu pot să se laude cu asta, 
limfa provenind din vechea rădăcină ebraică, şi nu de la ei: 


Şi dacă unele dintre ramuri au fost tăiate, iar tu, care erai măslin sălbatic, ai fost 
altoit în locul lor şi ai devenit părtaş al rădăcinii şi al sevei măslinului, nu te mân- 
dri fata de ramuri. Iar daca te mandresti, nu tu tii rădăcina, ci rădăcina te tine... 
Dar şi ei, dacă nu rămân în necredinta, vor fi altoiti (Rom 11,17 ş.u.). 


Apostolul continuă cu un cuvânt care dezvăluie un sens terminal, pentru a 
evita ca cei convertiți de la paganism să trateze viata religioasă şi istoria man- 
tuirii după o înţelepciune umană: 

Căci, fraţilor, nu vreau ca voi să ramaneti în ignoranță cu privire la misterul acesta, 

ca să nu vă credeți înţelepţi. Împietrirea unei parti din Israel durează până când 

vor intra toate națiunile păgâne. Si, in acest fel, tot Israelul va fi mantuit...’” 


Reintegrarea lui Israel va constitui gloria şi strălucirea lumii şi a Bisericii şi 
semnul caracteristic al unei a treia perioade a istoriei, căreia Maritain îi dă un 
sens diferit de cel atribuit ei de Gioacchino da Fiore". În ea, reintegrarea lui 
Israel si înflorirea umanismului integral şi teocentric al Întrupării se vor susţine 
reciproc. 

Toate acestea confirmă că Israelul este un mister „de acelaşi ordin ca miste- 
rul lumii şi ca misterul Bisericii. În inima Răscumpărării, ca acestea” (pag. 24). 
Un mister in care continua să se realizeze si dupa nerecunoasterea lui Mesia, 


'7 Rom 11, 25-26. În acest sens, La Bible de Jerusalem afirmă că Paul are în vedere mereu 
două colectivităţi: lumea iudaică şi lumea păgână. Nostra Aetate învaţă: „Împreună cu profeţii 
şi cu însuşi Apostolul [Paul], Biserica aşteaptă ziua pe care numai Dumnezeu o cunoaşte, în 
care toate popoarele îl vor aclama pe Domnul cu un singur glas si il vor sluji sprijinindu-se 
umăr de umăr (Sof 3,9)”. 

18 Comentand alergarea celor doi apostoli Petru si loan la mormântul Domnului, Toma de 
Aquino scrie: „Cele două popoare, poporul evreu si cel al neamurilor, sunt simbolizate, la 
mormântul lui Cristos, de cei doi apostoli. Ei aleargă la Cristos simultan prin intermediul 
perioadelor: neamurile prin legea lor naturală, evreii în virtutea legii lor scrise. Neamurile, 
asemenea lui Petru, care ajunge al doilea la mormânt, ajung mai târziu la cunoașterea lui Isus 
Cristos, dar, asemenea lui Petru, intră primele. Poporul evreu, primul care cunoaşte misterul 
Răscumpărării, va fi ultimul convertit la credința lui Cristos... Atunci, spune Evanghelia, a 
intrat loan; Israel nu trebuie să rămână veşnic la intrarea mormântului. După ce Petru va fi 
intrat acolo, va pătrunde acolo el însuși, pentru că la sfârşit evreii, şi ei, vor fi adunaţi în cre- 
dinţă”, In Joan., XVIII, lect. I. 

dar în formă diferită, misiunea lui Israel şi a „trupului său mistic”. Conform lui 
Maritain, „comuniunea acestui trup mistic nu este comuniunea sfinților, este 
comuniunea Sperantei pământeşti. Israelul speră cu pasiune, aşteaptă, vrea 
venirea lui Dumnezeu în lume, împărăţia lui Dumnezeu aici, pe pământ” (pag. 
40). Prin urmare, el desfășoară un rol dublu fata de istoria lumii si a mântuirii 
lumii: este un martor care păstrează depozitul Scripturilor şi, în același timp, 
ascultă de o vocaţie unică: „În timp ce Biserica este delegată pentru opera răs- 
cumpărării supranaturale şi supratemporale a lumii, Israelul este delegat, în 
ordinea istoriei temporale şi a finalitatilor sale proprii, pentru opera de activa- 
re pământească a lumii... el stimulează mişcarea istoriei” (pag. 43). 

Speranţa indestructibilă a lui Israel are putere de ferment si de animare ce 
se exteriorizează în planuri intramundane asupra cărora filosoful francez se 
opreşte în special în prima fază a reflectiei sale despre Israel. Ulterior acest 
aspect va dispărea, pentru că se concentrează pe misiunea celor două popoare 
ale lui Dumnezeu, cel din Vechiul Legământ şi cel al lui Cristos, până când ele 
şi crucile lor, crucea supraviețuirii purtată de poporul ebraic si crucea rascum- 
părării purtată de Biserică, se vor recunoaşte si vor forma o singură cruce, 
pentru a oferi oamenilor mântuirea (pag. 292). Însă această întâlnire este în- 
depărtată: „Crucea supraviețuirii purtată de poporul ebraic şi crucea răscum- 
părării purtată de Biserică sunt încă foarte departe de a fi gata să se reunească” 
(ivi). Mai târziu, „când va veni catastrofa istorică din care va apărea pentru un 
anumit timp un univers uman reînnoit, ziua aceea va fi ca un preludiu la învi- 
erea morţilor”, când cele două cruci se vor recunoaşte, „dialectica istoriei va 
reconcilia atunci toate opozitiile sale si va îmboboci în unitatea pe care Tatăl 
care este în ceruri o are in vedere din toată vesnicia’, probabil, nu fără ca ina- 
inte de sfârșitul timpurilor pământul să rodească un moment ce va putea cu- 
noaşte pacea ca dar al Mielului. Pare recognoscibila in această dorinţă o refe- 
rinta la poziţia mileniului de pace al chiliasmului, conform unei interpretări a 
textului celebru din Apocalips 20. 

Probabil vor fi suficiente acestea pentru a percepe că pagina lui Maritain 
refuză o interpretare pur secularizată a Israelului şi a antisemitismului. „Ni- 
mic nu este mai absurd decât a încerca să potolească antisemitismul renun- 
tand la privilegiul de a fi poporul ales... Oricum, noțiunea de popor ales este 
acceptabilă numai dintr-un punct de vedere religios şi supranatural: iată ne- 
norocirea pentru evreul nereligios”!”. Nu se poate explica antisemitismul in 


'9 Tl mistero di Israele, Morcelliana, Brescia 1964, 120. Capitolul din care scoatem acest citat 
(„Antisemitismul ca problemă pentru evrei”) nu figurează în ediţia franceză din anul 1990. 

termeni exclusiv sociologici şi economici, desi în lucrarea din anul 1938, 
„Evreii printre naţiuni”, Maritain nu-i exclude în examinarea circumstantiata 
a condiţiei evreilor din Rusia, Germania, Polonia, România etc. 

Dacă ţinem cont de sensul ascuns al Israelului pentru istoria mântuirii şi 
pentru istoria lumii după cum a fost schematizat mai sus, atunci la întrebarea 
cum se poate soluţiona „problema ebraică” trebuie răspuns în mod nuantat. 
Dacă prin această expresie înțelegem că poporul ebraic trebuie să aibă un te- 
ritoriu şi un stat, soluţia este posibilă şi chiar este deja începută; dacă intele- 
gem sfârşitul antisemitismului, se poate întâmpla ca acest eveniment să se re- 
alizeze, deşi pot apărea îndoieli din cauza naturii polimorfe a fenomenului 
antisemit. Dacă avem în vedere elucidarea religioasă a misterului lui Israel, 
cuvintele lui Paul vor fi lumină. În sfârșit, dacă se înţelege ceva analog cu elu- 
cidarea enigmei istoriei universale şi a semnificației sale, enigmă care poate fi 
rezolvată numai în mod religios şi în Dumnezeu, atunci asta se poate întâmpla 
numai în cadrul istoriei mântuirii. Conform lui Berdjaev, 


o soluţie definitivă a chestiunii ebraice este posibilă numai pe planul escatologic; 
şi va fi şi soluţia destinului istoriei universale în ultimul act al luptei lui Cristos 
împotriva lui Antihrist. Dacă ebraismul nu va ajunge la o autodefinire religioasă a 
sa, nu va fi posibilă rezolvarea misiunii istoriei universale”. 


Prin aluzia la planul escatologic trebuie să se înțeleagă că problema ebraică 
se va soluţiona numai în momentul in care istoria pământească va ajunge la 
împlinire? Mai degrabă, putem gândi escatologia ca început al timpurilor din 
urmă ale istoriei mântuirii, în prelungirea reintegrării despre care vorbeşte 
Paul, şi care ar putea să nu aibă o durată scurtă (conform La Bible de Jerusalem, 


% TI senso della storia, 88. Conform lui N. Berdjaev, poporul ebraic a introdus în viata pă- 
mântească principiul „istoricului”, astfel încât este imposibil de ajuns la o explicație materia- 
listă a istoriei iudaice: ea se opune fără jumătăți de măsură materialismului istoric. Filosoful 
rus a perceput, de altfel, puternice referinţe între mesianismul socialist şi mesianismul iudaic: 
„mesianismul socialist are rădăcini iudaice si în lumea creştină înseamnă așteptarea lui Cris- 
tos cel fals, aşteptarea Anticristului” (pag. 89); a înțeles că antisemitismul nu pricepe toată 
importanța religioasă a chestiunii ebraice (cf. pag. 90) şi a înţeles solidaritatea indisolubilă 
dintre destinul poporului ebraic şi destinele istoriei creştine şi viceversa (acesta este punctul 
de sosire cel mai însemnat, pentru că în trecut creştinii au încercat să elimine ca străină şi 
irelevantă pentru istoria creştină problema ebraismului). Oricum, rămâne singulară şi greu de 
explicat lipsa de referință explicită a lui Berdjaev la învățătura lui Paul din Scrisoarea către 
Romani, din moment ce el intenţionează să elaboreze o filosofie religioasă a istoriei, în care 
problema religioasă a poporului ebraic este centrală: „Poporul ebraic l-a respins pe Răstignit 
şi a ajuns să fie el însuşi răstignit în destinul său” (pag. 86). 

Paul nu afirmă că convertirea lui Israel trebuie să preceadă imediat învierea 
generală). 


Soarta nedreaptă rezervată evreilor în crestinatate 


Ultima intervenţie relevantă a lui Maritain cu privire la Israel se încadrează 
în anul 1970, cu trei ani înainte de moarte, prin publicarea lucrării Biserica lui 
Cristos. Persoana Bisericii şi personalul său, în care - într-o amplă reconstruc- 
tie istorică ce cuprinde cruciadele, războiul sfânt, condamnarea lui Galileo, 
Inchiziția, arderea pe rug de la Rouen şi procesul intentat împotriva Ioanei 
dArc - un capitol este dedicat „sorții nedrepte rezervate evreilor în creștinătate”. 

Autorul, în afară de faptul că reafirmă respingerea acuzei de deicid aduse 
împotriva evreilor şi de a motiva din nou pe baza lui Paul că ei nu au fost res- 
pinsi de Dumnezeu, ci „puși deoparte” în lucrarea de răscumpărare, fără ca 
asta să însemne revocarea alegerii şi a vocației lui Israel, propune o lectură a 
apariţiei şi a creşterii antisemitismului creştin, a regimului ghetoului, a discri- 
minărilor, a acuzelor, a persecuțiilor împotriva evreilor. Ar fi impropriu de 
rezumat aici, în grabă, o analiză care, pornind de la antichitatea creştină, tre- 
când prin începutul si sfârşitul Evului Mediu, urcă până la timpurile recente si 
ajunge la Conciliul al II-lea din Vatican. Sensul acestor pagini se poate deduce 
la început din titlul lor. 

Conciliul înaintează în direcţia dorită de Maritain, aceea de a pune capăt 
pentru totdeauna antisemitismului creştin, şi filosoful recunoaște asta cu re- 
cunoştinţă în diferite scrieri, printre care Țăranul din Garonna, cu fraza, citată 
deja, despre antisemitism ca aberaţie. Totuşi, Maritain aştepta ceva mult mai 
clar de la Declaraţia Nostra Aetate: voia cu toate puterile sale o condamnare 
explicită a antisemitismului care nu a existat decât in parte. A se vedea reacti- 
ile sale puternice comunicate lui Charles Journet cu privire la excluderea ver- 
bului damnat (condamnă) din Declaraţie, care în versiunea finală aprobată de 
Părinţii conciliari a schimbat redactarea precedentă în care Conciliul „con- 
damnă şi deplânge” antisemitismul, menţinând numai verbul „deplânge””. 

Asupra acestor aspecte filosoful francez regăseşte o veche tentativă a sa, 
partial eşuată: aceea de a obţine de la Pius al XII-lea, după sfârşitul celui de-al 
Doilea Război Mondial, o condamnare clară şi categorică a antisemitismului. 
De fapt, şi după anul 1945 el a continuat acțiunea sa în diferite moduri, por- 
nind de la condiţiile în care s-a aflat, între care aceea de ambasador al Franţei 


*1 Despre această dezbatere, cf. Regards sur Israël, Cahiers Jacques Maritain, nr. 23, pag. 
33-39. 

pe lângă Sfântul Scaun, care-i permitea să observe îndeaproape desfăşurarea 
conducerii Bisericii. Ajuns în Vatican, problema ebraică rămâne la cel mai 
înalt nivel al preocupării sale, după cum rezumă un cercetător al raporturilor 
dintre Paul al VI-lea si filosof: 


După nenorocirea oribilă care a lovit poporul lui Israel, el [Maritain] ar dori ca 
Biserica, prin vocea Papei, să-şi facă auzit glasul şi să condamne solemn antisemi- 
tismul. Se deschide în această privinţă fata de Mons. Montini într-o lungă scrisoa- 
re din 12 iulie 1946: un atare act ar avea o importanță extraordinară şi pentru a feri 
sufletele si conştiinţa creștină de un pericol spiritual mereu amenintator, şi pentru a 
atinge inima multor israeliți, şi pentru a pregăti în profunzimile istoriei marea re- 
conciliere pe care Apostolul a vestit-o și la care Biserica nu a încetat niciodată să 
aspire. Primind această sugestie după patru zile, papa [Pius al XII-lea] o amână 
pentru discursul pe care el îl va rosti în fata unui grup de deportaţi evrei eliberați 
din lagărele de concentrare în noiembrie 1945 (16 iulie 1946). În august, Maritain 
poate să observe cu satisfacție, dintr-o alocutiune adresată unor delegaţi arabi, în 
care Pius al XII-lea aminteşte că a condamnat în trecut persecuțiile pe care un fa- 
natism antisemit le dezlantuie împotriva poporului ebraic (alocutiune din 3 august 
1946). În pofida tuturor eforturilor sale de a sensibiliza Sfântul Scaun prin inter- 
mediul Monseniorului Montini (mai ales în momentul Conferinţei de la Seelis- 
berg din iulie 1947, despre care-l informează pe acesta din urmă), nu va obține 
altceva de la papa. El nu vrea să trateze misterul lui Israel, notează el, aproape dis- 
perat, în jurnalul său după o nouă audienţă acordată de Papa unor reprezentanți 
evrei (9 februarie 1948). În momentul ultimei sale întâlniri cu Montini înainte de 
a părăsi Roma, acesta îi promite că schimbarea liturgiei din Vinerea Sfântă în care 
se vorbeşte despre perfidia poporului deicid era în curs (3 iunie 1948). De altfel, 
modificarea, fata de care evreii vor fi foarte sensibili, nu va interveni decât cu Ioan 
al XXIII-lea”. 


* Ph. CHENAUX, „Paul VI et Maritain’, in Jacques Maritain et ses contemporains, 332. Tex- 
tul scrisorii lui Maritain adresate lui Mons. Montini este acum în Cahiers Jacques Maritain, nr. 
23, pag. 31-33. Filosoful francez reafirmă „caracterul exceptional de grav, si într-un fel supra- 
natural, al urii al cărei obiect este Israelul din partea antisemitismului căruia Hitler şi Ro- 
senberg i-au dat cea mai sălbatică forță”; reia ideea că ura împotriva lui Cristos s-a dezvoltat, 
înainte de toate, împotriva poporului care i-a dat lumii pe Moise si pe profeti şi din care s-a 
născut după trup Cristos. Intelege motivele care, în timpul războiului, l-au determinat pe Pius 
al XII-lea să se abţină „să vorbească direct despre evrei şi să atragă in mod direct si solemn 
atenţia Universului cu privire la drama de nedreptate care se desfăşura în privinţa lor”. Dar 
acum, când nazismul a fost învins şi circumstanţele s-au schimbat, Maritain cere ca papa să-şi 
facă auzit glasul. El îi cere lui Pius al XII-lea, prin intermediul Monseniorului Montini, nu 
numai să condamne antisemitismul, pe care nu-l consideră deloc stins, ci chiar în revenire, ci 
şi să mărturisească compasiunea sa fata de poporul lui Israel si să amintească lumii învățătura 
sfântului Paul şi învățăturile credinţei cu privire la misterul lui Israel (cf. pag. 31 ş.u.). 

In orice caz, Maritain interpretează Conciliul si Nostra aetate ca o eliberare: 
„Astăzi suntem, în sfârşit, total eliberaţi de ideea de popor-deicid şi de ura 
creștină faţă de poporul evreu. Antisemitismul religios, care mult timp a con- 
taminat creştinătatea, a dispărut în mod categoric” (pag. 280). Pentru autor, 
iubirea lui Dumnezeu fata de Biserică şi fata de poporul evreu nu sunt două 
iubiri diferite: 

Este aceeași unică iubire, pentru că in veşnica viziune divină Israelul si Biserica 

sunt un singur şi unic popor al lui Dumnezeu, aşa cum se va vedea în timpurile 

din urmă ale istoriei umane, ziua — nu mai putin strălucitoare decât o înviere din 
morți — în care ramurile lui Israel, ramurile naturale, vor fi din nou altoite pe pro- 

priul măslin, a cărui rădăcină este sfântă şi este ebraică (pag. 287 ş.u.). 


Întoarcerea în Palestina, sionismul şi statul Israel 


1) Cu privire la întoarcerea unei parti din poporul ebraic în Tara Promisă 
şi naşterea statului Israel, Maritain s-a exprimat într-un Post-scriptum din 
anul 1964 la Misterul lui Israel şi în câteva pagini din Biserica lui Cristos, după 
poziţii care citesc acel eveniment ca o reorientare a istoriei”. În aceste texte 


% Cf. pag. 291. Şi G. La Pira a perceput aproape în același timp marea noutate, asa încât ea 
constituie o reorientare în istoria universală, reprezentată de întoarcerea lui Israel în Palestina. 
Într-o scrisoare adresată călugărițelor de clauzură din anul 1961, primarul de Florenţa pe 
atunci afirmă: „Eu rămân mereu uluit, cum se spune, atunci când reflectez gânditor asupra 
misterului istoric cel mai evident de astăzi: întoarcerea lui Israel în Palestina. Este un semn al 
timpurilor de o măreție asa de uriașă încât îi lasă cu adevărat uluiti pe toți cei care încearcă să 
scruteze valoare ei! Ce înseamnă în planul lui Dumnezeu?” (Lettere alle claustrali, Vita e Pen- 
siero, Milano 1978, 274). 

Pentru La Pira există o conexiune între noua perioadă a Bisericii, care va urma după rein- 
tegrarea lui Israel, şi noua perioadă a lumii, care va avea loc o dată cu intrarea pământului în 
pace si în fraternitate. Noua perioadă a Bisericii va fi şi noua perioadă a lumii si viceversa: 
„Iată, Preacuvioasă Maică, sensul ultim - ni se pare! — al evenimentelor din timpurile noastre: 
adică ele confirmă în fiecare zi, prin atâtea semne, existența acestei porunci a lui Dumnezeu, a 
acestui plan al lui Dumnezeu: acea poruncă şi acel plan despre care aproape în mod profetic 
vorbeşte Pius al XII-lea (primăvară istorică şi vară istorică); pentru care este semn asa de 
marcat Conciliul al II-lea din Vatican; pentru care sunt semne așa de marcate evenimentele 
politice, tehnice şi ştiinţifice (evenimente spaţiale) din aceste ultime timpuri şi din aceste ul- 
time zile: acea poruncă şi acel plan în care este stabilită întocmai intrarea istoriei lumii într-o 
nouă perioadă (de primăvară) care va avea drept caracteristică esenţială eradicarea războiului 
şi transformarea instrumentelor de distrugere în instrumente de edificare (săbiile în pluguri: 
Is 2,1 şi urm.). Epoca nouă care va vedea treptat inflorind în harul lui Cristos toate popoarele; 
care va vedea adică învierea lui Israel (Rom 11) si intrarea lui Ismael și a tuturor popoarelor in 
casa comună a Domnului; care va vedea imbarcati în barca lui Petru - pentru marea aventură 

iese în evidenţă o evaluare pozitivă a mişcării sioniste, prezentă deja în anul 
1937: „Chemat probabil să devină într-o zi centrul animator al întregii comu- 
nitati iudaice risipite, sionismul are în ochii noştri o importanţă istorică de 
prim plan” (pag. 58), şi confirmată în anul 1943 într-o intervenţie în care sio- 
nismul este înţeles în raport cu crearea unui teritoriu de refugiu sau o vatră 
națională pentru evrei. Dar în aceste două intervenţii încă nu apare ideea că 
sionismul este destinat să ducă la naşterea unui stat ebraic în Palestina”. 

În paginile din Post-scriptum şi din Biserica lui Cristos, atribuirea țării Ca- 
naanului poporului ebraic si semnificaţia statului Israel se evidenţiază de 
acum prin importanţă şi devin centrale. Afirmația care sta la bază este dreptul 
deplin al poporului lui Israel la tara Canaanului, drept bazat pe acordarea fă- 
cută pentru totdeauna de către Dumnezeu: 


Poporul lui Israel este unicul popor din lume căruia o tara, tara Canaanului, i-a 
fost dată de adevăratul Dumnezeu, Dumnezeul unic si transcendent, creator al 
Universului si al neamului omenesc. Si ceea ce Dumnezeu a dat o dată este dat 
pentru totdeauna”. 


istorică a timpului nou - toate popoarele şi toate națiunile pământului!” (scrisoare din 30 
septembrie 1962, pag. 333). 

Cu privire la vatra palestiniană şi la sionism, care nu este chemat să dea naştere unui stat 
politic, intervenţia din anul 1943, publicată cu titlul „In the Scales of Justice” (în United Pales- 
tine Appeal Yearbook for 1943, New York) este explicită: „Eu nu cred că sionismul poate solu- 
tiona problemele întregului Israel, nici că el reprezintă sfârşitul diasporei, ci sunt convins că 
sionismul are o importanță istorică de prim-plan; întoarcerea în Palestina este preludiul elibe- 
rării din exil. Sionismul nu este chemat să dea naștere unui stat politic după modelul statelor 
neamurilor (al căror nationalism, de altfel, nu este o binecuvântare pentru omenire), ci, mai 
degrabă, să devină într-o zi centrul animator al întregii comunități iudaice risipite. Dar ceea 
ce contează, mai ales, astăzi este refugiul pe care Palestina poate şi trebuie să-l ofere maselor 
de persecutați care sunt într-o disperare teribilă, împreună cu baza temporală cerută pentru 
cultura independentă, pentru conştiinţa şi spiritul poporului ebraic. Mai ales din acest punct 
de vedere trebuie considerate astăzi toate problemele referitoare la vatra palestiniană”, Oeuvres 
completes, XVI, pag. 533. 

Dar deja într-o scrisoare din toamna anului 1925 adresată lui P. Hugon, rugat să-i dea lui 
Pius al XI-lea un raport al lui Maritain despre sionism, se prevede că acesta din urmă „este 
destinat să triumfe în Palestina”, ca mărturie că prosionismul lui Maritain a fost de dată mai 
veche. Despre aceste aspecte, cf. Cahiers nr. 23, citat de mai multe ori, care la pag. 27-33 pu- 
blică scrisoarea adresată lui P. Hugon si raportul pentru Pius al XI-lea. 

% Filosoful francez continuă astfel: „Credinţa creștină consideră, de fapt, că Duhul Sfânt 
este autorul principal al Scripturii; şi oricât de mare s-ar putea considera rolul instrumental 
jucat în redactarea ei de conditionarea umană - obiceiuri şi mentalități dintr-o epocă sau alta 
- de care se ocupă exegeza si istoria, va rămâne mereu faptul că intenţia autorului inspirat de 

Destinarea Tarii Promise triburilor lui Israel din partea lui Dumnezeu a 
fost repetata de mai multe ori: lui Abraham (Gen 12,7; 13,15; 15,18; 17,8); lui 
Isac (Gen 26,3); lui Iacob-Israel (Gen 28,13; 35,12); lui Moise (Ex 6,8). În pri- 
ma referinţă se citeşte: „Yahve i-a apărut lui Abraham si a spus: eu voi da ur- 
masilor tăi această tara” si La Bible de Jerusalem comentează: „Dăruirea Ţării 
Sfinte”. Întorcându-se in Tara Promisă după două mii de ani, evreii, conform 
lui Maritain, s-au întors la casa lor, în acea casă promisă de Dumnezeu urma- 
şilor lui Abraham si lui Moise, si pe care astăzi o iau în posesie pentru a conti- 
nua să existe ca popor unit după Shoah, după falimentul regimului ghetoului 
şi al regimului asimilării. 

Atribuirea divină a ţării Canaanului triburilor lui Israel nu face din actualul 
stat Israel un stat de drept divin? Aceasta a fost obiectia ridicată de unii, res- 
pinsă însă de autor. Un stat teocratico-politic de drept divin a existat într-o 
vreme, dar s-a terminat definitiv şi fără posibilitate de renaştere în urmă cu 
două mii de ani, o dată cu distrugerea templului din partea romanilor şi di- 
aspora. Maritain distinge între dreptul asupra țării Canaanului, acordat de 
Dumnezeu poporului ebraic, şi statul Israel: acesta din urmă este un stat ca 
oricare altul, adică o entitate temporală si seculară, supusă dreptului interna- 
tional, în aşa fel încât apartenenţa spirituală la poporul pe care Dumnezeul lui 
Abraham şi al lui Moise şi l-a rezervat se deosebeşte în mod explicit de apar- 
tenenta temporală la un popor care formează un anumit stat?. 

Cu nașterea statului Israel, intră într-o fază nouă situația lui Israel în lume: 
este bipolara sau diferențiată între diaspora în mijlocul naţiunilor, pe de o 
parte, şi, pe de altă parte, unitatea politică a poporului israelian, care ar trebui 
să înceapă să împlinească în timp speranţa lui Israel. Or, dacă evreilor din di- 
aspora trebuie să li se recunoască egalitatea absolută în drepturi şi oportunități 


Duhul Sfânt nu pare îndoielnică: Creatorul cerului şi al pământului a dăruit evreilor Tara 
Promisă cu un decret liber al voinţei sale” (pag. 243 ş.u.). 

% Temporal şi secular, statul Israel este stat în linie de principiu şi de drept; nu va fi cu 
adevărat stat, de fapt, decât atunci când va reuși să se elibereze de presiunile teocratice exerci- 
tate de o minoritate numită ortodoxă, care, în loc să lucreze pe planul religios la redescoperi- 
rea valorilor veşnice fără de care nici o funcție sau misiune spirituală nu poate fi concepută, se 
încăpăţânează în a voi să impună, pe planul politic, un oarecare simulacru de stat sacral...” 
(pag. 246 ş.u.) „Statul Israel, ca stat, nu este decât un stat ca şi celelalte”, deşi existența lui este 
considerată de Maritain drept ceva just şi necesar (cf. pag. 284). Un document oficial al Sfân- 
tului Scaun în acest sens (Evrei și ebraism în Biserica Catolică, document al Secretariatului 
pentru unirea creştinilor din 24 iunie 1985) se exprimă în următorii termeni: „În ceea ce pri- 
veşte existența statului Israel şi alegerile sale politice, ele trebuie văzute într-o optică ce nu este 
în sine religioasă, ci una care face referință la principiile comune ale dreptului internaţional”. 

în statele unde trăiesc ca membri, ei trebuie să menţină identitatea lor spiritu- 
ală de evrei membri ai poporului lui Dumnezeu. Asta înseamnă că filosoful 
istoriei trebuie să ia în considerare o dublă tensiune în istorie, cu sens foarte 
diferit: cea tragică, dintre Israel şi lume, şi cea nouă şi fraternă, dintre statul 
ebraic din Tara Sfântă şi populaţia ebraică din diaspora. Adică o dată cu nas- 
terea statului Israel se formează o anumită disjunctie între comunitatea iudaică 
spirituală — răspândită în toată lumea - şi comunitatea iudaică temporală con- 
centrată într-un stat, în timp ce în Ierusalimul unul și dublu (Ierusalim cap al 
poporului lui Dumnezeu şi Ierusalim cap al naţiunii ebraice) se concentrează 
speranţa întregului Israel: „Apartenența spirituală la poporul pe care Dumne- 
zeul lui Abraham si al lui Moise şi l-a rezervat apare ca diferențiată în mod 
explicit de apartenenţa temporală la un popor care ocupă un teritoriu si for- 
mează un anumit stat” (pag. 249). Acest stat, analog cu schema statului demo- 
cratic, secular sau profan, dar autentic creştin în inspiraţie, ar trebui să se ca- 
racterizeze ca democratic, secular sau profan, dar autentic ebraic în inspirație. 

Semnificaţia cea mai importantă a disjunctiei despre care s-a vorbit ar tre- 
bui găsită în posibila dezvoltare a unei crize religioase în conştiinţa Israelului, 
spre o definire nu etnică, ci pur spirituală şi universală a Israelului lui Dumne- 
zeu. În acest proces se poate gândi că se va schimba treptat atitudinea fata de 
Isus, mai ales prin comportamente practice decât prin doctrine, în aşa fel încât 
poporul lui Israel, mai mult prin ce va face decât prin ce va crede, va ajunge să 
reconsidere şi să devină tributar evangheliei (cf. pag. 250). 


2) Poziţia lui Maritain cu privire la încredințarea perpetuă a țării Canaanu- 
lui poporului ebraic şi cu privire la raporturile dintre statul Israel și palestini- 
eni a ridicat diferite obiecții si critici, în afară de cea care se referă la „dreptul 
divin”. Maritain a scris acest capitol în anul 1964. Trebuie ţinut cont de dată şi 
de faptul că autorul nu a intenționat să fixeze nici o graniță specifică pentru 
statul Israel. Cardinalul Journet, prieten dintotdeauna, i-a adresat lui Maritain 
o scrisoare exprimându-și diferite perplexitati (22 octombrie 1965), la care 
acesta a răspuns după două zile cu un text în care precizează şi reafirmă pozi- 
tiile sale, între care teza că acea cucerire a părților din Palestina din partea 
evreilor a avut loc împotriva englezilor, „nu împotriva popoarelor vecine, care 
în toată această chestiune se comportă ca agresori, împotriva cărora se apără o 
comunitate mică de refugiaţi pe o fâşie foarte mică de teritoriu” (Cahiers n. 23, 
pag. 38). 

După un an, Journet publică in Nova et vetera (octobre-décembre 1966, 
deci după încheierea Conciliului, pag. 309-315) o notă intitulată LEtat israélien 
et les destinées d'Israël, în care reia câteva nedumeriri în privinţa întoarcerii 
ebraice în tara strămoşilor. 


El nu s-a întors acolo fără violență. Violenţă nemaiauzită, de nedescris, îndurată 
mai întâi de el... Violenta - desigur, fără proporţii cu precedenta - pe care o vor 
indura si alții din partea lui... Până la urmă, dacă era drept ca acest popor fără tara 
[ebraic] să primească o ţară, şi chiar tara sa, ar fi fost corect şi nu mai putin drept 
ca arabii, musulmani sau creştini, alungați din casele lor, să fie şi ei respectaţi în 
drepturile lor umane, şi nu numai indemnizati, ci consultaţi cu privire la oportu- 
nitatea tranzacţiei (pag. 325). 


Deşi se deosebeşte de prietenul său, Journet nu ajunge să susțină în mod 
explicit necesitatea unui stat palestinian. 

Maritain nu-şi va schimba poziţiile. Reluând tema în Biserica lui Cristos, 
dedică o „Digresiune cu privire la statul Israel” şi la problema arabo-palestini- 
ană (aprilie 1970), în care nu se face aluzie la posibilitatea nașterii unui stat 
palestinian care să fie alături de cel ebraic. Tratând despre drepturile palestini- 
enilor, autorul cere ca statul Israel să respecte drepturile populaţiei arabe exis- 
tente în teritoriul său si să se recunoască „o compensație care să remedieze, în 
cel mai bun mod posibil, daunele suferite de ei, desigur, nu datorită unei agre- 
siuni nedrepte, ci prin instalarea legitimă a unei noi unități naționale şi politi- 
ce în partea de teritoriu pe care până atunci palestinienii erau singurii care o 
populau” (pag. 283, nota). Compensatie pe care, pentru Maritain, ar fi trebuit 
s-o asigure marile puteri. În aceste acorduri se încheie poziţia lui Maritain cu 
privire la statul Israel şi arabi, după şase ani de la Războiul de şase zile (1967) 
şi de la noile suferințe apărute în regiune, ale căror victime au fost ambele 
parti şi, probabil, in special populaţiile palestiniene. 

Merită de menţionat că aproximativ în aceleaşi luni, mai exact în august 
1970, în fata aceleiaşi probleme, G. La Pira merge pe o cale diferită. El scrie 
două scrisori, asemănătoare prin conţinut, lui Yasser Arafat preşedinte al OLP, 
şi lui Abba Eban, ministru de Externe al Israelului. Scrisorile sugerează ambe- 
lor parti „teza triunghiulară”, adică necesitatea unei tratative triunghiulare în- 
tre statul Israel, statul palestinian, statele arabe. Citarea celui de-al doilea, pe 
atunci inexistent nici măcar în forma în devenire a Autorităţii Naţionale Pa- 
lestiniene, arată că pentru La Pira un stat palestinian trebuia să fie punctul de 
sosire al înţelegerii triunghiulare, care cât priveşte aria geopolitică a Palestinei 

ar fi trebuit să ducă la cele două fete istorice şi politice ale Palestinei lui Israel 
(statul ebraic) si Palestinei lui Ismael (statul palestinian)”. 


Sensul unei cercetări 


1) Cu privire la problema Israelului, pare să fie valabilă legea generală că nu 
este uşor pentru nimeni să vorbească despre ea, deoarece în ea este implicată 
în maniera cea mai intrinsecă planul lui Dumnezeu cu privire la istoria mân- 
tuirii. În acelaşi mod cu patriarhul Iacob după lupta cu îngerul, orice discurs 
despre Israel este şchiop şi neterminat: nu atât exprimarea este misterioasă, 
cât, mai ales, obiectul. De aici nu rezultă numai un apel la modestie, cât, mai 
ales, o invitaţie de a încerca înțelegerea ei cu instrumentele corespunzătoare: 
credinţa, rugăciunea, meditarea Cuvântului. 

2) În pofida atacului persistent, în special din partea dreptei teologice şi 
politice, în fata căreia au fost expuse poziţiile lui Maritain cu privire la Israel?, 
diferite elemente ne fac să considerăm că meditaţia sa a fost decisivă pentru 
conştiinţa creştină din secolul nostru si pentru reînnoirea Bisericii în privința 
realităţii ebraice si a misterului lui Israel”. Unul dintre rezultatele cele mai 
însemnate ale elaborării sale se află în referinţa la solidaritatea originară dintre 
iudaism şi creştinism, a cărei percepţie a devenit în el progresiv mai intensă“. 


* Am publicat cele două scrisori în lucrarea mea Profili del Novecento. Incontri con Bobbio, 
Del Noce, Lazzati, La Pira, Maritain, Sturzo, Effata, Cantalupa, 2007, 72-77. 

2 Câteva informaţii scurte în acest sens se găsesc în introducerea mea la J. MARITAIN, 
Ragione e ragioni, Vita e Pensiero, Milano 1982. 

» Cf., de exemplu, M. DuBois, „J. Maritain si misterul lui Israel”, în V. Possenti, ed., 
Jacques Maritain oggi, Vita e Pensiero, Milano 1983, 440-455. De asemenea, mărturia lui G. 
Dossetti, care, aderând la Rezistență, citeşte în anul 1943 lucrarea „Antisemitismul imposibil”, 
publicată în volumul Questions de conscience (DDB, Paris 1938), considerându-se de atunci 
dator lui Maritain pentru lectura problemei ebraice. 

% În timp ce interpretarea lui Israel pentru istoria temporală pare sistematizată complet 
deja în anul 1937, se pot vedea retusari şi aprofundări cu privire la semnificaţia religioasă a lui 
Israel, care apar în ideea celor două popoare ale lui Dumnezeu înfrăţite şi reunite de persecu- 
tii comune şi de dureri comune (cf. pag. 295 s.u.). Şi meditaţia devine mai intensă la lumina 
regulii de a nu separa niciodată misterul lui Israel de misterul Bisericii, pentru că într-un vii- 
tor închis în sânul lui Dumnezeu cele două popoare ale sale vor forma un singur popor. 

Într-un scurt text din anul 1921, „A propos de la question juive” (comunicare la „Semaine 
des Ecrivains Catholiques”, publicată apoi cu completări şi actualizări în anul 1926 si acum 
culeasă în Oeuvres completes, II, 1196-1203, dar neintrodusă în Le mystère d'Israël), Maritain 
distingea două aspecte - unul politico-social si unul spiritual-teologic - ale chestiunii ebraice, 
propunând o evaluare în ansamblu severă a celui dintâi, din cauza prezenţei spiritului ebraic 
în cea mai mare parte a mişcărilor revoluţionare din epoca modernă, în care se exercită o 

Și ce înseamnă a spune asta, dacă nu faptul că e nevoie de un nou raport între 
evrei şi creştini, în care fiecare să reconsidere mai profund propriile rădăcini, 
demnitatea proprie şi a celuilalt, ca şi faptul că în mod verosimil evreii şi cres- 
tinii va trebui să tina piept la dureri comune şi la adversari comuni?” 

Valoarea permanentă a operei Misterul lui Israel se află în tentativa - susti- 
nută de aprofundarea teologică, de un esprit de finesse al iubirii şi al inimii şi 
de o voinţă de participare totală şi „carnală” la problema ebraică — de a schița 
o teologie creştină a ebraismului, care a lipsit multă vreme în Biserică. Presu- 
punând că într-o zi antisemitismul va dispărea, nu va dispărea enigma supra- 
naturală şi temporală a lui Israel, întrebările pe care ea le ridică referitor la is- 
toria temporală (filosofia istoriei) şi la istoria mântuirii (teologia istoriei). Ca 
discurs creştin despre ebraism, volumul ar putea fi pus în dialog în mod util cu 
discursul ebraic despre ebraism al lui Buber, Rosenzweig, Strauss etc. Într-ade- 
văr, nu este marginală atenția provocată de meditaţia lui Maritain despre Israel 
în ambientul ebraic. Despre el a spus Tullia Zevi, ex-presedinte al Uniunii Co- 
munitatilor Ebraice Italiene: 


Recitind scrierile adunate în volumul Le mystère d Israel, ma gândeam că cele mai 
inteligente cuvinte, cele mai profunde motive pentru a înţelege şi a iubi Israelul îi 
aparţin lui Maritain. Mă gândeam că definiţia Israelului ca plămadă între naţiunile 
lumii, care apare constant în paginile lui Maritain, este asemănătoare cu imaginea 
de maestru de viata, de credinţă şi de gândire pe care o avem despre el printre 
creştinii din lume. Viziunea lui este însă viziunea regenerată a raporturilor dintre 


voinţă de distrugere. În timp ce filosoful francez exprimă convingerea că nu se poate aştepta 
o alipire reală a evreilor de binele comun al civilizaţiei occidentale şi creştine, cere şi să se re- 
flecteze fără ură asupra problemei ebraice, evitând fie dezlantuirea pasiunilor populare, fie a 
vedea în evrei singura cauză a relelor prezente, ca si cum infidelitatile foarte grave ale cresti- 
nilor nu ar exista. Deja se observă în germene principiul hermeneutic, reluat, dezvoltat şi 
perfecționat în anul 1937, că se mută de pe planul supranatural pe cel temporal, acţionând ca 
ferment de activare şi de revoluţionare. 

Cât priveşte aspectul spiritual-teologic, este explicită recurgerea la sfântul Paul şi memen- 
to că creştinii sunt altoiti pe un trunchi ebraic, cel al profeților, al Fecioarei, al apostolilor, al 
lui Isus: „Cu cât problema ebraică devine mai acută, cu atât e mai necesar ca maniera cu care 
tratăm această problemă să fie proporțională cu drama divină pe care o evocă” (pag. 1199). 

3 „Este necesar ca creştinii să înțeleagă într-adevăr că Dumnezeu nu i-a respins, ci conti- 
nua mereu să-i iubească pe fiii lui Israel, si că iubirea sa a permis această lungă pătimire; şi este 
necesar ca evreii să înțeleagă într-adevăr că nu voinţa de putere, ci caritatea lui Cristos animă 
eforturile Bisericii fata de oameni” (pag. 292). 

creştinism si ebraism care au animat faptele şi zilele lui Ioan al XXIII-lea şi Paul al 
VI-lea şi e transferată în documentul conciliar Nostra aetate”. 


3) Din cele trei puncte ale meditatiei lui Maritain despre Israel, adică sem- 
nificatia teologică a misterului lui Israel, chestiunea antisemitismului, căuta- 
rea unui raport mai bun între creştini şi evrei, cele care sunt în curs de soluti- 
onare sunt ultimele două puncte. Lupta gânditorului francez împotriva 
antisemitismului şi pentru un dialog creştino-ebraic a fost încoronată de suc- 
cese, deşi în aceste domenii totul trebuie luat de la capăt. Au fost făcuți multi 
paşi înainte în reforma învățăturii creștine cu privire la Israel, asa cum îi ceru- 
se, printre multi alții, Jules Isaac lui Ioan al XXIII-lea în anul 1960 si cum ce- 
ruse mai înainte Conferința internațională împotriva antisemitismului de la 
Seelisberg (1947), cu cele zece puncte ale sale. Lunga fază a teologiei creştine 
anti-iudaice nu poate să fie depăşită în numai patruzeci de ani de la Nostra 
aetate, care pare să constituie începutul unui nou început. Va fi de datoria 
creştinilor „să cunoască mai bine componentele fundamentale ale tradiţiei re- 
ligioase ebraice şi să înveţe caracteristicile esenţiale cu care evreii se definesc 
în realitatea lor religioasă trăită” („Orientări şi sugestii pentru aplicarea decla- 
ratiei conciliare Nostra Aetate, nr. 4”) şi să termine definitiv cu antisemitismul 
motivat religios sau teologic. 

Mai putin ordonată apare situația, zbuciumată si urgentă, a unei înțelegeri 
creştine a ebraismului care să fie primită de evrei şi a unei înţelegeri ebraice a 
creştinismului care să fie acceptabilă pentru creştini, în timp ce apar temeri 
ebraice fata de o eventuală revenire a unor forme de prozelitism din partea 
creştină. Pentru a fi completă, prietenia ebraico-creştină are nevoie ca, asa 
cum creştinii sunt îndemnați să reînnoiască si să aprofundeze meditaţia lor 
despre Israel, tot așa, evreii să se întrebe care este sensul creştinismului. Care 
este înţelegerea ebraică a creştinismului? Cel mai bun răspuns nu poate să 
provină decât de la poporul lui Jahve mergând pe urmele unei înţelegeri reli- 
gioase despre sine însuși, la lumina Cuvântului lui Dumnezeu. Nu aş crede că 
există o soluţie iluministă sau „liberală” la problema pluralismului religios, şi 
cu atât mai puţin la misterul lui Israel şi la misterul Bisericii: ele nu pot să fie 
secularizate şi puse pe acelaşi plan al altor credinţe religioase, dându-le tuturor 
în linie de principiu valoare egală şi demnitate egală, ci înţelese la o profunzime 


Intervenţie la întâlnirea „La 50 de ani de la legislaţia rasistă italiană - Contribuţia lui 
Jacques Maritain la lupta împotriva antisemitismului’, promovată de Institutul Italian Maritain, 
Ancona, 5 aprilie 1990, apoi în G. GALEAZZI, ed., I cattolici e la lotta allantisemitismo, Massimo, 
Milano 1992, 17. 

tot mai mare sub impulsul lui Dumnezeu. Astăzi, ebraismul şi creştinismul nu 
ar trebui să-l invite pe om să se descopere ca ființă teomorfa, să intre într-o 
sferă mai înaltă de viaţă, înțelegând acele magnalia Dei, pentru a contrasta 
declinul conştiinţei religioase din Occident, din care provin nihilismul euro- 
pean şi tentativa de a da un sens istoriei într-o lume fără Dumnezeu? 

4) În dialogul creştino-ebraic, chestiunea mântuirii evreilor şi a neamurilor 
trebuie să fie pusă din nou. Îndrăznim să punem câteva întrebări adresate al- 
ternativ Israelului şi Bisericii. Dacă Israelul este (nu: a fost) în alianță cu Dum- 
nezeu conform Vechiului Legământ care nu a dispărut, ce trebuie gândit din 
punct de vedere ebraic despre Noul Legământ? Recunoaşterea creştină a exis- 
tentei unei alianțe care n-a fost revocată niciodată este un pas necesar, care 
însă nu încheie problema semnificației Noului Legământ şi a raporturilor din- 
tre cele două legăminte. Ce rol mântuitor are pentru evrei pătimirea lui Cris- 
tos? Mantuiti prin Tora sau prin Cruce? 

Apoi: creştinii se limitează să înţeleagă rolul ebraic numai ca acela de mar- 
tori şi transmitatori inconstienti ai unei alianţe care-i depăşeşte şi-i margina- 
lizează? Ca purtători ai unui dar care a trecut la alţii si asupra căruia vor fi în 
sfârşit chemaţi de Dumnezeu să conveargă? Cum să exprimăm înţelegerea pe 
care o are revelaţia neotestamentară despre sine fără să sune a ofensă fata de 
celălalt? Şi cum să conciliem teza unicitatii lui Cristos pentru mântuire si pe 
cea a permanentei vechii alianţe ebraice? Poate să fie concepută mântuirea in 
manieră necristologică? Misiunea ad gentes care îndrumă Biserica spre toţi se 
referă şi la evrei, sau ei sunt deja într-o alianță mântuitoare cu Dumnezeu? 

Asupra acestor întrebări mari si dificile Conciliul nu s-a oprit. Nostra aetate 
nu vorbeşte despre religia ebraică, ci despre poporul ebraic, despre Israel, de- 
sigur, citând capitolele lui Paul din Scrisoarea către Romani, motiv pentru care 
evreii nu sunt respinși si promisiunile lui Dumnezeu sunt fără părere de rău. 

O dată cu începutul soluționării problemei antisemitismului şi anti-iudais- 
mului creştin, poate că vor ieşi în evidenţă cu intensitate nouă semnificația 
religioasă şi misterul legăturii dintre poporul Sinagogii şi poporul Bisericii. 


(traducere de Pr. dr. Mihai Patraşcu) 

Trăsături specifice 


Catolicismul, religie universală prin excelenţă, prezintă totuşi o seamă de 
variante istorice, stilistice, geografice, care se cuvin examinate cu grijă, tocmai 
pentru a înţelege mai bine ceea ce este cu adevărat comun, stabil şi — in fond 
- adevărat. În acest sens, rândurile de fata se vor referi (cum spune si titlul) la 
anumite trăsături specifice ale catolicismului american, care în anume privinţe 
diferă de cel european, nu în credinţă, fireşte, dar în stil, în organizare, în anume 
chestiuni practice. 

În primul rând, trebuie înţeles un lucru de temelie. Catolicii reprezintă în 
Statele Unite o minoritate si asa au stat lucrurile din capul locului, adică de la 
întemeierea acestei tari şi în tot decursul evoluţiei sale istorice. Mai clar, in 
vreme ce America de Sud, America Centrală, America Latină (spre a ne referi 
doar la emisfera apuseană a globului) au devenit catolice îndată şi au rămas 
aşa până în ziua de azi, în zona numită de noi Statele Unite au predominat 
protestanții. Este surprinzător cata lume ignoră acest adevăr elementar, inclu- 
siv (vorbesc din experiență personală) vest-europeni care îşi imaginează că 
întreaga Americă este de natură romano-catolică. Există totuşi o anume scuză 
pentru această surprinzătoare ignoranță. Într-adevăr, dintre toate confesiunile 
de pe teritoriul actual al Statelor Unite, romano-catolicii sunt cei mai nume- 
rosi. Protestantii sunt împărțiți în nenumărate facțiuni: episcopalieni, prezbi- 
terieni, metodisti, baptiști şi altele, spre a nici nu mai vorbi de grupuri aflate, 
în opinia mea personală, la marginile Crestinatatii, cum ar fi mormonii, Mar- 
torii lui Iehova, unitarienii, adventiștii de ziua a şaptea si alte grupări de acelaşi 
fel. Dacă însă le punem laolaltă, ele reprezintă peste 50% din totalul populaţiei 
americane (cei mai numeroşi sunt neo-evanghelicii, întrucât numărul protes- 
tantilor tradiționali este în catastrofal declin), catolicii fiind după ultimele date 
uşor peste 24%. Ortodocşii declaraţi la recensământ nu sunt mai mult de vreo 
1%, iar evreii cam 1,5 %. 

Privind lucrurile istoric, ne amintim că primele colonii americane de pe 
coasta de Est (cea atlantică) au fost riguros protestante. Multe dintre „statele” 

de acolo, colonii adică, au fost întemeiate de grupări protestante care se sim- 
teau stramtorate sau chiar persecutate în tara lor de baştină, Anglia mai ales, 
dar şi Germania sau altele, şi care căutau condiţii şi împrejurări mai plăcute, 
mai primitoare în așa-zisa „Lume Nouă”. Aşa s-au petrecut lucrurile in Massa- 
chussets, în Rhode Island, Connecticut, în Pennsylvania. Virginia a fost mai 
aristocratică, acolo au primit pământuri nobilimea regalistă, anglicanii (sau 
„episcopalienii” în terminologia americană). Un singur stat s-a constituit ab 
initio drept lăcaş şi gazdă pentru catolicii englezi, şi anume statul Maryland, 
cu episcopia sa în oraşul Baltimore. Toti ceilalți erau, repet, anglo-saxoni pro- 
testanti. 

Au fost însă şi excepții mai îndepărtate, şi anume în Florida, in California 
şi în alte câteva părți geografice (ţinând mereu seama că Statele Unite sunt, de 
fapt, un întreg continent, mari cât toată Europa) au căutat să se colonizeze 
spanioli catolici, chiar ordine călugărești, franciscani mai cu seamă. În Cali- 
fornia au obținut chiar realizări remarcabile, așa-zisele „misiuni” de-a lungul 
coastei, de sus, in Nord, de la San Francisco, până jos în Sud, la granița mexi- 
cană, la San Diego. Acolo s-a creat o adevărată societate idilică, pastorală, paş- 
nică, armonioasă si rodnică, cu indienii trecuţi la creştinism, cu clădiri şi bi- 
serici frumoase, dintre care multe mai există şi în ziua de azi. Numai că în 
decursul timpului Florida, California, Texas, New Mexico au fost cucerite de 
Statele Unite, care între timp isi dobândiseră independenţa şi unitatea; astfel, 
ele au devenit parte din statul mare, tot mai centralizat între timp. 

Care a fost importanta consecinţă a acestei dezvoltări istorice? A fost că 
vreme de 100 de ani cel puţin s-a creat un orizont social, un sistem de mora- 
vuri, de habitudini, de comportări, care toate erau de natură net protestantă. 
Abia după 100 de ani, aşadar pe la mijlocul secolului XIX, au început să se 
schimbe întrucâtva lucrurile. Ce s-a întâmplat? America era un tărâm de co- 
lonizare, deschis oricui poftea să vină şi să se aşeze acolo, să muncească, să 
intre în concurenţă cinstită, economică şi socială, cu alții. Așadar o bună bu- 
cată de vreme, în prima sută de ani, au venit oameni originari din Anglia, din 
Germania, din ţările scandinave, din Olanda. Dar dupa 1850 s-au cam schim- 
bat treburile. Au venit, de multe ori împinşi de nevoi materiale, alteori din 
ambiţie şi dorinţa de îndreptare a vieţii, un număr mare, foarte mare chiar, de 
irlandezi, apoi de oameni din Italia (mai ales Italia de Sud), apoi din Polonia 
(evrei ca şi creştini) şi din alte părţi ale Europei de Est. (Inclusiv şi români, mai 
ales din Transilvania, dar și macedoneni și alții.) 


80 DIALOG TEOLOGIC 20 (2007) 


Ei bine, multi dintre aceşti nou-veniti erau catolici, nu protestanți. Mai 
mult, pentru ei credința devenea foarte importantă, poate chiar mai impor- 
tanta decât fusese în tara de baştină. Nu e cazul să negăm că imigranții proba- 
bil fuseseră ei sau mulți dintre ei oameni credincioşi de multe generații, dar 
acum, ajunşi pe un tărâm neobişnuit, străin, stingheri, se adunau între ei şi se 
sprijineau reciproc. lar punctul central pentru această coagulare îl constituia 
tocmai Biserica. Acolo puteau vorbi în limba lor maternă, acolo se puteau în- 
tâlni cu fraţii şi cu neamurile lor, acolo se simțeau „acasă, să zicem aşa. Cato- 
licismul acestor italieni, polonezi, irlandezi nu scădea, ci se întărea de îndată 
ce ajungeau pe solul american. Etnicitatea era subordonată religiozitatii. Vati- 
canul, Roma multimilenară, era pentru aceşti exilați mama cea bună care-i 
ocrotea şi-i ajuta. 

Să adăugăm la aceasta trei lucruri. Numărul unu. Dintre germanii care s-au 
numărat printre cei dintâi colonişti, erau unii protestanți, dar erau si destui 
catolici. Aceştia au reprezentat o bază, un element unificator. Numărul doi. 
Încă din secolul XVIII, binisor înainte de Revoluţia americană si de Războiul 
pentru independenţă (c. 1776-1783), exista pe continentul Americii de Nord 
o fâşie amplă de ocupaţie şi de așezare franceză, de la Quebec (în Canada, 
unde şi în ziua de azi se vorbeşte limba franceză, nu limba engleză) până de- 
parte în Sud, în Louisiana, la New Orleans, unde şi acolo se vorbeşte chiar azi 
încă în bună parte un soi de dialect francez sau creol. Toţi aceştia erau si ei 
romano-catolici credincioşi. Punctul trei şi poate cel mai important. Populaţia 
de origine şi de limbă hispanică. Cum spuneam, creştinarea Americii a fost la 
început și din surse catolice, hispano-catolice, care au fost curând învinse şi 
respinse spre Sud. Numai că nu au rămas aşa lucrurile. Realitatile demografice, 
pe de o parte, pe de altă parte, atracțiile economice şi (în măsură mai mică) 
tendinţele politice „revanşarde” au dus la o sporire a populaţiei hispanofone în 
America. Acest lucru s-a întâmplat, mai ales, în ultimele decenii şi, mai ales, 
în Vestul SUA (din California până în Texas, trecând prin statele Arizona şi 
New Mexico), dar populaţia hispanofonă se găseşte în abundență şi in alte 
parti. Astfel, un segment serios al populaţiei din Florida e de origine cubaneză, 
adică sunt emigranţi politici, economici şi culturali, sosiți după instalarea co- 
munismului pe această nefericită insulă. (Aceştia s-au dovedit a fi dinamici şi 
competitivi, ajungând să-și constituie o adevărată patrie alternativă.) În New 
York sunt multi portoricani, la Washington şi în zona înconjurătoare sunt cen- 
tral-americani şi exemplele se pot inmulti. S-a vorbit mult că unii dintre aceşti 
hispanofoni au devenit protestanți, de pildă, penticostali sau baptiști. E adevărat, 

dar vorbim aici de o minoritate, 15% cel mult. Mmajoritatea sunt catolici so- 
lizi, poate chiar mai loiali Bisericii decât alti americani catolici actuali. De fapt, 
în măsura în care au existat anume pierderi numerice catolice în ultimele de- 
cenii, ele au fost compensate tocmai de imigrația de origine sud-americana (as 
adăuga şi pe asiaticii mult mai puţin numeroşi însă); astfel, procentajul catolic 
al populaţiei din SUA rămâne stabil. 

Într-adevăr, epoca de aur, să zicem asa, a catolicismului american a fost 
perioada 1850-1950. Catolicii americani erau foarte solidari şi uniţi, foarte 
credincioşi, nu numai în chestiuni religioase, dar chiar constituind un sistem 
social cultural închegat, bazat pe familie, pe cartiere, pe activităţi comune. S-a 
constituit un sistem școlar (de la şcoli elementare până la universități), aş spune 
eu, neegalat în lume. Au fost păstrate cu dragoste şi pietate tradiţiile spirituale 
şi naționale ale comunităţii. Erau multe ordine mănăstirești de bărbaţi şi fe- 
mei, călugări şi călugărițe atât cu orientare contemplativă, cât şi cu activități 
medicale, şcolare. S-au construit catedrale şi biserici splendide, fără ajutorul 
statului, fireşte. Către sfârşitul perioadei despre care vorbim au apărut şi scrii- 
tori de categorică importantă, care au exprimat valori catolice în lucrările lor 
şi au zugrăvit viata comunităţii catolice. La un nivel mai general, e cazul să 
spunem că a existat o frumoasă iubire reciprocă, solidaritate şi mândrie a cre- 
dintei; de asemenea, putem vorbi despre o moralitate deosebită, un respect al 
familiei şi al virtuţilor de comportament. Tocmai pentru că era vorba de o 
minoritate, această coerență si această solidaritate s-au afirmat neîncetat. 

Acum trebuie spus un lucru interesant pentru această epocă de aur, cum 
am numit-o. Într-adevăr, din punct de vedere al credinţei, al valorilor religioase, 
al dogmelor, catolicismul american era foarte traditionalist. Din punct de ve- 
dere politic însă, catolicii americani erau mai curând de centru-stânga. De ce? 
Aveam de-a face cu oameni în genere simpli, nu prea bogaţi (normal că erau 
şi unele excepţii, dar noi vorbim aici de majoritate). Toţi aceşti italieni, irlan- 
dezi, polonezi si alţii erau muncitori sindicalizati, sau poate aveau câte un mic 
magazin, sau erau mici funcționari, eventual purtau uniforme militare şi de 
poliţie. Erau deci, nu cersetori şi nevoiasi, ci oameni modesti. Normal deci că 
se alăturau Partidului Democrat, care era mai de stânga, pe atunci, în vreme ce 
Partidul Republican era al anglo-saxonilor, al oamenilor „ajunşi”. 

Primul catolic candidat la preşedinţie a fost în 1936 (Landon), iar primul 
preşedinte american catolic a fost văzut abia in 1961, e vorba de John F. Ken- 
nedy. Sigur, mai erau senatori, guvernatori, alti dregători, dar nu prea mulți. 

Foarte interesant e de adăugat aici şi următorul fapt. Vreme de 200 de ani, 
de fapt chiar până în ziua de azi, America a suferit de pe urma chestiunii rasi- 
ale. Oamenii de culoare au fost, după cum se ştie, multă vreme în stare de 
sclavie, iar mai târziu, după desființarea sclaviei, au fost discriminați, margi- 
nalizati, oricum intrau în păturile cele mai de jos ale societăţii. Evident, Bise- 
rica Romano-Catolică nu admite astfel de discriminări. Un credincios botezat 
este egal cu oricare dintre semenii săi, judecata divină decurge din faptele şi 
credințele personale, ea nu depinde de culoarea pe care o are pielea. Or, Bise- 
rica în America a înţeles să se comporte tocmai potrivit acestor principii. Ast- 
fel, în şcolile catolice erau primiţi deopotrivă copii de toate nationalitatile, ra- 
sele, originile. Chiar şi până în ziua de azi o bună parte dintre elevii din 
şcolile catolice sunt copii trimişi de părinţii lor, afro-americani, chiar dacă ei 
înşişi nu sunt catolici, dar știu bine că acolo, în aceste şcoli, e mai multă disci- 
plină, ordine, că toți sunt trataţi drept, învaţă cot la cot, li se inculcă valori 
morale, de virtute etică. În şcolile de stat şi în alte şcoli această „integrare”, 
cum i se spune în America, a avut loc drept urmare a unor intervenţii judiciare 
şi de stat, dar în şcolile catolice n-a fost nevoie de aşa ceva, s-a făcut totul cu 
multi ani înainte, fără impuneri juridice şi statale. 

Voi oferi un singur exemplu suplimentar. Primul rector negru, afro-ameri- 
can, al unei universități americane a fost părintele Healy la distinsa şi proemi- 
nenta universitate iezuită Georgetown de la Washington. Asta avea loc la 1874, 
părintele Patrick Francis Healy a fost cel dintâi iezuit negru, făcuse studii în 
America şi în Europa (la Leuven), iar influenţa sa la Universitatea Georgetown 
a fost atât de mare încât s-a zis că este „al doilea întemeietor al universităţii”, 
după episcopul John Carroll; un frate al său a devenit episcop, trei surori au 
fost călugăriţe, alt frate a fost rector de seminar. E adevărat că majoritatea ne- 
grilor americani au rămas la religia lor baptistă, totuși în prezent sunt unii 
dintre ei şi catolici, există şi episcopi catolici de origine afro-americană etc. 

De ce am spus că această „perioadă de aur” a luat sfârşit în jurul lui 1950 
sau 1960? Foarte simplu. Conciliul al II-lea din Vatican a adus o seamă de 
schimbări. Incontestabil, aceste schimbări au fost în genere înțelepte şi bineve- 
nite. Numai că, din păcate, unele dintre ele nu au fost potrivit înțelese. Multi 
credincioşi, inclusiv fete bisericeşti, au fost „buimăciţi”, au adoptat poziţii se- 
culare. Astfel, a scăzut numărul de călugări şi de surori din ordine religioase. 
Unii teologi s-au lansat în teorii extravagante, o parte dintre universitățile şi 
şcolile catolice şi-au pierdut ordinea lăuntrică sau au slăbit-o. S-a creat câteo- 
dată zâzanie, tensiuni interne. Numărul de vocatii e astăzi mai mic decât era 

odinioară. Au apărut uneori așa-zise „experimente liturgice” care ajung să tul- 
bure Tradiţia. 

Din păcate, aceste evenimente au coincis cu anumite fenomene sociale, 
dintre care voi aminti două. Unul dintre evenimente este tulburarea socială 
generală, haosul social, pierderea valorilor, indisciplina, apariţia unor feno- 
mene cum ar fi drogurile, bandele de tineri, criminalitatea, sexualitatea indis- 
ciplinată care există pe plan general şi care au o anume influenţă asupra tine- 
rilor îndeosebi, indiferent de credinţă şi de neam. Al doilea este că acum 
grupurile acestea catolice naţionale, care în trecut îşi urmau propria tradiție, 
s-au simțit treptat influențate de orizontul protestant în care existau. Oamenii, 
credincioşii, şi-au câştigat o existență mai îmbelşugată şi au adoptat obiceiurile 
majorităţii dimprejurul lor, s-au lăsat îndrumați de presă, televiziune, filme. 
Astfel încât catolicismul cel frumos şi armonios din secolul de aur, cum ii zi- 
ceam, a slăbit mult. Un bun număr de oameni politici, altminteri catolici prac- 
ticanti, nu prea urmăresc cu loialitate învățăturile sociale ale Bisericii. Unele 
urmări au fost ele, poate, sănătoase, dar destule altele cam îndoielnice. Mulţi 
catolici s-au deplasat de la Partidul Democrat la Partidul Republican. De ce? 
Foarte simplu, au socotit că Partidul Democrat nu mai este un sprijinitor al 
familiei şi al tradiţiei. Aici a jucat şi joacă un rol extrem de important chestiu- 
nea avorturilor, a întreruperilor de sarcină. Or, din punct de vedere religios, 
acestea sunt inadmisibile, reprezintă o formă de infanticid, un păcat grav. Par- 
tidul Republican este de acord în linii mari cu această poziţie, Partidul Demo- 
crat e favorabil avorturilor. De asemenea, Partidul Democrat se opune prezen- 
tei religioase în forurile publice, spre deosebire de Partidul Republican. Pentru 
europeni e greu de conceput şi de înţeles câtă pondere au chestiunile religioase 
în dezbaterile politice americane. 

Din fericire, societatea americană e o societate dinamică, în continuă schim- 
bare, uneori spre bine, alteori spre mai puţin bine. Învățăturile insistente ale 
decedatului Sfânt Părinte Ioan Paul al II-lea („cel Mare” cum i se spune uneori) 
au fost binefacatoare si au dus la multe indreptari în catolicismul american. Tot 
astfel, cele ale Sfântului Părinte Benedict al XVI-lea, care, după cum se ştie prea 
bine, e greu de egalat în înțelepciune si erudiție. Aceştia au fost adevăraţi timo- 
nieri şi cuvintele lor, vizitele lor pastorale au jucat un rol benefic incalculabil. 

În ansamblu putem spune aşa, fără teama de a greşi. Situaţia generală a 
romano-catolicilor din America nu e rea deloc. Numărul de ansamblu şi pro- 
centul lor în cadrul populaţiei nu a scăzut, atât din cauza imigrației latino- 
americane şi asiatice, cât şi din cauza stabilităţii proprii, a natalității, a aderărilor 

şi convertirilor. Soliditatea si stabilitatea Bisericii sunt mult mai mari în Ame- 
rica decât în Europa de Vest. Când numărul de vocatii a mai scăzut, el a fost 
compensat de preoţi veniți din Asia, America Latină, din Africa uneori. (Unde 
stau lucrurile mai slab este în materie de ordine călugărești, mai ales la maici; 
dar şi acolo există o compensație, si anume prin înmulțirea si expansiunea 
ordinelor laice, foarte numeroase şi active, aş spune chiar pline de pasiune.) 
Participarea duminicală la slujbe e bună, e bogată, nu există biserici goale, 
duminical au loc 3-4 Liturghii, toate cu bună participare. Relaţiile între preotime 
şi credincioşi sunt mult mai relaxate decât în Europa, observatorul constată 
un soi de camaraderie, neobişnuită pentru Europa. Situaţia la nivel teologal si 
didactic nu e la fel de buna, ea merită un eseu separat. 

Pe ansamblu insa, catolicismul american e sanatos, catolicii sunt bine inte- 
grati în societate, sunt influenţi, adică au anume pondere. Uneori se fac com- 
promisuri, alteori nu. Există vreo 250 de episcopi, mulţi dintre ei de mare va- 
loare intelectuală și spirituală, precum şi vreo 11-12 cardinali. Operele 
caritative sunt numeroase, cele intelectuale - mai putin dinamice decât înainte 
de 1960. Credinţa în Dumnezeu este însă fermă și extinsă, asa cum este si în 
întreaga Americă. Am putea spune că în anume privinţe catolicismul ameri- 
can se aseamănă mai curând cu cel est-european decât cu cel vest-european. 

Singurul meu regret este altul: că legătura cu Bisericile ortodoxe nu se dez- 
voltă mai repede, mai energic, mai iubitor. Mie mi se pare că acest proces de 
apropiere, de unificare până la urmă, e voința Providentei, că ar aduce un bine 
incalculabil întregii omeniri şi că oamenii ar trebui să lupte spre realizarea sa 
cu mai multă sarguinta, atât in Europa, cât şi în America. 


Bibliografie selectivă 


Cred că este cazul să începem cu venerabila „American Catholic Historical 
Association of America”, înființată în decembrie 1919 la Cleveland, OH, din 
iniţiativa şi sub conducerea lui Peter Guilday. În prezent, această organizaţie 
atât de respectată cuprinde nu mai puţin de 1.100 de specialişti în materie, nu 
neapărat toţi catolici, iar unii nici măcar americani, ci de pe alte continente, 
dar profesioniști încercaţi. Tine întruniri anuale (câteodată mai des) de comu- 
nicări şi are drept organ oficial Catholic Historical Review, un trimestrial care, 
de fapt, apare încă din 1915 fără întrerupere. Acestea sunt sursele de bază. 

Să adaug totuşi câteva lucrări individuale de valoare, instrumente utile cer- 
cetătorilor în materie. (Nu indic decât anul initial de apariție, întrucât există 
de fiecare dată ediţii şi apariţii ulterioare si diverse.) 

Charles Morris, American Catholic: The Saints and Sinners Who Built 
America's Most Powerful Church (1996); 

Jay DOLAN, The American Catholic Experience (1985); 

Patrick CAREY, The Roman Catholics (1993); 

Michael GLAZIER - Thomas J. SHELLEY, ed., The Encyclopedia of American 
Catholic History (1997); 

John T. McGREEvy, Catholicism and American Freedom: A History (2003); 

George MARLIN - Michael BARONE, American Catholic Voter: 200 Years of 
Political Input (2003). 


Figuri din trecut si prezent 
I. 


Am subliniat cu altă ocazie rolul social oarecum subaltern al romano-cato- 
licilor din Statele Unite vreme de peste un secol, menționând că majoritatea 
credincioşilor era formată din oameni simpli, cu mijloace materiale modeste, 
cu nivel de cultură şi educație nu prea ridicat. Problemele care se ridicau în 
fața acestor oameni erau destul de elementare: cum să-și facă un rost în acest 
continent nou, în condiţii foarte diferite de cele cu care erau ei obișnuiți în 
ţările lor de baştină. 

Chestiunile intelectuale se plasau în aceste condiţii mai curând pe planul 
doi sau trei. Situaţia era mult diferită fata de cea din Europa, unde existau tra- 
ditii multiseculare de cultură strălucită, la cel mai înalt nivel, de la arhitectură 
la pictură şi muzică, de la dezbatere teologică până la poezie şi proză. Lucru 
valabil şi bine ştiut cu privire la Evul Mediu, dar şi în era Contrareformei şi a 
Barocului, până în secolele XVIII şi XIX. În America, în schimb, în măsura în 
care se profila o activitate creatoare religioasă, aceasta era aproape exclusiv 
protestantă. Catolicii americani din aceste perioade de început erau, aşa cum 
am mai spus, oameni cuminţi, piosi, evlaviosi, la locul lor, se straduiau, mai 
ales, să-şi menţină identitatea catolică în această lume transcontinentală, erau 
bucuroşi să asculte disciplinati de îndrumătorii lor religioşi, preoți şi episcopi. 

Nu înseamnă însă că au lipsit cu totul intelectualii catolici în această peri- 
oadă. As pomeni aici ca exemplu pe unul singur, eseistul şi publicistul Orestes 
Brownson (1803-1876). E interesant că acest important gânditor a pornit cu 
idei radicale, utopico-socialiste, de fapt, exprimând înaintea lui Marx păreri 

care mai târziu au fost declarate marxiste pur-sânge. Abia pe la vreo 40 de ani 
Brownson şi-a schimbat vederile, a considerat că sunt cam suspecte bazele 
morale ale utopismului revoluţionar, a început să examineze temeinic comu- 
nicarea dintre om şi Dumnezeu, s-a convins de valoarea creaţiei divine, adică 
Universul, iar în 1844 s-a convertit si a devenit catolic. În scrierile sale de ma- 
turitate, mult condamnate de intelectualii în majoritate stangisti ai vremii (ca 
şi în timpurile noastre), el a arătat că pentru o democraţie adevărată, matură, 
rotunjită, un liberalism complet, este nevoie de un fundament creştin. Brown- 
son a sprijinit Constituţia americană tocmai pentru că ea oferea o libertate de 
conştiinţă şi tolerantă, inclusiv pentru catolici. 

Tot aici se cuvine să spunem că au existat atât în secolul al XIX-lea, cât şi în 
secolul al XX-lea predicatori care au avut mare influenta/impact asupra unor 
credincioşi, nu numai din parohiile sau eparhiile lor, dar si, pe măsură ce se 
dezvolta radioul, şi mai târziu televiziunea, asupra catolicilor din toată Ame- 
rica, ba chiar erau sau sunt ascultați si de un număr de oameni de alte credințe. 
Astfel, părintele Charles Coughlin (1891-1979) s-a remarcat între 1926 şi 1940 
ca vorbitor al unui important post de radio şi editor al revistei Social Justice, în 
care a exprimat idei dedicate justiției sociale, anticapitaliste, anticomuniste, 
treptat însă tot mai naţionaliste, pronaziste si antisemite. Superiorii eclezias- 
tici ai părintelui Coughlin l-au oprit în 1943 să se mai exprime public în ches- 
tiuni politice. 

Oarecum contemporan cu părintele Coughlin a fost monseniorul Fulton 
Sheen (1895-1979), căruia şi în ziua de azi, la multi ani după decesul sau, i se 
publică predicile pe videocasete, discuri etc. Avea două doctorate în filosofie 
şi a publicat cărţi care au obținut premii internationale, a fost mai multe dece- 
nii profesor universitar chiar la Catholic University of America, a fost lăudat 
de mari gânditori precum G. K. Chesterton si alții. În 1957 a devenit episcop. 
Predicile sale erau adesea anticomuniste, dar orientarea generală a monsenio- 
rului Sheen a fost spirituală şi un număr însemnat de figuri publice de primă 
mână (senatori, industriasi, diplomaţi etc.) s-au convertit ca urmare a activită- 
tilor religioase ale monseniorului Sheen. Am putea spune ca un urmaș al său 
este George Rutler (n. 1945). Părintele Rutler s-a născut într-o familie de episco- 
palieni şi chiar a devenit preot în această biserică, dar la vârsta de 34 de ani s-a 
convertit şi a devenit preot catolic, de fapt, la mareata Catedrală „St. Patrick”, 
cea mai însemnată biserică romano-catolică din New York. A scris un număr 
de cărți, publica frecvent în publicaţiile catolice, dar s-a remarcat, mai ales, 
prin predicile sale extrem de elocvente. Şi fiindcă tot vorbim de contemporani, 

l-aş pune pe acelaşi plan pe părintele Benedict Groeschel (n. 1933), călugăr 
franciscan preocupat de întărirea spirituală atât a clericilor, a mirenilor, cât şi 
a diverșilor păcătoşi (a condus mai multe institute dedicate acestui scop). În- 
torcându-ne însă puţin, să spunem că figura cea mai însemnată a catolicismu- 
lui american la finele „epocii de aur” (1850-1950), cum am numit-o în altă 
parte, a fost Francis Spellman (1889-1967), arhiepiscop de New York în 1939 
şi cardinal în 1946. Cardinalul Spellman a fost uneori numit „Papa american” 
datorită influenţei sale asupra Bisericii Catolice din America, deşi acolo nu 
există funcția de „primat” precum în diverse alte tari. Cardinalul Spellman a 
fost extrem de apropiat de Sanctitatea Sa Pius al XII-lea (Eugenio Pacelli adi- 
că) şi a sprijinit puternic ideile şi orientările papale. Astfel, Eminenta Sa a 
sprijinit activităţile Vaticanului în perioada celui de-al Doilea Război Mondial, 
după război a devenit un adevărat stâlp al luptei anticomuniste și a exercitat o 
autentică influență asupra vieții politice americane. A rămas o figură aproape 
legendară în istoria catolicilor din America. 


II. 


În prezent, nu putem vorbi despre figuri cu egală statură si proeminenta în 
lumea religioasă americană. Tipică pentru sistemul catolic din America este 
următoarea formulă (eu vorbesc aici despre credincioși şi despre ierarhi, nu 
neapărat despre teologi sau intelectuali, unde mai apar unele probleme pe par- 
curs): catolicii americani sunt deosebit de corecti în acceptarea doctrinelor, 
dogmelor, a formulelor care pornesc de la centrul credinței, de la Vatican adi- 
că, nu se abat de la aceste învățături și nu se împotrivesc acestora. În schimb, 
în materie politic-ideologică orientarea multor episcopi şi a unei bune jumă- 
tati din electoratul catolic este oarecum de centru-stânga. În ce sens? Antico- 
munismul nu a mai constituit o piatră de temelie ca în trecut, înclinațiile spre 
Partidul Democrat (sau social-democrat cum am putea să-i zicem mai corect) 
sunt destul de vizibile, apar în continuare destul de multe forme de anticapita- 
lism şi alte aspecte de acest fel. Printre cei mai valoroşi ierarhi actuali ai Bise- 
ricii Romano-Catolice din America aş pomeni ca valoare intelectuală şi spiri- 
tuală pe arhiepiscopii şi cardinalii Francis George de Chicago, Donald Wuerl 
de Washington, cardinalul Stafford aflat în funcţie la Roma, episcopii sau arhi- 
episcopii Burke, Chaput, Bruskiewicz, Lori, Nolan, Ricken şi alţii. 

III. 


Să trecem acum la viaţa intelectuală, bogată şi interesantă a catolicismului 
american. Voi începe cu scriitorii. E interesant că cei mai buni scriitori catolici 
americani au apărut după „epoca de aur” cum i-am zis noi. Dintre aceştia voi 
alege întâi numai trei, ca să nu mă înşir prea mult. Scriitoarea Flannery 
O'Connor (1925-1964) e originară din Sudul Statelor Unite, s-a născut şi a 
trăit în statul Georgia. A trăit putin, suferind de o boală ereditară gravă - lu- 
pus. Am putea să socotim scrierile ei în tradiţia lui Dostoievski, deși lucrările 
sunt scurte în comparaţie cu cele ale romancierului rus. Ele se aseamănă însă 
întrucât personajele sunt oameni simpli, păcătoşi, cruzi de multe ori, violenti, 
dar atinşi adesea de suflul gratiei divine sau cu un neaşteptat simţ al divinului. 
Flannery O'Connor era convinsă că Dumnezeu se apleacă tocmai asupra aces- 
tor oameni strambi si chinuiti, că iubirea divină e necesară tocmai pentru ei: 
într-un fel, multe personaje ale ei seamănă cu „fiul risipitor” din Biblie, primit 
cu iertare şi generozitate de Dumnezeu, descrişi de ea cu amabila ironie. Desi 
opera ei e restrânsă, numărul de volume, monografii, dizertatii, interpretări 
scrise pe marginea sa este de-a dreptul uriaş. Un detaliu amuzant: Flannery 
O'Connor a devenit celebră la vârsta de 5 ani, când a reuşit să înveţe o găină să 
meargă de-a-ndărătelea; de atunci a rămas mult ataşată de lumea păsărilor. 
Fiind bolnavă, nu se deplasa mult, dar ne-a rămas de la ea o enormă corespon- 
denta. 

Alt scriitor important, de prima mana, a fost Walker Percy (1916-1990), 
probabil in rand cu cei mai buni si mai importanti intelectualmente autori 
contemporani (a şi scris un număr de eseuri filosofice şi semiotice). Walker 
Percy a legat gândirea existentialista, soarta actuală a societății occidentale de 
valorile religioase. Există o frumoasă notă de nostalgie care apare din când în 
când în operele sale. Şi Walker Percy era tot un sudist convertit la catolicism, 
descendent dintr-o familie de vita veche. 

Un alt treilea scriitor, ]. E Powers (1917-1999), a fost mai puţin celebru, dar 
mi se pare valoros prin faptul că nu se ocupă atât de mult de chestiunile inte- 
lectual-spirituale mai înalte ale religiei, ci de viaţa de zi cu zi a clericilor, a 
preoților, a călugărilor, de preocupările lor mărunte, dar vrednice şi folositoare. 

Ar mai fi mulți de pomenit, poate la un nivel mai popular; printre ei, părin- 
tele Andrew Greeley (n. 1928) (sociolog la bază, şi anume destul de respectat 
în profesia lui), devenit un adevărat autor de best-seller, căci romanele lui tra- 
tau mai cu seamă ispitele carnale ale preotului și asta era un soi de subiect, să-i 
zicem, „senzaţional”. Mult succes a avut şi profesorul Ralph Mclnerny (un 

mare specialist în materie de tomism) (n. 1929), care a scris un lung şir de 
romane polițiste, în care detectivul era un preot de parohie modest, ieşit de la 
dezalcoolizare, iute la minte si calm la fire. (S-a făcut la un moment dat si un 
serial de TV după acestea, avându-l ca personaj principal pe părintele Dowling, 
în tradiţia lansată de Chesterton, am putea spune.) 


IV. 


E normal ca activitatea cea mai bogată să fie însă nu în literatură, cât mai cu 
seamă în studiile biblice şi în cele teologice propriu zise. Aici putem spune că 
s-a manifestat în tot decursul secolului XX o viaţă abundentă, multă varietate 
şi poziţii de multe ori originale. Să-l pomenesc întâi pe oarecum controversa- 
tul părinte iezuit John Courtney Murray (1904-1967), care pe la mijlocul se- 
colului a căutat să demonstreze într-o seamă de cărți compatibilitatea şi chiar 
legătura dintre credinţa catolică şi ideile constituționale de bază ale Americii. 
Evident, unii l-au acuzat că alunecă spre erezia „americanistă” pe care o înfie- 
rase încă mai de mult Sfântul Scaun, adică spre un soi de credinţă cvasi-auto- 
nomă, separată de matricea mai generală a Bisericii. Treptat însă, la o lectură 
mai atentă, s-a dovedit că teoriile lui Courtney Murray nu se cade să fie astfel 
condamnate şi chiar că ele sunt folositoare în acceptarea catolicilor ca parte a 
Americii, fără despărţire sau ruptură de Vatican. Printre cei mulți care s-au 
remarcat aş aminti două nume. Unul este Bernard Lonergan (1904-1984), ie- 
zuit canadian la origine, care a funcționat la universități americane şi s-a ma- 
nifestat ca un neotomist de forță. Un altul este Thomas Merton (1915-1968), 
călugăr trapist, mistic, om interesant, scriitor prolific şi care s-a bucurat de 
multă simpatie şi aprobare în cercuri catolice; el s-a convertit pe la 24 de ani şi 
a fost preocupat, mai ales, de dialogul spiritual şi mistic cu religiile asiatice. 

Au existat, din păcate, şi destui negativisti care au încercat să împingă in 
direcţii exagerate, nepotrivite, concluziile şi deciziile Conciliului al II-lea din 
Vatican. Printre aceştia se numără părintele Charles Curran (n. 1934), care a 
negat în anume măsură autoritatea magisterială a Sfântului Scaun (acesta mi-a 
fost o vreme chiar coleg la Catholic University), apoi părintele Richard McBrien 
de la Univ. Notre Dame, David Tracy de la Univ. Chicago (şi el a fost initial la 
Catholic University of America). Sa mai pomenesc cazul interesant al parintelui 
iezuit Robert Drinan (1920-2007), care vreme de 10 ani a fost deputat, mem- 
bru in Camera Reprezentantilor a SUA, dar care, la ordinul superiorilor sai, a 
renuntat la activitatea politica si s-a multumit cu un post de profesor. Sigur, 
acestia erau sau sunt oameni de anume inteligenta si originalitate, dar ei nu au 


90 DIALOG TEOLOGIC 20 (2007) 


jucat un rol pozitiv si nu au avut o influenta pozitiva in viata publica a catoli- 
cismului din ziua de azi. Ei nu au fost excomunicati, dar au fost admonestati 
de autoritatile ecleziastice corespunzatoare si in cele din urma au fost treptat 
marginalizati, deşi presa seculară şi cercurile în fond anticatolice au căutat să-i 
popularizeze, să-i laude, să le ridice prestigiul. 


V. 


Mult mai numeroşi au fost teologii şi gânditorii care au sprijinit in mod 
înțelept şi substanţial valorile tradiționale ale catolicismului. Şi dintre aceștia 
am să mentionez foarte puţini. Ar fi de vorbit întâi de specialiştii puri, i-aş 
numi teologi filosofici sau filologici. Aşa ar fi cei doi colegi ai mei Mons. Ro- 
bert Sokolowski şi Mons. John Wippel, acesta din urmă - un tomist şi specia- 
list în studii medievale de nivel internaţional de frunte, după cum cel dintâi a 
scos în evidenţă legătura dintre tradiţia catolică şi filosofia recentă, fenomeno- 
logia, de pildă. Ar fi apoi părintele iezuit Avery Dulles (n. 1918), coleg cu mine 
şi acesta, fiu al unui important om de stat american, convertit la catolicism la 
vârsta de 22 de ani, iar în prezent ridicat la rang de cardinal, autor de peste 700 
de articole si vreo 10-20 de cărţi; şi acum, la 90 de ani, tine cursuri şi predă. Ar 
fi apoi Raymond Brown, specialist în analiza textului biblic, părintele Joseph 
Fitzmyer, SJ, specialist în cartea Apocalipsei şi în aşa-numitele „documente de 
la Marea Moartă (Qumran)”, precum si destui alții. 


VI. 


Dar pe lângă aceştia se numără şi figuri mai dinamice, luptători şi polemişti 
în favoarea valorilor esenţiale ale catolicitatii si oameni preocupaţi de raportul 
dintre politică şi religie sau, să zicem mai exact şi mai corect, oameni preocu- 
pati de relaţia dintre religie şi funcţionarea culturii, a intelectului, a gândirii 
societăţii în ansamblu. 

Ar fi grupul celor trei însemnate figuri uneori zise „neoconservatorii cato- 
lici”? E vorba de părintele Richard Neuhaus, directorul revistei lunare „First 
Things” (luteran initial), Michael Novak (n. 1933), care a examinat mai cu 
seamă analogiile şi compatibilitatile dintre credinţa catolică şi principiile de- 
mocratiei şi ale capitalismului; acesta a îndeplinit de câteva ori şi funcţii diplo- 
matice, iar al treilea, cel mai tânăr, George Weigel (n. 1951), a scris analize 
dintre cele mai pătrunzătoare despre tradiţia teoretică a „războiului just” şi 
despre politica externă a Statelor Unite; de asemenea, a scris şi probabil cea 

mai bună biografie despre Ioan Paul al II-lea, carte uriaşă, de peste 1.000 de 
pagini, poate s-a tradus și în limba romană. 

Mai tineri decât ei sunt Jody Bottum şi fostul meu doctorand Robert Royal 
(acesta a şi fost tradus în româneşte), care amândoi se ocupă mai mult de isto- 
ria catolicismului şi de raportul dintre cultură şi religie. Mai în vârstă decât ei 
(n. 1928), părintele iezuit Jonathan Schall este profesor la Universitatea Geor- 
getown, om de o copleşitoare cultură şi neobosit autor în toate domeniile. 


VII. 


Să ajungem acum la figuri politice. Aici situaţia e mai delicată. Aşa cum am 
mai spus, a fost o perioadă lungă în care nu legal, dar în practică, prezenţa 
catolicilor în funcţii politice mai înalte era exclusă. Punctul de cotitură majoră 
a venit o dată cu instalarea primului preşedinte catolic al SUA, şi anume John 
F. Kennedy. Acum eu n-aş vrea sa minimalizez în nici un fel meritele acestui 
preşedinte atât de inteligent, de luminos, sau destinul său tragic. Dar adevărul 
istoric este următorul: Kennedy a făcut o mişcare politică cu urmări grave. El 
a declarat că este catolic în mod particular, dar la nivel public nu va face decât 
să urmeze legislația în vigoare. Poziţia aceasta, poate greu de ocolit, a avut 
consecinţe indezirabile. S-a înmulţit numărul de oameni politici catolici prin- 
tre deputaţi, senatori, guvernatori, dar aceştia, de fapt, nu s-au manifestat pro- 
priu-zis drept catolici; după modul în care votează, e greu să-i deosebeşti de 
politicienii de altă religie. Chestiunea s-a pus cu mare acuitate, mai ales, în 
cazul legislaţiei întreruperii de sarcină sau a divorțului. Au fost şi sunt unii 
episcopi şi preoţi care, pur şi simplu, au declarat că refuză împărtăşania pentru 
aceşti oameni politici. E o chestiune deschisă şi nu-mi dau seama cum se va 
rezolva până la urmă. Un senator dintre cei străluciți şi mai energici, tânărul 
Rick Santorum din Pennsylvania, a funcţionat energic în sprijinul codului 
moral catolic. După două legislaturi (12 ani) şi-a pierdut locul. În prezent ac- 
tivează la acelaşi mod senatorul Sam Brownback (republican din Kansas, con- 
vertit). Şi în Camera Reprezentanţilor au fost câteva figuri mai interesante, 
recent decedatul Henry Hyde (1924-2007), de pildă, deputat cu mare pondere 
şi înţelepciune. 

Mai frecvente sunt figuri printre marii comentatori, precum şi la nivelul 
judecătoresc. Așa ar fi, în primul rând, Patrick Buchanan (n. 1938), una dintre 
vocile cele mai ascultate în America politică, vreme de mai multe decenii, 
până acolo încât la un moment dat s-a prezentat drept candidat la președinție 
(fără succes), reprezentant al unui conservatorism patriotic, nemilos fata de 

adversarii Americii şi vorbitor fără teamă in favoarea tradiţiilor sociale si po- 
litice din America. Poate că dupa 1950 l-am putea numi pe William E Buckley 
(1925-2008), care a lansat publicaţia cea mai influentă a conservatorismului 
american, şi anume „National Review”, care, la rândul ei, a fost pepiniera unei 
întregi generaţii de ziarişti şi de oameni politici şi care şi astăzi are mare influ- 
enta în rândul intelectualitatii. Buckley a fost şi autor al unui număr de romane 
polițiste de mare succes public, avându-l drept personaj principal pe agentul 
Blackford Oakes. Buckley s-a manifestat toată viata drept un catolic drept si 
credincios. 

Vorbeam de categoria judecătorească. Aici să spunem, întâi de toate, că în 
SUA, unde ramura judiciară are puteri egale cu cea executivă şi cu cea legisla- 
tivă, Curtea Supremă cuprinde 5 catolici din totalul de 9 membri. Nu toţi aces- 
tia activează în mod consecvent potrivit valorilor catolice. Cel puţin doi însă 
merită pomeniti drept gânditori catolici de înalt nivel. Mă refer la Antonin 
Scalia (n. 1936) şi la afro-americanul Clarence Thomas (n. 1948). Amândoi 
fac parte cu strălucire din scoala juridic-constitutionala a așa-numitei „inter- 
pretări stricte”, sunt adică jurişti care iau în seamă textul şi sensul precis al 
textului constitutional, nu caută să introducă interpretări aşa-zis „inovatoare”, 
care să se îndepărteze de la acest sens iniţial şi să producă decizii pe linia unor 
gândiri sociale stângiste; după părerea lor, orice modificare se cuvine să fie 
impusă numai şi numai de către alegători şi de către legile elaborate de repre- 
zentantii acestora. In rând cu aceştia se numără Mary Ann Glendon (n. 1938), 
recent numită ambasadoare a SUA pe lângă Sfântul Scaun, totodată însă deti- 
nătoarea celei mai importante catedre la Facultatea de Drept a Universităţii 
Harvard. Mai mult decât o dată a recurs Vaticanul la dna Glendon ca repre- 
zentantă la conferinţe internaționale, pe tema familiei, a natalității şi altele. 


VIII. 


Prezentarea noastră nu ar fi cât de cât completă dacă nu ne-am referi la 
multitudinea de mijloace de comunicaţie de orientare catolică. America nu 
are un ziar catolic „central”, să zicem aşa, cum ar avea Franţa „La Croix” sau 
Italia ,, Avvenire”. În schimb, mijloacele sunt multiple. Aproape fiecare dieceză 
are un ziar al ei (e drept, limitat mai mult la treburile launtrice ale eparhiei 
respective). Există un număr considerabil de reviste trimestriale si lunare, din- 
tre care aş aminti următoarele: Commonwealth şi America, ambele de orienta- 
re de stânga, atât ecleziastic, cât, mai ales, politic. Apoi, Crisis (lansat de Ralph 
Mclnerny si Michael Novak, ambii pomeniti în enumerarea noastră anterioară), 

New Oxford Review, revistă niţel mai sărăcăcioasă, trimestrialul Communio, 
condus cu mână de fier de prof. univ. dr. David Schindler, revistă ce face parte 
din familia de publicaţii inițiate de marele, genialul teolog Hans Urs von Balt- 
hasar alături de pe-atunci încă tânărul profesor Ratzinger, apoi revistele de 
religie şi cultură Logos, St. Augustine Review şi Image, toate trei de nivel ex- 
trem de ridicat. În fine, există şi un post de televiziune (pe lângă posturi mai 
mici de radio: notez că în America atât de uriaşă posturile de radio sunt locale, 
nu ocupă întreg teritoriul continental), şi anume EWTN („Eternal Word Tele- 
vision Network”), care funcționează numai pe cablu, dar are o interesantă is- 
torie. A fost lansat de o modestă călugăriță pe nume Mother Angelica, un fel 
de Maica Tereza a undelor de radioteleviziune; la început transmitea numai 
slujbe religioase, o sfântă Liturghie, un Rozariu, nişte predici, apoi treptat a 
început să se extindă prin programe documentare (de pildă, pelerinaje în Tara 
Sfântă sau descrieri ale unor catedrale şi altele asemenea), în sfârşit, cu tot mai 
mult curaj a introdus discuţii sau dezbateri pe diverse teme religioase, trans- 
misii în direct a unor evenimente importante, vizite papale sau altele. În nu- 
mai vreo două decenii Maica Angelica a ajuns o adevărată putere în lumea 
catolică americană. 


IX. 


Ce deducem in concluzie din toate cele spuse mai sus? Sper ca se poate 
trage concluzia ca viata religioasa a catolicilor americani este extrem de bogata, 
extrem de diversa, ca nu e lipsita de unele probleme sau conflicte uneori, dar 
în ansamblu principalul e abundenta si vioiciunea ei. Există unele tendințe 
opuse, dar ceea ce e caracteristic este multitudinea de poziţii şi de activități, 
fermentul viu al acestei vieți. Va fi aşa şi pe viitor? Eu cred că da. Influenţa 
hispanică va contribui la aceasta, după opinia mea. Eu îmi mai exprim o spe- 
ranta, nu pot să o repet îndeajuns. În prezent există un anume dezinteres, o 
anume indiferenţă fata de ortodocşii din America, de altfel, e ceva reciproc. Eu 
cred că tocmai apropierea între aceste două ramuri esenţiale ale creștinătății ar 
duce la cele mai binefăcătoare, la cele mai folositoare consecinţe, ar îndeplini 
dorinţa Divinitatii. 

TENDINȚE ÎN REÎNNOIREA TEOLOGICĂ DIN INDIA 
Despre Dumnezeu. Premise si precursori 


Ermis SEGATTI 
Universitatea din Torino, Italia 


Premisa 


Teologia indiană contemporană, desi este dependentă de matricea occi- 
dentală în inspiraţia sa originară, aşa cum este evident din profilul principalilor 
săi interpreți, formaţi în largă măsură în centrele culturii religioase europene 
şi din Statele Unite, manifestă o tendință crescândă de a revendica propria 
autonomie, fie pornind de la înrădăcinarea ei într-o tradiție de importanţă 
absolută, fie în virtutea condiţiei sale asiatice deosebite, care-i permite interlo- 
cutiuni inedite şi cu greu accesibile Occidentului. 

Literatura teologică ce se îndreaptă în această perspectivă este de acum 
foarte extinsă. În această lucrare se va trata „cercetarea despre Dumnezeu”, un 
domeniu care nu pe nedrept este considerat prioritar, de vreme ce se intentio- 
nează evidenţierea caracterului special al teologiei indiene în întreaga perioadă 
a istoriei sale şi, oricum, un punct de referință incontestabil în contextul Indiei. 

Argumentul a cerut aluzii frecvente la alte aspecte ale reflectiei teologice, 
îndeosebi la cristologie, dialogul interreligios şi înculturare, care fac trimitere 
la o eventuală tratare autonomă pentru a justifica în întregime poziţia autorilor 
despre care se vorbeşte. Consideraţii asemănătoare sunt valabile pentru câteva 
filoane importante ale teologiei indiene din secolul al XX-lea, cum ar fi teolo- 
gia eliberării şi diferitele exprimări ale teologiei Dalit, ale cărei concluzii ar fi, 
de altfel, complet pertinente pentru tematica „cercetării despre Dumnezeu”. 
Despre ele nu se va vorbi în acest studiu. Curentele şi autorii din India care fac 
referință la teologia eliberării ar cere, de fapt, o confruntare prea amplă cu 
exprimări asemănătoare din alte continente pentru a evidenția caracteristicile 
sale speciale. Prezentarea reflectiilor despre Dumnezeu din teologia Dalit, în 
multe privinţe legată de instanţele eliberării şi contextualizată evident în unele 
regiuni din subcontinentul indian, ar cere, la rândul său, dezvoltări prea extinse 
şi diferenţiate. 

În acest studiu se vor trata fazele preliminare ale teologiei indiene pornind 
de la precursorii ei din secolul trecut. Într-un alt studiu privirea se va îndrepta 
spre manifestările ei mai recente. 

Fiecare autor va fi însoţit de scurte adnotări biografice, presupunând că nu 
întotdeauna si nu toţi sunt larg cunoscuţi in Europa. În citate — cu rare excep- 
tii - am preferat să semnalez numai operele folosite în mod obişnuit în con- 
textul indian, în aşa fel încât să furnizez o perspectivă a literaturii locale cu 
privire la argumentele tratate. 


Relectura originilor 


Reflectia teologică contemporană in India revine cu insistență asupra în- 
tregii perioade istorice a propriului trecut. Numai acest aspect ar putea să con- 
stituie o abordare în sine elocventă pentru a înţelege direcţiile şi intenţiile sale. 
În trecut sunt analizate cu precădere două epoci. 

Prima se referă la comunităţile creștine prezente în India în perioada înde- 
părtată ce precede diferitele faze coloniale ale contactelor cu Occidentul si, de 
aceea, merge înapoi până la originile creştinismului. Creştinii din India consi- 
deră că se pot lega în mod legitim de evanghelizarea realizată direct de apos- 
tolul Toma, care aici ar fi început prima convertire a câtorva reprezentanți ai 
castelor înalte, pentru a merge apoi în China. Trimiterea creştinismului din 
India la originea autonomă şi apostolică capătă o semnificaţie deosebită într-o 
perioadă cum este cea actuală în care şi teologia revendică un rol specific pro- 
priu fata de tradiţia occidentală până acum dominantă. Creştinii care provin 
din această evanghelizare primară, foarte veche, au suferit în secolele care au 
urmat diferite influenţe ce proveneau, mai ales, din Biserica Siriană Orientală 
şi Occidentală şi apoi - ca urmare a diferitelor colonizări din epoca moderna 
şi contemporană - şi influenţa tradiției occidentale a creștinismului. Rezultă 
astăzi un cadru destul de complex de apartenente si de rituri încă în echilibru 
instabil şi, oricum, obiect al unor permanente cercetări istorice pentru a re- 
construi evenimente îndepărtate în timp’. 


! Cf. spațiul amplu rezervat dezbaterii cu privire la izvoarele ce se referă la originile cresti- 
nismului indian în recenta activitate editorială a Church History Association of India, care 
anunţă șase volume de History of Christianity in India. Primul volum este coordonat de A. 
MATHIAS MUNDADAN CMI, From the Beginning up to the Middle of the Sixteenth Century (up 
to 1542), Bangalore 1989. Pentru discuţia aprofundată a izvoarelor ce se referă la evanghelizarea 
directă a sfântului Toma, cf. îndeosebi pag. 1.64. Un număr recent al Indian Missionological 
Review (Sacred Heart Theological College, Shillong, march 1988, 20, n. 1) dedică unele arti- 
cole originii creştinilor sfântului Toma. 

Epoca a doua căreia i se atribuie o semnificaţie deosebită coincide cu dife- 
rite faze ale colonizării, începând de la cea portugheză până la dominaţia im- 
perială britanică mai recentă, astăzi interpretate adesea ca epoci de „cucerire” 
în timpul cărora s-a exercitat asupra creştinismului indian nu numai o putere 
politică, ci şi de înculturare unilaterală intensă, teologică şi spirituală, din par- 
tea diferitelor confesiuni creştine din Occident fata de tradiţiile locale. În 
această perioadă nu se poate vorbi de o dezvoltare autonomă si originală a 
teologiei indiene. 

Totuşi, o atenţie cu totul deosebită este dată de către catolici iezuiţilor Thomas 
Stephens si Roberto De Nobili (în India din anul 1606) şi tentativelor lor de a 
reforma metodele de evanghelizare introduse de padroado portughez. În mod 
asemănător, protestanții reflectează asupra primilor pași ai prezenţei lor misionare 
pornind de la începutul secolului al XVIII-lea cu Ziegenbalg şi Plutschau?. 

În evaluarea activităţii lor se reflectă adesea dezbaterea deschisă astăzi între 
diferitele curente teologice şi misionare prezente în India: unele tind să exalte 
în aceste personaje caracteristicile inovatoare şi aproape anticipatoare ale pro- 
blemelor actuale, altele, în schimb, redimensionează importanţa lor. În orice 
caz, în pofida eforturilor însemnate de adaptare la mentalitatea locală, De No- 
bili - personalitatea cea mai studiată - nu-şi propunea, desigur, să creeze o 
teologie autohtonă şi nici n-ar fi fost de conceput lucrul acesta în catolicismul 
din acea epocă şi îndeosebi în climatul eclezial al perioadei post-tridentine. 

Totuşi, e vorba de tentative de asimilare şi de aprofundare a culturii hindu- 
iste, care i-au permis să exprime observaţii destul de pertinente cu privire la 
argumente care se referă la obiectul specific al acestei cercetări şi sunt recepta- 
te astăzi cu atenție deosebită de teologia contemporană’. 


? Cf. R. BOYD, An Introduction to Indian Christian Theology, Indian Society for Promoting 
Christian Knowledge (ISPCK), (a cincea retiparire a ediţiei a doua 1975, prima ediţie 1969), 14-18. 

3 Cf. E WILFRED, Beyond Settled Foundations, The Journey of Indian Theology, Depart- 
ment of Christian Studies, University of Madras, Trichy 1993, 9-18; R. BoYD, An Introduction 
to Indian Christian Theology, 11-14; D. YEsSuDHAS, ,,«Indigenization or Adaptation?» A Brief 
Study of Roberto De Nobili’s Attitude to Hinduism’, in Bangalore Theological Forum (septem- 
ber 1967) 39 ş.u.; D. S. AROKIASAMY, „Moral Theological Perspectives in Evangelization’, in 
Vidyajyoti (novembre 1997) 804-805, care subliniază caracterul puternic umanist-renascen- 
tist al lui De Nobili, care-l făcea să aprecieze culturile în sine, deci nu numai în funcţie pur 
instrumentală pentru scopurile evanghelizării. Pentru evenimentele istorice ale misiunii lui 
De Nobili, cf. volumul II din Church History of India, coordonat de J. THEKKEDATH SDB, From 
the Middle of the Sixteenth to the End of the Seventeenth Century (1542-1700), Bangalore 1988, 
212 ş.u. O lectură foarte polemică, în cheie de radicalism hinduist, a activităţii lui De Nobili 

În Informatio de quibusdam moribus nationis indicae (1613) el nota printre 
altele: 


... teologii lui Vedanta explică cu mare aproximaţie atributele divine subliniind 
caracterul lor absolut; de exemplu, ei demonstrează că Dumnezeu ființa în sine 
subzistentă, este veşnic, incorporal, este bun prin natură, este prezent pretutin- 
deni, este cauza oricărui lucru... 


Roberto De Nobili considera chiar că a găsit în textele sacre ale tradiţiei 
hinduse aluzii la misterul trinitar al revelatiei creștine: 


Dar, ceea ce este şi mai surprinzător, eu descopăr în aceste texte chiar o adumbrire 
a misterului ascuns al Preasfintei Treimi, al Prea Binevoitorului şi Prea Înaltului 
Domn care, fără îndoială, dăruieşte şi acestor ţinuturi îndepărtate nişte licăriri din 
secretul cel mai ascuns al credinţei noastre prin învăţătura câtorva înţelepţi ce se 
află în mijlocul acestor oameni, într-un mod analogic modului în care, printr-o 
inspiraţie destul de misterioasă, El a binevoit să-i lumineze pe Sibilla, pe Trisme- 
gisto şi anumiţi alti învățători ai înțelepciunii umane în părţile noastre de pe Glob. 
Textul spune asa: urmează citatul în sanscrită. Sensul este următorul: „Iocmai 
acea persoană în natura sa este spirit; în el există unul care este asemenea spiritu- 
lui subzistent prin act de voinţă; şi cel care există prin intermediul gurii (adică 
Cuvântul) si ţinut strâns la pieptul acelei persoane (adică Fiul), acea persoană 
împreună (cu celelalte) este Domn si cauză (eficientă) a tuturor lucrurilor” 


Şi îşi punea această întrebare cu privire la tradiţia scrisă în ansamblul ei: 
„Nu spun multe lucruri care sunt compatibile cu Religia adevarata...?”* 

Afirmațiile lui De Nobili vor avea confirmări ample în dezbaterea teologică 
din India contemporană. S-ar putea spune că anticipă inspiraţia ei principală, 
totuşi ţinând mereu cont de faptul că e vorba de simple sugestii, deoarece con- 
textul actual al raporturilor dintre concepţia creștină și hinduistă s-a schimbat 
profund şi global. 

Ca primă aproximare se poate afirma de fapt că perioada istorică decisivă 
pentru apariţia teologiei indiene contemporane nu este atât cea care se referă 
la originile îndepărtate sau la epoca modernă, ci, mai degrabă, la secolul al 
XIX-lea, şi se manifestă ca reacție la conştientizarea crescândă a propriei iden- 
titati din partea hinduismului, care, la rândul său, reacționează la o expansiune 


se poate citi în cartea lui Stra RAM GOEL, History of Hindu-Christian Encounters, Voices of 
India, New Delhi 1989, 10-14. 

4 Cf. E. HAMBYE, „Robert de Nobili and Hinduism”, in GispERT-SAuUCH, ed., Gods Word 
among Men, fs. Fr. Joseph Putz, Vidyajyoti Institute of Religious Studies, Delhi 1973, 328-329. 

misionară creştină reînnoită, concomitentă cu ultimele granite ale colonialis- 
mului occidental. 

În acest context se formalizează problemele care vor deveni apoi centrale în 
reflectia teologiei din secolul al XX-lea şi, încă mai înainte, în precursorii din 
secolul al XIX-lea. Putin câte putin creşte în ambientul creştin senzația nepo- 
trivirii teologiei tradiționale în tratarea tradiției religioase complexe şi milena- 
re a hinduismului, si mai accentuată de stimulentul inovator si, la rândul său, 
misionar şi internationalist pe care acesta din urmă îl asumă în renașterea 
neohinduistă. Teologiile creştine ce apar în Orient în această perioadă sunt 
pătrunse de convingerea superiorității indiscutabile a creştinismului, adesea 
legat în mod inextricabil sau chiar identificat cu civilizația occidentală. Atitu- 
dinea de superioritate pe terenul specific religios a adus cu sine o lectură su- 
perficială a hinduismului, identificat în bloc cu simplul păgânism, deci cu o 
exprimare religioasă inferioară şi detestabilă, ce se manifesta în cadrul exterior 
haotic al practicilor sale religioase, al manifestărilor de fatalism şi de imobili- 
tate socială. În această fază, hinduismul putea să apară pentru unii ca un rău 
de care trebuie să fugă, iar creştinismul, ca destin viitor incontestabil al Indiei. 
Nu puţini, chiar si din clasele înalte, au ales creştinismul, au acceptat botezul 
cu consecinţele grave pe care acesta le comporta (ostracism social, ruptura 
tuturor legăturilor familiale, privarea de moştenire) şi acest lucru a dus la cre- 
area în unele persoane a unei dezlipiri şi mai marcate de propriile origini hin- 
duiste, care se poate observa si astăzi în interiorul comunităţilor creştine?. 

Însă, de fapt, primii paşi ai teologiei noi au început de la cei care încercau 
să stabilească puncte de comunicare şi de interacţiune între cele două tradiţii 
religioase şi, mai ales, să asume în profunzime tradiţia locală în însemnătatea 
ei spirituală, religioasă şi culturală. 


Renașterea neohinduistă 


Iniţiativa în această direcţie nu le revine creştinilor, ci, mai degrabă, câtorva 
hinduisti care, desi pornesc de la o admiraţie profundă fata de persoana si 


* Interpretarea fenomenului convertirilor in această fază a istoriei misiunilor în India nu 
trebuie să fie redusă la naratiuni care să simplifice motivațiile, complexitatea şi autenticitatea 
lor. Nefiind acesta scopul prezentului studiu, fac trimitere la tratări mai exhaustive; îndeosebi 
la volumele IV-VI din deja citata History of Christianity in India, care se ocupă de secolele XIX 
şi XX în fiecare regiune a țării. Cf. şi P. D. DEVANANDAN, „Preparation for Dialogue, A Collec- 
tion of Essays on Hinduism and Christianity’, în New India, Bangalore 1964, 80 ş.u. 

mesajul lui Isus, nu intenționau să renunţe la credinţa lor tradițională. Ei au 
dat un impuls renaşterii neohinduiste: 


A fost rezultatul unei interacțiuni între hinduism şi creştinism. În termeni mai 
concreti, prima Miscare de Renastere Indiana s-a născut ca rod al influenţei gan- 
dirii occidentale şi a filosofiei spiritului indian. S-a concentrat pe revitalizarea re- 
ligiei hinduiste’. 

Renaşterea hinduistă aminteşte personalitățile lui Raja Ram Mohan Roy 
(1772-1822), Keshub Chander Sen (1838-1884), Ramakrishna Paramahansa 
(1834-1886), Swami Vivekananda (1836-1902) şi Swami Dayananda Sarasvati 
(1824-1883). Fiecare dintre ei a propus o soluţie specifică la raportul dintre 
creştinism şi hinduism, în cadrul general al relansării acestuia din urmă, fie şi 
în orizontul unei acceptării substanţiale a pluralismului religios. Aceste pozi- 
tii, care se nasteau dintr-o atitudine defensivă fata de creștinism, au devenit un 
punct de referință pentru a afirma cu forță tot mai mare o dimensiune care 
până atunci nu era exprimată de hinduism, adică o adevărată proiecţie misio- 
nară fie în interiorul Indiei, fie (fapt complet nou) la nivel internațional, o 
tendință care astăzi pare în continuă expansiune. 

În sinteză, acestea sunt poziţiile ideale ale renașterii neohinduiste: 

1. întoarcerea la izvoarele vedice si îndeosebi la textele din Upanishade; 
viziunea unitară în interiorul practicilor şi tradiţiilor; 
relativizarea diferenţelor dintre religii; 
afirmarea legitimitatii lor numai ca fenomene istorice care nu afectează 
referința la unicul Absolut ce constituie esenţa oricărei religii şi e cău- 
tat, mai ales, în Upanishade; 

5. unii reformatori (Roy, Sen) simt oportunitatea de a deschide hinduis- 
mul la instanţele religioase ale creştinismului, aprofundează cunoaste- 
rea lui, care devine o referință fundamentală pentru reformarea propri- 
ei tradiţii; 

6. asumarea atitudinii de reacție activă, pe plan fie organizator, fie teolo- 
gic, fata de prezența misionarilor creştini, ceea ce, la rândul său, va 
pune premisele pentru apariţia unei noi teologii creştine în India; 

7. sublinierea originii orientale a lui Isus şi necesitatea de a-l scoate din 
înculturarea sa în Occident, susținând ideea - care după aceea apare 
des - că Orientul mai mult decât Occidentul va înţelege din nou sem- 
nificatia lui (Sen, Mozoombar); 


eas 


° A. Ch. SACHIDANANDA, „Ihe political philosophy of the New Indian Renaissance’, Jour- 
nal of Dharma XXII/1, 97-98. 


10. 


Il. 


12. 


13. 

reinterpretarea creştinismului la unii reformatori insistă pe necesitatea 
de a fi in atitudine receptivă fata de el, alții tind să-l încorporeze in sis- 
temul lor filosofico-religios (Vivekananda); tendința aceasta din urmă 
va avea multi adepţi printre reformatorii succesivi (Rabindranath Ta- 
gore, Sri Aurobindo, Radhakrisnan, Osho Rajneesh, Sai Baba, etc.); 
viziunea neohinduistă este considerată cea mai bună soluţie a pluralis- 
mului religios al societăţii contemporane complexe; 

spre deosebire de creştinism, unii reformatori propun neohinduismul 
lor ca unica religie în măsură să primească alte tradiţii, rămânând to- 
tuşi ceea ce sunt; 

se consideră că hinduismul reînnoit trebuie să desfăşoare un rol refor- 
mator de întoarcere spre Occident, ieşind din graniţele Indiei („Rama- 
krisna Mission” a lui Vivekananda); 

se manifestă o nouă sensibilitate fata de istorie, fata de acțiune şi fata de 
reformele sociale”; 

există şi o componentă care ia poziţie in mod clar şi explicit anticresti- 
nă, în care reafirmarea tradiţiei hinduiste revendică numai propria tra- 
ditie religioasă ca tipică pentru India şi chiar întoarcerea la Veda asumă 
caracteristicile exclusivismului şi naționalismului (Arya Samaj’, inte- 
meiat de Swami Dayananda Sarasvati în anul 1875)’. 


Un teolog indian contemporan, Stanley Joseph Samartha, reconsiderând 
poziţia neohinduistă, o considera un „răspuns dat lui Cristos fără a se simţi 
implicaţi”. Evaluarea sa — care reprezintă punctul de vedere al credinţei creşti- 
ne — se întemeiază pe aceste observaţii critice: 


l. 
2. 
3: 


4. 
5. 


experienţa este ridicată la rang de criteriu suprem; 

se folosesc în mod selectiv Scripturile, fie cele hinduiste, fie cele creștine; 
Primul Testament este putin prezent şi al Doilea se limitează la Evan- 
ghelia dupa Ioan; 

alegerea lui Israel este interpretata ca manifestare de aroganta; 
istoricitatea lui Isus nu are semnificatie deosebita; 


7 Cf. M.M. THomas, The Acknowledged Christ of Indian Renaissance, CLS, Madras 1976 
(prima ediție, 1970); SuNAD SUMITHRA, Christian Theologies from an Indian Perspective, Ban- 
galore 1995. 

3 Arya Samaj înseamnă „Comunitate, societate a arianilor”. Este interesant de notat că 
tocmai relansarea studiului Vedelor în cheie naționalistă a stimulat reflectia teologică creştină 
cu privire la Veda de Krisna Mohan Banerji (cf. în continuare). 

” Despre renașterea neo-hinduistă cf. K. BAAGo, Pioneers of Indigenou Theology, Madras 
1969; F. WILFRED, Beyond settled Foundations; R. BOYD, Introduction..., o. c. 

6. se tinde la universalizarea şi generalizarea persoanei lui Isus făcând 

abstracţie de contextul ebraic şi occidental; 

7. se subliniază, mai ales, învățătura lui morală îndeosebi în predica de pe 

munte; 

8. moartea sa pe cruce este văzută cu respect; 

9. dar nu se tine cont de învierea sa; 

10. Cristos este separat de istoria crestinismului si de Biserica; 

11. si devine de fapt un simplu adaos pentru a confirma propriul sistem”. 

Samartha inserează aceste observaţii în contextul mai general al concepţiei 
sale despre dialogul cu hinduismul, aşa cum se va vedea în continuare. Obser- 
vatiile citate mai sus subliniază câteva aspecte caracteristice de netăgăduit ale 
modului în care hinduismul a precizat prin intermediul curentelor de reînno- 
ire propria interpretare-asumare (în largă măsură neschimbată până astăzi, în 
interiorul şi în afara Indiei) a creştinismului. Totuși, asta nu poate să nu recu- 
noască cât de mult această interpretare-asumare la unii exponenti ai hinduis- 
mului se traduce în expresii de mare atenţie si venerație fata de concepţia cres- 
tina a Treimii (Keshub Chunder Sen) si fata de persoana lui Isus, așa cum se 
vede în următoarele cuvinte ale lui Ramakrisna: „Isus Cristos: marele Yogi", 
fiul îndrăgostit de Dumnezeu, una cu Tatăl, care a oferit sângele inimii sale şi 
a suferit chinuri infinite pentru a-l elibera pe om de durere şi de nefericire”!?. 
Isus, despre care discipolul său Vivekananda afirmă: „Dacă aş fi trăit în Pales- 
tina în zilele lui Isus din Nazaret, aș fi spălat picioarele Lui, nu cu lacrimile 
mele, ci cu sângele inimii mele””. 

De fapt, de această iubire pasionată fata de Isus Cristos, în seara târzie a 
Ajunului de Crăciun din anul 1886, Vivekananda s-a simţit stimulat să-l imite 
constituind un grup de discipoli-misionari şi cerându-le să părăsească totul 
pentru a urma ad litteram cuvintele Evangheliei şi, astfel, să fie în slujba dez- 
interesată a aproapelui şi a omenirii. Şi a făcut asta rezumându-le viaţa lui Isus 
şi citând textul: „Vulpile au vizuini şi păsările cerului au cuiburi, dar Fiul Omului 
nu are unde să-şi rezeme capul”. Data aceea a marcat întemeierea ordinului 
monastic „Misiunea lui Ramakrisna’, ca act de recunoaștere fata de cel care il 
deschisese spre cunoaşterea și iubirea Invatatorului din Nazaret. 


10 The Hindu Response to the Unbound Christ, CLS/CISR, Madras-Bangalore 1974. 

1 Cel care urmează calea unirii cu Ființa Suprema. 

” Citat din Somen Das, ed., Swami Vivekananda and Christianity. Towards Harmony with 
Justice, Bishops College, Calcutta 1994, 34. Textul este luat din Sri Ramkrishna the Great Mas- 
ter, I, Ramakrishna Math, Madras 1978, 339. 

8 Somen Das, ed., Swami Vivekananda and Christianity..., 35. 

Însă același Vivekananda reafirmă cu fermitate absolută că unicitatea lui 
Isus nu are nimic exclusiv, deoarece în el s-ar manifesta în mod pur exemplar, 
dar des şi repetabil, în mod nedefinit, apariţia istorică a Absolutului: 


Eu accept toate religiile care au existat în trecut şi le venerez pe toate împreună cu 
ele; îl venerez pe Dumnezeu împreună cu fiecare dintre ele, în orice formă l-ar 
venera. Voi merge la moschee împreună cu mahomedanii; voi intra în biserica 
creştinilor şi voi îngenunchea în faţa răstignitului; voi intra în templul budist, în 
care voi găsi refugiu la Buddha şi în legea sa; voi merge în pădure şi voi sta în me- 
ditatie împreună cu hindusul care încearcă să vadă lumina care luminează inima 
fiecăruia. 


Vivekananda consideră, de asemenea, că poate demonstra că mesajul lui 
Isus nu era aşa de excepțional nou cum se susținea în tradiția creştină şi era 
subliniat în mod deosebit de predica misionarilor timpului. Ba chiar era con- 
vins că a derivat din budism printr-un neîntrerupt lanţ de influenţe provenite 
din Orient!?. În această optică, învățătura lui Isus este supusă exegezei, mai 
ales cu referință la Evanghelia după Ioan, pe care el o avea mereu cu sine. În- 
deosebi textul care spune: „Eu si Tatăl una suntem” i se părea o reluare a con- 
ținutului fundamental al Vedantei, pentru care scopul oricărui lucru, al orică- 
rei religii, este acela de a manifesta adevărata noastră natură, adică „divinul 
din noi’, conform principiului — la care nu se poate renunţa în hinduism - ca 
„adevărul este unul: inteleptii îi dau nume diferite”. 

Dar cu privire la diferite alte puncte părerea sa era complet diferită de lec- 
tura tradițională creştină, aşa cum se observa în consideratiile sale critice ex- 
plicite cu privire la doctrina despre păcat, despre suflet; dar, mai profund, cu 
privire la conceptul de mijlocire răscumpărătoare si la relevanta în sine a isto- 
ricitatii în persoana lui Isus. 

Teza lui Vivekananda potrivit căreia creştinismul derivă din budism este 
lipsită de fundament raţional. Totuşi, lasă să se întrevadă un aspect important 
al contextului ideologic şi polemic în care acţiona. Răspunsul său este unul care 
revelează clar intenţia de a scoate creştinismul din tradiţia occidentală, revendi- 
când originile sale orientale. Şi această atitudine va avea frecvente confirmări 
în dezvoltările gândirii teologice indiene. În mod analog, Vivekananda desprinde 
persoana lui Isus din creştinismul istoric, fie afirmând în mod provocator că ar 


14 The Complete works of Swami Vivekananda, IL, Advaita Ashram, Calcutta 1988, 374. 

'5 Pentru a susține această teză, Vivekananda consideră că sunt elocvente câteva inscripții 
ale împăratului Asoka (circa 300 î.C.), care atestă trimiterea de misionari budiști în regatele 
eleniste. El susține această poziţie într-un discurs ținut la Brooklyn, SUA, în anul 1895. 

constitui o trădare clară a lui datorită distorsiunilor sale actuale si trecute, care 
- conform lui - l-ar fi degradat la nivelul unui sistem de superstiții, fie negând 
orice recunoaştere de autenticitate Bisericilor, mai ales aspectul lor misionar, 
împotriva căruia nu lipsesc cuvinte foarte severe şi aspre. Asta se întâmpla, în 
special, când trebuia să răspundă la criticile care în ambientul misionar se 
aduceau Scripturilor sacre Veda sau concepţiei despre Realitatea Supremă 
conținută în ele: 


A devenit un loc comun că idolatria este greşită şi toți acceptă acest lucru fără 
probleme. Cândva gândeam la fel şi, pentru a plăti taxa pentru asta, trebuia să-mi 
învăţ lecţia stând așezat la picioarele unui om care vedea totul prin idoli. Mă refer 
la Ramakrisna Paramahansa. Dacă persoane ca Ramakrisna Paramahansa sunt 
produse de adoratori de idoli, ce rezultă: crezul reformat sau un anumit număr de 
idoli? Vreau un răspuns. Faceţi-vă o mie de idoli in plus dacă sunteţi în stare să 
produceti nişte Ramakrisna Paramahansa pe calea idolatriei şi Dumnezeu să v-ajute! 
Produceti aceste naturi nobile în orice mod. Şi totuşi, idolatria este condamnată! 
De ce? Nimeni nu ştie. Pentru că în urmă cu câteva sute de ani cuiva de sânge 
evreu i-a venit în minte s-o condamne? Adică i-a venit în minte să-i condamne pe 
idolii oricui în afară de idolii proprii. Dacă Dumnezeu este reprezentat într-o formă 
splendidă sau formă simbolică, a spus evreul, este un rău înspăimântător; este 
păcat. Dar dacă este reprezentat sub forma unei casete, cu doi îngeri aşezaţi de fi- 
ecare parte, şi a unui nor care stă deasupra, atunci este sfântul sfinților. Dacă 
Dumnezeu coboară sub formă de porumbel, este sfânt. Dar dacă el coboară sub 
forma de vacă, este superstiție păgână; condamnati-o! Aşa merge lumea. Acesta 
este motivul pentru care poetul spune: „Ce stupizi suntem noi, muritorii!”... Tine- 
rei, băieţi cu mustati, care n-au ieşit niciodată din Madras, care se ridică în picioare 
şi vor sa dicteze legea la trei sute de milioane de persoane care au în urma lor mii 
de tradiții! 


Cât priveşte poziţia lui Keshub Chunder Sen, succesorul cel mai autoritar 
împreună cu Debendranath Tagore (tatăl poetului Rabindranath Tagore) al lui 
Ram Mohan Roy în conducerea lui Brahma Samaj împreună, cu privire la 
Treime este suficient de citat acest pasaj din învățătura sa: 


Treimea din teologia creştină corespunde in mod impresionant cu Saccidananda” 
din hinduism. Sunt trei condiţii, trei manifestări ale divinității. Şi totuși, există un 
singur Dumnezeu, o Fiinţă şi trei fenomene. Nu trei Dumnezei, ci un singur 


16 The Complete Works of Swami Vivekananda, III, Calcutta 1985, 218. Pentru polemicile 
lui Vivekananda împotriva prezenţei misionare şi împotriva crezului creștin, cf. Srra RAM 
GOEL, History of Hindu-Christian Encounters..., cap. 12, pag. 77-106. 

1 Cf. în continuare ce se va spune cu privire la teologia lui Upadhyaya. 

Dumnezeu. Fie singur, fie revelat în Fiul sau ca Dătător de Viaţă al omenirii ca 
Duh Sfânt, este mereu acelaşi Dumnezeu, aceeaşi identică Divinitate, a cărei uni- 
tate în pofida pluralitatii manifestărilor rămâne indivizibilă... Cine ar putea pune 
la îndoială că e vorba de o esenţială și indivizibilă Unitate în aşa-numita Treime? 
Dacă eu ar trebui să contemplu în comuniunea singurătăţii misterul miracolului 
creştinismului, adică Treimea, atunci, închizând ochii, răpit în extaz şi cuprins de 
tăcere sublimă, aş îndrepta degetele mele în felul acesta: deasupra, dedesubt şi 
înăuntru; Tatăl deasupra, Fiul dedesubt si Duhul Sfânt inauntru’®. 


Se poate înţelege cu uşurinţă că autorul, datorită acestor afirmaţii şi altora 
asemănătoare care se referă la persoana lui Isus - contemplat si iubit, mai ales, 
în dimensiunea sa ioanee ca Logos, activ dintotdeauna în creaţie şi pentru 
totdeauna propulsor al unei evoluţii fără sfârșit — era considerat de contempo- 
ranii săi hindusi un convertit la creştinism, în timp ce autonomia interpretari- 
lor sale, a stilului de viață imprimat Samaj-ului său şi neacceptarea botezului 
il făceau inacceptabil pentru comunitatea creştină din timpul său. Dar gândi- 
rea sa, poate mai mult decât oricare alta, a deschis drumurile pentru câțiva 
precursori ai teologiei indiene contemporane spre conştientizarea necesității 
inevitabile de a avea un nou mod de raportare la propria tradiţie, la înţelegerea 
ei şi a creştinismului. 


Spre o schimbare în teologie 


Nu e ușor de stabilit când începe să se schiteze în creştinismul indian con- 
ştiinţa a ceea ce astăzi se numeşte „new theologizing”, modul nou de a face 
teologie, termen care apare pentru a defini noul prag de autoconstiinta a teo- 
logiei indiene contemporane. 

Desigur, e mai uşor de găsit cei care, cel putin în momentul de fata, sunt 
consideraţi precursorii si primii învăţători în ambientul catolic sau protestant. 

De asemenea, e uşor de observat că - şi nici nu trezeşte uimire — confrun- 
tarea cu hinduismul reprezintă unul dintre punctele relevante ale acestui nou 
mod de a face teologie, desigur, în afară de confruntarea cu contextul general 
al societăţii indiene supuse la transformări rapide şi profunde, mai ales înce- 
pând de la impactul cu colonialismul din secolul al XIX-lea. 


15 Citat de FRANCIS XAVIER D’xa în lucrarea „Nicht der kleine Christus des populären 
Christentums, sondern der universale Christus! Zur Praexistenz Christi in «indischer» Sicht”, 
in Rudolf Lauren, ed., Gottes ewiger Sohn. Die Prăexistenz Christi, Ferdinand Schâning, Pa- 
derborn/Minchen/Ziirich 1997, 289-290. 

Dacă prin teologie se înţeleg in mod prioritar cercetarea şi reflectia despre 
Absolut, acest obiect constituie de milenii punctul de referință caracteristic al 
tradiției indiene. Această cercetare şi această reflecţie sunt, de fapt, centrale în 
experienţa sa religioasă şi filosofică, în orientarea sa de fond, fie culturală, fie 
spirituală. 

Dar care Absolut? Se poate identifica cu Dumnezeu? 

Prin definiţie Absolutul este - conform unei convingeri dominante in hin- 
duism - indefinibil deoarece fata de el nu se emite nici o pretenţie de a-i epu- 
iza în termeni conceptuali si verbali natura sau ființa: 


Acel nepieritor Unul... 

este vizionarul care niciodată nu se poate vedea, 
este ascultătorul care niciodată nu poate fi auzit, 
cunoscătorul care niciodată nu poate fi cunoscut”. 


Şi totuşi - conform unei convingeri la fel de acreditate -, Absolutul este 
obiectul unei tensiuni care străbate dintotdeauna instanţele cele mai profunde 
ale multiformelor manifestări ale spiritualităţii indiene, o tensiune care recu- 
noaste ca apogeu al său obținerea şi chiar experimentarea nemijlocită a Abso- 
lutului însuși prin multiple căi, îndeosebi prin ultima trimitere la sinele inte- 
rior al omului”, care, potrivit unor anumite curente, se identifică cu Absolutul 
însuşi: 

Şi dacă Sinele singur, ..., 

care trebuie să fie văzut, auzit, gândit, meditat... 

Când este cunoscut, numai atunci este cunoscut tot ceea ce există...” 


Inaccesibilul devine într-un fel perceptibil în sinele profund al celor care-l 
caută în dăruirea totală a vieții (sannyasi)”. 

Calea interioritatii, tehnicile ce deschid itinerarii spre experiența Absolutului 
marchează așadar încă din mileniul care-l precede pe Cristos originalitatea şi 
ţinta cea mai înaltă a tradiţiei hinduiste. Aceste căi atestă în acelaşi timp inefa- 
bilitatea Absolutului şi accesibilitatea sa ce poate fi experimentată, în termeni 


' Brihad-aranyaka Upanisad, 3, 8. 

% Sufletul în esenţa sa, făcând abstracţie de facultăţile sale senzitive sau mentale, se poate 
înţelege ca sinele individual (jivatman) sau ca Sinele suprem si veşnic (Paramatman), pe care 
reflectia teologică creştină tinde să-l identifice cu Dumnezeu. Dar asta constituie întocmai 
problema. 

*! Brihad-aranyaka Upanisad, 2, 4. 

* Termenul îl definește pe cel care a hotărât să-şi dedice toată viata pentru căutarea Rea- 
litatii ultime, cu stil de cerşetor de viata şi de dezlipire totală de lume. 

care adesea nu se potrivesc cu categoriile curente din teologia occidentală, fie 
cand sunt formulate pe calea cunoaşterii (jnana), fie când capătă conotatiile 
intuitive şi suprarationale ale devotiunii şi iubirii (bnakti). 

Pentru a fi precişi, nu se poate vorbi de teologie în hinduism decât în sens 
analogic, deoarece în filoanele sale importante nu recunoaşte conceptului de 
Dumnezeu și atributelor in mod obișnuit subintelese în Occident acestui con- 
cept valoarea de realitate ultimă şi de Absolut. Aşa se explică de ce o parte 
consistentă din activitatea teologiei creştine din India încearcă să construiască 
punți şi să stabilească legături tocmai între concepţia biblică despre Dumne- 
zeu şi cea despre Absolut în tradiția hinduistă. 

Acest lucru este deosebit de evident încă din primele tentative de încultu- 
rare la începuturile secolului al XVII-lea, dar, mai ales, iese în evidenţă în re- 
flectia unor pionieri ai noii teologii de la sfârşitul secolului al XIX-lea, reflectia 
care pregăteşte dezvoltările teologiei actuale, care va fi şi mai specific caracte- 
rizată de instanţele dialogului şi de deschidere interculturală. 

Nici nu ar fi imaginabilă altă atitudine teologică în contextul religios din 
India, aşa cum sugerează o analiză preliminară a lui Swami Abhishiktananda”, 
care într-o formă puternic dramatică exprimă potentiala natură diferită a 
creştinismului fata de lumea hinduistă, în timp ce, dimpotrivă, evidenţiază si 
provocările pozitive fata de gândirea teologică. Aceste observaţii sunt scrise la 
jumătatea anilor ,70 din secolul al XX-lea. Totuşi, sunt utile pentru a înţelege 
climatul spiritual de la care au pornit primii paşi ai acelei schimbări de direcţie 
în considerarea hinduismului pe care creştinismul a făcut-o în secolul trecut 
în formă sporadică şi de pionierat şi apoi în mod tot mai consistent de-a lun- 
gul acestui secol: 


Creştinii din India se confruntă cu o experienţă religioasă şi spirituală care, nu 
mai puţin decât a lor, pretinde că este ultimativă. În numele acelei experiențe, în- 
teleptii si misticii din hinduism se întrec în a afirma condiția în mod esenţial rela- 
tivă a oricărei realităţi care este percepută de simţuri sau de raţiunea umană. În 
această evaluare ei includ nu numai adevărurile pe care oamenii le pot descoperi 
prin intermediul intelectului, ci şi pe acelea pe care ei susțin că le-au primit direct 
de la Dumnezeu prin revelație divină. Credinte, rituri şi instituţii religioase de 
toate tipurile cad sub această devalorizare generală. 

Jnani* hindus nu neagă, desigur, credinţei şi instituţiilor creştine valoarea. El con- 
sideră că sunt utile şi, fără îndoială, benefice pentru persoane cu un bagaj cultural 
deosebit, până acolo încât experienţa lor spirituală rămâne închisă în sfera timpului 


* Profilul teologiei sale în paginile următoare. 
4 Cel care urmează jnana, adică drumul cunoașterii. 

şi a multiplicitatii. Acest lucru este valabil nu numai pentru creştinism, ci şi pen- 
tru toate religiile, inclusiv pentru hinduism. Până când omul stabileşte o distincție 
între Eu, lume şi Dumnezeu, pentru el dogmele şi riturile nu sunt numai legitime, 
ci chiar necesare. Nimeni nu are vreodată dreptul să elimine obligaţiile propriului 
său dharma” până când nu a obţinut experiența ultimă. Nu e suficient că, eventual, 
el a citit în Scripturi sau a auzit de la guru-ul său că realitatea ultimă este Advaita 
sau nondualitatea?. Libertatea care este inerentă stării de eliberare sau moksa” 
poate fi luată numai din experienţă. Nici o convingere pur intelectuală nu o obti- 
ne, deoarece orice act al intelectului se oprește în mod inevitabil la nivelul dualist 
al experienţei obişnuite. 

Dintr-un punct de vedere vedantic, nici scripturile hinduse, nici dogmele sau sa- 
cramentele creştine nu au valoare definitivă. Ele sunt ca pluta despre care a vorbit 
adesea Buddha. Pluta se foloseşte pentru a trece fluviul şi, în caz de urgenţă, când 
nu este altceva, s-ar putea construi şi o plută pe cont propriu; dar nimeni nu și-ar 
imagina s-o ia cu sine odată ajuns pe malul celălalt. Sau ele sunt asemenea unei 
brichete despre care se vorbeşte în Upanishade*: se foloseşte pentru a aprinde 
lampa, dar se aruncă fără a se mai gândi la ea, o dată ce lampa este aprinsă... 
Este tocmai acest lucru - refuzarea definiţiilor conceptuale si referința sa constantă 
la experienţa transcendenta - care-l face pe adeptul lui Vedanta” aşa de neindu- 
plecat în opoziţia fata de orice tentativă de a absolutiza orice concept sau experi- 
enta a conştiinţei fenomenale. Exact cum se întâmplă în credința creştină, experi- 
enta lui Advaita are loc la un nivel fata de care nu este admisă nici o comparaţie. 
Ambele asumă aceeaşi orientare. Fără a nega valoarea rațiunii umane în nivelul 
său specific, ambele resping judecata sa în măsura în care sunt implicate. Aici nu 
există nici două ,,revelatii” ale căror conţinuturi să poată fi confruntate din punct 


% Lege, obligaţie, religie, moralitate: semnificaţii ce trimit toate la o obligaţie care initial 
se referă la propria apartenenţă de castă şi clasă socială, dar, în cadru mai general, reprezintă 
dependenţa de o ordine cosmică în care existenţa individului este în mod necesar inserată. Cu 
referinţă la această a doua semnificaţie, Francis X. D'Sa o defineşte ca „a fi purtaţi de totalitate”, 
Dio, ?Uno e Trino e lUno-Tutto. Introduzione all'incontro tra Cristianesimo e Induismo, GDT 
244, Queriniana, Brescia 1996, 7. 

% Sunt termeni din şcolile filosofice hinduiste, care vor fi clarificati în dezbaterea teologică 
din paginile următoare. 

7 Moksa sau mukti indică starea definitivă de eliberare din condiţia iluzorie a lumii apa- 
rente. Ar putea să fie traduse si cu „mântuire, cu condiţia să nu ne gândim la ceea ce înseamnă 
ea în contextul ebraico-creştin. 

* Un grup de scrieri mistico-filosofice care interpretează Vedele şi fac parte împreună cu 
ele din Sruti (ascultare, texte revelate). 

? Literalmente „partea finală a Vedelor”, termen folosit pentru a indica fie Upanishadele, 
fie cel mai cunoscut şi cel mai important dintre cele şase sisteme filosofice indiene (darsana) 
care sistematizează gândirea lor, ai cărui reprezentanți majori sunt Sankara si Ramanuja, care 
vor fi adesea citați în această lucrare. 

de vedere fenomenologic, aşa cum se întâmplă pentru creştinism şi islam. Experi- 
enta Vedantei, ca acea a budismului şi a taoismului original, poate fi înțeleasă 
numai în termenii proprii. Provocarea lansată creştinismului, ca şi oricărei forme 
de religie şi de filosofie, de către experienţa spirituală orientală este ceva ultimativ. 
Ei sunt conduşi spre limita lor extremă de apărare şi obligaţi să înfrunte o dilemă 
ultimativă: ori să rămână pentru totdeauna la nivelul a ceea ce este multiplu și 
relativ, ori să permită ca propria identitate să fie dizolvată în experiența năvalnică 
a Absolutului*. 


Această pagină este luminătoare pentru a înţelege importanţa chestiunii lui 
Dumnezeu în confruntarea dintre creștinism şi hinduism. Confruntarea evi- 
dentiaza afinități profunde si, la fel, diferente profunde, până la conștiința unei 
alteritati radicale, care totuşi nu exclude, ba chiar - conform unora - ar putea 
să stimuleze un proces original de înculturare fecundă reciprocă. 


Noi categorii pentru a-l gândi pe Dumnezeu în India? Precursorii 


Aceasta este, fără îndoială, intenția primară a „părintelui teologiei indiene” 
Brahmabandhav Upadhyaya (1861-1907). Este o personalitate care provine 
din interiorul procesului reformator al hinduismului (unii nu-l vor considera 
niciodată convertit pe deplin la creştinism), legat personal de liderii renașterii 
hinduiste, prieten intim al lui Swami Vivekananda şi adept al lui Keshab Chandra 
Sen, pe care el il considera personalitatea cea mai eminenta din India modernă. 

Născut dintr-o familie influentă de brahmani din Bengala, educat într-un 
climat riguros ortodox, la vârsta de 30 de ani se converteşte la creştinism în 
timp ce este încă profund implicat în acţiunile militante ale neohinduismului. 
Atunci când primeşte botezul, la vârsta de treizeci de ani, în Biserica Anglica- 
nă, el îşi schimbă numele (Bhavani Charan Banerji) cu numele programatic de 
Brahmabandhav (prieten al lui Brahman), traducerea în sanscrită a lui Theo- 
philos. De fapt, originalitatea sa teologică va fi marcată tocmai de cercetarea 
despre Dumnezeu şi încă de la început scopul său prioritar va deveni concili- 
erea între hinduism şi creştinism. Această convingere fundamentală ia formă 
într-un mare proiect de reformă a creştinismului prin înculturarea sa în tradi- 
tia indiană în care modul de a fi al Bisericilor ar fi trebuit să se dezoccidenta- 
lizeze profund. Acceptand într-un prim moment botezul în Biserica din Anglia, 
primeşte după aceea (sub conditione) Botezul catolic. Introduce apoi un nou 
model de evanghelizare făcându-se sannyasi (ascet) şi încearcă să se acrediteze 


3 Sw. ABHISHIKTANANDA, Saccidananda, A christian approach to advaitic experience, 
ISPCK, Delhi 1990, 43-45. 

în lumea catolică prin referinţa la ilustrul inaintas Roberto De Nobili. Însă nu 
reuşeşte să formeze un nou monahism care ar fi trebuit să asume o dublă di- 
rectie: prima trebuia să predice în formă itinerantă evanghelia reinterpretata 
prin intermediul Vedantei; a doua trebuia să păstreze un caracter tipic con- 
templativ. În această iniţiativă, el este contestat dur de Delegatul Apostolic. 
Însă nu se opreşte. Decide să apeleze la Leon al XIII-lea, numai că motive de 
sănătate îl împiedică să meargă la Roma. Între timp îi este interzisă publicarea 
revistei „Sophia, în care raspandeste interpretările sale teologice. Dezamăgit 
de piedicile şi de conditionarile structurale ale vieții ecleziastice, alege pe cont 
propriu viaţa de cerșetor şi de itinerant, într-un raport care rămâne contencios 
cu Biserica până in ultimele zile ale vieţii sale. Călătoria in Anglia îl face si mai 
ostil fata de chipul occidental al creștinismului, se orientează tot mai mult spre 
asumarea tradițiilor religioase locale (cultul lui Krisna şi Sarasvati), deşi apără 
în acelaşi timp specificitatea şi unicitatea lui Isus Cristos. În sfârșit, acceptă 
pentru sine ritul de purificare hinduista (prayascitta) şi de pocăință pentru 
contaminările sale cu străinii, pe care unii creştini le consideră ca semn al 
dezlipirii lui definitive de credință. Afirmațiile sale sunt tot mai putin accepta- 
bile şi poziţiile sale antibritanice declarate şi mai periculoase. Dar, până la 
sfârşit, revendică legitimitatea şi ortodoxia dublei sale apartenente la creşti- 
nism şi la hinduism. 

Reflectia lui Upadhaya pare una dintre cele mai importante angajări teore- 
tice dacă ţinem cont de cele trei secole ce ne despart de experienţa de încultu- 
rare a lui Roberto De Nobili. Interpretările sale trinitare şi cristologice sunt 
definite „bold theological attempts” de către J. Parappally*’. Felix Wilfred il 
considera „seminal thinker”? datorită funcţiei sale de stimulent si de deschi- 
dere fata de teologia posterioară. În mod asemănător, J. Lipner si G. Gispert- 
Sauch, care s-au îngrijit de o recentă ediţie a scrierilor sale, îl consideră o per- 
sonalitate care a dat formă unui nou mod de a gândi pentru creştinii din 
India”. 

Probabil că tentativa lui este cea mai coerentă şi genială, pentru că îl scoate 
în evidență pe Dumnezeul revelaţiei creștine chiar din interiorul concepţiei 
vedantice despre Advaitavada (nondualitate), urmând interpretarea pe care 


3! J, PARAPPALLY Mses, Emerging Trends in Indian Christian Christology, IIS Publications, 
Bangalore 1995, 17. 

°F WILFRED, Beyond settled Foundations, 19-36; pentru această părere cf. 19. 

33 J, LIPNER - G. GISPERT-SAUCH, ed., The Writings of Brahmabandhav Upadhyaya, Inclu- 
ding a Resume of his Life and Thought, UTC, Bangalore 1991. 

i-a dat-o filosoful Sankara™ (circa 700-750 d.C.) şi şcoala sa, conform lui Upa- 
dhyaya, şcoala absolut superioară în tradiţia hinduistă fie prin vastitatea pro- 
ductiei de opere (ale filosofului sau atribuite lui de tradiție”), fie prin calitatea 
gândirii. Nu aceasta era poziţia iniţială a lui Upadhyaya, care în prima perioadă 
după convertirea lui prefera să facă referinţă la o teologie în mod general „ve- 
dica’, pe urma învățătorului sau Banerji, dar apoi s-a convins ca la Sankara 
trebuia găsit apogeul tradiţiei şi gândirii hinduiste. 

Upadhyaya porneşte de la ideea de bază că revelaţia creştină este revelaţia 
perfectă a lui Dumnezeu, de aceea, unică. Totuşi, când e vorba de a o interpreta 
rațional, trebuie să se recunoască demnitate egală fie gândirii teologice occi- 
dentale (tomistă, în definitiv), fie celei orientale (concepţia Advaita a lui San- 
kara). Mai mult, în anumite privinţe, el consideră că viziunea Advaita din hin- 
duism se dovedeşte chiar mai în sintonie cu explicarea Cuvântului Revelat în 
Scriptură. Convingerea lui era că Advaita nu era doar calea cea mai adecvată 
pentru a deschide o breşă în mentalitatea hinduistă pentru concepţia creştină, 
conform operaţiei asemănătoare făcute de tomism în Occident fata de cultura 
greco-aristotelică. El susținea chiar că „în sine” Advaita era cel mai bun in- 
strument pentru a accede la adevărurile supranaturale ale revelatiei crestine*. 

De la Sankara el preia definiţia Absolutului în termeni (care apoi vor avea 
o largă răspândire) de Sat (Fiinţă existentă de la sine) - Cit (Inteligență auto- 
conştientă) - Ananadam (Fericire de la sine). Acest Absolut este şi Nirgunam 
(Nerelationat, Impersonal) şi totuşi cognoscibil, deoarece este la rădăcina pu- 
terii de a gândi, chiar dacă conştiinţa învăluită de iluzie nu simte identitatea sa 
cu Absolutul. Însă, odată eliberată de ignoranță (moksa), conştiinţa este în 
măsură să descopere această identitate adevărată. 

Astfel, in Absolut se amestecă - potrivit lui Upadhyaya - cele două caracte- 
ristici, numai aparent contrare, ale Fiintei Neconditionate, Nerelationate, In- 
tangibile (idee de bază a celei mai înalte speculaţii religioase hinduiste) şi ale 
Fiintei Tangibile în calitate fie de izvor al cunoaşterii, fie de plinatate a relaţiei 
în intimitatea sa. 

De fapt, gândirea lui Sankara încearcă să pătrundă ulterior în înţelegerea 
Absolutului şi-l percepe ca plinătate a Fiintei: tot ceea ce există nu poate sa pro- 
vină de la un neexistent, deoarece numai existentul poate concepe neexistentul. 


3 Despre Sankara cf. R. De SMET - J. NEUNER, Religious Hinduism, Bombay 19974, 80-95. 

5 Cf. discuţia critică a canonului operelor sale, ibid., 82-83. 

3% Cf. Introducerea lui Julius Lipner şi G. Gispert-Sauch la ediţia scrierilor sale: The Wri- 
tings of Brahmandav Upadhyaya, o.c., XVI. Autorii notează că, „prin ironia sorții”, aceasta 
poziţie a Upadhyaya era expresia concepției neotomiste contemporane. 

Apoi, dacă Absolutul existent nu ar fi pe deplin satisfăcut de sine si de conce- 
perea sa, nu ar fi Absolut din moment ce el poate să aibă necesitate numai de 
la sine însuşi. Acestea fiind spuse, Upadhyaya conchide: 


Noi putem afirma clar şi sigur că această concepţie Vedantica despre natura Fiintei 
supreme marchează ultimul moment al raţiunii umane în lupta sa pentru a pă- 
trunde în regiunile veşnice. Credinţa catolică este exact aceeaşi. Dumnezeu este 
unica ființă veşnică; El este în mod pur pozitiv deoarece particula non despre El 
nu se poate predica. El se cunoaște pe Sine însuși si se odihnește în El însuși cu cea 
mai sublimă complăcere”. 


Şi precizează: 
Dumnezeu se înțelege pe Sine însuşi cu un unic act de cunoaştere veşnică. Sinele 
care cunoaşte este Tatăl, sinele care este cunoscut sau autogeneratul (self-begotten) 


de cunoaşterea Sa este Fiul; şi Duhul Sfânt este Duhul iubirii reciproce care provine 
din Tatăl si din Fiul”. 


Este importanta si reflectia lui Upadhyaya despre creatie, unul dintre punc- 
tele cele mai controversate ale traditiei hinduiste in raport cu religiile abraha- 
mice, datorita multelor implicatii pe care le comporta: afirmarea realitatii 
obiective a ceea ce există distinct de Fiinţa absolută (înţeleasă în mod obișnuit 
ca Unic existent); apartenenţa sau nu a Dumnezeului din tradiţiile religioase 
abrahamice la sfera Absolutului sau la cea a lumii aparente şi iluzorii; căutarea 
motivatiilor pentru care Absolutul (prin definiţie, pe deplin satisfăcut de sine) 
ar fi trebuit să conceapă fiinţe altfel decât el si în ce mod le-ar fi putut crea (sau 
emana?). 

Diferite sisteme filosofice au încercat să dea un răspuns la aceste întrebări. 
În sistemul Nyaya se admite Dumnezeu în calitate de creator, dar nu din ni- 
mic, ci dintr-un atom primordial şi veşnic (paramanu); aşadar El este chiar 
ordonatorul Universului - dintotdeauna coexistent cu El -, păzitorul lui, con- 
ducătorul moral şi judecătorul acțiunii umane. Sistemul Sankhya porneşte, în 
schimb, de la o concepţie dualistă a Universului. Ultimele realităţi sunt cu ca- 
racter spiritual (purusa), sunt conştiinţă a lumii şi a devenirii sale, dar nu pot 
fi scoase din sfera lumească, total distincte de cauza lumii, care este la fel, veş- 
nica, dar inconștientă (prakrti). Lumea se explică de la sine însăşi prin evoluţia 
prakrti, nici nu se poate demonstra existența lui Dumnezeu sau - conform 


*7 B. UPADHYAYA, Sophia, v. V, n. 1, January 1898, p. 11, citat de K. P. ALEAz, Christian 
Thought Through Advaita Vedanta, ISPCK, Delhi 1996, 14. 

38 B. UPADHYAYA, Sophia, v. IV, n. 2, february 1897, p. 8, citat de K. P. ALEAz, Christian 
Thought Through Advaita Vedanta, 14. 

unora - să poată fi conceput numai ca spectator al Universului, nu ca interfe- 
rent activ şi creator. 

Sistemul Vedanta în interpretarea lui Sankara susține că numai Absolutul 
este real, că numai El există cu adevărat, că în el nu există nici o multiplicitate. 
Atunci, cum să explicăm existența Universului care este multiplicitate de ființe? 
Pentru Sankara, multiplicitatea fiinţelor este Maya (Iluzie) realizată de puterea 
impenetrabila a Absolutului: „Brahma este real; lumea este nereala’, „Totul 
este Brahman, „Aici multiplicitatea nu există”: numai Brahma este existent 
prin natura sa proprie, este lipsit de calităţi şi atribute contingente, în el nu 
există conştiinţă conform concepţiei comune a Eu-lui, a Tu-ului si a Acestuia, 
este nedefinibil în termeni de ştiinţă si de putere conform modului uman de a 
le înţelege, este imutabil si inepuizabil. În afara lui, Universul este nonrealitate, 
adică nimic. Numai ignoranta induce iluzia că lumea este reală, ne face să 
confundăm o funie cu un şarpe sau o cochilie lucitoare cu argintul pur. În 
această optică, a-l concepe pe Dumnezeu drept creator ar însemna a citi reali- 
tatea lui pornind de la aparenţa iluzorie a lumii. Când se depăşeşte această 
viziune, care este rod al ignoranței, El nu mai apare astfel, exact asa cum in 
ochii celui care cunoaşte trucul dispare orice sugestie a scamatorului. 

Se înţelege atunci de ce se atribuie filosofiei sale calificativul de Advaita 
(Nu-doi), expresie clasică a unei viziuni moniste, care nu poate accepta ideea 
că Absolutul și lumea constituie două realităţi distincte și, mai ales, că lumea 
posedă o realitate proprie distinctă de Absolut”. 

Poate să surprindă faptul că Upadhyaya alege tocmai sistemul Vedanta în 
interpretarea lui Sankara pentru a găsi punctul de armonizare mai profundă, 
pentru el, între concepţia creştină despre Dumnezeu si hinduism. El poate sa 
facă acest pas pentru că se opune lecturii curente a gândirii lui Sankara şi a 
şcolii lui. Acestea sunt punctele principale ale interpretării sale. 

1. Trecerea de la a-sat (ne-fiinta) la ființă (sat) este în Dumnezeu un act 

nenecesar. 


* Despre gândirea principalelor sisteme filosofice din tradiţia hinduistă există o biblio- 
grafie nemărginită. Dată fiind natura acestui studiu, citez numai textul folosit în unele şcoli 
teologice din India, mai precis, textul lui S. CHATTERJEE - Dh. Datta, An Introduction to In- 
dian Philosophy, University of Calcutta, 1960. Foarte utile mi-au fost reflectiile profesorului 
John Vattanky, profesor de filosofie la Roberto de Nobili College din Pune, în privința filoso- 
fiei teiste din sistemul Nyaya, o sinteză ei putând fi găsită în articolul „Is the God of the Nai- 


yayikas Transcendent?’ în Francis D’Sa - Roque MESQUITA, ed., Hermeneutics of Encounter, 
Essays in honour of Gerhard Oberhammaer..., Vienna 1994, 215-221. 

2. Totuşi, ceea ce înainte nu exista nu ar fi oricum înţeles de Sankara ca si 
cum ar fi un simplu vis şi iluzie (maya), teză budistă împotriva căreia el 
polemizează. Când literatura Vedanta vorbeşte despre realitate ca vis, 
înţelege, în schimb, numai că ea - realitatea creată — nu există în nici un 
moment ca ființă-în-sine, independentă, ci ca supusă radical Fiintei su- 
preme în existenţa sa. Nici lumea nu ar fi pur „joc al lui Brahman’, de- 
oarece, dacă ar fi aşa, asta ar contrazice inteligența şi bunătatea sa. Lu- 
mea, potrivit lui Sankara, ar fi, pur şi simplu, nenecesară. 

3. Oricum, ar rămâne misterioasă rațiunea ultimă a trecerii de la Absolu- 
tul autosuficient la crearea a ceea ce este relativ (lumea)“. 

Cu aceste premise, Upadhyaya poate să afirme în același timp caracterul 
neabsolut al lumii, dependenţa sa radicală încă din primul moment şi apoi în 
fiecare clipă de actul creator al lui Dumnezeu şi, în sfârşit, respectiva autono- 
mie a creaţiei şi reala sa consistență obiectivă. 

Nu trebuie subevaluată la Upadhyaya lucrarea lui teologică exprimată în 
poezie. Lui i se datorează îndeosebi un imn trinitar şi un imn cristologic, me- 
ditate şi cântate şi astăzi în liturgie, acceptate de unii ca autentice capodopere 
de inculturare a revelatiei trinitare creştine în spiritul şi în terminologia Ve- 
danta“. 


Imnul trinitar: 
Mă închin Lui, care este Ființa, Constiinta şi Fericirea. 
Mă închin Lui, pe care spiritele lumeşti îl detestă, la care aspiră sufletele curate, 
Locuinţă Supremă. 
El este Supremul, Bătrânul de zile, Transcendentul, 
Plinătate nedespartita, Imanent şi totuşi mai presus de toate lucrurile, 
Triplă relaţie, pura, nerelationata, 
cunoaștere dincolo de orice cunoaștere. 
Tatăl, Soare, Domn Suprem, negenerat, 
Rădăcina fără rădăcină a pomului existenţei, 
Cauză a toate, Creator, Providenţă, Domn al Universului. 
Cuvânt infinit şi perfect, 
Persoana Supremă născută, 


* Despre toată chestiunea a se vedea capitolul The Pioneering Contributions of Brahman- 
dhav Upadhayaya din cartea deja citată a lui K. P. Aleaz (pag. 9-38), unde se poate găsi si o 
bibliografie abundentă drept comentariu la fiecare aspect al gândirii lui Upadhyaya. 

“ Literalmente cuvântul înseamnă „scopul Vedelor”, dar este folosit adesea pentru a indica 
o parte specifică a Vedelor, Upanishade, înțelese ca apogeul lor spiritual şi filosofic; sau şi pen- 
tru a semnifica învățătura celor mai mari filosofi care le-au interpretat (Sankara şi Ramanuja). 

Partasa la natura Tatălui, Constient prin esenţă, 
Dătător de adevărată Mântuire. 
EI, care provine din Fiinţă si din Constiinta, 
plin de spiritul fericirii perfecte, 
Purificatorul, Capabilul, Revelatorul Cuvântului, Dătător de viata”. 


Medierea gândirii lui Sankara - ca, de altfel, a oricărui alt sistem filosofic 
hinduist - este, în schimb, respinsă categoric de un alt mare precursor al teo- 
logiei creştine din India, Nilakantha Sastri Goreh (1825-1895). El provenea 
dintr-o familie brahmanică din Maharashtra şi, la fel ca Upadhyaya, avea o 
cunoaştere aprofundată a literaturii Vedice şi şcolilor de gândire hinduistă. 
După convertirea şi hirotonirea sa în Biserica Anglicană şi-a luat numele de 
Nehemiah Goreh şi a publicat o operă cu puternic caracter apologetic fata de 
principalele şcoli hinduiste, o adevărată şi proprie contestare, şi în același timp 
expunea învăţătura creştină ca răspuns adecvat la problemele ridicate de acele 
şcoli. În ele vedea numai câteva posibile prevestiri ale revelatiei creştine (mai 
ales, în domeniul cristologic). Critica sa tinde să reducă la absurd poziţiile pe 
care vrea să le conteste, dar le prezintă mereu cu o precizie deosebită. 

În specificul concepțiilor despre Dumnezeu şi despre creaţie el observă că, 
dacă se porneşte de la ideea de bază a realităţii iluzorii a lumii şi a stăpânirii 
suverane a ignoranței care o concepe ca atare, nu s-ar putea şi nici n-ar trebui 
să se conchidă în mod logic cu afirmarea existenţei unui Absolut dincolo de 
lume, deoarece această afirmaţie ar fi oricum susceptibilă să aibă aceeași ori- 
gine, adică să provină dintr-o viziune şi o condiţie de ignoranță. Dintr-un 
fundament fals nu poate să iasă nici un principiu sau nici un fel de afirmaţie 
care să atingă adevărul şi cu atât mai putin Absolutul; dar, pe de altă parte, 
dacă se pretind adevărate propriile teze despre Absolut si despre lume, va tre- 
bui să se excluda măcar acestea din stăpânirea ignoranței şi să se spună că nu 
sunt rodul lui. În afară de asta, adepţii Vedantei sunt constrânşi să admită că 
dintotdeauna ignoranta este ca un val pentru suflet, pentru că, dacă nu ar fi 
aşa, dacă ignoranta ar avea origine într-un timp determinat, ar trebui găsită o 
cauză la fel de determinată pentru originea sa, pe care ei nu ştiu s-o indice. 
Aşadar, dacă ignoranta este co-eterna cu Absolutul, cum se poate spune ca 
Absolutul nu are nimic egal cu sine? Altă contradicţie: dacă, într-adevăr, Ab- 
solutul este incalificabil, fără atribute, intangibil, pe ce fundament se defineşte 
Sat-Cit-Anand? 


* Cf. Sophia, October 1998. Textul englez in Prayer Book and Hymnal, Bombay (III Eu- 
charistic Congress) 1964. 

Primul articol din crezul vedantic, asa cum a fost transmis, este că „Brahma este 
adevărat”. Totuşi, adepţii Vedantei, negându-i orice calitate, îl fac în aşa fel încât e 
imposibil de dovedit existenţa lui. Când ei ne aud că atribuim Spiritului Suprem 
inteligenţă, voinţă, putere şi alte atribute şi că vorbim despre EI ca fiind Creator al 
lumii, înlăuntrul lor râd de noi, având convingerea că suntem în mod penibil 
ignoranti, deoarece concepţiile noastre, după modul lor de a vedea, I-ar atribui 
imperfecţiune conferindu-i calităţi; şi presupun că, în cea mai bună dintre ipoteze, 
reuşim să luăm numai Isvara*, însă fără a lua din Brahma pur. Dar ei nu sunt de 
părere că acest Spirit Suprem, asa cum îl presupun ei, nu poate fi demonstrat că 
există. Ca efect ar trebui să fie demonstrat de lume, care cere o proprie cauză efi- 
cientă: deci Dumnezeu, Creatorul ei. De care argumentare se poate stabili existența 
unei ființe care să-i fie transcendentă, o ființă care să nu fie creatoare? În afară de 
asta, aş vrea să-i întreb pe adepţii Vedantei în ce mod conferim noi imperfecţiune 
Spiritului Suprem dându-i atribute cum ar fi atotputernicia şi atotstiinta? Si dacă 
Brahma e lipsit de orice calitate, pe ce fundament se presupune că este superior 
Creatorului? Din moment ce o ființă fără calitate, dacă poate fi concepută în felul 
acesta, nu poate fi gândită decât excelentă sau cumva asemănător. Dar fără asta 
este sigur... că acest Brahma fără calităţi nu se poate demonstra că este o entitate. 
Percepția nu ne spune nimic despre el; şi demonstraţia nu ne învață nimic mai 
mult; pentru că el nu are relaţie cu nimeni“. 


În sfârşit: cum să conciliem realitatea, fie ea aparentă, a lumii cu afirmaţia 
că nu există nimic decât Brahma? Cel puţin aparenţa va exista; aşadar vreo 
actiune-relatie în Brahma va trebui să fie recunoscută”. 

Aşadar pentru Upadhyaya calea Vedantei poate fi parcursă în mod teolo- 
gic, în timp ce pentru Goreh ea constituie în mod prevalent un termen de re- 
ferinta polemică împotriva căreia trebuie pusă o gândire creştină imună de 
medieri vedantice. 

Într-un articol publicat chiar în anul morţii lui Nehemiah Goreh, Upadhyaya 
scotea în evidenţă această orientare teologică diferită şi vedea rădăcina ei ultimă 
în diferitele matrice istorice ale protestantismului si catolicismului: matricea 
protestantă învaţă că natura umană este în mod radical rănită şi de aceea nu se 
poate găsi în India un punct de sprijin pozitiv în tradiţia Scripturilor sale sacre 


“ Rolul lui Isvara, care, așa cum se va vedea în continuare, joacă un rol fundamental in 
teologia lui Panikkar, aici este înţeles ca aspectul personal, divin, atotputernic, milostiv, în 
sensul traditional al termenului, pe care Brahman îl asumă în lumea aparentelor si pentru cel 
care se află acolo. 

“4 Cf. NEHEMIAH NILAKANTHA S'ASTRI GORE, A Rational Refutation of the Hindu Philo- 
sophical Systems, Bishop’s College Press, Calcutta 1892, section III, ch. 3, pag. 196-197. 

* Despre Goreh, cf. R. Boyp, An Introduction to Indian Christian Theology, 40-57. 

şi a gândirii sale. Atitudinea catolică este diferită şi, atunci când o defineşte, 
Upadhyaya reafirmă inspiraţia de fond a întregii sale cercetări teologice: 


Adevărurile hinduismului sunt adevărurile rațiunii pure luminate în ordinea na- 
turii de lumina Duhului Sfânt. Ele nu merg dincolo de rațiune şi totuşi fundamen- 
tul lor rămâne pe adevărurile naturale şi rationale... Distrugeti religia naturală si 
rațională, veți distruge religia supranaturală a lui Cristos. De aceea, un adevărat 
misionar al lui Cristos, în loc să dispretuiasca hinduismul, ar trebui să descopere 
în el adevăruri prin studiu şi cercetare“. 


În climatul renașterii neohinduiste şi al relansării literaturii vedice se inte- 
lege şi opera lui K. Krisna Mohan M. Banerji (1813-1885), un alt precursor 
semnificativ al teologiei indiene contemporane. Mai precis, teologia lui trebuie 
încadrată ca reacție împotriva tezelor de la Arya Samaj ale lui Swami Daya- 
nanda Sarasvati. Aici se susținea ca Vedele erau parte constitutivă si exclusiva 
a tradiţiei hinduiste, care trebuie revendicate împotriva prezenţei misionare a 
creştinismului in India. Banergji, în acelaşi an al întemeierii lui Arya Samaj 
(1875), publica o operă” care voia să demonstreze, dimpotrivă, că vechile 
mărturii vedice erau o prevestire clară a ceea ce va împlini revelaţia biblică. În 
felul acesta, el este artizanul tezei împlinirii hinduismului în creştinism. 

Poziţia lui Banerji este tributară în mod excesiv fundamentului său apolo- 
getic, care devine prea clar şi abuziv atunci când spune că din punct de vedere 
etimologic limba ebraică şi sanscrita provin din rădăcini comune; sau, mai 
ales, când stabileşte paralelisme între episoade din Vede şi texte biblice. Sub 
această intentionalitate, din multe puncte de vedere de nesustinut, se descoperă 
totusi o paradigma teologica ce va avea succes destul de mare in evenimentele 
succesive ale gândirii creştine. De fapt, el vorbeşte despre „religia cosmică” ce 
conduce istoria mântuirii omenirii şi care ar putea fi găsită nu numai în Biblie, 
ci şi în scrierile anticilor rishi“. Aceste prevestiri ale viitoarei plinatati a reve- 
latiei în Cristos ar fi deosebit de clare în importanța și în modalităţile sacrifi- 
ciului care ar prefigura venirea Răscumpărătorului. 

Teza împlinirii a avut succes deosebit la alti autori între sfârșitul secolului 
al XIX-lea şi începutul secolului al XX-lea, chiar daca gradatiile interpretative 


4 Sophia (january 1895): cf. Introducere in J. LIPNER - G. GIsPERT-SAUCH, ed., The Wri- 
tings of Brahmabandhav Upadhyaya..., XXXVI. 

“ The Arian Witness, Testimony of Arian Scriptures in Corroboration of Biblical History and 
the Rudiments of Christian Doctrine, including Dissertations on the original Home and early 
Adventures of Indo-Arians, Calcutta 1875. 

* Autori antici ce au inspirat Vedele. 


118 DIALOG TEOLOGIC 20 (2007) 


ale acestei împliniri pot conduce la rezultate foarte diferenţiate. De exemplu, 
la un autor ca ]. N. Farquhar (1861-1929), scriitorul unei opere cu rezonanţă 
discretă“, paralelele ce sunt stabilite între creștinism si hinduism sunt menite, 
mai degrabă, să sublinieze inferioritatea celui de-al doilea față de primul. 

Dezvoltarile succesive ale teologiei indiene demonstrează că deocamdată 
categoriile interpretative de fond ale acestor precursori au o valoare paradig- 
matică relevantă în concepţiile care apar în interiorul creştinismului indian 
până astăzi, atât cât se poate intui din tematicile dezbătute de teologie si din 
modul obişnuit de a înţelege raporturile dintre creştinism şi tradiţiile locale. 

În P. Johanns S.J. (1892-1955), reevaluarea gândirii vedantice despre Dum- 
nezeu nu asumă caracteristicile radicale, fie ele opuse, ale lui Upadhyaya şi 
Goreh sau Benrji. Luxemburghez de origine, după ce a obținut cunoştinţe 
lingvistice solide în sanscrită la Bruxelles şi la Oxford, ajunge în India în anul 
1921, unde predă filosofie la St. Xavier's College din Calcutta. Aici se uneşte cu 
Animananda, un discipol al lui Upadhyaya, împreună cu un grup de tineri 
iezuiți angajaţi să menţină viu fie un studiu serios al hinduismului, fie îndeo- 
sebi confruntarea cu Vedanta şi cu gândirea lui Sankara în care se specializase 
deja în Europa. Din acest grup se naşte ideea unei reviste care va lua numele 
de „Ihe Light of the East” (1922), cu o aluzie precisă la prologul Evangheliei 
după Ioan, pe care, de altfel, redactorii îl reproduceau integral în prefața de la 
primul număr cu un comentariu semnificativ: 


A-l face cunoscut Indiei pe Isus şi, astfel, a face ca India să fie în măsură să pri- 
mească de la Isus mai mare lumină și viata... Estul are deja lumină: religioasă, fi- 
losofică, morală. Noi nu avem nici o intenţie de a stinge aceste lumini. Mai degrabă, 
ne vom folosi de ele pentru a ne conduce fie pe noi înşine, fie pe cititorii nostri pe 
cărarea care duce la plinătatea Luminii. Noi vom încerca să demonstrăm că gân- 
direa cea mai bună din Est este un vlăstar care în dezvoltarea sa deplină va înflori 
în gândirea creştină”. 


Şi Johanns propune o interpretare a gândirii vedantice despre Dumnezeu 
mergând pe urma lui Sankara, fata de care arată un respect profund datorită 
activității sale de reformare a politeismului de fapt (împotriva proliferării di- 
vinitatilor antropomorfe) în care căzuse tradiţia hinduistă. Conform lui Johanns, 


* The Crown of Hinduism, Oxford 1913. 

5 Cf. To Christ through the Vedanta, The Writings of P. Johanns compiled by Fr. Theo De 
Greef, I-II, UTC (United Theological College), Bangalore 1996, „Introduction”, 3. În aceste 
volume sunt adunate 146 de articole publicate intre octombrie 1922 si aprilie 1934 in revista 
lunara Light of the East de catre Catholic Orphan Press a iezuitilor din Calcutta. 

Sankara, dându-și seama că Upanishadele nu transmiteau decât o viziune neclară 
a Absolutului, a voit să reafirme transcendenta lui extremă. De aceea, a definit 
Absolutul subzistent numai în el însuşi şi l-a pus dincolo de orice relație cu 
universul lumesc. În afară de asta, a afirmat că în om există o lume care face 
posibilă vederea Absolutului şi această lumină este parte din Absolutul însuşi. 
Destinul ultim al omului ar fi identificarea totală cu divinul prin eliminarea a 
tot ceea ce leagă conștiința de lume. 

Totuşi, Johanns prezintă - cu privire la gândirea lui Sankara - o rezervă 
care în formularea sa sintetică va avea apoi numeroase confirmări în multe 
păreri care apar despre hinduism (şi despre budism): 


Toate acestea erau doar negative. Sankara nu putea să spună nimic pozitiv despre 
fericirea adusă de participarea formală la divinitate, cu excepția faptului că ne 
elibera de plăcere si de durere... Îşi dăduse seama de radicalul fundament al abso- 
lutului în noi şi se aştepta ca într-o zi să se înflăcăreze şi să ne pătrundă cu lumina 
sa identică fiinţei lui, dar cu o asa forță încât să transforme în cenușă conștiința 
noastră individuală în care va trebui să fie primită”. 


Aici Johanns îşi pune întrebarea dacă poate catolicismul să accepte această 
„mare intuiţie” a lui Sankara și răspunsul este afirmativ, deoarece ceea ce face 
Sankara nu este o simplă rationare, ci o căutare iubitoare a Absolutului, o cau- 
tare care „a incendiat inima Indiei, aşa de pasionată de lumină intelectuală şi 
aşa de doritoare să locuiască în ea”. Totuși, această iubire nu se poate compara 
cu toate implicaţiile implicite ale iubirii creştine: 

... Sankara a descoperit un aspect al legii pe care iubirea o impune, preceptul au- 

tosacrificiului fata de cel iubit unde există Dumnezeu. Şi-a dat seama că pentru a 

locui în Dumnezeu noi trebuie să renunțăm la lumea noastră și la noi înşine. Însă 

celălalt aspect al aceleiaşi legi a iubirii, adică faptul că iubirea implică un schimb 
de bunuri, i-a rămas necunoscut”. 


În sinteză: „Sankara a fost numai negativ”*. Pentru aceasta, Johanns, tot in 
contextul reevaluării gândirii filosofice hinduiste, sugerează o alegere prefe- 
rentiala fata de celălalt mare interpret al Vedantei, Ramanuja™, care, conform 


5! P, JOHANNS, Light of the East (June 1930): To Christ through the Vedanta, The Writings of 
P Johanns, 366-367. 

5 P, JOHANNS, Light of the East (June 1930): To Christ through the Vedanta..., 366-367. 

5 P, JOHANNS, Light of the East (June 1930): To Christ through the Vedanta..., 369. 

* Si Ramanuja (a doua jumătate a secolului al XI-lea - 1137) rămâne fidel Advaitei. Vizi- 
unea sa este una în care Dumnezeu este unica realitate si nimic nu există cu adevărat în afară 
de El; însă in El - care are calităţi bune în gradul suprem - subzista alte realităţi, fie sufletele 

lui, ar fi elaborat nu numai o gândire negativă, ci şi pozitivă în concepția despre 
Dumnezeu: 


Ramanuja este pozitiv din moment ce ne oferă un Dumnezeu care poate să fie 
pentru noi, redând celor care-l aveau eu-l lor transfigurat şi lumea lor transfigurata... 
Hinduistii, aşa cum demonstrează Sankara, îl doresc pe Dumnezeu stăpânit de 
lumina Sa absolută. Așa cum demonstrează Sankara, ei doresc şi ca în stăpânirea 
lui Dumnezeu noi să putem intra în stăpânirea de noi înşine şi a lumii noastre”. 


Dar nici Ramanuja şi cu atât mai putin Sankara nu sunt în stare să ofere — 
conform lui Johanns - o viziune de ansamblu, un sistem de gândire total orga- 
nic şi functional pentru teologia şi pentru revelaţia creştină. El este convins ca 
acest sistem poate fi reprezentat numai de standard philosopher of Catholicism, 
adică sfântul Toma, căruia îi recunoaşte meritul de a fi ştiut să interpreteze 
philosophia perennis: or, numai ea poate să desfăşoare misiunea ecumenică de 
a aduna ceea ce este cumva valid în alte sisteme de gândire şi de a-l omologa 
într-o sinteză funcțională cu mesajul lui Isus Cristos. Conform lui Johanns, nu 
există nici o afirmaţie teologică importantă a sfântului Toma care să nu poată 
avea confirmări într-un curent al gândirii vedantice sau în altul. Și conchide: 


Rezultă oare că Filosofia Catolică si Vedanta sunt același lucru? Nu. Vedanta po- 
sedă materialele noastre filosofice, dar nu le-a elaborat într-un sistem, într-un în- 
treg coerent... 

Doctrinele Vedantei nu sunt contradictorii în ele însele, ele se contrazic reciproc. 
Acest lucru se datorează fiecărui sistem distinct (Advaita, Visistadvaita, Dvaita, 
Dvaitadvaita, etc.), care confundă în mod eronat unul dintre marile mădulare ale 
adevărului cu trupul său întreg. 

Astfel, unui student care vede lucrurile din exterior, dar cu simpatie, Vedanta îi 
oferă vederea unui amalgam de mădulare risipite care aşteaptă un suflet comun 
pentru a se ridica la viaţă şi la progres. 

Am spus că în Filosofia Catolică a sfântului Toma noi găsim toate învăţăturile 
importante întâlnite în Vedanta. Dar în sistemul tomist noi avem un ansamblu 
organic. Este o armonie unitară în care sistemele vedantice diferite îşi află propria 
lor încadrare. Dezacordul dispare. Mădularele risipite se compun într-un orga- 
nism, într-un trup armonios al adevărului... 


înzestrate cu conştiinţă, fie materia inconștientă. Un monism care contemplă în interiorul 
Absolutului parti diferenţiate, depăşind astfel afirmarea extrema a Advaitei care nu concepe 
cum se pot da Absolutului atribute şi calități, deoarece ele ar fi proprii numai realitatilor vizi- 
bile şi limitate. Cf. o sinteză a gândirii sale în: Religious Hinduism, pp. 97-103 şi bibliografia 
citată acolo. 

55 P, JOHANNS, Light of the East (June 1930): To Christ through the Vedanta..., 369. 

Prin urmare, teza noastră este că filosofiile Vedanta merg în aceeaşi direcţie a Fi- 
losofiei Catolice. Numai că, încă neîntâlnindu-se, trebuie să fie clar că încă nu au 
ajuns la ţinta spre care tind toate. Ele sunt pentru moment ca nişte rataciti de-a 
lungul drumului, care încă nu sunt în posesia adevărului, despre care toate admit 
totuşi că este unul singur. Hinduistii îl vor găsi pe Cristos dacă ei vor reuşi să se 
descopere pe deplin pe ei înşişi. Am vrea să demonstrăm asta hinduistilor. Am 
vrea să le fie clar că noi înaintăm în aceeași direcţie cu a lor: că există o cale care 
duce la Cristos prin intermediul Vedantei”*. 


Tentativa lui Johanns, cu adevărat foarte ambițioasă, consta deci în a crea 
un sistem armonios între filosofiile Vedantei şi Filosofia Creştină a sfântului 
Toma în vederea țintei finale care ar fi reprezentată de formarea unui sistem 
nou pe bază indiană de așa natură încât să-i garanteze, pe de o parte, autono- 
mia şi, pe de altă parte, demnitatea egală, cu referință clară la operaţiunea 
culturală făcută în timpul său de însuși Toma de Aquino fata de cultura aris- 
totelico-platonică. 

Se observă în gândirea sa influenţa lui Upadhyaya chiar in această voință 
apologetică proeminentă, conform căreia una dintre îndatoririle primare ale 
creştinismului in India ar consta tocmai în dezvăluirea tensiunii profunde si 
ascunse în hinduism spre împlinirea sa în revelaţia biblică si chiar în filosofia 
creştină. Asta comportă fie o lectură specială a tradiţiei filosofice şi religioase 
a hinduismului, fie convingerea de a avea personal un instrument critico-filo- 
sofico-teologic în măsură să desfăşoare această funcţie apologetică. Este teza 
creştinismului ca împlinire care rămâne - sub diferite forme - una dintre po- 
zitiile ce caracterizează cercetarea teologică contemporană. Provocarea lansată 
de Chandra Sen şi de Upadhyaya, adică faptul că este posibil, ba chiar inevita- 
bil, pentru creştinismul indian să construiască pe baza Vedantei o originală 
experienţă de înculturare a Dumnezeului ebraic-creştin revelat în Biblie este, 
de fapt, unul dintre punctele caracteristice ale teologiei care deschide epoca 
actuală şi aşa a rămas până astăzi. Aparatul şi fundamentul metodologic al lui 
Johanns sunt privite astăzi ca insuficiente fata de scop. Se afirmă că gândirea şi 
tradiţia teologică indiană - în pofida intentiilor declarate - inca nu rezistă la 
comparatia cu parcursul creştinismului occidental, care a ajuns la sinteza sco- 
lasticii şi, mai înainte încă, a patristicii, printr-un travaliu plurisecular de în- 
culturare în civilizațiile din bazinul mediteranean şi din Europa. Teologia 


°° Light of the East. Introduction (october 1922): To Christ through the Vedanta..., 5-6. Cu 
privire la poziţia lui Johanns, cf. c. VIII din opera deja citată a lui K. P. ALEAz, Christian Thou- 
ght Through Advaita Vedanta, 113-123. 

creştină în India pare încă neadaptată la o sinteză de acest gen, deşi şi-a fixat 
ideile fundamentale şi şi-a revendicat legitimitatea în termeni absolut plauzibili. 

Direcţii asemănătoare cu cele ale lui P. Johanns se manifestă la unii autori 
protestanți din generaţia precedentă cum ar fi William Miller (1838-1923), 
învățătorul inspirator al lui Chakkarai, despre care se va vorbi în continuare, 
T. E. Slater (1840-1912) şi J. N. Farquhar (1861-1929), citat deja. 

Opera lui Richard De Smet (1916), belgian de origine, prezent în India din 
anul 1946, profesor de logică, metafizică şi de filosofie indiană la De Nobili 
College (Pune), asumă în centrul gândirii sale sistemul lui Sankara cu intenția 
de a oferi o orientare reflectiei teologice despre Dumnezeu care să fie profund 
înrădăcinată în tradiţia religioasă a Indiei şi în același timp autentic creştină. 
Printr-o serie de intervenţii, mai ales în reviste specializate“, care pornesc de 
la teza sa de doctorat susținută la Universitatea Pontificală Gregoriana”, el se 
angaja să revadă textele autentice ale lui Sankara (profitând de aporturile mo- 
derne ale criticii textuale) şi să evidentieze în cadrul lor tensiunile principale 
ale gândirii sale. El considera ca poate ajunge la aceste concluzii: 

1. ceea ce Sankara tinde să atingă este, mai ales, „Excelentul Suprem, 

2. dar noi ne aflăm în stare de ignoranță care ne face să-i atribuim carac- 

teristicile Absolutului realității aparente care nu este aşa, 

3. astfel, noi ne considerăm monade autonome, autosuficiente, 

4. chiar şi atunci când ne gândim la Absolut, îl concepem în termeni - re- 
lationati la noi — de divinitate, 

5. totuşi nu este stinsă in noi tensiunea spre Absolut, 

6. această tensiune nu poate fi săturată decât prin intuiţia Brahmanului 
autentic, 

7. aşadar acesta este scopul ultim al existenţei umane; 

8. în această optică trebuie să fie revăzute textele din Upanishade despre 
intuiţia Absolutului (Brahman) si definițiile pe care încearcă să le ofere 
despre el. 

De Smet (interpretând gândirea lui Sankara) grupează aceste definiţii în 

patru tipuri: 

1. definițiile negative: „Nu este asa, nu este asa” (neti neti), în sensul că tot 
ceea ce i se atribuie Lui poate să fie numai extrinsec Lui; 


5 Cf. o bibliografie foarte clară în K. P. ALEAZ, Christian Thought Through Advaita Vedanta, 
232-234. 
58 The Theological Method of Sankara, Roma 1953 (teză nepublicată). 

2. definițiile superlative: El este Suprem (Paraman), Plinătate (Purnam): 
El este acea lume de dincolo a fiinţelor finite, care oricum ne oferă indicii 
despre ea, deoarece de El sunt generate şi susținute în existență, deoa- 
rece la El se întorc când se sting, desi (Absolutul) nu suferă nici o 
schimbare (El este stabil ca vârfurile din Himalaia). Totuși, se poate 
vorbi de relaţii între Absolut si realitatea finită: a) atman-ul (spiritul, 
sufletul) lucrurilor finite este numai în El drept cauză ultimă; b) lucru- 
rile finite sunt total dependente de EI; c) inseparabile; d) locuiesc în Fl; 
e) sunt asemenea Lui, dar nu pot fi conduse la același gen, Absolutul 
fiind „Unicul fără al doilea”: Absolutul rămâne Cauză Supremă; 

3. definițiile în relaţie cu eu-l omului (tat-tvam-asi: tu eşti acela) care îl 
percepe pe Brahman prin reflexia în atman-ul omului și al Absolutului 
(„nu există altă poartă de cunoaștere”). Reflexie neprodusă, altminteri 
atman-ul uman nu ar fi în stare de a transcende natura finită a realității 
şi ignoranta care ar duce la conceperea atman-ului uman ca ființă indi- 
viduală în ciclul lucrurilor. Dar de ce stăpâneşte asupra omului această 
stare de ignoranță? Este voinţa Absolutului care aşa a dispus şi este vo- 
inta sa binevoitoare care deschide în același timp drumul spre intuiţia 
Absolutului însuși; 

4. definițiile în relaţie cu Absolutul în interioritatea sa: el este ființă (sat- 
yam), cunoastere-constiinta (jnanam), infinitate (anantam) şi, de ace- 
ea, constituie fericirea si scopul omului: 


Cunoscatorul lui Brahman se bucura de orice dorinta, de orice placere provocata 
de obiecte dorite, fara exceptie... El se bucura de toate lucrurile placute in mod 
simultan, ca şi cum ar fi reunite într-un singur moment care este veşnic”. 


Pentru aceste motive, R. De Smet poate să conchidă: 


Înculturarea noastră în categoriile Advaitei este mai importantă şi mai puţin su- 
pusă la înţelegeri greşite din partea hinduistilor decât cele ale bhakti şi ale inter- 
pretării lui Cristos ca avatara... Advaita nu a dezvoltat concepţia nonsanscrită de 
„persoană, care în general este înțeleasă greşit de hinduisti, dar care în semnifica- 
tia sa creștină autentică si tradițională este în acord total cu Advaita. O atenție mai 
deschisă din punct de vedere spiritual fata de concepţia eu-lui în gândirea lui San- 
kara ne-ar ajuta să lărgim conştiinţa dependenţei noastre creaturale, in timp ce 


5 Cf. R. DE SMET, „Sankara's Non-dualism (Advaita-Vada)”, in R. DE SMET - J. NEUNER, 
Religious Hinduism, Bangalore 1997, 94. 

dinamismul său intelectual fata de intuiţia Esentei divine ar interioriza credința 
noastră, ar reanima speranța noastră şi ar hrăni tensiunea intensă a iubirii noastre“. 


Paul D. Devanandan (1901-1962), într-o notă autobiografică, aminteşte că 
stimulentul la aprofundarea raportului dintre creştinism şi hinduism i-a fost 
sugerat de o judecată peremptorie a lui Handrick Kramer, care contesta exis- 
tenta unei revelații naturale şi stabilea în felul acesta o despicătură larga clara 
între creştinism şi celelalte religii. A decis să se specializeze în filosofie şi în 
istoria religiilor la Bangalore, unde a condus şi a contribuit la organizarea lui 
Christian Institute for the Study of Religion and Society (CISRS). Chiar in aceasta 
perioada a avut loc in el regandirea globala a raportului dintre crestinism si 
hinduism. Poate fi considerat un precursor al perioadei dialogului pe baza 
descoperirii si a valorizarii demnitatii umane si religioase a interlocutorilor 
sai de diferite credinţe, care l-au făcut să dezvolte tematici destinate sa devină 
apoi clasice în elaborarea teologiei contemporane (pluralism, unicitatea reve- 
latiei). Relevantă în acest domeniu este intervenţia sa la a III-a Adunare a 
WCC (Called to Witness, New Delhi 1961). 

Reflectia teologică a lui Devanandan stabileşte un punct de dialog pe tere- 
nul reinterpretării Mayei, parte constitutivă a gândirii filosofice hinduiste, de- 
oarece indică faptul că toată realitatea (de la fiecare ființă la Cosmos, fiind 
exclus Absolutul) nu ar fi nimic altceva decât — în definitiv — iluzie, în care este 
în vigoare nu numai legea cauză-efect care ar justifica ciclul renaşterilor, ci şi 
viziunea religioasă care atribuie forme şi atribute personale divinului. Deva- 
nandan consideră că acest orizont ar putea fi compatibil cu viziunea istoriei şi 
a Universului creat introdusă de Biblie. De fapt, în ambele tradiţii lumea creată 
de om şi Cosmosul sunt pieritoare şi acesta este cu siguranță un punct impor- 
tant de posibilă înţelegere reciprocă; de fapt, creştinismul, afirmând că noua 
creaţie viitoare nu este nici ea sub legea nepermanentei radicale care domină 
întreaga realitate, introduce un factor dialogic decisiv cu concepţia hinduistă, 
deoarece cere un model de interacțiune dintre istorie şi meta-istorie care nu 
afectează Transcendenta lui Dumnezeu şi nu absolutizează sfera lumească a 
Absolutului însuși când devine istorie. 


© R. DE SMET, „Sankaras Non-dualism (Advaita- Vada)”, 95. Pentru o reflecţie mai genera- 
la cu privire la aceste concluzii, cf. lucrarea lui DE Smet, Highlights of the life of faith (Sraddha) 
in India publicată în volumul G. GISPERT-SAUCH, ed., Gods Word among Men, fs. Fr. Joseph 
Putz S.J., Vidyajyoti Institute of Religious Studies, Delhi 1973, 39-58. În afară de asta, tot de 
De SMET, „Sankaras Vedanta and Christian Theology’, Review of Dharma 1/1 (1980) 33-48. 

Astfel, în teologia lui Devanandan, punctul crucial al confruntării dintre 
creştinism şi hinduism se mută de la planul metafizic al raportului dintre Ab- 
solut şi creaţie la cel al istoriei mântuirii, de la planul ontologic la cel al deve- 
nirii istorice, de la istoria prezentă la cea viitoare: Realitatea ultimă a Absolu- 
tului nu este atât Primul Anterior, ci Scopul ultim. Așadar se trece de la Cauza 
eficientă la Cauza finală. 

Devanandan este convins că o dificultate permanentă a hinduismului este 
reprezentată de revelaţia biblică si creştină cu privire la existenţa şi acțiunea 
personală a lui Dumnezeu în istorie, din moment ce hinduismul ar rămâne 
închis în categoriile neadaptate şi niciodată depăşite ale antitezei real-nereal 
(sat-asat), chiar şi atunci când ar vrea să se atribuie conceptului de nereal o 
valoare diferită de cea de pură iluzie (el împărtășește opinia celui care consi- 
deră că în felul acesta trebuie interpretată gândirea lui Sankara): 


A venit timpul în care indienii atenţi ar trebui să-și dea seama de nepotrivirea 
pozitionarilor din Upanishade în raport cu o inspiraţie activa şi o teorie teologică 
de care ar avea nevoie în mod necesar când ar intenţiona să reuşească în încercă- 
rile sale de a regenera viata şi societatea hinduistă“!. 


Devanandan introduce aceste elemente noi de dialog cu hinduismul şi sub 
stimulentul sensibilităţii schimbate fata de istorie şi fata de acţiunea umană 
însuşită de renașterea neohinduista”. Dar nu numai atât. Cu deschiderea sa 
spre dimensiunea istorică, într-o anumită măsură, anticipează dezvoltările 
unui filon al teologiei contemporane care, începând din anii '60, va dezvolta o 
activitate programatică fata de condiţiile cele mai dezumanizante ale societății 
indiene, cu metode şi alegeri apropiate de Teologia eliberării din America Latină. 


(traducere de pr. dr. Mihai Patrascu) 


* P. D. DEVANANDAN, The Concept of Maya, London 1950, 231.232, citat de K. P. ALEAZ, 
Christian Thought Through Advaita Vedanta, 188. 

“ United Theological College (UTC) din Bangalore a publicat în anul 1987 o ediţie in două 
volume a operelor lui Paul D. Devanandan, coordonata de Joachim Wietzke. Principalele sale 
interventii sunt The Concept of Maya, London 1950; Christian Concern in Hinduism, CISRS, 
Bangalore 1961; Preparation for Dialogue, Bangalore 1963; despre Devanandan, cf. R. BOYD, 
An Introduction to Indian Christian Theology, 186-205; K. P. ALEAZ, Christian Thought Through 
Advaita Vedanta, 187-192. 


CULTURĂ, CULT SI INTERCULTURALITATE: 
repere istorice şi ideologice europene contemporane 


Emil DUMEA 
Universitatea „Al. I. Cuza” din Iasi 


Prezentare generală 


Definirea conceptului de cultură nu este uşor de realizat, el implicând o 
mulțime de semnificaţii: nominale, structurale, funcţionale, istorice, psiholo- 
gice, normative etc.! În limba română cuvântul „cultură” a părăsit mult con- 
ținutul originar latinesc. S-a păstrat sensul initial latinesc atunci când se referă 
la „ştiinţa de a lucra pământul, de a îngriji plantele”. Celelalte aspecte al ter- 
menului de cultură, ca „totalitatea valorilor materiale si spirituale create de 
omenire şi a instituţiilor necesare pentru comunicarea acestor valori” şi „faptul 
de a poseda cunoştinţe variate în diverse domenii, totalitatea acestor cunoş- 
tinte; nivel de dezvoltare intelectuală la care ajunge cineva” relevă o îndepăr- 
tare de conţinutul originar la termenului latinesc, o secularizare, socializare a 
lui, ignorandu-se semnificaţia lui soteriologică, de legătură strânsă între om şi 
Creator, ca şi a legăturii omului cu creaţia. Valorile culturii nu mai ajută omul 
la eliberarea lui din păcat, nu mai sunt un mijloc spre ceva divin, ci îşi găsesc 
finalitatea în ele însele, în bunăstarea materială a omului sau într-o plăcere pur 
estetică. Trebuie precizat un aspect important, şi anume faptul că noţiunea de 
cultură în înţelesul ei soteriologic şi pur cultural, estetic în acelaşi timp, a fost 
străină Antichității şi Evului Mediu, ea fiind prezentă doar în lumea modernă“, 
lume în care secularizarea, laicizarea gândirii şi a vieţii erau deja în curs. 

Se poate vorbi de o cultură de masă, o cultură a elitelor, o cultură religioasă, 
o cultură laică, o cultură antică, modernă, contemporană, o cultură politică, o 
cultură scolastică, universitară etc. Dintru început constatăm dificultatea de a 
ajunge la o definiție multumitoare a culturii. Ea cuprinde întreaga sferă de 


' Cuvintele „cult” si „cultură” au rădăcina comună în cuvântul latinesc cultus, -us, care se 
poate traduce prin îngrijire, cultivare, practicare sau mod de viata. Cf. G. GUTU, Dicţionar 
latin-român, Bucureşti 1993, 113. 

? Dicţionarul explicativ al limbii române, Bucuresti 1996, 248. 

3 Dicționarul explicativ al limbii române, 248. 

“HI. MARROU, Sfântul Augustin si sfârșitul culturii antice, Bucuresti 1997, 437. 

existenţă si manifestare a omului la nivel mental, spiritual si institutional, or- 
ganizatoric. Ajungând în planurile instituționale, organizatorice, asociative 
ale societăţii, cultura are ca rezultat imediat, intrinsec, civilizaţia. Aceasta din 
urmă reprezintă acțiunea concretă a spiritului uman asupra naturii inconjura- 
toare, ca şi asupra societății umane în ansamblul ei. Civilizaţia satisface nece- 
sitatile materiale, ale trupului, pe când cultura satisface necesităţile spirituale, 
ale minții, inimii, sufletului uman. Între cele două sfere trebuie căutată mereu 
o armonie care să cuprindă omul în ansamblul său si să se evite orice forma de 
rivalitate sau de impunere a uneia în detrimentul celeilalte. 

Cultura cuprinde întreaga istorie a omului şi îl deosebeşte de orice altă fi- 
inta. Cultura reprezintă un patrimoniu enorm primit de la inaintasi si trans- 
mis social celor ce sunt sau vor veni după noi. Deschizând ochii asupra lumii 
în care ne naştem, descoperim o cultură deja existentă (simboluri, obiceiuri, 
tradiţii, mentalități, coduri, modele, tipare etc.) pe care o asimilăm şi care ne 
transformă umanitatea în obiect cultural, iar noi devenim subiecți culturali o 
dată cu asimilarea valorilor culturale prin educaţie, autoeducatie, influența 
factorilor externi, sociali. 

Discursul nostru despre cultură” şi interculturalitate porneşte de la om ca 
ființă inteligentă, raţională şi capabilă de comunicare. Aceste note intrinsece 
ale fiinţei sale îl împing spre creativitate de lucruri noi, idei şi valori care îl pun 
în legătură cu semenii săi, cu natura şi Universul şi, mai presus de toate, cu 
Dumnezeu, de la care a venit şi spre care se îndreaptă. Ne putem întreba de 
unde vine această dominantă a naturii umane, creativitatea, inventivitatea? Cu 
siguranță că şi din experienţă, din provocările şi impulsurile inteligenței sau 
ale lumii în care trăieşte. Însă inteligenţa si voința umană nu sunt doar un rod 
al contingentei istorice şi culturale, ci, credem noi, sunt, în primul rand, un 
reflex al originii divine a omului, creat după chipul şi asemănarea lui Dumne- 
zeu (Gen 1,27), ale unui Dumnezeu creator a toate. 

O privire fugară în istoria culturii universale ne indică imediat extraordi- 
nara capacitate de creaţie a omului, capacitate concretizată în nenumărate va- 
lori spirituale şi materiale, care îl pun pe om în concurenţă cu semenii săi, cu 
natura înconjurătoare, cu Universul sau chiar cu divinitatea. Concurența 
aceasta poate merge până la rivalitate, ca în cazul mitului lui Prometeu, cand 


* Cultura ca realitate a unui spațiu de timp şi a oamenilor acelui spațiu poate fi definită ca 
„ansamblu al structurilor sociale și al manifestărilor religioase, artistice şi intelectuale care 
definesc un grup, o societate în raport cu alta’, A.B. MIHAILOVICI, Istoria culturii si civilizației 
creştine, Bucureşti 2001, 8. 

* http://ro. wikipedia. org/wiki/Prometeu 

omul vrea să ia prerogativele zeilor, să se identifice cu ei. Autodivinizarea sau 
dorinţa omului de a fi considerat de origine divină de către semenii săi vin tot 
din această legătură fiintiala pe care omul o are cu Creatorul său, doar ca in 
aceste cazuri omul uită rolul său de creatură subordonată Creatorului. 

Comparat cu întreaga realitate, omul se dovedeşte imediat superior orică- 
rei alte fiinţe, iar viata sa este superioară oricărei alte forme de viata existente. 
În calitate de capodoperă a creaţiei, omul poartă în sine puterea și dorința de 
a crea noi valori care se completează cu altele deja existente, rivalizează cu ele 
pentru a le depăşi, pentru a elabora noi sinteze, puncte de stabilitate culturală, 
trambuline pentru alte zări ale cunoașterii, ale dorinţei de autodepasire şi au- 
toperfectionare. În felul acesta, in panoplia creaţiei omul se dovedeşte a fi ceva 
unic, original şi irepetabil. Deşi nimic nu este nou sub soare, ființa umană a 
surprins şi va surprinde mereu prin capacitățile ei mereu noi şi proaspete, ca 
parfumul florilor de primăvară. 

Omul este descoperitor şi creator, în acelaşi timp, de valori care diferă în 
funcție de persoană, de comunitatea în care trăieşte, ca şi de epoca istorică pe 
care o construieşte. În contingentul istoriei, ne întrebăm ce valori perene a 
construit omul. Perenitatea valorilor este afirmată în baza unor principii uni- 
versal valabile şi acceptate? Sunt întrebări importante la care vom încerca să 
dăm un răspuns. Sunt apoi valori contingente ce depind de un anumit context 
istoric si cultural. Sunt criterii si scări de măsurare a valorilor valabile doar 
pentru o anumită categorie socială, economică, politică, religioasă sau, pur şi 
simplu, de vârstă. Mozaicul cultural al lumii este în continuă schimbare şi re- 
definire, iar în perioada actuală se pare că instabilitatea şi schimbarea rapidă 
au devenit dominante in fata cărora multi asistă total neputincioşi. Destinele 
individului şi ale națiunilor se decid deasupra capetelor oamenilor, chiar fără 
a li se cere consimțământul, sau, pur si simplu, contrar voinţei lor exprese. 
Ideile, sistemele ideologice şi politice, generatoare de convulsii sociale sau 
provocate de acestea, pot deveni un tăvălug al mulțimilor inculte, al forțelor 
brute care distrug valori, oameni şi chiar culturi întregi. 

Din punct de vedere al valorilor, ceea ce este sigur şi neschimbător e faptul 
că ele se împart în două categorii, spirituale şi materiale, reprezentând cele 
două aspecte fundamentale ale naturii umane, formată din materie și spirit. 
Viaţa spiritului, harul divin, capacitatea creatoare, inefabilul naturii umane, 
toate acestea sunt purtate într-un vas de lut (2Cor 4,7), iar pe parcursul istoriei 
prevalează elementul laic, uman, sau cel sacru, spiritual, într-o dialectică ce în 
trecut a favorizat creştinismul, iar în timpurile moderne şi contemporane 

favorizează lumea laică. Laicizarea crescândă a lumii contemporane, relativis- 
mul, hedonismul şi pesimismul ei pun însă în criză conceptul biblic al creaţiei 
omului, ca ființă ce se automodelează continuu, într-o permanentă tendință 
după absolut, după Cel care este absolutul, Dumnezeu. Aceste fațete deloc îm- 
bucurătoare pentru un creştin îl pot pune în criză şi pe cel mai profund creş- 
tin, făcându-l chiar să se îndoiască de perenitatea omului ca ființă creată după 
chipul şi asemănarea lui Dumnezeu. 

După prima izgonire din rai, avem impresia şi senzația că omul contempo- 
ran a fost aruncat afară şi din acest rai, atât cât este, al Bisericii, ca imagine a 
adevăratului paradis, şi s-a trezit într-un spaţiu anonim al comunicării globale 
şi globalizante, în care vocea lui Dumnezeu nu mai are nici amprenta propriului 
spaţiu moştenit din străbuni, nici amprenta unui alt spaţiu stabil, clar, sigur, în 
care să se simtă el însuși. Separarea Bisericii de stat, mai ales sperarea ostilă, a 
aruncat omul într-o criză din care nu şi-a revenit încă. În prezent, omul în- 
cearcă o nouă comunicare cu Absolutul, nostalgic după linişte şi fericire inte- 
rioară, interacționează cu o rapiditate uimitoare cu semenii săi, plăsmuind noi 
realităţi culturale, culegând frânturi ale ethosului din care provine, în încerca- 
rea de se afirma. Dilema începe însă din acest punct precis: Drept ce se afirmă 
omul? Cine este el? De unde vine şi, mai ales, încotro se îndreaptă? Sunt între- 
bări neliniştitoare pe care ființa umană şi le-a pus dintotdeauna, iar astăzi se 
pare că şi le pune într-o manieră mai acută. Cunoașterea culturii contemporane 
ne ajută să înțelegem mai bine unde şi cum se plasează omul contemporan în 
viaţa lui particulară, ca şi în cea socială, publică. 

Cultura are două semnificații fundamentale: 


În sens subiectiv şi sub aspectul ei dinamic, înţelegem prin cultură activitatea cre- 
atoare şi asimilatoare de valori, la care adăugăm, ca funcţie secundară, pe aceea de 
propagare a valorilor sau, cu alte cuvinte, exercitarea însuşirilor trupeşti şi sufle- 
teşti în vederea perfecțiunii şi fericirii omului, adică a mântuirii. În sens obiectiv 
şi sub aspectul ei static, cultura este suma tuturor acestor valori sau, altfel spus, 
gradul de perfecţiune şi fericire a omului şi de desăvârşire a lumii din afară, ca 
realizare a activităţii omului, activitate combinată cu aceea a societăţii şi, în sens 
creştin, cu acţiunea harului divin si a revelatiei creştine”. 


7 P. CONSTANTIN, Tragedia omului în cultura modernă, Bucuresti 1997, 40. 

Cultul în lumea contemporană 


Traducerea cuvântului românesc „cult” din latinescul cultus păstrează sen- 
sul originar, însemnând practicarea unor ritualuri religioase şi cultivarea unui 
anumit mod de viata care favorizează legătura cu Dumnezeu. 

Din dorința omului de a ajunge la desăvârşire, întorcându-se la modelul 
primar, la izvorul existenţei, s-au născut în istorie şi cultul, şi cultura, ambele 
cuvinte având o origine comună, nu numai lingvistică, dar şi un conţinut se- 
mantic şi existential chiar comun. În pofida laicizarii gândirii şi vieţii din lu- 
mea contemporană, afirmăm cu toată convingerea că o cultură fără un cult 
adus lui Dumnezeu este rece şi fără suflet, iar un cult fără cultură reprezintă o 
schilodire a capacităţilor creative ale omului şi, în consecință, o ofensă adusă 
lui Dumnezeu, creatorul omului. Un cult fără cultură înseamnă, de exemplu, 
celebrarea Euharistiei în aer liber, într-o manieră simplă, redusă la esentialul 
liturgic, cu abandonarea totală a lacasurilor de cult, a muzicii, a artei sacre, a 
oricărei forme de oratorie, ba chiar şi renunţarea la limbă, la cărţile liturgice, 
la potir, patenă etc., căci şi acestea sunt realități culturale. Vedem clar că este 
imposibilă celebrarea cultului fără aportul culturii. Geniile cele mai profunde 
ale culturii umanistice sau religioase ale lumii au scrutat adâncimile spiritului, 
încercând să pătrundă în misterul dialogului omului cu Dumnezeu. Cultura 
lor relevă un cult spiritual cu profunzimi nebănuite. În paginile multor cărți 
de spiritualitate se ascund valori inestimabile ale omului în dialog cu divinita- 
tea, iar aceste cărți ar trebui să facă parte din patrimoniul universal al culturii 
mai mult decât chiar tiparul lui Guttenberg. 

Spiritul divin în dialog cu geniul uman, iată modalitatea ideală de fuziune 
între cultură şi religieë. Cultul reprezintă totalitatea riturilor unei religii, in 
dorința omului de a reface legătura cu divinitatea, iar cultura înseamnă ten- 
dinta de refacere a legăturilor cu semenii şi cu natura înconjurătoare, aşa cum 
era la început, când păcatul nu denaturase fata omului si a acestei lumi. Paca- 
tul a adus cu sine o denaturare, o pervertire a căilor de comunicare ale oame- 
nilor între ei si cu Dumnezeul lor. Cultul si cultura reprezintă modalitățile 
prin care omul încearcă să iasă din izolare şi să comunice cu semenii şi cu di- 
vinitatea în modalităţi mereu noi, mereu altele. Clişeele, sabloanele, stereoti- 
purile, acţiunile mecanice robotizează omul şi, ca atare, trebuie evitate cu orice 
preţ. Omul este superior oricărei realități terestre şi nimic nu-l poate încătuşa, 
nici măcar gândurile sale şi elanurile cele mai înalte. Întotdeauna el va avea 


8 N. CRAINIC, Nostalgia Paradisului, Ed. Moldova, Iasi 1996, 64-65. 

ceva de depăşit, iar ultimul obstacol de învins va fi moartea, când, eliberat de 
orice povară şi îmbogăţit cu tot ceea ce a dorit şi creat bun şi frumos în această 
viata, se va întoarce la Creatorul său. lată destinul omului, destin pe care orice 
cultură autentică, ce vrea binele real al omului, trebuie să îl slujească. 

Lumea postmodernă în care trăim este caracterizată de o separare uneori 
chiar ostilă între valorile cultural-spirituale si cele materiale. Multe valori din 
prima categorie sunt împinse în interiorul zidurilor bisericii sau al muzeelor, 
sau al altor instituţii de cultură, iar mass-media promovează cu ostentatie o 
cultură a banului, a plăcerii, a succesului imediat, a folosirii bunurilor (între 
ele incluzându-se şi persoanele) şi a aruncării la coş imediat după golirea lor 
de conţinut. Procedând astfel, se constată însă o reală criză de socializare şi de 
identificare a eu-lui uman si asistăm la o comunicare iluzorie si la o căutare a 
Absolutului acolo unde nu este. Asistăm, în concluzie, la o alienare a omului, 
la o profundă eroare antropologica de care vorbea Papa Ioan Paul al II-lea. 
Cultura are menirea şi datoria de a-l ajuta pe om să se exprime liber, integral, 
autonom si purtător al transcendentei: 


Pentru a crea cultura, era nevoie să se considere, până la ultimele sale consecinţe si 
în mod integral, omul ca o valoare particulară şi autonomă, ca subiect purtător al 
transcendentei de care dispune ca persoană. Trebuie afirmat omul pentru sine 
însuși, si nu pentru alt motiv sau rațiune: doar pentru sine însuși! 


Interculturalitatea 


În lumea contemporană, şi mai precis în spaţiul Uniunii Europene, carac- 
terizată de o lume multiformă etnic, confesional şi lingvistic, este absolută 
nevoie de înţelegerea culturii celorlalţi, pentru a evita conflictele dintre culturi 
şi civilizaţii diferite existente în acelaşi spaţiu geografic. Din principiu trebuie 
admis faptul că în spaţiul UE există culturi superioare şi culturi inferioare, 
europenii revendicandu-si culturile superioare, iar cele inferioare aparţinând 
nou-venitilor, extracomunitarilor. Există culturi ale majoritatilor şi culturi ale 
minorităţilor, fie ele etnice, lingvistice sau confesionale. 

Interculturalitatea înseamnă interacţiunea sau comunicarea dintre două 
sau mai multe culturi. Această comunicare se încadrează în realitatea unei 
lumi globale în care mass-media şi, mai ales, internetul contribuie la transmi- 
terea cu viteze uluitoare a oricărui gen de informaţii pe toate continentele pla- 
netei. Comunicarea dintre culturi nu este o noutate a timpurilor noastre. Din- 
totdeauna oameni din diferite rase, religii şi zone geografice au comunicat 


° Declaraţia Papei loan Paul al II-lea la UNESCO, Paris, 2 iunie 1980. 

între ei. Imperiile însă au favorizat o comunicare mai profundă între popoarele 
cucerite şi înglobate în graniţele lor. Așa au fost Imperiul Macedonean, Impe- 
riul Roman, Imperiul German, Imperiul Austro-Ungar, Imperiul Spaniol sau 
cel Englez. În aceste imperii, cultura cuceritorilor a fost impusă supușilor o 
dată cu impunerea puterii lor politice şi militare. Sau o cultură superioară a 
asimilat culturile inferioare, precum este cazul Imperiului Roman. Sau, având 
mentalități intolerante, anumite forțe imperiale au luptat împotriva culturilor 
inferioare ale minorităților, aşa cum s-a întâmplat în războaiele religioase din 
Europa, de exemplu. Ciocnirea culturilor sau a civilizaţiilor a generat deseori 
tensiuni sau chiar războaie, generând fenomene precum xenofobia, intoleranta 
etnică sau religioasă, antisemitismul sau şovinismul. 

Cultura nu este un fenomen exterior omului, ci face parte integrantă din 
modul său de a fi, de a gândi şi acţiona, fiind parte integrantă a individului şi 
a societăţii din care face parte. Pentru a dialoga cu un om este aşadar absolut 
necesar să îi cunoşti mediul cultural şi la fel de valabilă este afirmaţia şi la ni- 
velul culturilor unor popoare sau arii geografice. În state confederative, pre- 
cum Elveţia sau Statele Unite ale Americii, se poate observa mai uşor intercul- 
turalitatea, în care populaţii diferite se cunosc şi se imbogatesc reciproc din 
ceea ce au mai important în istoria lor culturală. 

Interesant de urmărit şi cunoscut este modelul american, unde, pe conside- 
rente mai mult geopolitice şi financiare, s-a creat un stat în care persoane de 
etnii cu totul diferite au reuşit şi reuşesc să coabiteze paşnic timp de sute de 
ani, dacă excludem Războiul de Secesiune, căci cel de Independenţă a însem- 
nat mai mult dorința de autonomie politică a unei confederaţii fata de puterea 
imperială britanică decât un război al unei civilizaţii împotriva alteia. Exem- 
plul american este urmat astăzi de Uniunea Europeană", care, pe considerente 
preponderent economice, a creat o comunitate a unor state europene care au 
deja o tradiţie culturală mult mai veche şi mai complexă decât cea a populati- 
ilor sosite pe continentul nord-american. Dialogul intercultural în spaţiul eu- 
ropean înseamnă nu omogenizarea sau aplatizarea culturilor respectivelor 
state, ci cunoaşterea lor din partea țărilor membre şi găsirea unor puncte co- 
mune de dialog între cetăţenii acestui spaţiu geografic ce se întinde de la 
Atlantic până la Carpaţi. Consolidarea acestei Uniuni este destul de anevoioa- 
să şi va cere un drum lung şi cu multe necunoscute. Cele 27 de state membre 
au o tradiţie istorică şi culturală lungă, unele de două milenii, şi va fi greu să 
se ajungă la o adevărată unitate în diversitate în aceste spaţii culturale atât de 


1 http://ro.wikipedia.org/wiki/Uniunea_European%C4%83. 

diferite. Invatand din lecţiile istoriei, europenii ar putea să deducă cu uşurinţă 
din erorile trecutului ceea ce trebuie neapărat să evite astăzi pentru a favoriza 
consolidarea acestei uniuni. Trebuie evitată orice marginalizare a unor culturi 
minoritare, ca şi impunerea unei puteri economice, precum Germania, în de- 
trimentul altor state mai slabe economic precum România, de exemplu. Nu 
trebuie apoi considerată întreaga strategie a Uniunii pe considerente prevalent 
economice sau de rivalitate cu puterea americană de peste Ocean. 

Mult timp factorul principal de coeziune a Europei a fost factorul creştin, 
prevalent catolic. Când religia sau Biserica în calitate de apărătoare şi mesageră 
oficială a mesajului religios nu au mai fost luate în seamă, de atunci unitatea 
europeană a început să slăbească. Revoluţia Franceză a propus în forme vio- 
lente drepturile fundamentale ale omului si cetăţeanului, inclusiv dreptul la 
libertatea religioasă, însă, paradoxal, aceasta tara de avangardă în apărarea şi 
promovarea drepturilor fundamentale este cea care a menţinut si menţine o 
atitudine ostilă fata de Biserică. Franţa laică încă nu s-a reconciliat cu Franța 
catolică. Există în mentalitatea franceză un fundamentalism politico-religios 
imitat astăzi de grupările de musulmani, de exemplu, atât în spaţiul european, 
cât şi la nivel mondial. Nu este însă intenţia noastră să abordăm aici acest ul- 
tim aspect. 

Europa reprezintă o arie geografică şi multiculturală a planetei unde s-au 
întâlnit trei mari culturi: cea anglo-saxonă, cea latină şi cea slavă. Toate trei au 
fost apoi profund influențate de culturile antice greacă şi latină, imprimand in 
modul de gândire şi în comportamentul acestor popoare anumite standarde, 
tipologii şi sisteme logice prezente chiar şi în forme subconstiente în toată is- 
toria acestor popoare. Spaţiul european, deşi este marcat profund de gândirea 
aristotelică sau cea platoniciană sau de creştinismul catolic în opoziţie cu cel 
ortodox, din păcate, a mai suportat si suportă încă urmările unor imperii care 
au pus în conflict popoare, culturi si civilizaţii. Asa au fost Imperiul Austro-Un- 
gar, Imperiul Țarist sau cel Otoman. Populaţiile acestor imperii stau acum la 
masa comună a tratativelor de la Bruxelles, stabilind criterii şi priorități ale 
aderării lor la casa comună europeană. Este surprinzător să constatăm cum 
interesele şi obiectivele UE sunt prevalent economice, comerciale si mai putin 
ideologice, culturale şi nicidecum religioase. Unul dintre marii pionieri şi ide- 
ologi ai UE, economistul francez Jean Monet, a afirmat că în proiectul acesta 
de unitate a popoarelor europene ar trebui început cu promovarea şi respecta- 
rea valorilor culturale, ceea ce însă nu se constată în dezbaterile europarla- 
mentarilor sau în dezideratele popoarelor intrate în uniune. 

Europa este marcată şi de mari decalaje culturale şi economice datorate 
unor conjuncturi istorice în care imperii, precum cel Otoman, Austro-Ungar 
şi Țarist, au opus popoare contra altor popoare, toate creştine, generând senti- 
mente naţionaliste fundamentaliste ce au stat la baza primelor două războaie 
mondiale care au decimat zeci de milioane de oameni, iar în Al Doilea Război 
Mondial au căzut victime inocente și câteva milioane de evrei. Pentru a evita 
aceste tragedii ale trecutului recent, oamenii UE trebuie să ţină cont neapărat 
de cauzele care au generat un trecut atât de tragic, pentru a-l putea evita. 

O unitate europeană bazată doar pe criterii economice va genera neîncre- 
dere, frică şi complexe si o concurenţă în care statele mai slabe vor rămâne 
mereu în urma celor puternic dezvoltate, aşa cum au fost, de fapt, tot timpul 
în istoria bimilenară a acestui continent. Fiecare popor şi-a revendicat dreptul 
la autonomie, la respectarea propriilor valori culturale religioase sau laice. 
Este pentru prima dată în istoria acestui continent cand toate cele 27 de tari 
sunt invitate să-şi prezinte la o masă comună propriile produse, propriile bu- 
nuri. Se simte însă prea puternic sentimentul apartenenţei la o etnie, la o reli- 
gie proprie, şi este prea firavă conştiinţa apartenenţei la o uniune în care pri- 
mează drepturile individuale si colective, multiculturalitatea şi respectarea 
diversităţii. Cel puţin pentru Estul Europei, aceste accente naționaliste, ale 
unei suveranitati politico-ideologice, dar slabă în conţinut cultural, sunt des- 
tul de evidente, desi se înclină repede in fata „imperialismului pozitiv occi- 
dental” caracterizat de bunăstare economică şi de mirajul eurodivinitatii atot- 
cuceritoare. 

În convulsiile prezentului, marcate de imigrare, schimbări profunde eco- 
nomice, instabilitatea multor cetăţeni, disgregarea familiei, permisivismul le- 
gal ce ignoră nu numai Evanghelia, dar şi principii ale eticii naturale, Europa 
este în căutarea unui set de valori comune, apărate de legi si instituții comune, 
compatibile, care să permită unirea celor doi plămâni ai continentului într-un 
singur corp unic în diversitate. Credem că la momentul actual Biserica Cato- 
lică ar trebui să reflecteze cu mai multă seriozitate şi inteligenţă la mesajul, 
kairos-ul prezentului, iar celelalte Biserici, atât ale Occidentului, cât şi ale Ori- 
entului european, ar trebui să-şi readucă aminte de timpurile când erau una în 
unica Biserică a lui Cristos, pentru a putea da o mărturie valabilă și validă 
timpurilor prezente şi viitoare. Invatand din lecţiile trecutului, Bisericile tre- 
buie să ştie clar că orice compromis politico-doctrinar nu dă roade durabile. 
Renuntarea apoi la orice orgoliu uman şi ambiţie de a sluji prevalent o anumită 
structură bisericească, precum şi ascultarea umilă şi fidelă fata de Cristos sunt 

condiții sine qua non atât ale păstrării autenticităţii creştine, cât şi ale promo- 
vării reale a unei uniuni de popoare zămislite de creștinism. Visul Papei Sil- 
vestru al II-lea şi al împăratului Otto al III-lea de a constitui o familie creștină 
occidentală, punând în comun patrimoniul pur religios alături de cel laic, sta- 
tal, ar trebui, credem, să devină un model cu valoare de simbol atât pentru 
europarlamentari, cât şi pentru întregul cler al Europei, indiferent de colora- 
tura lui confesională. 

Laicizarea progresivă a gândirii şi vieții omului european daca, pe de o parte, 
favorizează o mai bună cunoaştere şi respectare a drepturilor individului si 
cetăţeanului, pe de altă parte, îl îndepărtează mereu mai mult de Creator, în 
care toți ar trebui să se regăsească frați. Imnul Uniunii Europene, adică Oda 
bucuriei din Simfonia a IX-a a lui Beethoven, pe versurile lui Schiller", face 
referinţă la o stea curată ca punct de reper şi motiv al bucuriei popoarelor în- 
fratite. Rămâne de identificat conținutul acestei stele. Dialogul european ade- 
vărat este un dialog al culturii, ca fundament al oricărei alte valori de durată, 
nu de tranziţie. Poposind puţin asupra acestei afirmaţii pe care o considerăm 
deosebit de importantă, ne surprind lejeritatea şi graba cu care a fost abordată 
problema reformei si a uniformizării legislaţiei europene în domeniul invata- 
mântului universitar, care, de la o forma de învățământ ce formează elitele 
culturale, s-a transformat într-un sistem al unui învățământ populist, în care 
statul nu vrea să mai investească atât cât a investit în trecut. Pe termen lung, 
reforma învățământului superior, cu multe aspecte discutabile, dacă nu clar, 
evident negative, propusă de Declaraţia de la Bologna din 19 iunie 1999, loveşte 


M Slava tie, stea curata, 


Voie bună pe pământ! 
Astăzi te simțim aproape, 
Sol din rai, cu soare sfânt; 
Vraja ta aduce iarăși 

Pe popor lângă popor; 
Toţi pe lume fraţi noi suntem 
Când apari uşoară-n zbor. 
Cine a avut norocul 

De prieteni buni să dea, 
Cine ştie ce-i iubirea 
Lângă noi cântând să stea. 
Fericit un suflet drag 

Te poate face pe pământ; 
Cine n-a simţit iubirea 
Plece dintre noi plângând! 

în valoarea ştiinţei în sine, ca ideal şi bază a adevăratului progres uman. Învă- 
tamantul populist, atragerea cu orice pret a cât mai multor persoane în univer- 
sitate nu fac decât să degradeze universitatea şi să banalizeze ştiinţa. Recu- 
noaştem importanţa procesului Bologna în cele trei mari scopuri pozitive ce şi 
le propune, şi anume inteligibilitatea titlurilor, sistemul creditelor transferabile 
şi mobilitatea studenților”. Pe de altă parte însă, se constată cu durere degra- 
darea culturală a tinerelor generaţii, relativizarea oricărui principiu sau valoare, 
absolutizarea eu-lui individual şi negarea oricărei autorităţi, fie ea laică sau 
religioasă, pur politică, economică sau eminent culturală. 

După lunga iarnă a comunismului, acum se culeg roadele unei inertii cul- 
turale, ale unei politicizări a culturii, ale unei lipse grave de sensibilitate fata de 
importanţa vitală a patrimoniului cultural al trecutului ca fundament şi liant 
al prezentului. Iar individul care în comunism era văzut ca un simplu număr 
într-un proces dialectic al unei economii falimentare, acum se pierde tot ca un 
număr în anonimatul globalizării, al mondializării informaţionale. Credem 
aşadar că actuala criză este una identitară umană. Cea economico-financiară 
poate fi ușor depăşită comparativ cu recuperarea identității omului, cetatea- 
nului şi creştinului european. Deasupra statului, a etniei, a ideologiilor politice 
sau economice trebuie să stea omul, în toată splendoarea şi identitatea sa de 
fiu al lui Dumnezeu şi cetățean al unui spaţiu cultural, în care legile statale 
naţionale sau europene trebuie să-i slujească lui şi indirect lui Dumnezeu, 
Creatorul său, şi izvorul oricărei ordini şi puteri în lume. 

Nu pledăm pentru o reîntoarcere la teocratia medievală, conștienți fiind de 
importanţa vitală a separării statului de Biserică. Credem însă că cele două 
instituţii, autonome, dar nu rivale, sunt chemate să colaboreze la refacerea 
chipului integral al omului. Drumul spre Dumnezeu este un drum pe care 
păşeşte omul, creatura lui predilectă. Iar Biserica are menirea de a spune cine 
este Dumnezeu si cine este omul, creat după chipul şi asemănarea sa. Toate 
celelalte ştiinţe apoi, care au legătură cu omul în esenţa sa sau scrutează direct 
în profunzimea minţii şi a identităţii umane, sunt chemate să colaboreze cu 
Biserica în descoperirea şi afirmarea unui adevăr comun şi unic, izvor din care 
îşi trag seva atât raţiunea, cât şi credința. Trebuie să înțelegem, să rationam 
pentru a crede şi trebuie în acelaşi timp să credem pentru a înţelege corect atât 
pe Dumnezeu, cât şi omul şi lumea. Enciclica Fides et Ratio a Papei loan Paul 
al II-lea din 1998: nu face altceva decât să întărească convingerea ca, pentru 


” http://www.cnfis.ro/fd/bologna/documente.html 
S http://www.vatican.va/edocs/ENG0216/_INDEX.HTM 

o adevărată înțelegere şi promovare culturală a omului în spaţiul în care el 
trăieşte, este nevoie de cele două „arme, rațiunea şi credinţa. Pentru a respecta 
acest adevăr, această necesitate, cursul nostru merge în două direcții distincte, 
dar complementare în finalitatea lui: dialog intercultural şi interreligios. Cine 
va poseda cunoașterea propriei identități culturale va avea şi forța de consoli- 
dare a securităţii individuale şi colective în spaţiul european. 

Dialogul intercultural şi interreligios devine imperios, presant în Uniunea 
Europeană. Tensiunile dintre etnii şi religii sunt rezultatul necunoasterii şi 
neintelegerii dintre indivizi şi popoare. Cunoaşterea reciprocă la nivel cultural 
laic şi religios va scoate în evidenţă platforma comună doctrinală şi morală a 
creştinismului ca liant al Europei. Istoric vorbind însă, Europa s-a cristalizat în 
forma latină, catolică, iar Estul continentului - în formă tot creştină, dar bi- 
zantină, greco-ortodoxă. În istorie, divergentele etnice, strategiile geopolitice 
şi ambițiile personale au avut efectul nefast de a rupe cămaşa necusută a Bise- 
ricii lui Cristos, lacerând si trupul european. Iar în Evul Mediu târziu a mai 
intervenit o sciziune în trupul Europei, o schismă occidentală în care rivalită- 
tile etnice, naţionaliste sau, tot la fel, ambiţii personale au scindat creștinătatea 
occidentală. Cronologic vorbind, creştinismul bimilenar european a scandali- 
zat grav de două ori în istorie, o dată la intersecţia dintre cele două milenii şi 
a doua oară în Evul Mediu târziu. Va fi oare capabil astăzi creştinismul să-şi 
repare erorile trecutului, dar care îndurerează atât pe Dumnezeu, cât şi pe 
oamenii de bună voință? Papa de „pie memorie, profet al unor timpuri noi, 
Ioan Paul al II-lea, în primăvara anului jubiliar 2000 a cerut Bisericii şi lumii 
iertare pentru greşelile pe care în trecut sau în prezent le-au săvârşit unii oa- 
meni ai Bisericii“, contribuind şi la divizarea creştinătăţii sau împiedicând 
refacerea unităţii ei. Lecţia dată de acest papă profetic trebuie să ne îndemne 
la evitarea oricărei forme de intoleranta religioasă sau de respingere culturală. 

DIAVOLUL ȘI EXORCISMELE 


Claudiu DUMEA 
Institutul Teologic Romano-Catolic din Iasi 


Introducere 


În aceste zile problema familiei este tratată sub toate aspectele: se analizează 
situația familiei în lume şi în Biserica noastră locală, se caută cauzele degradării 
şi destrămării atâtor familii, se propun iniţiative şi strategii pastorale de luptă 
împotriva duşmanilor care vizează distrugerea familiilor. Dar strategiile noastre 
ce efect pot avea dacă nu-l cunoaștem pe duşmanul numărul unu al familiei, 
care se ascunde şi regizează din umbră tot războiul dus împotriva familiei, mai 
ales prin mass-media, care propagă, legitimează, încurajează coruperea tine- 
retului, crimele, avorturile, mijloacele de impiedicare a naşterii vieţii, porno- 
grafia, perversiunile sexuale, adulterul, incestul, amorul liber, divorțul, anihi- 
larea tuturor valorilor morale şi spirituale pe care se întemeiază familia 
creştină? E diavolul, duşmanul invizibil pe care apostolul Paul îl demască scri- 
indu-le Efesenilor: „Noi nu avem de luptat împotriva cărnii şi sângelui, ci îm- 
potriva căpeteniilor, împotriva domniilor, împotriva stăpânitorilor întuneri- 
cului acestui veac, care sunt în spaţiile cereşti” (Ef 6,12). Luptând împotriva 
forțelor răului care ameninţă familia numai cu armele si forțele noastre uma- 
ne, nu vom avea şanse de izbândă; împotriva unui dușman care e spirit nu 
putem lupta decât cu arme spirituale, așa cum ne îndeamnă în continuare 
Apostolul: 


Îmbrăcaţi-vă cu toate armele lui Dumnezeu ca să puteţi tine piept împotriva unel- 
tirilor diavolului... Fiţi gata aşadar, având mijlocul încins cu adevărul, îmbrăcaţi 
cu platoşa nevinovatiei, având picioarele incaltate cu râvna Evangheliei păcii. Pe 
deasupra tuturor acestora, luați scutul credinţei cu care veți putea stinge toate să- 
getile aprinse ale celui rău. Luaţi şi coiful mântuirii şi sabia Duhului (Sfânt), care 
este cuvântul lui Dumnezeu. Faceţi în toată vremea, prin Duhul Sfânt, tot felul de 
rugăciuni şi cereri. Vegheati la aceasta cu toată stăruința (Ef 6,11.13-18). 


Iată care este tema prelegerii mele: diavolul şi arma cea mai puternică pe 
care o avem la îndemână pentru a-l combate: exorcismul așa cum se prezintă 
în ultima carte liturgică apărută: Ritualul exorcismelor. 

Întreaga istorie a oamenilor e străbătută de o bătălie aprigă împotriva puterilor 
întunericului; aceasta a început de la origini şi va dura, după cum spune Domnul, 
până în ziua de apoi. Prins în această înfruntare, omul trebuie să se lupte neconte- 
nit pentru a adera la bine si nu-şi poate dobândi libertatea lăuntrică decât cu mari 
eforturi, cu ajutorul lui Dumnezeu (GS 37). 


Credinţă si demonologie 


La data de 26 iunie 1975, Congregatia pentru Doctrina Credintei a publicat 
un document intitulat Credinţă si demonologie, care începe astfel: 


Pe parcursul secolelor. Biserica a dezaprobat întotdeauna diferitele forme de su- 
perstitie, preocuparea obsesivă pentru satana şi pentru diavoli, diferitele tipuri de 
cult şi de atasare morbida de aceste duhuri; prin urmare, ar fi nedrept să se afirme 
că creştinismul, uitând de stăpânirea universală a lui Cristos, ar fi făcut din satana 
subiectul preferat al predicării sale, transformând vestea cea bună a Domnului 
înviat într-un mesaj de teroare. La vremea sa, sfântul loan Gură de Aur le declara 
creştinilor din Antiohia: „Cu siguranţă că nu-mi face plăcere să vă vorbesc despre 
diavol, dar el îmi oferă prilejul să vă dau o învăţătură destul de folositoare pentru 
voi. În realitate, ar fi o eroare funestă a te comporta ca şi cum povestea ar fi deja 
încheiată, ca şi cum mântuirea ar fi obținut toate efectele sale, fără a mai fi necesar 
să te angajezi în lupta despre care vorbesc Noul Testament şi maeştrii vieții spiri- 
tuale”. 


Mai pe înţeles: a-l vedea peste tot pe diavol, a vorbi numai despre el e rău; a 
nu-l mai vedea nicăieri, a nu mai vorbi deloc despre el, ca şi cum nu ar exista, 
e şi mai rău. Existenţa şi lucrarea diavolului nu sunt lucruri de trecut cu vederea, 
căci scrie sfântul Petru: „Fiţi treji şi vegheati! Pentru că dușmanul vostru, dia- 
volul, dă târcoale ca un leu care mugeste, căutând pe cine să inghita” (1Pt 5,8). 

A supraaprecia puterea satanei nu e normal, a o subaprecia e fatal. 

Destinatarii documentului sunt, în primul rând, oamenii Bisericii: teologi, 
biblişti care au purces la reinterpretarea Scripturii răspândind cu înverşunare 
în reviste şi dicționare teologice, recurgând la un impresionant aparat critic, 
aparent ştiinţific, idei care în esenţă vizează lichidarea diavolului, provocând 
tulburare şi derută în sânul poporului creştin, care a luat întotdeauna în serios 
această problemă. 

Si ce ne spun savanții nostri interpretând arbitrar Scriptura, fără a tine cont 
de magisteriu şi de tradiţia vie a Bisericii, dovedindu-se astfel mai periculoşi 
decât sectarii? O mulțime de lucruri: că din Scriptură nu poţi să te pronunti 
dacă diavolul există sau nu există; că afirmaţiile lui Cristos cu privire la Satana 
depind de mentalitatea şi de cărţile iudaice ale timpului; că aceste afirmaţii nu 

sunt ale lui Cristos, ci apartin traditiilor neotestamentare ulterioare; ca ceea ce 
afirma Scriptura despre diavol nu se mai potriveste cu mentalitatea lumii de 
azi, ca atare, crestinii pot abandona linistiti credinta in existenta diavolului, 
fara a le prejudicia credinta, intrucat ce se afirma in Scriptura despre diavol nu 
face parte din mesajul central al evangheliei; că Biserica, dacă mai continuă sa 
predice despre diavol, se discreditează în fata lumii de azi şi nu mai e credibilă 
când îl predică pe Dumnezeu; că tot ce spune Scriptura despre diavol sunt 
mituri, simboluri, personificări ale relelor din lume, prin urmare, diavolul tre- 
buie urgent demitizat, trebuie să i se rupă coarnele. 

Documentul demontează toate aceste teorii, reafirmând credința universală 
şi constantă a Bisericii în existenţa diavolului şi a lucrării sale în om si în lume, 
credință bazată pe revelaţia divină cuprinsă în Scriptură, pe cuvântul şi faptele 
lui Cristos, care nu a depins de opiniile timpului si adesea a mers împotriva 
mentalitatii contemporanilor, de pildă, împotriva saduceilor care nu credeau 
nici în înviere, nici în înger, nici în duh, deci nici în diavol. De altfel, cine nea- 
gă existența diavolului implicit neagă chiar misiunea cu care Cristos a venit în 
lume, căci scrie sfântul loan: „Pentru aceasta s-a arătat Fiul lui Dumnezeu, ca 
să distrugă lucrările diavolului” (1In 3,8). Aceasta e învățătura Sfinţilor Pă- 
rinti. Nu există Sfânt Părinte care sa nu fi tratat aceasta tema. Deja în secolul al 
II-lea Meliton din Sardi a scris o lucrare intitulată Despre diavol. În secolul al 
III-lea s-au remarcat sfântul Irineu şi Tertulian, combătând erezia gnosticis- 
mului dualist cu doi dumnezei, unul bun și altul rău, diavolul, diavolul care ar 
fi creat lumea materială. Dar neegalat este sfântul Augustin, care în De civitate 
Dei descrie războiul între cele două cetăţi, cetatea lui Dumnezeu şi cetatea 
diavolului, război care îşi are originea în cer, când o parte dintre primele crea- 
turi, îngerii, s-au revoltat împotriva Creatorului. Sfântul Augustin vede în so- 
cietatea celor păcătoşi „trupul” mistic al satanei, despre care va vorbi mai tar- 
ziu şi sfântul Grigore cel Mare in Moralia in Iob. 

Învățătura creştină cu privire la diavol este afirmată în toate Conciliile Bi- 
sericii, inclusiv în Conciliul al II-lea din Vatican, din documentele căruia am 
citat la început. Ea se reflectă sintetic în Catehismul Bisericii Catolice, unde 
citim printre altele: 


Scriptura atestă influenţa nefastă a celui pe care Isus îl numeşte „ucigaş de oameni 
de la început” (In 8,44) si care a încercat chiar să-l abată pe Isus de la misiunea 
primită de la Tatăl. „Pentru aceasta s-a arătat Fiul lui Dumnezeu, ca să distrugă 
lucrările diavolului” (1Jn 3,8). Dintre aceste lucrări, cea mai gravă în urmări a fost 
ademenirea mincinoasă care l-a determinat pe om să nu se supună lui Dumnezeu. 

Puterea Satanei nu este totuși infinită. El nu este decât o creatură, puternică 
prin faptul că este spirit pur, totuși o creatură: nu poate împiedica edificarea 
împărăției lui Dumnezeu. Chiar dacă Satana acționează în lume din ură impo- 
triva lui Dumnezeu şi a împărăției lui în Isus Cristos, iar acţiunea sa provoacă 
pagube serioase — de natură spirituală şi, indirect, şi de natură fizică - pentru 
om şi pentru societate, această acţiune este îngăduită de Providența divină 
care carmuieste istoria omului și a lumii cu putere si blandete. Faptul că Dum- 
nezeu îngăduie acțiunea diavolului este un mare mister, însă „noi ştim că 
Dumnezeu pe toate le lucrează spre binele celor care îl iubesc” (Rom 8,28). 

Conciliile nu au definit în mod explicit ca dogmă existenţa diavolului, pen- 
tru că nu era nevoie: nimeni, nici catolicii, nici ereticii, nu-i neagă existența, 
iar cuvintele şi faptele lui Cristos povestite de Evanghelii valorează mai mult 
decât toate dogmele definite de Biserică; însă a definit-o implicit condamnând 
- de pildă, la Niceea (325) - erorile ereticilor din primele veacuri: gnostici, 
manihei, prisciliani cu privire la natura şi originea diavolului, acesta fiind pen- 
tru ei nu o creatură decăzută, ci un dumnezeu al răului. Când în Evul Mediu 
- secolele XII-XIII - vechiul dualism a reapărut la catari în Occident şi la bo- 
gomili in Orient, Conciliile, de pildă, al IV-lea din Lateran (1215), au reactio- 
nat din nou cu forță. Pentru prima dată negarea existenţei diavolului pătrunde 
în mediile ecleziastice îndată după Conciliul al II-lea din Vatican, prin anii 
1970, când asupra Bisericii s-a abătut un adevărat taifun; şi cum orice taifun 
trebuie să poarte un nume, l-am putea numi taifunul Scaraoschi. Urmările 
dezastrului pot fi văzute si astăzi. Nu putem să nu fim socati de rezultatele 
sondajelor făcute în Occident: o treime din cler si din teologi nu cred in exis- 
tenta diavolului, iar restul, două treimi, în teorie cred, dar în practică îl trec 
pudic sub tăcere, ca şi cum nu ar exista: nu mai vorbesc despre el la predică, la 
cateheză, cum nu mai vorbesc nici despre iad. 

Declaraţia Congregaţiei apare pe fondul unor luări de poziţie clare şi ener- 
gice din partea Papei Paul al VI-lea, care, de pildă, în omilia din 29 iunie 1972 
spunea: „Prin anumite fisuri a intrat fumul satanei în templul lui Dumnezeu. 
S-a pierdut încrederea în Biserică; se vrea sufocarea roadelor Conciliului ecu- 
menic”. Iar în discursul din 15 noiembrie 1975: 


Care sunt astăzi trebuintele cele mai mari ale Bisericii? Să nu vă mire răspunsul 
nostru ca fiind simplist sau de-a dreptul superstitios şi nerealist: una dintre trebu- 
intele cele mai mari este aceea de a fi aparati de acel rău pe care îl numim diavol. Cel 
rău nu este o deficiență, ci o eficienţă, o ființă vie, spirituală, pervertita şi perverti- 
toare. Teribila realitate! Misterioasă şi înspăimântătoare! Iese din cadrul învățăturii 

biblice şi bisericeşti cel care refuză să-i recunoască existența sau cine nu recunoaşte 
că şi el îşi are originea de la Dumnezeu, ca orice creatură; sau care îl consideră ca 
o falsă realitate, ca pe o personificare conceptuală şi fantastică a cauzelor necunos- 
cute ale neplăcerilor noastre. 


În sfârşit, documentul amintit dovedeşte existenţa şi lucrarea diavolului 
din modul în care se reflectă în lecturile biblice şi în textele de rugăciune ale 
liturgiei, cunoscut fiind principiul: lex orandi lex credendi. 

Ajuns în acest punct, documentul trage un serios semnal de alarmă, sco- 
tand în evidenţă două lacune în liturgie, motive de indreptatita îngrijorare. 
Prima lacună: în textele noilor ritualuri reformate din dispoziția Conciliului, 
unele referiri la satana şi la lucrările sale malefice pe care le găsim în ritualul 
tridentin şi în toate ritualurile anterioare dispar, iar altele sunt atenuate, sunt 
doar nişte aluzii vagi. De pildă, în ritualul ungerii bolnavilor, în rugăciunile 
pentru muribund nu se mai pomeneşte, spre deosebire de ritualul tridentin, 
de groaza de iad, de diavol şi de asalturile acestuia, care, evident, în ultimele 
clipe de viata ale muribundului sunt deosebit de puternice. Această lacuna 
cumva a dispărut prin faptul că actualul Papă Benedict al XVI-lea a permis ca 
cine doreşte să folosească nu numai Misalul, ci si ritualul tridentin. A doua 
lacună: în 1975, când a apărut documentul, aproape toate cărţile liturgice fu- 
seseră reformate şi publicate: dar nimeni nu se gândea să reformeze şi să pu- 
blice ritul exorcismelor din Ritualul roman. Lipsind un asemenea ritual, exor- 
cizarea, neîntreruptă în Biserică chiar de la Cristos, practic a dispărut, o dată 
cu dispariția ordinului minor al exorcistatului, pe care noi, preoții mai în vâr- 
stă, l-am primit înaintea lectoratului şi acolitatului. Nu că Biserica le-ar fi luat 
preoților puterea de a scoate diavoli: nici nu putea să le-o ia de vreme ce este 
misiunea primită de la Cristos: „Mergeţi şi scoateţi diavolii. Dar, lipsind un 
ritual, practica exorcismelor a căzut în desuetudine: exorcismele se făceau 
sporadic, întâmplător, la cererea unor episcopi care mai credeau în existența 
diavolului. 

Dar şi această lacună, în sfârşit, dispare, căci după 15-20 de ani de la publi- 
carea documentului, apare noua carte liturgică, Ritualul exorcismelor. Ritua- 
lul, intitulat în limba latină De exorcismis et supplicationibus quibusdam, a fost 
publicat in 1999, iar în ediție revizuită şi corectată, în 2004. A necesitat zece 
ani de muncă, de studii, de revizuiri, de modificări, de consultări cu conferin- 
tele episcopale. Acest ritual îl voi prezenta în continuare. 

Mai întâi principiile generale din normele generale ale ritualului şi apoi 
structura şi celebrarea exorcismului. 

Premisele 


Ca acţiune liturgică, exorcismul se situează în categoria sacramentaliilor. 
Puterea şi misiunea Bisericii de a exorciza vin de la Cristos. Sau, mai exact, ca 
în orice acţiune liturgică, e prezent şi acționează însuşi Cristos, care, în Biseri- 
că, continuă să scoată diavoli şi să-i elibereze pe oameni de cursele Celui Rău. 

Chiar de la începutul Bisericii, izgonirea diavolilor a fost considerată drept 
o dovadă a caracterului divin al creştinismului. Scria sfântul Iustin în secolul 
al II-lea, adresându-se păgânilor: 


Cristos s-a născut din voința Tatălui ca să-i mântuiască pe credincioşi şi să-i rui- 
neze pe demoni. Vă puteți convinge de acest lucru din ceea ce vedeţi cu ochii 
voştri. În lumea întreagă si în cetatea voastră (Roma) sunt multi posedati de dia- 
vol, pe care alti exorcisti, descântători, vrăjitori nu au putut să-i tămăduiască. În 
schimb, mulți dintre noi, creştinii, poruncindu-le în numele lui Isus Cristos, răs- 
tignit sub Pilat din Pont, i-am vindecat reducându-i la neputinţă pe diavolii care îi 
stăpâneau pe oameni (Apologia, VI, 5-6). 


Ce este un exorcism? Definiţia clasică este aceasta: o formă de rugăciune 
publică şi solemnă care se face în numele lui Isus Cristos de către un preot 
exorcist care a primit în mod expres mandat din partea episcopului sau de 
către episcopul însuși (toţi episcopii sunt exorcisti), cu scopul de a elibera per- 
soane, obiecte, case, lucruri, de influență sau de posesie diabolică, adică de o 
acțiune extraordinară a diavolului. 

E importantă distincţia între activitatea extraordinară, excepțională a dia- 
volului şi cea ordinară, obișnuită. În activitatea extraordinară a diavolului in- 
tră posesia diabolică propriu-zisă, când diavolul îşi stabileşte domiciliul în 
omul posedat, luându-i judecata şi suprimându-i voinţa, făcând din el un in- 
strument orb, care îi execută automat comenzile, şi mai intra infestatia diabo- 
lică. În caz de infestatie, persoana isi păstrează judecata si libertatea de voinţă, 
diavolul nu-şi face locuință permanentă în el, dar îl bântuie, îl maltratează, îl 
chinuie cu intermitenta. Infestate de diavol pot fi şi lucruri, locuri, animale. 
Când e vorba de aceste acțiuni extraordinare se face exorcismul mare, solemn, 
oficiat exclusiv de către preotul autorizat de episcop. Chiar dacă sunt unele 
persoane sau grupuri de rugăciune care sunt prezente sau îl însoțesc de la dis- 
tanta pe exorcist, acestea pot spune rugăciuni private de eliberare, dar ruga- 
ciunile exorcismului le rosteşte numai preotul. 

Când e vorba de infestarea unei persoane, anumite fenomene stranii, para- 
normale, despre care voi vorbi mai departe, sunt legate de persoana respectivă, 

oriunde s-ar afla ea; când este vorba de locuri, obiecte, animale infestate, sunt 
legate de locurile, obiectele, animalele respective. 

Prin activitatea ordinară sau obişnuită a diavolului se înţeleg ispitele, atrac- 
tiile la păcat, imaginile, fanteziile obscene sau de altă natură care uneori devin 
obsesive. Împotriva lor se recurge la exorcismele numite minore, adică la ru- 
găciuni de îndepărtare a sugestiilor şi influențelor Celui Rău, pe care le poate 
rosti oricine. În această categorie intră şi exorcismele de la Botez, pe care, de 
regulă, în perioada catecumenatului, le fac catehetii. 

Preotul căruia episcopul îi acordă oficiul de exorcist permanent sau pentru 
un anumit caz (ad actum) trebuie să se remarce printr-o pietate deosebită, 
ştiinţă solidă, prudenţă, echilibru psihic, integritate a vieţii, in special, să prac- 
tice virtutea umilintei şi a ascultării şi să aibă o pregătire specială pentru exer- 
citarea acestei misiuni, din care nu trebuie să lipsească anumite cunoştinţe de 
medicină şi psihiatrie, spre a putea discerne dacă e vorba de manifestări dia- 
bolice sau naturale. De adăugat că e necesară o bună sănătate, nu numai psihică, 
dar şi fizică, fiindcă diavolul se răzbună pe cel care se ia de el, îl agresează, îl 
maltratează fizic, uneori Dumnezeu permițându-i să-i ia chiar viata. Exorcis- 
tul trebuie să fie în starea harului sfintitor in timp ce face exorcismul. Eficaci- 
tatea exorcismului depinde, în primul rând, de credința şi sfintenia exorcistu- 
lui. Isus scotea diavoli cu un singur cuvânt: ,,lesi din el” 

Sfântul Benedict nu era preot, sfântul Francisc de Assisi era diacon, sfânta 
Ecaterina de Siena, Padre Pio nu erau exorcişti autorizaţi să facă exorcisme 
majore: ei au luptat pe cont propriu, privat, împotriva duhurilor rele şi au fă- 
cut-o cu mare succes, tocmai fiindcă erau sfinţi. Padre Pio a scos un diavol 
dintr-un posedat cu un cuvânt: Vatene! — „Pleacă!” Oricine se încumetă să-l 
alunge pe Satana trăind în păcat, adică în sfera de influenţă a satanei, lipsit fi- 
ind de virtutea care îi repugnă cel mai mult satanei, umilinţa, se află într-o 
mare primejdie. Să ne gândim la cazul nefericitului exorcist episcopul Milingo, 
care face acum ravagii în Biserica din America Latină: dă semne că e posedat 
de diavol; toți diavolii pe care i-a scos din posedatii exorcizati au intrat în el. 
Ascultarea şi umilința nu le-a avut în viata lui arhiepiscopul Emanuel Milingo. 

Exorcistul trebuie să distingă între cazurile de posesie sau vexatie diabolica 
şi cele care au cauze naturale: mai ales, bolile de natură psihică: isterie, epilep- 
sie, halucinaţii ş.a.m.d., evitând atât credulitatea, cât şi extrema cealaltă: ne- 
credinţa, raționalismul, prejudecata, refuzând din start posibilitatea prezenţei 
sau a intervenţiei diavolului. Ar fi reprobabil ca, atunci când o persoană se 
plânge că are probleme, preotul să i-o taie scurt: „Lasă-mă cu prostiile astea! 


146 DIALOG TEOLOGIC 20 (2007) 


Eu nu cred în poveştile acestea! Mergi la spital, la psihiatrie!” Preotul a primit 
de la Cristos o dublă misiune: „Mergeţi, vindecati bolnavii şi scoateţi diavolii!” 

Ritualul spune clar la numărul 15: credincioşilor care se consideră a fi vic- 
time ale vrăjilor, făcăturilor sau blestemelor aruncate de alții asupra lor să nu 
li se refuze ajutorul spiritual. Fără a se recurge la exorcism, să se facă împreună 
cu ei si pentru ei rugăciuni adaptate, ca să îşi regăsească liniştea în Dumnezeu. 

Ajutorul spiritual nu trebuie refuzat nici credincioşilor care, deşi nu sunt 
atacați de Cel Rău, suferă totuși din cauza ispitelor sale si sunt decişi să rămână 
fideli Domnului Isus şi Evangheliei. 

Care sunt semnele activității extraordinare ale diavolului sau simptomele 
posesiei sau vexatiei diabolice? Sunt trei şi trebuie să se adeverească toate trei. 
Mai întâi, prezența unor fenomene pe care să le numim paranormale: persoana 
vorbeşte curent limbi necunoscute sau îi înțelege pe alţii vorbind limbi pe care 
nu le-a învăţat niciodată, descoperă lucruri secrete, îndepărtate în spațiu şi 
timp, pe care nu are de unde să le ştie; manifestă forte superioare vârstei şi 
condiţiei sale fizice, de pildă, merge cu picioarele pe pereţi sau pe tavan, se 
ridică cu scaun cu tot până la plafon, cade si nu pateste nimic, rupe cu uşurinţă 
lanţurile cu care este legată când are accese de furie etc. Diavolul care actio- 
nează în ea, spirit fiind, are puteri neînchipuit de mari. Dacă Dumnezeu nu 
l-ar tine în frâu, zice sfântul Augustin, diavolul într-o clipă ar distruge lumea 
întreagă. Mai sunt şi o mulțime de alte fenomene stranii şi neexplicabile când 
e vorba de posesie sau infestatie diabolică: suferințe psihice şi fizice pe care 
medicii nu le pot nici diagnostica, nici vindeca, stări de epuizare totală, de 
depresie, care duc la disperare, tendința de sinucidere. Posedatul eliberat de 
Isus la coborârea de pe Tabor făcuse mai multe tentative de sinucidere: adesea 
se aruncase în foc şi în apă. Am auzit personal o tânără infestată plângându-se 
că e chinuită permanent de gândul sinuciderii. Mai mult, se trezea în fata sa cu 
un cuțit de tăiat porcii pe care îl avea tatăl său, în bucătărie, trecând in mod 
misterios prin uşile încuiate, şi auzea soaptele Celui Rau care o îndemna să se 
sinucidă. Apoi, alte fenomene stranii: bătăi puternice, din senin, uși şi ferestre 
care se închid sau se deschid singure, deplasări sau răsturnări de mese, de sca- 
une, lumini care se aprind sau se sting de la sine, becuri care se sparg fără 
motiv, ploaie de pietre care cad peste acoperișul casei, mirosuri insuportabile, 
în general de WC, care se simt în camera celui vexat de diavol, râsete, glasuri 
misterioase care se aud s.a.m.d. 

Alte fenomene şi mai uluitoare au loc chiar în cursul exorcizării: pântecele 
care se umflă, luând dimensiuni uriaşe, posedatul vomită tot felul de lucruri 

pe care nu le-a înghiţit: cuie, puf şi pene, cioburi ascuţite de sticlă ce nu-i pro- 
voaca nici o zgarietura celui care le vomită. Părintele Daniel Amorth, cel mai 
celebru exorcist din zilele noastre, preşedintele Asociaţiei mondiale a exorcis- 
tilor, care are la activ peste 40.000 de exorcisme, mărturiseşte că posedă mai 
bine de două kilograme de asemenea obiecte vomitate de posedati. 

A doua condiţie: toate aceste manifestări şi fenomene să nu aibă o explica- 
tie naturală, adică să depăşească forțele naturii. 

În sfârşit, a treia condiţie, care se adaugă la primele două, este ceea ce se 
numeşte aversio a Deo, adică aversiunea, ura, furia împotriva lui Dumnezeu, 
a lui Isus Cristos, a Fecioarei Maria, a cuvântului lui Dumnezeu, a Bisericii, a 
icoanelor, a Răstignitului şi, mai ales, a sacramentelor. Cel posedat sau infestat 
simte o forță care îl împiedică să intre în biserică, iar dacă intră, nu poate re- 
zista mult timp, stă în picioare, la uşă, se agită şi iese după câteva minute. 
Simplul contact cu lucrurile sfinte îi provoacă o reacţie de violenţă: înjură, 
rosteşte blasfemii, distruge icoanele, rupe în bucăţi rozariul, scuipă crucea, 
refuză imediat mâncarea când în aceasta, fără ştirea lui, s-a pus apă sfinţită. Mi 
s-a întâmplat odată un lucru incredibil: am făcut nişte rugăciuni, nu exorcism 
propriu-zis, pentru o persoană care avea semne de infestatie. La sfârşit i-am 
oferit o mică statuie a Maicii Domnului care avea înglobat în soclu un rozariu 
în miniatură. În momentul în care a luat-o în mână, a sărit dintr-o dată ca din 
arc în picioare — era în genunchi -, a început să se cutremure, să se zvârcolească 
din toată făptura în convulsii, de parcă aş fi conectat-o la reţeaua de curent de 
înaltă tensiune. S-a albit la fata, îşi dădea ochii peste cap, scotea gemete dispe- 
rate. I-am luat statueta din mână şi s-a liniștit imediat. 

Nu e întotdeauna ușor de ştiut cine este posedat si cine este infestat, deoa- 
rece cel infestat pare să aibă unele momente de luciditate şi lasă impresia că 
poate să ia decizii libere; dar e o simplă impresie. Daniel Amorth face o preci- 
zare importantă: exorcismul este o terapie, dar, în același timp, o posibilitate 
de a pune un diagnostic. Exorcistul face această precizare de ordin practic: 


Dacă persoana în cursul exorcismului intră complet în transă şi, prin gura sa, 
diavolul vorbeşte cu voce complet diferită de a exorcizatului, iar la sfârşit exorci- 
zatul nu-şi aminteşte nimic din ce s-a petrecut, e vorba de posesie diabolică: dia- 
volul s-a cuibărit în ea. Dacă în timpul exorcismului persoana nu-şi pierde complet 
cunoştinţa, iar la sfârşit îşi aminteşte vag ce a auzit şi ce a făcut, e vorba de infes- 
tatie diabolică; diavolul nu este înăuntru, ci o atacă din când în când din afara ei. 


Dar e la fel de greu de precizat ce este natural si ce este diabolic în aceste 
manifestări. Diavolul poate provoca afecţiuni fizice şi psihice care pot avea şi 

cauze naturale. Evanghelistii spun că, într-o zi, s-a adus spre vindecare la Isus 
un epileptic pe care apostolii nu putuseră să-l vindece. Toţi se inselasera cre- 
zând că e un epileptic; era un posedat, căci Isus scoate din el un diavol; epilep- 
sia nu avea o cauză naturală, ci una diabolica: i se poate deci atribui diavolului 
ce vine de la natură, i se poate atribui naturii ce vine de la diavol. Si în acest caz 
ce-i de făcut? Exorcistul trebuie să încerce să se asigure că e vorba de o inter- 
ventie malefica. Consulta medici, psihiatri, dar poate să constate că patru spi- 
tale diferite sau patru psihiatri diferiți îi pun pacientului patru diagnostice 
diferite şi îi dau patru tratamente diferite sau să-i spună deschis: „cazul ne 
depăşeşte, încearcă la babe sau la preoţi”. Cu psihiatrii, mai ales la noi, unde nu 
există o şcoală creştină de psihiatrie, e mai greu de colaborat. În premisele 
noului ritual se recomandă, la numărul 17, să fie consultați experți in rebus 
spiritualibus et, quatenus opus sit, in scientia medicinae et psichiatriae, qui sen- 
sum habeant rerum spiritualium. Dar unde găsim psihiatrii care să aibă simțul 
realitatilor spirituale? În general, ei nu cred în existența diavolului, ci cred, mai 
degrabă, în Freud, după care toate tulburările psihice îşi au explicaţia în sexu- 
alitatea reprimată, fără să îşi dea seama că cei mai multi dintre pacienţii lor au 
ajuns la spital tocmai pentru că nu şi-au reprimat sexualitatea. E adevărat că 
sunt şi psihiatri care îi trimit pe pacienţi la exorcisti. În prezent, știința medi- 
cală e mai umilă, începe să-și dea seama de limitele ei. Pentru prima dată, 
marele dicţionar american de psihiatrie enumeră si posesia de către un spirit 
printre cauzele tulburărilor psihice; lucru de neimaginat acum câteva decenii. 

Exorcistul poate să ceară un diagnostic pus de medic, dar nici într-un caz 
nu îi este permis lui să prescrie sau să recomande medicamente. Înainte de a 
proceda la exorcism, trebuie să încerce să se convingă că e vorba de o acţiune 
malefică, si nu de fenomene naturale. Dar nu e vorba să aibă o certitudine in- 
failibilă, ci una umană, prudentă, fără prea multe scrupule şi fără a exagera cu 
investigaţiile. Sacramenta propter homines; la fel se poate spune şi despre sa- 
cramentaliile din care face parte şi exorcismul: Sacramentalia propter homines. 
De altfel, trebuie ştiut că exorcismele şi rugăciunile de eliberare au un dublu 
scop: de a-l elibera pe om în prezent de acţiunea Celui Rău şi de a-l ocroti în 
viitor de cursele lui, cum se vede clar în exorcismele făcute la botezul copiilor 
mici, în care se cere să fie feriti de cursele celui rau. Prin urmare, rugăciunea îi 
este de folos în viitor, chiar dacă diavolul nu e la mijloc în prezent. Scrie Daniel 
Amorth: „Rugăciunile nu dăunează niciodată, în schimb, tratamentele greșite 
adesea dăunează. Am cunoscut atâtea persoane împinse la stare de tâmpenie 

fiind intoxicate de prea multe medicamente, de pildă, de psihedelice, fără ab- 
solut nici un avantaj. Pe când rugăciunile nu fac niciodată rau”. 

Un exorcist spaniol, carmelitanul Francesco Palau, beatificat de Papa Ioan 
Paul al II-lea, avea o casa de binefacere în care erau adapostiti bolnavii psihic. 
Îi exorciza pe toţi. Câţi erau stapaniti de diavol se eliberau şi mergeau acasă 
mulțumiți şi fericiţi; restul rămâneau în spital şi erau trataţi de medici. 

Exorcistul trebuie să respecte libertatea şi să aibă consimțământul persoa- 
nei în cauză pentru a-i face exorcismul. Desigur, nu poate fi vorba de un con- 
simtamant liber la un posedat căruia diavolul îi suprimă judecata şi libertatea 
de voinţă. Uneori acesta este atât de furios şi violent încât e necesar să fie legat 
spre a putea fi stăpânit. Dar această operaţie nu o face preotul şi nici nu îi pune 
el pe alţii să o facă. Nu-l leagă pe posedat de o cruce pentru a-l putea exorciza. 
Practica de la Tanacu nu are nimic de a face cu exorcismul creștin. Se cere 
consimțământul numai de la cel care are judecata şi voința nealterate, cum e 
cazul cu cei infestati. Mai mult, cel chinuit de diavol, dacă e conştient, trebuie 
să colaboreze la vindecarea sa. În ce fel trebuie să colaboreze? Să se conver- 
tească dacă trăieşte în păcate, să evite pe viitor pericolele de păcat cum ar fi: 
discotecile şi alte locuri sau situații care duc la păcat. Sunt necesare apoi spo- 
vada, sacramentele, Liturghia, eliberarea inimii de ură, resentimente şi senti- 
mente negative, repararea nedreptatilor, restituirea câştigului dobândit pe căi 
necinstite ş.a.m.d. Cum ar putea să fie eliberat de intervenţiile diavolului cel 
care continuă să ducă o viata de păcat, să trăiască în desfrâu, concubinaj, adul- 
ter, în situaţie de dezordine morală în viata de căsătorie, cine nu renunţă la 
alcool sau droguri, adică cine continuă să trăiască în acel mediu în care diavo- 
lul se simte ca la el acasă? Padre Pio, care citea în conştiinţe, când venea o 
asemenea persoană nedispusă să se convertească, la vreun prieten de-al său 
exorcist, spunea: „Nu-ţi pierde vremea de pomană. Las-o in pace. N-are rost”. 
O asemenea persoană care recurge la exorcism fără să facă vreo legătură cu 
viata sa morală face din exorcism un act de magie: nu a reuşit cu babele, cu 
vrăjitoarele, încearcă cu preotul. Daniel Amorth e convins că, în ceea ce pri- 
veşte eficacitatea exorcismului, 10% depinde de exorcist, adică de credința si 
sfintenia lui, şi 90% de cel exorcizat, adică de credința lui si de decizia de a-şi 
schimba viaţa în bine. Acesta este motivul pentru care exorcismul poate fi făcut 
numai credincioșilor catolici. Dacă il cer necatolicii sau sunt situaţii mai com- 
plicate, exorcistul trebuie să recurgă la episcop, care îi spune ce are de făcut. 

Situaţia devine de-a dreptul dramatică în cazul în care persoana care a fost 
eliberată se întoarce la păcatele şi la viata de mai înainte; atunci se întâmplă ce 


150 DIALOG TEOLOGIC 20 (2007) 


spune Cristos: diavolul izgonit se întoarce de unde a plecat aducând cu el alte 
şapte duhuri și mai rele, şi vor fi cele de pe urmă ale acelui om mai rele decât 
cele dintâi. Aşa se explică şi faptul că la populaţiile păgâne nebotezate cazurile 
de posesie si infestatie diabolică sunt mai numeroase decât la popoarele cres- 
tine. Dar la popoarele creştine aceste acţiuni ale diavolului sunt mult mai grele, 
mai dramatice, mai dureroase. Creștinii la botez se leapădă de Satana și de 
toate faptele lui; când creştinii se întorc la faptele diavolului, acesta revine cu 
forte sporite. 

Care sunt cauzele pentru care diavolul ia în stăpânire, infestează, vexează 
persoane, locuri, lucruri? E un mister pe care apostolul Paul îl numeşte myste- 
rium iniquitatis, taina nelegiuirii care operează în lume (cf. 2Tes 2,7). Cauza 
nu e întotdeauna păcatul prin care omul se aruncă în braţele diavolului. Căci 
şi sfinţii au trăit asemenea aventuri dureroase. Sunt multe cazuri de sfinţi in- 
festati, maltratati, bantuiti de diavol precum Ioan Maria Vianney, Padre Pio ş.a. 
Dar avem şi cazuri de sfinţi de-a dreptul posedati un timp de diavol. Lista ar 
putea începe cu Maria Magdalena, posedata din care Isus a scos şapte diavoli. 
Maria Magdalena este ucenica fidelă care l-a urmat pe Isus de la începutul 
vieţii sale publice până la picioarele crucii, nu Maria, sora lui Lazăr, nici pros- 
tituata care s-a aruncat la picioarele lui Isus în casa lui Simon fariseul, asa cum 
afirmă Dan Brown în impostura secolului care este romanul său Codul lui Da 
Vinci. În numărul sfinţilor posedati îi găsim printre alţii pe Ecaterina de Siena, 
pe sfânta Angela de Foligno, pe Gema Galgani, pe Don Calabria ş.a. Persoanele 
care sunt supuse acestor încercări dureroase, orice ar spune ele şi ar face îm- 
potriva lui Dumnezeu şi a lucrurilor sfinte, nu consimt la păcat, căci nu sunt 
conştiente; dimpotrivă, prin suferinţele prin care trec, un adevărat purgatoriu, 
devin mai unite cu Dumnezeu, se purifică, sporesc în har şi merite; toate se 
îndreaptă spre binele celor care îl iubesc pe Dumnezeu. 

Dar sunt şi cazuri în care omul este vinovat de ceea ce i se întâmplă. Se 
constată mult mai frecvent cazuri de posesie la cei care intră în secte satanice 
sau păgâne, cum este yoga, sau practică ocultismul, magia, vrăjitoria, spiritis- 
mul, sau la cei care practică păcate deosebit de grave, cum sunt avortul, per- 
versiunile sexuale, consumul de droguri ş.a.m.d. 

Toate acestea sunt căi deschise forțelor malefice. 

De asemenea, sunt foarte expuse infestatiei diabolice locurile şi casele unde 
în trecut s-au petrecut crime, avorturi, orgii, prostituție, şedinţe de spiritism, 
sinucideri, slujbe satanice. Iuda a fost posedat de diavol: „Unul dintre voi are dia- 
vol’, a spus Isus; la cina cea de taină, diavolul a intrat in Iuda. Putem presupune 

că el i-a pregătit calea diavolului prin viciul său: era hot. Pofta de bani l-a îm- 
pins până acolo că l-a vândut pe Fiul lui Dumnezeu pe treizeci de arginti. 

În al treilea rând, victime ale Satanei pot fi, şi sunt în realitate, acele persoane 
cărora li se fac vrăji, descântece. Magia a înflorit nu în Evul Mediu, ci în epoca 
noastră postmodernă. Este incredibil de mare numărul celor care recurg, in- 
clusiv printre catolicii nostri, la magie. În Italia, de pildă, statisticile arată că 13 mi- 
lioane de italieni umblă la vrăjitori şi ghicitori; numărul e mult mai mare decât 
al italienilor care frecventează biserica şi sacramentele. Numărul vracilor e de 
două ori mai mare decât cel al preoţilor. Dacă noi, preoţii, îi întrebăm pe cre- 
dincioşii care vin cu asemenea probleme dacă să le facem rugăciuni de elibe- 
rare, vom constata că toți sau aproape toţi au fost mai întâi la babe, la vrăjitoare 
care leagă si dezleagă, la preoţi de altă religie cărora le merge vestea că deschid 
cartea sau scot părticele. 

Episcopul italian Andrea Gemma, cunoscut exorcist, îi găseşte vinovaţi, în 
primul rând, pe episcopi şi pe preoţi de această situaţie: nu-şi îndeplinesc mi- 
siunea încredințată de Cristos de a scoate diavoli, împingând lumea care se 
confruntă cu această problemă grea să meargă la vraci sau la puţinii preoți 
care sunt disponibili, care preoţi nu întotdeauna au discernământul şi echili- 
brul psihic necesar, sau fac o muncă din care scot, ca şi cei care practică magia, 
venituri consistente. Dintre cei care se ocupă cu magia, doar 10% recurg, într-ade- 
văr, la puterea Satanei. Restul, 90%, sunt impostori. Dacă toți preoţii şi-ar face 
datoria, nu ar mai fi pelerinaje la vrăjitoare şi ar dispărea fenomenul „ Maglavit”. 

Suferințele şi pagubele pe care le provoacă diavolul prin maleficii sunt mari: 
boli fizice şi psihice, infestatii care fac viata celui infestat şi a celor din jur in- 
suportabilă, provoacă posesia diabolica si uneori chiar moartea. Dumnezeu 
nu reține mâna Satanei, împiedicându-l să facă rău, cum nu reţine mâna unui 
killer plătit să omoare sau să schilodească oameni nevinovați; diavolul este cel 
mai nemilos killer. Planurile lui Dumnezeu sunt, într-adevăr, de nepatruns. 
Cel infestat e afectat grav în sănătatea sa fizică şi, mai ales, psihică: dureri mari 
de cap, dureri mari de stomac, fiindcă i se pune celui posedat sau infestat în 
mâncare sau băutură ceva vrăjit, ce rămâne permanent în cutele stomacului 
sau intestinelor. De aici, importanţa de a i se pune în mâncare apă sfinţită, sare, 
untdelemn exorcizat. Apoi, fenomenele stranii ale infestatiei pe care le-am 
amintit deja: lucruri execrabile sau vietati: broaste, şobolani ș.a., apă în curte, 
în casă, in pat, fără să le fi pus cineva; vin prin forța Satanei. Lucruri sau chiar 
vietati care apar în pernă, în saltea. Acestea, ca si alimentele malificate din 
stomac, sunt permanent în contact direct cu infestatul, spre deosebire de cele 

puse în casă, în birou, în maşină, în curte, cu care el vine mai rar în contact. 
Ele sunt ca nişte cipuri care captează energia malefică pe care o iradiază apoi 
asupra infestatului. Unui bărbat care mi-a destăinuit suferințele şi vexatiile pe 
care le îndură fiul său i-am spus să descoase perna şi salteaua şi să vadă ce 
găseşte. A găsit exact ce bănuiam: materialul din pernă răsucit, înnodat atât de 
puternic, încât a fost imposibil de desfăcut, si, aruncat fiind în foc, nu a ars. 
Lucrurile acestea care se găsesc trebuie aruncate într-o apă curgătoare sau arse 
în foc şi cenuşa aruncată în râu, dar numai după ce asupra lor s-au făcut rugă- 
ciuni de exorcizare. Nici într-un caz nu trebuie aruncate în WC, căci rămân în 
apropiere ca o sursă de iradiere malefică. Scria Origene pe la anul 200: „Noi 
exorcizăm şi case, şi lucruri, şi animale”. 

Sunt categorii de peroane mai expuse la intervenţiile Celui Rău? Cazuri 
mai des întâlnite se înregistrează la tinerii între 13-16 ani şi între 18-20 de ani. 
Se pare că diavolul se interesează mai mult de femei decât de bărbaţi. Diavolul 
ştie ce putere de influenţă, si în bine, şi în rău, are femeia asupra bărbatului. Se 
spune că femeia poate să facă din bărbat ori un înger, ori un diavol. Şi e ade- 
vărat. E un lucru cunoscut că bărbaţii conduc lumea, iar femeile conduc băr- 
batii. Nu prin femeia care a cedat ispitei l-a făcut diavolul pe bărbat la început 
să cadă în păcat? Dar e posibil ca numărul femeilor încercate de diavol să nu 
fie mai mare decât al bărbaţilor. Ele se remarcă mai ușor prin faptul că, fiind 
mai religioase, îşi deschid mai uşor sufletul către preot, cerându-i ajutorul spi- 
ritual, şi sunt mai dispuse să se convertească, pe când cu bărbaţii, mai închiși, 
altfel stau lucrurile. 

Acţiunea diavolului, cu toate fenomenele stranii care o însoțesc, cu angoase, 
spaime, tulburări, depresii, de regulă are loc noaptea, după căderea întuneri- 
cului. Nu este el duhul întunericului? Nelăsându-l să doarmă, dereglându-i 
creierul care este centrala întregului organism, diavolul reuşeşte mai uşor să-l 
distrugă pe om în întregime. 

Ritualul atrage atenţia să nu se facă din exorcism spectacol care să satisfacă 
dorința şi curiozitatea după senzaţional. Scenele şocante care se petrec în cur- 
sul exorcismului îi pot traumatiza pe cei labili psihic şi le pot provoca daune, 
boli psihice iremediabile. Sunt destule filme de groază, destule telejurnale cu 
accidente şi scene de violență care să satisfacă apetitul de senzaţional al lumii. 
Nu este admisă la celebrarea exorcismului mass-media: televiziune, radio, jur- 
nalisti. Nici înainte şi nici dupa nu trebuie să se facă nici un fel de publicitate. 
Să nu se anunţe că va avea loc sau că a avut loc exorcismul. Exorcistul poate să 
fie singur cu exorcizatul sau poate sa fie asistat de foarte puține persoane: să 

zicem, un medic, cineva care să ajute la rugăciune. Dar aceste persoane trebuie 
să fie discrete. 


Structura ritualului și celebrarea 


Ritualul are două capitole. Primul capitol cuprinde exorcismul mare sau 
solemn cu următoarea structură: 

e Ritul introductiv; 

e Litania sfinților; 

e Recitarea unui psalm; 

e Lectura Evangheliei; 

e Impunerea mâinilor; 

e Marturisirea credinței si lepădarea de Satana; 

+ Rugăciunea „Tatăl nostru”; 

e Semnul crucii; 

e Insuflarea; 

e Formula de exorcism; 

e Rugăciunea de mulțumire; 

e Ritul de încheiere. 

Capitolul al doilea cuprinde o bogată culegere de texte la alegere: lecturi 
biblice, psalmi, formule de exorcism. 

După exorcismul mare, urmează două adaosuri. Primul conţine rugăciu- 
nea de exorcizare în împrejurări speciale. Când se face acest exorcism? Ni se 
spune în introducere: prezența diavolului şi a altor demoni se manifesta şi se 
concretizează nu numai în cazul persoanelor ispitite sau posedate, dar si atunci 
când lucruri şi locuri au devenit, într-un fel oarecare, obiectul acţiunii diabo- 
lice, ca şi în diferitele forme de ură şi persecutare a Bisericii. Dacă, în împreju- 
rări speciale, episcopul diecezei consideră oportun să-i convoace pe credin- 
cioşi sub conducerea preotului, se pot folosi elemente cuprinse în acest adaos. 
Intelegem de aici că e nevoie de aprobarea episcopului, ca si la exorcismul 
mare, atunci când el se face public, cu participarea credincioşilor conduşi de 
preot, dar nu atunci când este săvârşit de laici sau de preot în mod privat, ca 
un exorcism minor. 

Rezultă că acest exorcism se face în cazurile de infestatie diabolică, dar nu 
numai; e şi pentru situaţiile când se constată o mişcare mare de ură şi prigoană 
împotriva Bisericii, chiar dacă nu sunt prezente fenomenele paranormale care 
însoțesc infestatiile diabolice despre care am vorbit. Persecutiile împotriva Bi- 
sericii nu trebuie să fie neapărat sângeroase: pot îmbrăca forme nesângeroase 

mai subtile, dar care sunt şi mai periculoase: propagandă, calomnii împotriva 
Bisericii, emisiuni, filme, cărţi, romane, piese de teatru care vizează distruge- 
rea credinţei şi a moralei creştine. Se poate vorbi şi de comunităţi, societăți 
întregi, sisteme politice demonizate, în care se manifestă clar influența Celui 
Rau şi trebuie exorcizate. Pius al XII-lea l-a exorcizat de la distanţă, din Vati- 
can, pe Hitler şi tot aparatul său nazist. De ce n-ar fi trebuit să fie exorcizati 
Stalin şi Ceaușescu cu tot sistemul lor criminal pe care l-au instaurat? Din 
păcate, ierarhii si clerul, în mare măsură, în loc să-i exorcizeze, îi aplaudau si 
le inaltau osanale. 

Papa Paul al VI-lea si papa Ioan Paul al II-lea au insistat mult, de pilda, ul- 
timul, in cele 8 cateheze de miercuri dedicate acestui subiect, asupra actiunilor 
diavolului care lovesc colectivitati si comunitati intregi. 

Sunt doua semne care indica prezenta malefica intr-o colectivitate: crima, 
căci diavolul este ucigaș de la început, şi minciuna, căci el este mincinos si tata 
al minciunii. Cunoscutul exorcist venetian Pellegrino Ernetti a exorcizat odată 
o şcoală întreagă unde elevii îşi înjunghiau sau impuscau colegii şi profesorii. 
Cum să nu aibă nevoie de exorcizare un popor ca al nostru, care e în stare să 
omoare prin avort un milion de copii într-un singur an? Si al doilea semn este 
minciuna care stăpâneşte într-o colectivitate. Spunea cardinalul Jorge Arturo 
Medina Estévez, prefectul Congregaţiei pentru Doctrina Credinței, prezen- 
tând presei noul ritual al exorcismelor: 


Aş vrea să subliniez că influența nefastă a diavolilor şi a adepților săi este in mod 
obişnuit înfăptuită prin înşelăciune, minciună, neadevăr şi confuzie. După cum 
Isus este adevărul, cf. In 8,44, tot astfel, şi diavolul este mincinosul prin excelenţă. 
Dintotdeauna, chiar de la început, minciuna a fost strategia lui preferată. Fără în- 
doială că diavolul reuşeşte să prindă foarte multe persoane în vraja minciunilor 
mici sau răsunătoare. Îi înşală pe oameni făcându-i să creadă că fericirea să află în 
bani, în putere, în plăcerile carnale. Îi înșală pe oameni convingându-i că nu au 
nevoie de Dumnezeu şi că sunt atotsuficienti, fără să aibă nevoie de har şi de man- 
tuire. De-a dreptul îi înşală pe oameni diminuând, ba chiar făcând să dispară sim- 
tul păcatului, înlocuind legea lui Dumnezeu drept criteriu de moralitate cu crite- 
riile şi convenientele majorităţii. Îi convinge pe copii că minciuna este un mod 
potrivit de a rezolva diferite probleme si asa, încetul cu încetul, se creează între 
oameni o atmosferă de neîncredere şi suspiciune. Îndărătul neadevărurilor şi 
minciunilor care poartă chipul Marelui Mincinos se dezvoltă incertitudinea, în- 
doiala, o lume în care nu mai este nici siguranță, nici adevăr şi unde, în schimb, 
domnesc relativismul şi convingerea că libertatea constă în a face ce vrei; în felul 

acesta, nu se mai înțelege că adevărata libertate înseamnă identificarea cu voinţa 
lui Dumnezeu, izvorul binelui şi al singurei fericiri posibile. 


În scrisoarea pastorală de Paşti din anul 2005, Valeriu Anania (actualul 
mitropolit de Cluj, Bartolomeu) descrie cu mult talent cum în zilele noastre 
„tatăl minciunii” a reuşit să pervertească limbajul şi valorile: 


Printre noi, cei care beneficiem de civilizaţie, de cultură, de progres ştiinţific, de 
libertate, de bunurile pământului, printre noi se instaurează - şi, din păcate, une- 
ori reuşeşte — un duh perfid care răstoarnă valorile şi perverteste limbajul. De la 
acţiunea lui, la cei care cedează, anormalul devine normal, viciul devine virtute, 
minciuna devine adevăr, furtul inteligent devine profesie onorabilă, sodomia se 
cheamă orientare comportamentală, cuvinte onorabile precum prietenie, prieten, 
prietenă se degradează în conotaţii dubioase, pervertirea tineretului se intitulează 
program de sănătate anti-SIDA, destrămarea familiei se numeşte planificare fami- 
lială, crimele ingineriei genetice se fac în numele vindecărilor miraculoase, pros- 
titutia se legitimeaza prin libertatea femeii de a face ce vrea cu propriul ei trup, 
proxenetismul se leagă cu meditaţia transcendentală, sărăcia spiritului devine glo- 
balizare, invadarea unei tari se cheamă război preventiv, terorismul isi reclamă 
valenţe divine (ale altor religii), infeudarea economică se numeşte credit bancar, 
pomana politică devine act de caritate. Şi multe altele. 


Printre „multe altele” ar putea fi şi acestea: turnătoria, vânzarea semenilor, 
colaborarea cu duşmanii de moarte ai lui Dumnezeu, care devin acte de patri- 
otism şi de salvare a Bisericii. 

Dar să revenim la ritualul exorcismelor. Al doilea adaos este intitulat: Ru- 
găciuni pentru uzul privat al credincioşilor. Şi aceste rugăciuni pot fi conside- 
rate exorcisme în sensul larg al cuvântului, exorcisme minore. Sunt destinate 
laicilor, dar nimic nu împiedică să le spună si preotul atunci când nu face un 
exorcism în formă solemnă, oficială, cu aprobarea episcopului. 

Câteva aspecte din cursul celebrării exorcismelor se cer subliniate. 

Exorcistul are foarte mare libertate de mişcare în modul de a organiza cele- 
brarea. El trebuie să facă uz de toate posibilitățile pe care i le acordă ritualul, 
ţinând cont de condiţiile în care se află persoana chinuită de diavol şi de îm- 
prejurări. Să respecte structura generală a ritului, dar să aleagă şi să dispună 
formulele şi rugăciunile în funcţie de necesităţi: pe unele le poate repeta, pe 
altele le poate omite, poate adăuga sau le poate schimba cu texte din cele pro- 
puse la alegere, adaptându-le la situaţia persoanei. 

Exorcismul poate dura mai mult sau mai putin, în funcție de starea fizică si 
psihică a persoanei exorcizate, care poate varia în cursul unei zile sau chiar în 
curs de câteva ore. 

Exorcismul poate fi şi trebuie să fie repetat până când diavolul e învins şi 
izgonit. E o luptă grea şi, în general, de lungă durată, care presupune curaj, 
răbdare, perseverență. Diavolul nu se dă bătut cu una, cu două. Exorcistul care 
se descurajează după un exorcism, două e ca un soldat care aruncă armele în 
cursul bătăliei şi dezertează. Scria, în această privinţă, experimentatul exorcist 
Daniel Amorth: „Este extrem de rar să reusesti în câteva luni, rar într-un an 
sau doi; pentru un caz de gravitate medie sunt necesari patru sau cinci ani cu 
un exorcism pe săptămână”. Când e vorba de infestatie diabolică, durata e mai 
mică. Durata e mai mare pentru posesia diabolică: poate fi şi opt ani. 

Este permis - în vechiul ritual chiar era prescris - ca exorcistul să-l întrebe 
anumite lucruri pe diavol, obligându-l să răspundă prin gura posedatului. Să-l 
întrebe care îi este numele, aşa cum a întrebat Isus în cazul posedatului din 
Gadara: „Care iti este numele?” Răspunsul: „Suntem o legiune”. La romani o 
legiune avea 6.000 de soldaţi. Dezvăluindu-şi numele, diavolul, care încearcă 
să se ascundă, este demascat şi, prin aceasta, pe jumătate învins. 

Poate fi întrebat care este cauza pentru care a intrat în posedatul respectiv, 
dacă este la mijloc magia, dacă i s-a pus în mâncare sau băutură ceva malefic 
sau s-a instalat în posedat prin intermediul unor lucruri vrăjite şi unde se află 
acestea. Aflându-se, acestea sunt distruse şi persoana chinuită de Satana poate 
fi mai uşor eliberată. Nici într-un caz nu trebuie puse întrebări care urmăresc 
nişte avantaje materiale sau satisfacerea curiozitatii, de pildă, care sunt nume- 
rele câştigătoare la loterie sau cine va câștiga meciul Steaua-Dinamo. 

Rugăciunile de exorcizare sunt de două categorii: rugăciuni deprecative, de 
cerere, ca Dumnezeu să-l elibereze pe cel chinuit de diavol, de pildă: „Ascultă, 
Părinte Sfânt, suspinele Bisericii tale... Nu îngădui ca Templul Duhului tău să 
fie locuinţa unui duh necurat”; şi rugăciuni imperative, prin care exorcistul se 
adresează direct diavolului, somându-l si poruncindu-i să plece, de pildă: „Îţi 
poruncesc, Satano, principele acestei lumi, recunoaşte puterea de neînvins a 
lui Isus Cristos, pleacă din această creatură...” Atât în exorcismul mare, cât si 
în cel prevăzut pentru diferite împrejurări, exorcistul poate folosi numai for- 
mule deprecative de rugăciune şi, dacă consideră potrivit, le foloseşte şi pe 
cele imperative, dar niciodată nu va folosi formulele imperative fara sa le fi 
folosit mai întâi pe cele deprecative. 

Nelipsite sunt din celebrarea exorcismului Litaniile sfinților, care se spun în 
genunchi. E bine să se introducă şi numele altor sfinţi, în special ale celor cu- 
noscuti ca având puteri speciale asupra duhurilor necurate. Căci se ştie că nu 
toți sfinţii sunt înzestrați de Dumnezeu cu aceeaşi putere de a-i ajuta pe oamenii 
aflați în diferite necazuri. Există la italieni o istorioară care ilustrează acest lucru. 

Un om a urcat în Turnul din Pisa, care ştim că este înclinat. Uitându-se în 
jos, omul a ametit şi a căzut jos. Pe când zbura spre pământ, a strigat cu dispe- 
rare: „Sfinte Antoane, ajută-mă!” Dintr-o dată, a simţit cum o mână îl apucă 
de ceafă şi rămâne suspendat între cer şi pământ. Aude un glas: „Pe care sfânt 
Anton l-ai chemat în ajutor?” „Pe sfântul Anton de Padova”. „Îmi pare rău, fi- 
ule. Eu sunt sfântul Anton, abate”. Şi i-a dat drumul jos. Unul dintre sfinţii cei 
mai puternici este sfântul Benedict, patronul exorcistilor; există si un exor- 
cism al sfântului Benedict şi o medalie a sfântul Benedict cu inscripţii de exor- 
cizare pe ea. Bineînţeles că cea mai puternică dintre sfinţi este Preacurata Fe- 
cioară Maria, invocată des în cursul exorcismului ca dușmanul numărul unu 
al şarpelui infernal căruia, prin Neprihănita sa Zămislire, i-a zdrobit capul. Nu 
poate fi recomandată îndeajuns persoanelor vexate de diavol purtarea scapu- 
larului Maicii Domnului şi a medaliei miraculoase cerută de Sfânta Fecioară 
sfintei Ecaterina Labouré, în anul 1835, si care prevestea lumii apropiata defi- 
nire a dogmei Neprihănitei Zămisliri, din anul 1854. 

În exorcismele private, nu în cele solemne, pot fi invocati şi cei care în viata 
s-au remarcat în lupta împotriva Celui Rău, chiar dacă nu sunt declaraţi oficial 
fericiţi sau sfinți. Daniel Amorth mărturiseşte că deosebit de puternică este 
mijlocirea Papei Ioan Paul al II-lea, care, stim bine, făcea exorcisme nu numai 
în Vatican ca papă, dar deja când era arhiepiscop de Cracovia. Când se rosteşte 
asupra persoanelor chinuite de Cel Rău: „Prin mijlocirea lui loan Paul al II-lea, 
pleacă!”, diavolii devin extrem de furioși. Intrebati care este motivul furiei, 
răspund: „Ne-a dat peste cap toate planurile”; aluzie la prăbuşirea comunis- 
mului, la care Papa a avut o contribuţie esenţială. 

Când e vorba de exorcism, împreună cu exorcismul trebuie să fie ţinut si 
postul, deoarece, cum le spunea Isus apostolilor care nu au reușit să scoată 
diavolul dintr-un posedat, există un soi de diavoli care nu poate fi scos decât 
cu post şi rugăciune. În primele veacuri ale Bisericii se recomanda măcar o zi 
de post, nu numai celui care urma să primească botezul, dar şi celui care îl 
administra şi chiar întregii comunități creştine. Evident, postul era în legătură 
cu exorcismele făcute înainte de administrarea Botezului. 


158 DIALOG TEOLOGIC 20 (2007) 


Importante sunt locul şi atmosfera în care se desfăşoară exorcismul. Locul 
obişnuit nu este biserica, ci un oratoriu sau o capelă, spre a se evita participa- 
rea masivă şi publicitatea, dar poate fi oricare loc potrivit, inclusiv locuinţa 
celui chinuit de forțele malefice. Un efect deosebit il au exorcismele făcute la 
locurile de pelerinaj: Lourdes, Loretto, Fatima, Medjugorje. N-ar fi rău ca şi la 
noi, de pildă, la Cacica, să existe un serviciu permanent în care preoți care 
întrunesc condiţiile cerute să acorde asistență spirituală persoanelor cu pro- 
bleme de acest gen, însoțiți de grupuri de rugăciune aflate la o distanță mai 
mică sau mai mare. 

Muzica poate fi şi ea un mijloc de izgonire a duhurilor necurate. La ea re- 
curgea regele David când Saul era stăpânit de un duh rău; îi cânta din harpă. 
Evident, e vorba de muzică religioasă. Se constată că muzica gregoriană nu e 
pe placul Satanei; el preferă alte stiluri muzicale. 

Arma cea mai puternică ce nu poate lipsi din mâna exorcistului este crucea. 
Spaţiul în care se săvârşeşte exorcismul trebuie să fie dominat de Răstignit şi 
nu trebuie să lipsească o icoană a Maicii Domnului. Daca nu este altar, in fata 
răstignitului se înclină profund preotul când intră pentru celebrare, îmbrăcat 
cu reverendă, cotă şi stolă violetă, după ce a rostit rugăciunea de pregătire în 
care cere forță de la Dumnezeu pentru a putea lupta cu Cel Rău. În momentul 
prevăzut de ritual, preotul îi arată exorcizatului crucea, îl binecuvântează cu 
ea, spunând amenintator: „lată crucea Domnului! Fugiti, duhuri ale răului!” 
sau alte formule prevăzute, după care suflă în faţa celui exorcizat, spunând: 
„Îndepărtează, Doamne, cu suflarea gurii tale, duhurile rele. Porunceste-le să 
plece, căci împărăţia ta este în mijlocul nostru”. E un rit vechi pe care îl amin- 
teste deja Tertulian: „Noi îl izgonim pe diavol cu suflarea gurii noastre”. 

Desigur că cele expuse în acest material cu privire la diavol şi la lucrurile 
sale malefice, precum şi la combaterea lui prin arma cea mai redutabilă care 
este exorcismul, prezintă importanță numai pentru cine are credinţă. Pentru 
cine nu are credință, nu poate fi vorba decât de poveşti, halucinații şi alte ma- 
nifestări care tin de patologic. Existenţa diavolului este o realitate care nu de- 
pinde de ceea ce gândesc oamenii, de opinia majorităţii, aşa cum ni se dă de 
înţeles la show-urile televizate unde sunt invitați la dezbateri psihiatri şi psi- 
hologi ca să îşi dea cu părerea şi se fac sondaje: „Credeţi în existenţa diavolului? 
Credeţi că sunt adevărate fenomenele paranormale atribuite diavolului?” Un 
film despre apariţiile de la Lourdes, care a avut un mare succes cu ceva ani în 
urmă, începea cu această declaraţie solemnă: „Pentru cei care cred, totul este 

posibil. Pentru cei care nu cred, nici o explicaţie nu este suficientă”. Acelaşi 
lucru îl spunea, altfel formulat, cunoscutul exorcist italian Raul Salvucci: 


Pentru cei care neagă totul a priori şi în bloc cu mica propoziție demnă de inteli- 
gentele cele mai elevate: „Ce sunt tâmpeniile acestea?” nici o explicație nu este 
suficientă. Păstori ai Bisericii şi laicişti luminati, ascundeti-va mereu îndărătul 
acestei expresii şi fericirea promisă celor ignoranti să fie pururea cu voi! 


Si fiindcă am început expunerea citând dintr-un document al Conciliului, 
o voi încheia cu un citat din același document: 


Omul, dacă își cercetează lăuntrul inimii, descoperă că este si înclinat spre rău, si 
scufundat în multe feluri de rele care nu pot proveni de la Creatorul său, care este 
bun... Aşadar omul este împărțit în el însuși. De aceea, întreaga viata a oamenilor, 
fie individuală, fie colectivă, apare ca o luptă dramatică între bine şi rău, între lu- 
mină şi întuneric. Mai mult, omul se descoperă incapabil de a ieşi de unul singur 
biruitor asupra atacurilor Celui Rău, așa încât fiecare se simte legat în lanţuri. Însă 
Domnul însuşi a venit să-l elibereze pe om si să-l întărească dinăuntru, iar „pe 
stăpânitorul lumii acesteia” (In 12,31), care îl ţinea pe om în robia păcatului, să-l 
izgoneasca afară (GS 13). 


BENEDICT AL XVI-LEA SI IUBIREA 
Eros, agape şi philia în enciclica Deus caritas est 


Wilhelm DANCĂ 
Institutul Teologic Romano-Catolic din Iasi 


Astăzi iubirea este o realitate complexă, comună şi ambiguă. Aşa a fost me- 
reu? Se pare că nu, fiindcă pentru grecii din antichitate era un fel de zeu de 
mâna a doua, dar un zeu, iar pentru creştinii de altădată era chiar ființa lui 
Dumnezeu. Dar în zilele noastre iubirea este o problemă: nu mai are conotaţii 
divine, nu mai are puterea de a lumina şi călăuzi viața oamenilor. Ce ar trebui 
făcut pentru ca iubirea să-şi recupereze splendoarea de odinioară? 

Starea precară a iubirii în lumea în care trăim este recunoscută şi de Papa 
Benedict al XVI-lea la începutul primei sale scrisori enciclice, Deus caritas est: 
„Termenul iubire a devenit astăzi unul dintre cuvintele cele mai uzate, dar şi 
abuzate, de care legăm acceptiuni cu totul diferite” (DCE 2). Printre aceste 
„accepţiuni cu totul diferite” putem identifica un arhetip fundamental, si anume 
iubirea dintre un bărbat şi o femeie ca împlinire şi promisiune de fericire ire- 
zistibilă?. În cultura greacă clasică, această iubire arhetipică a fost numită eros. 

Deşi în prima parte a enciclicei erosul este firul conducător al reflectiilor, 
Papa Benedict nu reduce iubirea la semnificaţia erosului din antichitatea greacă, 
nici nu o identifică exclusiv cu iubirea dintre un bărbat şi o femeie. În general, 
Papa spune că erosul este impulsul „care nu se naşte din gândire şi din voinţă, 
ci, într-un anumit fel, se impune ființei umane” (DCE 3). Este vorba despre 
acea „beţie, îngenunchere a raţiunii de către o nebunie divină” (DCE 4). Astfel, 
caracteristica necesară şi universală a erosului este aceea de a imbratisa şi a 
transcende omul până într-atât încât pune în mișcare adevărul si destinul fiin- 
tei lui. Dar fenomenul erotic comportă şi o ambiguitate esenţială: pe de o parte, 
îl face pe om să treacă dincolo de limita existenţei lui, ajutându-l să experi- 


1 BENEDICT AL XVI-LEA, Scrisoarea enciclică Deus caritas est (25 decembrie 2005), trad. 
W. Dancă, Presa Bună, Iași, 2006. De aici înainte va fi indicată în text sub formă prescurtată: 
DCE. 

> Cf. A. PRIETO, „Eros e agape: Punico dinamismo dellamore, în L. MELINA - C. A. AN- 
DERSON, ed., La Via dellAmore. Riflessioni sullenciclica „Deus caritas est” di Benedetto XVI, 
Pontificio Istituto Giovanni Paolo II, Roma 2006, 171-182. 

menteze cea mai înaltă fericire (cf. DCE 4), iar pe de alta, atunci când iese de 
sub controlul raţiunii, rămâne un fenomen greu de interpretat sau expus devi- 
erilor ce ofensează demnitatea umană. 

Având în vedere legătura ambiguă dintre iubire şi divin, Benedict al XVI-lea 
spune că, pentru a nu fi doborât de instinct în trăirea iubirii, omul are nevoie 
de purificare, maturizare, renunțare, altfel spus, de discernământ (cf. DCE 5). 
Cum se ajunge la discernământ în această chestiune atât de delicată? 

Voi căuta să aflu un răspuns la această întrebare privind cu atenţie la atmo- 
sfera din familia în care s-a născut şi a crescut Joseph Ratzinger, dar şi la me- 
sajul ce se desprinde din primii ani ca profesor de teologie dogmatică la Tü- 
bingen (prima parte); apoi (partea a doua), analizând învăţătura teologului ]. 
Ratzinger despre iubire şi a Papei Benedict al XVI-lea din enciclica Deus cari- 
tas est; şi, în fine (partea a treia), propunând o interpretare a raportului dintre 
eros si agape în cheie creştină, sugerând câteva atitudini concrete de viata. 


Filosofia iubirii la Joseph Ratzinger 


Într-o carte care se doreşte a fi ghid pentru pontificatul Papei Benedict al 
XVI-lea am găsit următoarea însemnare ratzingeriană despre starea iubirii în 
lumea contemporană: 


În ziua de astăzi, nu mai există o filosofie a iubirii, ci doar o filosofie a egoismului. 
Faptul că fiecare dintre noi se poate îmbogăţi pur şi simplu prin dăruirea de sine, 
că se poate regăsi pe sine tocmai pornind de la celălalt şi prin intermediul unei 
existente în favoarea altuia, acest fapt este refuzat ca fiind o iluzie idealistă. Si, din 
acest punct de vedere, omul este înșelat. Într-adevăr, în momentul în care este 
sfătuit să nu mai iubească, atunci este sfătuit, în definitiv, să nu mai fie om?. 


Despre primii lui paşi în filosofia iubirii, Joseph Ratzinger a vorbit în cartea 
autobiografică Aus meinem Leben. Erinnerungen 1927-1977*; dar, cu referire 
la tema în discuţie, mi se par mai generoase amintirile din cartea de interviuri 
cu P. Seewald: 


Părinţii mei s-au căsătorit târziu, iar un jandarm bavarez de rangul tatălui meu 
era, ca simplu comisar, modest plătit. Nu eram săraci în sensul strict al cuvântului, 
pentru că salariul lunar era garantat, dar trebuia să trăim foarte economicos şi 
simplu, lucru pentru care sunt foarte recunoscător. Căci exact prin acest fel de trai 


3 M. TOsATTI, Il dizionario di papa Ratzinger. Guida al pontificato, Editrice Baldini Castoldi 
Dalai, Milano 2005, 14. 

+ Am consultat traducerea italiană: ]. RATZINGER, La mia vita. Ricordi (1927-1977), San 
Paolo, Ciniselo Balsamo (Milano) 1997, 5-44. 

se nasc bucurii pe care nu le poţi avea în bogăţie. Gândurile îmi zboară adesea spre 
trecut, cât era de frumos, cum ne puteam bucura de cele mai mărunte lucruri si 
cum încercam să facem câte ceva unul pentru celălalt. Cum, prin această stare 
foarte modestă, financiar chiar încordată, s-a înfiripat între noi o solidaritate care 
ne-a legat foarte strâns unul de celălalt. Pentru ca noi toţi trei să putem studia, 
părinţii a trebuit, fireşte, să renunțe la extrem de multe. Am simtit-o şi noi, încer- 
când să răspundem acestor sacrificii. Asa că, tocmai prin acest climat de mare 
simplitate, s-a născut multă bucurie şi chiar dragoste unul pentru celălalt. Sim- 
team cât de mult ni se daruiau şi câte privatiuni luau părinţii asupra lor”. 


Relaţiile dintre membrii familiei erau oarecum specifice timpului şi modului 
de a fi german. Ratzinger îşi aminteşte că tatăl lui 


era un om foarte drept, dar şi foarte sever. Însă noi am simţit întotdeauna că el era 
sever din bunătate. Şi din acest motiv puteam accepta severitatea lui fără probleme. 
Mama a ştiut, în schimb, să compenseze, prin căldura și prin caracterul ei inimos, 
ceea ce la tata era, poate, prea sever. Erau două temperamente extrem de diferite, 
care se completau foarte bine tocmai prin această diversitate. Domnea o atmosferă 
severă, asta trebuie s-o spun, însă aveam parte, în acelaşi timp, de multă căldură, 
cordialitate şi bucurie, amplificate şi de faptul că ne jucam mult împreună, chiar şi 
cu părinţii, precum şi de faptul că muzica, cu forța ei unificatoare, juca un rol tot 
mai însemnat în viata de familie€. 


Intenţia de a întemeia o familie şi gândul de a avea vreo legătură de dragoste 
cu o femeie, J. Ratzinger le-a comentat în felul următor: „Planurile mele nu 
s-au extins niciodată până la dorinţa nemijlocită de a fonda o familie. Însă este 
normal că şi coarda prieteniei a fost atinsă, acest lucru este clar”. 

Despre „coarda prieteniei” Ratzinger face următoarele precizări: 


În anii studiilor mele teologice de la Miinchen, a trebuit să mă confrunt, înainte 
de orice, cu două întrebări. Eram fascinat de teologia ştiinţifică (...) Vedeam tot 
mai limpede că de preoţie nu tine doar bucuria întru teologie, că munca în paro- 
hie poate să se îndepărteze mult de acest lucru și are cu totul alte cerințe (...) 
Trebuia să mă întreb dacă mă simţeam în stare să fac fata o viata întreagă la toate 
acestea şi dacă era într-adevăr chemarea mea. De aceasta se lega, fireşte, şi între- 
barea dacă as fi putut să stărui o viata întreagă în celibat, în renunțarea la căsătorie. 
Cum în universitatea distrusă nu era încă un loc pentru teologie, am trăit timp de 
doi ani în Castelul Fiirstenried, cu construcţiile lui adiacente, la marginea oraşului. 


5 J. RATZINGER, Sarea pământului. Creștinismul și Biserica Catolică la cumpăna dintre 
milenii. O convorbire cu Peter Seewald, trad. T. Soroceanu, Sapientia, Iasi 2006, 52. 

° J. RATZINGER, Sarea pământului, 55-56. 

7]. RATZINGER, Sarea pământului, 64. 

Acolo exista o strânsă comuniune de viata, nu numai între profesori şi studenți, ci 
şi între studenți şi studente, astfel că, prin întâlnirile zilnice, problema renunțării 
şi a semnificației ei intime devenea absolut concretă. Am purtat aceste întrebări cu 
mine prin minunatul parc din Fiirstenried şi, bineînţeles, în capelă, până când, în 
sfârşit, la sfințirea mea ca diacon, în toamna lui 1950, am putut să spun un Da 
convingătort. 


În lumina acestor mărturisiri înţelegem că pentru J. Ratzinger iubirea umană 
comportă mai multe dimensiuni, şi anume iubirea poate fi conjugală, părin- 
tească, frateasca, sponsala, prietenească, sacerdotală etc. Având mai multe as- 
pecte, iubirea are şi mai multe nume: dragoste, prietenie, credință, speranţă, 
milostivire, solidaritate, respect, milă, atracție şi asa mai departe. Iubirea este 
o realitate, o forță, o constantă a vieţii umane; iubirea nu este o fundătură, 
pentru că există mereu cineva care iubeşte mai mult; iubirea este un drum cu 
două sensuri. 

În afară de experiența iubirii din familie şi seminar, Joseph Ratzinger s-a 
mai confruntat cu această realitate, dar la un nivel teoretic, în teza lui de doc- 
torat si în lucrarea de abilitare ca profesor - unde se simte influența curentului 
augustinian - şi în prima lui carte de succes: Introducere în creștinism. Pe ur- 
mele sfântului Augustin, Ratzinger caută să definească în acest volum esența 
creştinismului apelând la dinamismul caritatii sau al dragostei. Neindoielnic, 
baza este teologia biblică, în special, teologia paulină în centrul căreia se află 
acestea trei: „credinţa, speranţa şi dragostea. Dar cea mai mare dintre toate 
acestea este dragostea” (1Cor 13,13). Pe cale de consecinţă, trebuie să intele- 
gem că în spatele tuturor principiilor definitorii ale creştinismului (principiul 
individualizării, principiul „pentru”-ului, legea „incognito'-ului, legea priso- 
sintei, principiul „definitiv”-ului, primatul primirii) se află iubirea ca nucleu 
central: 


Da, există şi consider acum... că putem afirma, fără teama de a cădea în cine ştie 
ce sentimentalism ieftin, că cele şase principii pot fi sintetizate în cele din urmă 
într-unul singur: principiul dragostei. Să o spunem fără menajamente şi poate 
chiar cu riscul de a fi greşit intelesi: adevăratul creştin nu e colegul nostru din 
partidul confesional, ci acela care, prin existenţa sa creștină, a devenit cu adevărat 
uman. Nu acela care se supune în mod servil unui anumit sistem de norme gândit 
numai în sine însuşi, ci acela care şi-a câştigat libertatea şi a ajuns astfel la bunătatea 
simplă, umană. Principiul iubirii, dacă vrea să fie adevărat, include, bineînţeles, în 
sine credința. Numai asa rămâne ceea ce, de fapt, este. Căci, fără credință - pe care 


8 J. RATZINGER, Sarea pământului, 66-67. 

am învăţat să o vedem drept o expresie a necesităţii omului de a primi, a insuficientei 
oricărei prestații autonome -, dragostea devine o faptă arbitrară. Își pierde carac- 
terul specific transformându-se în infatuare. De aceea, credința şi dragostea se 
condiționează şi se revendică reciproc. Tot astfel, trebuie spus că în principiul 
dragostei se află inclus şi principiul speranţei, care, depăşind clipa de fata şi ieşind 


din izolare, tinde spre întreg’. 


Dintre toate aspectele iubirii, aşteptarea, primirea şi asumarea sunt cele 


mai importante: 


Omul nu poate ajunge la sine însuşi cu adevărat prin ceea ce face, ci prin ceea ce 
primeşte. El trebuie să aştepte darul dragostei, iar aceasta nu se poate obține în alt 
mod decât ca dar. Nu şi-o poate făuri el singur, fără alţii; trebuie să o aştepte, să 
accepte să-i fie dăruită. Şi nu poţi deveni om deplin decât dacă ești iubit, dacă te 
lași iubit. Faptul că iubirea este posibilitatea cea mai reală si, totodată, nevoia cea 
mai adâncă a omului şi că această stringentă necesitate e, în același timp, realitatea 
cea mai gratuită şi mai nedatorată ne dovedeşte că, pentru a obţine mântuirea, el 
trebuie să primească. Dacă refuză acest lucru, dacă refuză darul, se va pierde pe 
sine însuşi. O activitate absolut autonomă, care ar vrea să realizeze existența uma- 
nă doar prin prestaţia sa proprie, contravine firii sale (...) Primatul primirii nu 
vrea în nici un caz să-l condamne pe om la pasivitate; nu cere ca omul să stea de 
acum cu mâinile in sân, asa cum ne reproşează marxismul. Dimpotrivă, abia acest 
primat ne dă posibilitatea ca, în spiritul responsabilitatii ce o avem, dar, în acelaşi 
timp, fără a ne crispa, să ne ocupăm cu seninătate şi în libertate deplină de trebu- 


rile acestei lumi, pe care să le punem în slujba iubirii salvatoare”. 


Fiind iubirea esenţa creştinismului, teologul Ratzinger interpretează totul 


în lumina principiului dragostei: originea lumii", sensul şi legea fundamentală 


” J. RATZINGER, Introducere în creştinism. Prelegeri despre Crezul apostolic (1968), trad. M. 
Blaj, Sapientia, Iasi 2004, 188. 

10 J, RATZINGER, Introducere în creștinism, 186. 

" „Lumea provine din rațiune, iar această rațiune e persoană, este dragoste”, J. RATZINGER, 
Introducere în creştinism, 19. 

a vieții”, ființa lui Dumnezeu” si ființa făpturii!“, esența credinţei!” şi natura 
Bisericii!€, moartea şi învierea”, iadul’? şi nemurirea omului”. 

Deşi atât de necesară, importantă mereu şi deseori invocată, iubirea rămâne 
totuşi un mister; iubirea se aseamănă cu bobul de grâu care, după ce s-a pier- 
dut în moarte, se regăseşte pe sine plin de rod, în viata. 


În legătură cu acest mister trebuie să ştim că nu se poate crea iubirea. Ea este un 
dar. Ea este prezentă în relația de schimb între mine şi un altul. Iubirea comportă 
mereu o promisiune de eternitate. Ea este negarea morții după cum spunea filoso- 
ful francez Gabriel Marcel. Din promisiune cum este la început, nu devine realita- 
te decât dacă se scaldă ea însăși în iubirea care oferă în mod efectiv eternitatea. G. 
Marcel crede că a spune cuiva Eu te iubesc înseamnă Eu refuz să accept moartea ta, 
eu protestez împotriva morţii tale. Din asta vedem că iubirea umană este o promisiune 


„Scopul vieții noastre este în cele din urmă de a descoperi, a primi şi a dărui iubirea (...) 
În sensul acesta, iubirea este în mod real legea fundamentală, scopul ultim al vieţii”, ]. RATZINGER, 
Voici quel est notre Dieu. Croire e vivre aujourd hui. Conversations avec Peter Seewald, Plon- 
Mame, Paris 2001, 130. 

8 Văzut ca Logos, ca gândire creatoare, Dumnezeul credinței înseamnă dragoste. Prin 
urmare, a iubi este ceva divin. Dacă Logosul creator de la începuturile lumii este şi dragoste, 
atunci există o identitate primordială între adevăr si dragoste; deci ele nu sunt două realități 
alăturate sau contradictorii, ci un singur tot, Absolutul prin excelenţă. În această lumină tre- 
buie citit adevărul de credință despre un Dumnezeu în trei persoane, cf. J. RATZINGER, Intro- 
ducere în creştinism, 102. 

11 Logosul oricărei fiinţe, existenţa care susține şi cuprinde in sine totul, este si conștiință, 
şi libertate, şi dragoste. Asta înseamnă că cea mai mare valoare în lumea noastră este liberta- 
tea, nu necesitatea cosmică; că lumea noastră este imprevizibilă, nu poate fi redusă niciodată 
în mod deplin la logica matematică (cf. ]. RATZINGER, Introducere în creștinism, 110). 

15 Datorită legăturii strânse dintre Isus şi Cristos, dintre lucrare şi persoană, dintre logos 
(adevăr) şi iubire, esenţa credinţei constă în cufundarea în deschiderea nelimitată a unei iubiri 
necondiționate. Astfel, cine crede în Cristos face din iubire conţinutul credinţei, pentru că 
„iubirea este credinţă” (cf. J. RATZINGER, Introducere în creștinism, 144-145). 

16 Sfintenia Domnului rămâne mereu prezentă în Biserică şi alege mereu, dintr-o iubire 
paradoxală, mâinile nevrednice ale oamenilor să fie vasul prezenţei sale în lume. Sfintenia lui 
Cristos străluceşte luminoasă în întunericul păcatelor Bisericii. Pe chipul paradoxal al Biseri- 
cii, iubirea divină este mereu mai mare (cf. J. RATZINGER, Introducere în creștinism, 237). 

17? Dacă dragostea nu e mai tare decât moartea, atunci ea nu există; de aceea, si noi vom 
învia (cf. ]. RATZINGER, Introducere în creștinism, 213). 

15 Tadul este singurătatea in care iubirea nu mai poate pătrunde (cf. J. RATZINGER, Intro- 
ducere în creştinism, 209). 

1 Omul nu posedă în sine însuşi principiul propriei existente, de aceea supravieţuieşte 
numai dacă reuşeşte să trăiască în altul. Iar această trăire în altcineva este posibilă dacă există 
o iubire care să primească în sine însăşi ființa iubită. Pe această cale a iubirii care găzduieşte 
fiinţa iubită se realizează nemurirea (cf. ]. RATZINGER, Introducere în creştinism, 212-213). 

care nu se poate tine. Ea promite infinitul şi nu poate să ofere decât finitul. Dar 
ştie, de asemenea, că această promisiune nu este iraţională, nici contradictorie, 
deci nu este distrugătoare, pentru că dimensiunea infinitului trăieşte în ea. Văzută 
dintr-un punct de vedere doar uman, iubirea este deja ceea ce noi căutăm în rea- 
litate şi acel ceva spre care ne îndreptăm viata. Totuşi, în dimensiunile sale speci- 
fice, ea este în cele din urmă orientată spre Dumnezeu, ea este în sine aşteptare a 


lui Dumnezeu”%. 


Ca lege fundamentală şi mister, în planul concret al vieţii, iubirea compor- 
tă aspecte paradoxale. Astfel, a iubi nu înseamnă să cedezi mereu in fata celui- 
lalt, să fii întotdeauna îngăduitor şi bun cu altul. Câteodată găsim în Noul 
Testament momente în care Isus este mânios, pentru că iubirea este ceva serios 
şi a iubi cu adevărat pe cineva înseamnă să-i doreşti binele veritabil, chiar si 
să-l contrazici dacă vezi că se îndreaptă spre rău. Deci a iubi pe cineva înseamnă 
a-i dori să se simtă bine, să fie fericit; iubim o persoană şi suntem buni cu ea 
dacă se îndreaptă spre propriul ei bine. Iubirea înseamnă şi renunțarea la sine, 
la ceva din propria ființă pentru binele celuilalt. Iubirea adevărată ne scoate 
din noi înşine, ne smulge din ale noastre, iar această smulgere o trăim uneori 
ca pe un exod împovărător, o dificilă pierdere de sine, deoarece este însoțită de 
deceptii, sentimente de singurătate şi eşec, contradicții interioare, frustrări, 
dezgust fata de orice, neputinta de a mai iubi pe cineva, nici chiar pe noi înşine. 

Dar pentru a scăpa de această senzaţie de gol absolut pe care ne-o poate 
aduce sentimentul de atracție şi simpatie fata de cineva, să încercăm sa inva- 
tam arta de a iubi de la Dumnezeu însuşi, care este eros şi, în acelaşi timp, 
agape. Din acest punct de vedere, Sfânta Treime reprezintă iubirea subzisten- 
tă. Si de vreme ce omul a fost creat după chipul lui Dumnezeu, el trăieşte in 
lume potrivit unui dinamism interior care îl determină să se facă iubit şi să 
iubească. Desigur, omul trebuie să-şi actualizeze posibilitățile pe care le poartă 
în sine şi să înveţe rolul pe care-l are de jucat pe pământ. Eforturile menite să-şi 
însușească o meserie sau anumite capacităţi profesionale trebuie subsumate 
misiunii sale fundamentale în lume, şi anume iubirea. Dar iubirea nu se învață 
aşa cum se învaţă cântatul la pian sau scrisul la calculator. Iubirea se învață 
zilnic, fără încetare, de-a lungul împrejurărilor pe care ni le prezintă viaţa. 
Invatam să iubim privind la anumite exemple concrete de iubire, cum ar fi 
părinţii, anumiţi prieteni sau colegi de muncă. Si, în calitate de invatacei intr-ale 
iubirii, important e să nu ne căutăm pe noi înșine, ci să căutăm modalitățile 
corecte de a da şi a primi. În fine, unui om credincios chipul lui Cristos şi al 


% J, RATZINGER, Voici quel est notre Dieu, 130. 

sfinților îi modelează iubirea concretă, faptele si gesturile?!. Urmându-l pe 
Cristos, „calea, adevărul şi viața” (cf. In 14,6), iubirea omului se îmbogățește. 

Într-o privire de ansamblu, realitatea dragostei sau filosofia iubirii la Joseph 
Ratzinger se articulează în patru dimensiuni fundamentale: iubirea ca dar, 
mister, sens şi misiune. După cum vom vedea în continuare, ele apar şi în teo- 
logia din prima lui enciclică. 


Eros şi Agape: excludere, includere sau integrare? 


Probabil că Papa nu a vorbit în nici o altă lucrare despre eros aşa cum a 
vorbit în enciclica Deus caritas est. Discursul lui Benedict al XVI-lea despre 
eros este surpriza principală a enciclicei, chiar dacă acestei realități umane şi 
Papa Ioan Paul al II-lea i-a dedicat mai multe cateheze revoluţionare, în special 
cele despre legătura dintre eros şi agape în iubirea sponsală”. 

Pe urmele Papei Benedict, voi limita analiza raportului dintre eros şi agape 
la dimensiunea subiectivă a iubirii lui Dumnezeu. Anticipând oarecum con- 
cluziile, precizez că Deus caritas est susține imposibilitatea separării dintre 
eros şi agape în existența umană. Papa se opune radicalizării deosebirii între 
cei doi termeni, spunând că, din păcate, în actuala dezbatere filosofică şi teo- 
logică, 

aceste distincţii au fost deseori radicalizate, astfel încât au fost puse în opoziţie 

între ele: iubirea descendentă, oblativă, mai exact agape, ar fi tipică pentru creşti- 

nism; de cealaltă parte, cultura necreştină, mai ales cultura greacă, ar fi caracteri- 
zată de iubirea ascendentă, posesivă şi senzuală, adică de eros. Dacă cineva doreşte 
să exagereze această antiteză, atunci rupe esenţa creştinismului de relaţiile vitale şi 
fundamentale ale existenței umane şi constituie o lume în sine, ce poate fi admi- 
rabilă, dar puternic separată de complexitatea existenţei umane. În realitate, eros 
şi agape - iubirea ascendentă şi iubirea descendentă - niciodată nu pot fi separate 
complet una de alta. Cu cât mai mult aceste două forme de iubire, deşi în dimen- 
siuni diferite, îşi găsesc justa unitate în realitatea unică a iubirii, cu atât mai mult 
se împlineşte natura adevărată a iubirii în general (DCE 7). 


Pentru a desemna realitatea teologică a unităţii dintre eros şi agape în exis- 
tenta umană, limba română este cam săracă, pentru că foloseşte cu precădere 
termeni din limba slavonă: iubire, dragoste, prietenie, milă. De aceea trebuie să 
ţinem cont de faptul că o primă piedică în sublinierea acestei unități a iubirii 


21 J, RATZINGER, Voici quel est notre Dieu, 132-134. 
22 Cf. GIOVANNI PAOLO II, Uomo e donna lo creò, Citta Nuova-LEV, Roma 1985. 

este de ordin lingvistic”. Soluţia ar fi clarificarea limbajului şi curajul de a adopta 
termeni care să fie mai apropiaţi de sensurile originare din limba greacă şi latină. 

O altă piedică o reprezintă confuzia morală generală şi perversa desacrali- 
zare a eros-ului din societatea contemporană. La această situaţie reacționează 
tocmai enciclica Papei Bendict al XVI-lea, care doreşte să ofere clarificări, re- 
pere şi rezolvări eficiente; le vom vedea în continuare. 

De asemenea, o altă cauză care a dus la lectura dihotomică a iubirii se poate 
identifica în tulburările provocate în secolul al XX-lea de dezbaterile pe tema 
supremaţiei absolute a iubirii revelate (agape) din teologia protestantă (Karl 
Barth, Anders Nygren, Ulrich von Wilamowitz Mollendorf)*, care au avut 
ecouri şi în lumea catolică (C. S. Lewis, ]. Pieper, G. Bernanos, R. G. Hazo, G. 
Madinier, R. D. Wilhelmsen, P. Claudel)”. 

Dupa cum se stie, in ambientul culturii elenisto-pagane, ceea ce numim 
astazi iubire a fost spus de multe ori cu ajutorul termenului eros, iar in ambi- 
entul culturii crestine s-a folosit, printre alti termeni, si cuvantul agape, fiind 
cel mai puternic si mai pregnant. Aria semantica acoperita de cei doi termeni 
se deosebeste precis si sub anumite aspecte diferenta e foarte tare. 

Astfel, pentru filosofii greci, eros reprezinta o forta motrice plasmuita dupa 
un model sexual, folosită pentru a explica insotirile si nașterea elementelor 


% Luând în consideraţie prima semnificaţie pe care o au în limba română termenii iubire 
(sentimentul de dragoste pentru o persoană de sex opus şi faptul de a avea relaţii sexuale cu o 
persoană de sex opus), dragoste (sentiment de afecțiune pentru cineva sau ceva şi sentiment 
de afecțiune fata de o persoană de sex opus, faptul de a avea relaţii de dragoste), prietenie 
(sentiment de simpatie, de stimă, de respect, de ataşament reciproc care leagă două persoane) 
şi milă (sentiment de înțelegere şi de compasiune față de suferința sau nenorocirea cuiva; 
compătimire, îndurare, milostenie; graţie divină; bunăvoință si ajutor pe care Dumnezeu le 
acordă omului), am optat pentru următoarea echivalare de termeni pe care o voi folosi de-a 
lungul acestei lucrări: iubire (dragoste) este traducerea lui eros sau amor (dilectio); prietenie 
traduce termenii philia şi amicitia şi milă este rezervat pentru noutatea creştină a termenilor 
agape şi caritas. Rădăcina termenilor iubire, dragoste, prietenie şi milă se găseşte în limba 
slavonă: ljubiti - a iubi; dragosti - dragoste; prijateli — prietenie; mili - milă. Pentru vorbitorii 
de limba română, eros are un sens precis, şi anume ansamblul dorințelor sexuale, iar caritate 
vrea să spună atitudine miloasă, plină de generozitate fata de cineva sau filantropie. Cf. Aca- 
demia Română. Institutul de Lingvistică „Iorgu Iordan”, DEX. Dicţionar explicativ al limbii 
române, Editura Univers Enciclopedic, Bucureşti 19967. 

4 Nygren este considerat una dintre cele mai mari personalităţi ale teologiei protestante 
contemporane. A fost profesor la Universitatea din Lund, apoi episcop de Lund, iar între 1947 
şi 1952 a fost preşedintele Federaţiei Mondiale Luterane. Opera lui principală se numeşte Eros 
und Agape. Gestaltwandlungen der christlichen Liebe, I-II, Gütersloh 1930, 1937. 

% Cf. J. PIEPER, Faith, hope, love, Ignatius Press, San Francisco 1997, 141-281. 

mitologice, un fel de Prim Miscator din vechile cosmogonii, şi a fost recunos- 
cut ca atare de Aristotel. Pentru Platon, iubirea e o dorință îndreptată spre 
frumos şi implică în mod necesar ideea unei nevoi sau lipse”. În haina mitu- 
lui, eros e un mare daimon, unul dintre mijlocitorii între divin şi muritor. De 
asemenea, eros este la jumătatea distanţei dintre înţelepciune si ignoranță, in 
sensul că omului care nu-şi dă seama de propria sa deficiență îi va lipsi iubirea 
pentru înţelepciune. Iubirea este definită ca fiind dorinţa de a stăpâni de-a 
pururi binele, nazuinta firii muritoare de a deveni nemuritoare, dorință pe 
care ea o împlinește prin zămislire. Așadar eros-ul platonician e o dublă acti- 
vitate: este o comunicare cu lumea transcendentă a eide-lor şi un avânt către 
ea şi, în acelaşi timp, este o revărsare în sufletul celui îndrăgit, a cărui frumu- 
sete (masculină) este o imagine a Zeului, a acelor „izvoare ale lui Zeus” ce 
pătrund în sufletul îndrăgostitului. După Platon, eros şi noţiunile aflate în le- 
gătură cu acesta coboară de pe postamentele înalte pe care le plasează dialogu- 
rile sale şi ocupă un loc mai modest în etică, la rubrica Prieteniei” sau la cea 
a iubirii trupeşti. Eros-ul platonician reapare la Plotin, având ca preambul o 
estetică a lucrurilor sensibile”, dar metoda lui Plotin nu mai este dialogul, cu 
implicaţiile lui diastolice, ci introspectia, iar scopul ei este unio mystica”. Pe 
scurt, pentru filosofii greci şi, în special, în viziunea platoniciană, eros este un 
fel de copula mundi, este forța care, pornind de la sensibil şi ajungând la supra- 
sensibil, leagă întreaga realitate şi-i dă o structură unitară. În consecință, na- 
tura eros-ului este mereu şi în mod prevalent aceea de forță de a lua în posesie, 
de forță al cărei scop e să ajungă şi să posede ceea ce îi lipseşte. 

Cu totul alta este iubirea creştină indicată prin cuvântul agape. Termenul 
eros nu apare nicăieri în Noul Testament, iar Cântarea Cântărilor foloseşte 
pentru iubirea umană (ahavah) un termen foarte rar în literatura greacă: agape. 
Marea forță a lui agape constă nu în a stăpâni sau în a-şi însuşi un bine, ci în 
a-l dărui. Inteles ca amor concupiscentiae, eros este forța care urcă de jos în sus, 
puterea ascendentă; având sensul de amor benevolentiae, agape este forța care 
coboară de sus în jos, puterea descendentă. Pentru exemplificare, acest lucru 
este evident în ideea de Dumnezeu, care pentru un creştin coincide cu Iubirea 


2% ARISTOTEL, Metafizica, 984b. 

% PLATON, Banchetul, 200e-201b; 202e; 204a; 206a; 207d; 252c-253a. 

* Când vorbesc despre iubire, Aristotel foloseşte termenul philia în Etica nicomahica 
(cartea VIII-a), iar stoicii humanitas şi philantropia. 

* PLOTIN, Enneade, I, 6. 

% Cf. F. E. PETERS, Termenii filosofiei greceşti (1967), trad. D. Stoianovici, Humanitas, 
Bucureşti 1997”, 97-102. 

însăşi, cu Bundvointa Absolută. Dumnezeu l-a iubit pe om mai întâi, creându-l 
şi apoi dăruindu-i-l pe Fiul său pentru a-l răscumpăra. Aşadar agape este forță 
dăruitoare sau binevoitoare, nu cuceritoare, este harul care vine la om de la 
Dumnezeu. Dacă eros e dorință, agape e sacrificiu. Eros e tot atât de mare cât 
de mare e obiectul iubit; mărimea lui agape este invers proporţională cu obiec- 
tul iubi: de exemplu, cu cât omul este mai mic, cu atât iubirea lui Dumnezeu 
fata de om este mai mare - de aceea, omul care suferă, omul bolnav, slab, opri- 
mat, respins de alții este omul cel mai iubit de Dumnezeu”. 

Deci avem două concepţii diferite despre iubire şi multi sunt de părere că 
nu se pot concilia, ele s-ar exclude reciproc. De exemplu, teologul protestant 
Anders Nygren a susținut lucrul acesta atunci când i-a reproșat sfântului Au- 
gustin că ar fi insistat prea mult pe dorința omului de Dumnezeu, pe acea 
neliniște interioară a omului care nu se termină decât daca se odihneşte in 
Dumnezeu. Totodată, Nygren i-a reproşat sfântului Augustin ca a preluat in 
mod incorect conceptul platonician de eros ca dorinţă şi l-a legat de agape 
printr-un compromis înşelător, fiindcă, de fapt, „agape nu are nimic de-a face 
cu dorinţa sau cu plăcerea”?. 

Însă afirmaţiile lui Augustin despre caritas ca sanctum desiderium nu im- 
plică nici un compromis între eros şi agape. lată cuvintele sfântului Augustin 
cu privire la raportul dintre cele două feluri de iubire: 


Întreaga viata a unui bun creştin este o dorință sfântă. Ceea ce doreşti încă nu poţi 
vedea, însă prin dorinţă vei fi în stare, atunci când se va împlini ceea ce trebuie să 
vezi, să te umpli de ceea ce vei vedea. Să presupunem că ai vrea să umpli un buzu- 
nar şi să ştii cât de mare este ceea ce ti se va da, atunci încerci să întinzi buzunarul, 
sau sacul, sau burduful, sau orice altceva de felul acesta. Iti dai seama de cât de 
mult vei pune înăuntru şi vezi că buzunarul este strâmt; intinzandu-l, îl faci mai 
incapator. La fel, Dumnezeu, amânând, măreşte dorința; prin dorință, ne măreşte 
sufletul, iar mărindu-l, îl face mai încăpător. Aşadar, fraţii mei, să dorim, pentru 
că trebuie să fim umpluţi”?. 


31 Cf. A. ScoLa - G. REALE, II valore delluomo, Bompiani, Milano 2007, 91-92. 

3 A. NYGREN, Eros und Agape, I, 31, apud J. PIEPER, Faith, hope, love, 211. 

3 AUGUSTIN DE HIPPONA, In Epistolam ad Iohannis ad Parthos Tractatus Decem - IV, 6: 
Tota vita christiani boni, sanctum desiderium est. Quod autem desideras, nondum vides: sed 
desiderando capax efficeris, ut cum venerit quod videas, implearis. Sicuti enim si velis implere 
aliquem sinum, et nosti quam magnum est quod dabitur, extendis sinum vel sacci vel utris vel 
alicuius rei: nosti quantum missurus es, et vides quia angustus est sinus; extendendo facis capa- 
ciorem: sic Deus differendo extendit desiderium, desiderando extendit animum, extendendo fa- 
cit capacem. Desideremus ergo, fratres, quia implendi sumus. Cf. AUGUSTIN, Despre iubirea 

Pentru sfântul Augustin, eros şi agape se află într-un raport de includere, nu 
de excludere reciprocă (precum în teologia protestantă), fiindcă, pentru el, 
amor înseamnă şi agape, şi dilectio, şi caritas, adică şi virtute teologală, şi iubire 
teologală. Această iubire este lucrarea Duhului Sfânt, un dar de la Dumnezeu. 
Fiind fundamentul vieţii intelectuale, spirituale şi comunitare, iubirea îl intro- 
duce pe om în viata trinitara, îl conduce la realizarea Trupului mistic al lui 
Cristos, îl transforma din interior până la vederea lui Dumnezeu, până la viata 
în Dumnezeu™. Iubirea este donatoare, iar dorinţa face parte din structura 
acestui fel de iubire pe care Dumnezeu o manifestă fata de om; fiind primul in 
această relație de iubire, Dumnezeu i-a dăruit omului si dorința, şi posibilitatea 
de a-l iubi, si, mai exact, puterea de a-l iubi așa cum el însuşi l-a iubit pe om. 

În legătură cu raportul dintre iubire şi dorință, sfântul Augustin mai spune că 


Scriptura nu îndeamnă decât la dragoste şi nu condamnă decât dorința excesivă 
(...) Numesc dragoste orientarea sufletului spre bucuria de Dumnezeu pentru el 
însuși, iar de sine şi de aproapele pentru Dumnezeu; numesc dorință excesivă ori- 
entarea sufletului spre bucuria de sine şi de aproapele şi de orice ființă corporală, 
nu pentru Dumnezeu”. 


Insistând pe necesitatea purificării dorinţei umane, Augustin stabileşte ul- 
terior că singurul criteriu al înțelegerii (şi trăirii) cuvintelor Scripturii este 
dragostea: „Și astfel, o dată răsturnată tirania dorinţei excesive, dragostea 
domneşte după regulile cele mai drepte ale iubiri de Dumnezeu pentru Dum- 
nezeu si ale iubirii de sine, ca şi de aproapele, pentru Dumnezeu”*€. 

Aşadar eros-ul în concepția greacă clasică avea semnificația dorinţei unui 
bine absent; în interpretarea creştină clasică, agape avea sensul de dar venit de 
sus şi, ca atare, excludea eros-ul platonician care se îndrepta de jos spre înăl- 
timi. Papa Benedict al XVI-lea depăşeşte această interpretare radicalizata a 
iubirii, deci raportul de excludere (interpretarea protestantă), dar şi includerea 


absolută. Comentariu la Prima Epistolă a lui Ioan, Ediţie bilingvă, trad. R. Matei, ediţie îngrijită 
de C. Badilita, Polirom, Iasi 2003, 142-143. 

34 Cf. M-A. VANNIER, ,,Introducere’, in AUGUSTIN, Despre iubirea absolută, 5-17. 

55 AUGUSTIN DE HIPPONA, De doctrina christiana, III, 36-37: „Non autem praecipit Scrip- 
tura nisi caritatem nec culpat nisi cupiditatem (...) caritatem voco motum animi ad fruen- 
dum Deo propter ipsum, et se atque proximo - propter Deum; cupiditatem autem - motum 
animi ad fruendum se et proximo et quolibet corpore non propter Deum”. Cf. AUGUSTIN, De 
doctrina christiana. Introducere în exegeza biblică, ediție bilingvă, trad. M. Ciucă, Humanitas, 
Bucureşti 2002, 218-219. 

3 AUGUSTIN DE HIPPONA, De doctrina christiana, III, 54: „Sic eversa tyrannide cupiditatis, 
caritas regnat iustissimis legibus dilectionis Dei propter Deum, sui et proximi propter Deum”. 

(interpretarea creştină clasică), şi introduce o paradigmă nouă care amplifică 
şi transfigurează caracteristicile esenţiale ale eros-ului platonic (dorinţa) şi le 
valorifică în dimensiunea lui agape, în orizontul concepției despre Dumnezeu 
ca Iubire donatoare în mod absolut, în toate direcţiile, şi în jos, şi în sus, şi 
invers: „În fragmentul biblic despre scara lui Iacob, Sfinții Părinţi au văzut 
exprimată simbolic, în diferite moduri, legătura inseparabilă dintre urcare şi 
coborâre, dintre eros care-l caută pe Dumnezeu şi agape care transmite darul 
primit” (DCE 7). Această imagine ilustrează legătura dinamico-relationala 
dintre cele două paradigme ale iubirii ca eros şi agape, fuzionarea lor într-o 
noua paradigmă ce se bazează pe concepţia despre Dumnezeu ca Iubire abso- 
lută; în lumina acestui mod nou de înţelegere a iubirii, care este eros şi agape, 
iubirea se lărgeşte dobândind semnificaţii şi valenţe noi”. 

Trebuie să remarcăm aici că eros-ul integrat de agape din concepția Papei 
Benedict are ceva în comun cu antropologia „unității duale” de la Hans Urs 
von Balthasar. Printre altele, teologul elveţian a spus că la fiecare om există trei 
mari polaritati constitutive experienţei elementare de viata. Trei, pentru că nu 
este vorba doar de polaritatea suflet-trup, ci şi de polaritatile barbat-femeie şi 
persoană-comunitate. Bărbatul si femeia înseamnă că fiecare dintre noi are 
mereu în fata sa modul celălalt, pentru el de neatins, de a fi persoană. 

Balthasar subliniază faptul că, în teologia occidentală, doar Dante Alighieri 
a avut curajul să poarte iubirea dintre un bărbat şi o femeie până la Tronul lui 
Dumnezeu pentru purifica eros-ul şi a-l conduce în stadiul de agape; rezultatul 
teologic este cu totul impresionant, deoarece Dante Alighieri a arătat că teolo- 
gia istoriei este pătrunsă de gloria lui Dumnezeu şi poate să o iradieze mai 
departe**. Din perspectiva temei în discuţie, mesajul lui Dante este urmato- 
rul: dacă eu m-am născut bărbat, atunci voi păstra mereu în fata propriei mele 
fiinţe masculine modul celălalt de a fi persoană, care este cel feminin. Astfel, 
cine înţelege diferenţa sexuală dintre ființele umane ca dat antropologic fun- 
damental, acela va înţelege şi va păstra unitatea iubirii cu toate dimensiunile 
sale: sacrificiu, dar, dorință, nevoie şi aşa mai departe”. 

În teologia orientală, sfântul Grigore de Nyssa a mai vorbit despre eros, ca 
iubirea dintre un bărbat si o femeie, în termeni asemănători, dar si discursul 


37 Cf. G. REALE, Agostino. Amore, Bompiani, Milano 20067. 

38 H, U. von BALTHASAR, Despre opera sa (1990), trad. W. Tauwinkl, Galaxia Guttenberg, 
Tg. Lăpuş 2005, 70. 

39 Cf. A. ScoLa — G. REALE, Il valore dell’uomo, 96-97. 

lui este inclusiv“. Pentru el, „esenţa lui agape constă într-o liberă iniţiativă 
care conduce superiorul spre inferior. Astfel, mişcarea sa este contrară, după 
cum bine a arătat Max Scheler, eros-ului platonician care este ascensiune de la 
inferior spre superior”. Această nuanţă subliniată de Scheler este permanentă 
la Grigore: Dumnezeu iubeşte mereu agapic, niciodată erotic. Deci agape desem- 
nează iubirea lui Dumnezeu fata de creaturile sale şi iubirea oamenilor fata de 
semenii lor, în măsura în care ei au devenit capabili prin har de condescendenta 
divină, căci agape care se îndreaptă spre ei este o iubire de întărire, o iubire ce 
îi schimbă, îi face capabili să iubească şi ei la rândul lor. Toata noutatea creştină 
constă în noțiunea de har. Agape introduce în participarea la viata divină, in 
conaturalitatea cu Dumnezeu. Dar aceasta nu este, precum în cazul eros-ului 
platonician, o conaturalitate de esenţă ce a fost pierdută şi trebuie să fie regă- 
sită, căci s-ar simţi lipsa ei (penia); este o conaturalitate acordată gratuit prin 
harul divin. „Trebuie subliniat că participarea nu este aici preexistenta lui agape, 
după cum se întâmplă în cazul eros-ului la Platon, în așa fel încât mișcarea 
spre Dumnezeu să fie doar (pentru Platon) revenirea sufletului la elementul 
divin ce îi este conatural”?. Pentru Grigore, invers, această „comunicare a no- 
ilor bunatati nu vine să completeze un gol în suflet, ci... contribuţia harului 
dilată capacitatea acestuia şi, în acelaşi timp, il umple”$. Dumnezeu atrage 
sufletul spre el, iar acesta suferă un fel de pondus ad sursum, în termenii lui 
Augustin, un fel de gravitație inversată care îl face să urce spre Dumnezeu, 
chiar dacă sufletul se poate găsi încă în situația dezbinării din cauza pasiunilor 
ce îl tin strâns legat de pământ ca nişte cuie“. 

Dar dacă sufletul este eliberat de legătura pasiunilor, atunci poate să-şi în- 
drepte tot eros-ul spre Dumnezeu. Aici Grigore îl preia pe Platon, dar îl inter- 
pretează în lumina învăţăturii despre har. Agape ne introduce în familiaritatea cu 
Dumnezeu, Cuvântul vine să locuiască în sufletul nostru, noi ne găsim într-un 
fel de comuniune calmă cu el şi aproape într-un fel de reciprocitate a iubirii. 
Dar nu putem exersa îndelung acest agape fata de El, deoarece Dumnezeu ne 


“© Cf. J. DANIELOU, Platonisme et théologie mystique. Essai sur la doctrine spirituelle de 
saint Grégoire de Nysse (1944), Aubier, Paris 1954”. Despre actualitatea acestei lucrări şi despre 
originalitatea interpretării legăturii dintre eros si agape la sfântul Grigore de Nyssa, vezi: B. 
POTTIER, „Le Grégoire de Nysse de Jean Daniélou. Platonisme et théologie mystique (1944): 
eros et agape’, Nouvelle Revue Théologique 128 (2006) 258-273. 

“ J, DANIELOU, Platonisme et théologie mystique, 200-201. 

“J. DANIELOU, Platonisme et théologie mystique, 203. 

£ J. DANIELOU, Platonisme et théologie mystique, 203. 

“ Cf. J. DANIELOU, Platonisme et théologie mystique, 204. 

este superior. De aceea, intervine eros-ul ca un fel de exces al lui agape, din 
cauza distanţei dintre Dumnezeu şi noi, şi pe care noi am vrea să o suprimăm 
printr-un elan aproape irațional. Eros este un pathos în noi, şi asta, din cauza 
dependenţei sau a supunerii fata de ceea ce ne este superior, adică fata de 
Dumnezeu însuși, care se manifestă aproape de noi ca har şi, în acelaşi timp, 
departe de noi ca transcendenta, provocând elanul extatic al eros-ului nostru. 
Aşadar, pentru Grigore, eros-ul a devenit un aspect al lui agape, intensitatea, 
fervoarea, forma ei cea mai arzătoare“. „Sensul eros-ului divin este aceasta 
atracție irezistibilă, această gravitație, care conduce sufletul purificat spre 
Dumnezeu tot aşa cum atracția fizică apropie trupurile unele de altele”*€. 

Aşadar Benedict al XVI-lea interpretează legătura dintre eros şi agape, nu 
în sensul teologiei protestante (excludere), nu în sensul teologiei sfântului Au- 
gustin sau a sfântului Grigore de Nyssa (includere), ci în sensul teologiei for- 
mulate de Dante Alighieri (integrare). Oare de ce? Pentru a da un răspuns la 
interpretările reductive despre iubire din teologia protestantă, care au fost sus- 
ţinute în mod emblematic de K. Barth, A. Nygren şi ucenicii lor? Pentru a 
oferi o viziune mai largă, mai umană, care să ţină cont atât de datele creaţiei, 
cât şi de cele ale istoriei mântuirii, sau care să cuprindă contribuţiile atât ale 
filosofiei, cât şi cele ale altor religii? S-ar părea că da. Însă, dacă nu se purifică, 
nu se maturizeaza, eros-ul uman nu poate avea conotatiile lui agape. 


Purificarea si treptele iubirii 


Îndată după publicarea enciclicei, într-un discurs din 23 ianuarie 2006, 
Papa a făcut următoarele observaţii cu privire la raportul dintre eros şi agape. 


Călătoria cosmică, în care Dante în lucrarea sa Divina Commedia doreşte să-l im- 
plice pe cititor, se termină în fata Luminii veşnice care este Dumnezeu însuşi, in 
fata acelei Lumini care este, în acelaşi timp, iubirea care mișcă sori si stele“. Lumina 
şi iubirea sunt unul şi același lucru. Sunt puterea primordială creatoare care mişcă 
Universul. Dacă aceste cuvinte ale poetului lasă să se întrevadă gândirea lui Aris- 
totel, care vedea în eros puterea care mișcă lumea, privirea lui Dante totuşi obser- 
vă un lucru cu totul nou şi de neimaginat pentru filosoful grec. Nu doar că Lumina 
eternă se prezintă în trei cercuri concentrice cărora el se adresează cu aceste ver- 
sete dense şi cunoscute de noi: „Lumină-n veci, ce numa-n tine-ti eşti, / şi singură 


% Cf. J. DANIELOU, Platonisme et théologie mystique, 206. 
“6 J. DANIELOU, Platonisme et théologie mystique, 207. 
“7 DANTE, Divina Comedie. Paradisul, XXXIII, v. 145, trad. G. Coşbuc, Polirom, Iasi 2000, 728. 

te ştii, şi-aşa ştiută, / etern ştiind, surâzi şi te iubesti!”** În realitate, mai tulburător 
decât această revelaţie a lui Dumnezeu ca cerc trinitar de cunoaştere si iubire este 
perceperea chipului uman - chipul lui Isus Cristos -, care lui Dante îi apare in 
cercul central al Luminii. Dumnezeu, Lumina infinită, al cărui mister incomensu- 
rabil filosoful grec l-a intuit, acest Dumnezeu are un chip uman şi - putem adăuga 
- o inimă umană. În această viziune a lui Dante se arată, pe de o parte, continui- 
tatea dintre credinţa creştină în Dumnezeu şi cercetarea condusă de rațiune şi de 
lumea religiilor; în acelaşi timp însă, apare şi noutatea ce depăşeşte orice cercetare 
umană - noutatea pe care doar Dumnezeu ne-o poate revela: noutatea unei iubiri 
care l-a împins pe Dumnezeu să ia un chip uman şi, mai mult, să asume trupul şi 
sângele omului, întreaga ființă umană. Eros-ul lui Dumnezeu nu este doar o forță 
cosmică primordială; este iubirea care a creat omul și s-a aplecat asupra lui, după 
cum s-a aplecat bunul Samaritean asupra omului rănit şi jefuit, care zăcea la mar- 
ginea drumului ce ducea coborând de la Ierusalim la Ierihon”. 


Aşadar, pentru Papa Benedict al XVI-lea, agape şi eros sunt legate unele de 
alte şi fac parte din nucleul central al credinţei creştine. Cu alte cuvinte, din 
umanitatea credinţei face parte şi eros-ul, acel Da al omului spus corporalitatii 
sale create de Dumnezeu, un Da care în căsătoria indisolubilă dintre un bărbat 
şi o femeie își găseşte forma înrădăcinată în creaţie. În căsătoria dintre un 
bărbat şi o femeie, eros-ul se transformă in agape, pentru că iubirea fata de un 
altul nu se mai caută pe sine, ci devine grijă fata de celălalt, dispoziţie la sacri- 
ficiu pentru altul si deschidere fata de darul unei vieți noi. Agape creştin, cari- 
tatea fata de aproapele pe urmele lui Cristos nu este ceva străin, alăturat in 
mod forțat sau chiar contrar eros-ului; în sacrificiul lui Cristos fata de om, 
eros-ul a găsit o nouă dimensiune care s-a dezvoltat în caritatea creştină fata de 
cei săraci şi suferinzi. Natura adevărată a eros-ului, care apare între o femeie şi 
un bărbat, constă în transformarea lui interioară în agape, în darul de sine 
pentru altul. Aceasta este esenţa iubirii lui Dumnezeu si a aproapelui despre 
care vorbeşte Scriptura, aceasta este legea fundamentală din centrul existenţei 
creştine ca rod al credinţei. 

Revenind la Deus caritas est, Papa remarcă un alt fapt, şi anume că Noul 
Testament nu foloseşte niciodată termenul eros, ci doar agape şi philia, acesta 
din urmă fiind identificabil în scrierile sfântului Ioan cu sensul de prietenie. 
„Marginalizarea cuvântului eros, precum şi noua viziune despre iubire ce se 
exprimă prin intermediul cuvântului agape denotă fără nici o îndoială ceva 


* DANTE, Divina Comedie. Paradisul, XX XIII, wv. 124-126, pag. 728. 
* BENEDETTO XVI, Discorso ai partecipanti all'incontro promosso dal Pontificio Consiglio 
„Cor Unum’, 23 gennaio 2006: www.Zenit.org. 

esenţial în noutatea creştinismului cu referire precisă la înțelegerea iubirii”. 
Acest fapt a fost judecat într-un mod absolut negativ. Potrivit lui Nietzsche, 
creştinismul ar fi înveninat eros-ul făcând „amar lucrul cel mai frumos al vieţii” 
şi interzicându-i omului o fericire care îl face să preguste ceva din realitatea 
divină (cf. DCE 3). Dar creştinismul nu a distrus eros-ul, dacă prin eros se în- 
telege forța divină ce-i permite omului experienţa celei mai înalte fericiri sau 
comuniunea cu divinitatea. 

Fiind văzut eros-ul ca o formă de religie contrară credinţei într-un singur 
Dumnezeu, Vechiul Testament i s-a opus în mod ferm, „respingând-o hotărât 
ca perversiune a religiozităţii”. Deci eros-ul a fost refuzat nu ca eros adevărat, 
ci ca eros deformat, „falsă îndumnezeire”, lipsit de „demnitatea sa”, dezumani- 
zat, cum se întâmplă în prostituţia sacra, in care „eros-ul turmentat si indisci- 
plinat nu este urcare, extaz spre Divin, ci cădere, degradare a omului. Astfel, 
devine limpede faptul că eros-ul are nevoie de disciplină, de purificare, pentru 
a-i dărui omului nu plăcerea de o clipă, ci o anumită degustare a împlinirii 
existenţei, a acelei fericiri spre care tinde ființa noastră întreagă” (cf. DCE 4). 

Cu alte cuvinte, eros-ul trebuie să se purifice şi să se maturizeze „şi pe calea 
renunțării (...) în vederea adevăratei sale măreţii”, care se actualizează atunci 
când „trupul şi sufletul se regăsesc într-o unitate intima’, iar eros-ul nu este 
„degradat la nivelul sexului ce se poate cumpăra şi vinde”. Aparenta exaltare a 
corpului uman se poate converti repede în ura fata de corp. Deşi este acuzată 
de faptul că a cultivat duşmănia fata de corpul uman, credinţa creştină 


a considerat mereu omul ca ființă una şi duală, in care spiritul şi materia se între- 
pătrund reciproc şi, astfel, ambele componente trăiesc o nobleţe nouă. Da, eros-ul 
vrea să ne ridice în extaz către Divin, să ne conducă dincolo de noi înșine, dar 
tocmai de aceea se cere un drum de urcare, de renuntari, de purificări şi de vinde- 
cări (DCE 5). 


Deseori au fost puşi în opoziţie eros-ul ca iubire „pământească” şi „posesivă” 
si agape ca iubire întemeiată pe credinţă - şi de credință plăsmuită ca iubire 
„oblativă”. În realitate, spune Papa Benedict al XVI-lea, eros si agape nu pot fi 
separate niciodată în mod complet. Natura adevărată a iubirii se realizează în 
măsura în care uneşte aceste două forme ale iubirii, deşi au dimensiuni diferite 
(cf. DCE 7). 

Unirea celor două forme de iubire - eros şi agape — se realizează în imaginea 
lui Dumnezeu şi a omului, aşa cum le găsim în Biblie. Astfel, pentru credința 
biblică, Dumnezeu nu este doar Creatorul omului, ci şi Tatăl omului, pentru 


că Dumnezeu îl iubeşte pe om; pentru filosofia greacă - pentru Aristotel -, 

Dumnezeu nu-l iubeşte pe om, ci omul îl iubeşte pe Dumnezeu şi, în măsura 
în care este iubit, pune lumea în mișcare. Deci 


Dumnezeul unic în care crede Israel este un Dumnezeu care iubeşte în mod per- 
sonal. Mai mult, iubirea lui este o iubire bazată pe alegere: dintre toate popoarele, 
el îl alege pe Israel şi îl iubeşte - însă cu scopul de a vindeca prin această iubire 
omenirea întreagă. El iubeşte şi iubirea lui poate fi calificată, fără nici o îndoială, 
ca eros, care, cu toate acestea, este şi în mod total agape. Într-un chip deosebit 
profeţii Osea şi Ezechiel au descris această pasiune a lui Dumnezeu pentru poporul 
său în imagini erotice curajoase. Relaţia dintre Dumnezeu şi Israel este ilustrată 
prin metaforele logodnei şi căsătoriei; în consecinţă, idolatria este adulter şi pros- 
titutie (DCE 9). 


Dar 


eros-ul lui Dumnezeu fata de om este, in acelasi timp, in mod total agape. Nu doar 
pentru ca este daruit absolut in mod gratuit, fara nici un merit prealabil, ci si pen- 
tru ca este o iubire care iarta (...) Este atat de mare incat il intoarce pe Dumnezeu 
impotriva lui insusi, iubirea sa se intoarce impotriva dreptatii sale. Crestinul vede 
aici cum se profileaza deja, intr-o maniera voalata, misterul crucii: Dumnezeu il 
iubeşte atât de mult pe om încât, făcându-se el însuși om, îl urmează până la 
moarte şi, în felul acesta, reconciliază dreptatea şi iubirea (DCE 10). 


De imaginea nouă a lui Dumnezeu se leagă în mod esenţial şi imaginea 
noua a omului. Biblia îl prezintă pe Adam ,,singur’, de aceea „Dumnezeu vrea 
să-i pună alături un ajutor”. „Adam este în căutare şi îi părăsește pe tatăl său si 
pe mama sa pentru a-şi găsi soția; numai împreună ei reprezintă totalitatea 
umanităţii, devin un singur trup”. Astfel, eros-ul se prezintă ca ceva înrădăci- 
nat în natura omului; îl „trimite spre căsătorie, spre o legătură caracterizată de 
ceva unic (un singur bărbat şi o singură femeie) şi definitiv (pentru totdeau- 
na)” (DCE 11). 

Erosul-agape din Vechiul Testament îşi găseşte forma deplină şi definitivă 
în persoana lui Isus: în el, 


Dumnezeu însuşi caută oita pierdută, omenirea suferindă şi rătăcită (...) In moar- 
tea sa pe cruce se împlinește întoarcerea lui Dumnezeu împotriva lui însuşi, în 
care el se dăruieşte pentru a-l ridica pe om si a-l mântui - așa este iubirea în forma 
ei cea mai radicală. Privirea îndreptată spre coasta străpunsă a lui Cristos... cu- 
prinde ceea ce a fost punctul de plecare al acestei enciclice: Dumnezeu este iubire 
(1In 4,8). Acolo acest adevăr poate fi contemplat (cf. DCE 12). Dacă pornim de la 

evenimentul crucii, de la contemplarea coastei străpunse a lui Isus, putem ajunge 
să înțelegem ce este eros-agape divin”. 


Isus a făcut ca actul de oferire de pe cruce să aibă o prezență durabilă in 
timp prin instituirea Euharistiei în care, dăruindu-se ucenicilor săi, el îi atrage 
în actul său de oferire. Astfel, participarea la trupul şi sângele lui Cristos are un 
„caracter social” (DCE 13)". 

Revenind la diferenţa dintre eros şi agape şi necesitatea purificarii eros-ului”, 
să remarcăm mai întâi că, în Deus caritas est, de la nr. 3 la nr. 15 avem cinci 
perechi de categorii care indică tot atâtea nuanţe ale unității duale pe care o 
comportă iubirea. Cum se leagă toate aceste categorii între ele? Papa Benedict 
al XVI-lea ştie că Biblia vorbeşte şi despre philia, despre prietenie, dar nu se 
opreşte asupra ei decât în trecere la nr. 3. Deoarece la greci prietenia era la fel 
de importantă ca şi eros-ul, nu putem să înțelegem deocamdată de ce Papa nu 
i-a acordat mai multă atenţie. 

Dar iată care sunt cele cinci perechi de categorii ale lui eros-agape potrivit 
paragrafelor enciclicei indicate în prima coloană: 


DCE. Eros Agape Perspectiva 

4-5 Iubirea nepurificată Iubirea purificată Etica 

6 Iubirea egoistă Iubirea altruistă Finalitatea 

(obiectul) 

7,1 Iubirea pământească Iubirea divină Originea 
(ascendentă) (descendentă) 

7,2 Iubirea primită Iubirea dăruită Dinamica darului 

9-15 Iubirea doritoare de Iubirea asimetrică Reciprocitatea 
comuniune 


Desigur, toate aceste forme de iubire pot fi reduse la perechea fundamentală 
eros-agape; toate se bazează pe raportul similar celui dintre iubirea naturală şi 
iubirea sfințită (supranaturală) prin har. Oare este îngăduit să recurgem la 
principiul raportului dintre natură şi har pentru a înţelege raportul dintre eros 


50 Cf. W. KASPER, „La Croce come rivelazione dellamore di Dio”, La Sapienza della Croce 
4 (2006) 348-358. 

5I Nu insist asupra acestui aspect. Totuși, precizez că trecerea de la Dumnezeu iubire (prima 
parte a enciclicei) la Biserica drept comuniune de iubire (a doua parte) este realizată de Duhul 
Sfânt pe care Isus l-a dăruit ucenicilor săi în seara de Paşti. 

” Cf. P. IDE, „La distinction entre éros et agapé dans Deus caritas est de Benoit XVI, in 
Nouvelle Revue Théologique 128 (2006) 353-369. 

şi agape? Prima parte a enciclicei nu aminteşte niciodată despre acest princi- 
piu, dar în partea a doua se găsesc mai multe referinţe la raportul dintre rațiune 
(practică) şi credință, dintre dreptate şi caritate, dintre stat şi Biserică. Prin 
urmare, suntem indreptatiti să apelăm la principiul teologic gratia supponit 
naturam pentru a înţelege raportul dintre eros şi agape. Asta înseamnă că pe- 
rechile de categorii în discuţie rămân distincte, dar nu în mod radical; ele se 
întâlnesc în om şi rămân autonome în propriul plan de referință, influentan- 
du-se benefic una pe alta. Cu alte cuvinte, aşa cum pentru omul care crede 
rațiunea este de folos, pentru că-l fereşte de exagerări, de irationalitate, de 
fundamentalism, tot la fel, eros-ul este de folos pentru caritatea umană, în 
sensul că-l fereşte pe om de amorteala sau pasivitate. Apoi, aşa cum raţiunea 
are de câştigat din întâlnirea cu credința, deoarece prin credinţă i se deschid 
orizonturi noi de sens, de căutare şi împlinire, la fel, eros-ul se imbogateste din 
dialogul cu agape, în sensul că iubirea omului se purifică şi devine mai umană, 
mai bogată şi profundă. De aceea, Papa caută să definească unitatea pe care o 
comportă realitatea iubirii. Chiar dacă nu acordă multă atenţie prieteniei şi 
iubirii conjugale, prin distincţia a cincea dintre eros şi agape, Papa a voit să 
arate că primul fel de iubire se concentrează asupra comuniunii (lucrul acesta 
este valabil şi pentru eros-ul divin), iar philia (prietenia), fiind o iubire reciprocă 
şi asimetrică, este integrată în diferenţa eros-agape. 

Aşadar punctul de pornire al reflectiei Papei Benedict al XVI-lea este iubi- 
rea ca dorinţă de comuniune cu divinul înscrisă în natura umană, adică ceva 
mai mult decât iubirea dintre soţi sau decât ceea ce Ioan Paul al II-lea numea 
„iubirea sponsala”. Enciclica nu neagă prietenia, philia; făcând distincţie între 
elanul natural al eros-ului şi desăvârşirea gratuită şi divină a agape-ului, Papa 
vrea să spună că prietenia se repartizează între eros, în măsura în care este 
dorinţă de purificare, şi agape, în măsura în care se împlineşte în comuniunea 
cu Dumnezeu şi aproapele. 


Concluzii 


Prima parte a enciclicei Deus caritas est subliniază legătura strânsă dintre 
eros şi agape, întrucât realitatea iubirii se bazează pe un dinamism interperso- 
nal. Noutatea absolută a iubirii care vine de sus, agape, include ideea de creaţie 
care se bazează pe iubirea originară a lui Dumnezeu. Eros-ul poate fi atribuit 
şi lui Dumnezeu (cf. DCE 9), în măsura în care nu se referă la iubirea creatoare, 
ci la iubirea salvifică, care l-a făcut pe Dumnezeu să încheie un legământ cu 
poporul ales. Deci acest eros divin interpelează libertatea omului şi aşteaptă 

un răspuns din partea omului. Eros-ul divin este transfigurat complet în agape 
şi nu mai reprezintă mișcarea de jos în sus a omului spiritual de la Origine, ci 
extazul de la Pseudo-Dionisie Areopagitul sau puterea de a se adresa altora, 
care se pot găsi mai sus, mai jos ori la acelaşi nivel, printr-o mişcare de conver- 
siune sau de prietenie. 

Esenţa iubirii agapice este dăruirea de sine. Omul poate să-l iubească pe 
Dumnezeu pentru că Dumnezeu nu a rămas la distanţă, ci a venit în întâmpi- 
narea omului şi a intrat în viaţa lui. Astfel, agape este legea fundamentală a 
vieții omului. 

Eros-ul aşteaptă mereu să fie răscumpărat de libertatea si rațiunea umană, 
pentru că iubirea nu este doar un sentiment de atracție fata de sexul opus sau 
doar o atitudine de bunăvoință fata de cineva; ea implica şi voința, şi inteligența 
omului. De aceea, când eros-ul dialoghează cu agape, rațiunea cu credinţa, 
natura umană cu gratia divină, atunci eros-ul se purifica şi ajunge să-l facă pe 
om să iubească „din toată inima şi din tot sufletul”. Deci iubirea nu este gata 
făcută, ci este într-o continuă creştere până când ajunge să cuprindă toată ființa 
omului. 


RECENZII 


TEOLOGIE 


CONSILIUL PONTIFICAL PENTRU DREPTATE ŞI PACE, Compendiu de doctrină 
socială a Bisericii, Sapientia, Iasi 2007, 672 p. 


În decursul istoriei sale şi îndeosebi în ultimii o sută de ani, Biserica nu a renunţat 
niciodată - conform cuvintelor Papei Leon al XIII-lea - să pronunțe „cuvântul ei de 
drept” în privința problemelor vieții sociale. Continuând să expună si să actualizeze 
bogata moştenire a doctrinei sociale catolice, Papa Ioan Paul al II-lea a publicat, în 
timpul pontificatului său, trei mari enciclice - Laborem exercens, Sollicitudo rei socia- 
lis si Centesimus Annus — care constituie etape fundamentale ale gândirii catolice pri- 
vind acest domeniu. Numeroşi episcopi din întreaga lume au contribuit în timpurile 
recente la aprofundarea doctrinei sociale a Bisericii. La fel au făcut şi numeroşi cerce- 
tători, pe toate continentele. 

Prin urmare, era de aşteptat să fie editat un compendiu cu tot acest material, pre- 
zentând în mod sistematic fundamentele doctrinei sociale catolice. Această misiune 
a fost preluată în mod lăudabil de către Consiliul Pontifical pentru Dreptate şi Pace, 
dedicând acestei iniţiative o muncă intensă ce s-a finalizat în 2004. 

Lucrarea arată cum doctrina socială catolică are şi valoarea de instrument al evan- 
ghelizării (cf. Centesimus Annus, 54), pentru că pune persoana umană şi societatea 
umană în relaţie cu lumina evangheliei. Principiile doctrinei sociale a Bisericii, care 
se bazează pe legea naturală, sunt confirmate şi consolidate în credinţa Bisericii de 
evanghelia lui Cristos. 

În această lumină, omul este invitat, înainte de toate, să se descopere ca ființă 
transcendentă, în fiecare dimensiune a vietii, incluzând-o şi pe cea legată de contex- 
tele sociale, economice şi politice. Credinţa conduce la plinătate semnificaţia familiei, 
care, întemeiată pe căsătoria dintre un bărbat şi o femeie, constituie prima celulă vi- 
tală a societăţii; mai departe, ea luminează demnitatea muncii, care, văzută ca activi- 
tate a omului rânduită spre împlinirea sa, are prioritate asupra capitalului şi constituie 
dreptul de participare la roadele care derivă din muncă. 

În textul de fata se poate vedea apoi importanţa valorilor morale fondate pe legea 
naturală scrisă în conştiinţa fiecărei ființe umane; de aceea, fiecare conștiință umană 
este obligată să cunoască şi să respecte această lege. Omenirea de astăzi cere mai multă 
dreptate in fata fenomenului globalizării; ea percepe preocuparea vie pentru ecologie 
şi pentru gestionarea corectă a problemelor publice; acordă atenţie necesităţii de a 
salva conştiinţa naţională, fără a pierde totuşi din vedere calea dreptăţii şi conştiinţa 
unității familiei umane. Lumea muncii, modificată profund de cuceririle tehnologice 
moderne, cunoaşte niveluri extraordinare de calitate, însă înregistrează şi forme inedite 

de instabilitate, exploatare şi chiar de sclavie în cadrul aceloraşi societăți aşa-zis pros- 
pere. În diferite zone ale planetei continuă să crească nivelul bunăstării, dar creşte 
amenintator numărul noilor săraci şi se extinde în regiuni diverse diferenţa dintre 
ţările mai putin dezvoltate şi țările bogate. Piaţa liberă - proces economic cu aspecte 
pozitive — îşi arată totuşi limitele sale. Pe de altă parte, iubirea preferentiala fata de cei 
săraci reprezintă o alegere fundamentală a Bisericii, care o propune tuturor oamenilor 
de bunăvoință. 

În acest fel, este evident faptul că Biserica nu poate înceta de a-şi face auzită pro- 
pria voce privind „lucrurile noi” (res novae), tipice pentru epoca modernă, pentru că 
este misiunea ei să-i invite pe toţi oamenii să se dăruiască total pentru a face să crească 
mereu o civilizaţie autentică orientată mai mult spre căutarea unei dezvoltări umane 
integrale si solidare. 

Problemele actuale de natură culturală si socială îi privesc, înainte de toate, pe 
credincioşii laici, chemaţi, cum aminteşte Conciliul Ecumenic al II-lea din Vatican, 
să se ocupe de cele vremelnice, orientându-le după voința lui Dumnezeu (cf. Lumen 
gentium, 31). Prin urmare, se poate înţelege uşor importanţa formării laicilor, pentru 
ca, prin sfintenia vieţii lor şi prin forța mărturiei lor, să contribuie la progresul uma- 
nitatii. Acest document vrea să-i ajute în misiunea lor zilnică. 

Numeroase elemente aduse aici împreună sunt împărtășite de alte Biserici şi co- 
munitati ecleziale, ca şi de alte religii. Textul a fost astfel elaborat încât să fie util nu 
numai celor din interior (ad intra), catolicilor, ci şi celor din afară (ad extra). De fapt, 
fraţii care sunt uniţi prin acelaşi Botez, cei care urmează alte religii şi toți oamenii de 
bunăvoință pot găsi aici ocazii rodnice de reflecţie şi o motivaţie comună pentru dez- 
voltarea integrală a fiecărei persoane şi a omului întreg. 

Prezentul volum se adresează nu doar clericilor şi persoanelor implicate în munca 
pastorală, ci şi tuturor acelora care doresc să asculte glasul Bisericii cu privire la pro- 
blemele şi întrebările de natură morală cu care se confruntă omul contemporan. 


Angelo Card. Sodano 


Wilhelm DANCA, Fascinatia binelui. Creștinism si postmodernitate, laşi 2007, 
406p. 


Vremurile de astăzi sunt, cu siguranță, vremuri de schimbare. La 400 de ani după 
ce Iluminismul a definit era modernă, structurile acesteia par a se prabusi. Fie că e 
vorba de politică şi de putere ce acţionează în funcţie de interese naţionale, fie că e 
vorba de o orânduire corespunzătoare pietii private clădite pe competiţie individuală 
pentru profit economic, toate par să scape de sub control. După toată experienţa se- 
colului al XX-lea cu războaiele şi pogromurile sale, devine tot mai limpede că ordinea 
mondială de astăzi nu mai este în stare să gestioneze puterea pe care a generat-o. 

Unii caută o soluţie în direcția simplei adaptări a aceloraşi structuri de putere şi de 
profit, dar aici succesul pare un miraj ce se îndepărtează tot mai mult. Alţii, dimpo- 
trivă, caută forte mai profunde şi mai vaste pentru viziunea şi energia necesară unei 
corectii. Aceste forte se situează mai degrabă la nivelul spiritului, ca stând la baza 
puterii de decizie a societăţii, adânc înrădăcinate în culturi şi civilizaţii şi de aceea 
împărtăşite pe scară largă într-o întreagă civilizaţie. 

Lucrarea de fata isi propune această a doua abordare ca răspuns la provocările 
actuale. În acest scop, începe prin a muta reflectia la un nivel mai profund, adică la 
chestiunile spirituale ale adevărului, moralității şi dreptăţii spre a determina noi re- 
surse umane să ia parte la această sarcină. Cum pot fi remobilizate acestea în vremu- 
rile noastre? 

Partea I cercetează dificultăţile de înfruntat pentru a folosi resurse spirituale in 
timpuri marcate de pluralism, de ştiinţă, de secularizare şi de profund scepticism cu 
privire la însăşi capacitatea de a cunoaște. În această direcţie, ea oferă o analiză perti- 
nentă şi o evaluare a dificultăţilor pe care le trăim şi ridică problema dacă şi cum 
această schimbare de orizonturi este posibilă în zilele noastre. Nu este o lucrare clă- 
dita pe speranţe deşarte, ci pe înfruntarea unor probleme reale. 

Recunoscând preocuparea centrală a Bisericii pentru dimensiunea spirituală a 
vieţii omeneşti, Partea a Il-a întreprinde o examinare a Bisericii pentru a lega sensul 
şi motivaţia spirituală de dimensiunile seculare ale vieţii şi de nevoile lor actuale. Aici 
lucrarea se concentrează asupra Conciliului al II-lea din Vatican și asupra unor docu- 
mente ulterioare. Faptul că acordă o atenţie specială Europei de Est are o semnificaţie 
majoră, pentru că timp de multe decenii societatea de acolo a fost organizată pe o 
bază contrară, vizând excluderea şi/sau suprimarea forțelor spirituale ale vieţii. Este 
deci de mare interes să se examineze un mod de înţelegere şi de învățătură care să 
inverseze această relaţie şi să arate în ce fel dimensiunea spirituală a istoriei şi culturii 
unui popor rămâne un fundament ferm pentru o reînnoire socială. 

Partea a III-a preia sugestia lui Toma de Aquino de a porni dinspre experiență 
spre înțelepciune, şi anume de a reaseza rațiunea în statutul ei mai bogat si mai pro- 
fund de înţelepciune. Analizează felul în care acest lucru a fost dezvoltat de ultimii 
doi papi şi de un număr de gânditori creştini est-europeni. 

În toate privintele, sarcina de a reda formă si temei vieţii omeneşti prin identifica- 
rea şi aplicarea resurselor spiritului la viata din vremurile noastre este cu adevărat 
herculeană. Întrucât aceste resurse au devenit acum globale, ea a devenit sarcina în- 
tregii omeniri. Presupune atât o redescoperire cât şi o adaptare a rolului Bisericii de a 
îndrepta atenţia şi a călăuzi acțiunea spre a realiza binele în vremurile noastre. Aceas- 
ta este tocmai preocuparea centrală a lucrării de fata scrise de Wilhelm Dancă. Nimic 
nu poate fi mai necesar pentru timpul nostru. 


George F. McLean 

Damiano SPATARU, Sacerdoti e diaconesse. La gerarchia ecclesiastica secondo i 
Padri Cappadoci, Edizioni Studio Domenicano, Bologna 2007, 502p. 


În limba română, titlul lucrării părintelui Damian Spătaru poate fi tradusă în felul 
următor: Preoți și diaconite. Ierarhia ecleziastică la Părinţii capadocieni. După cum 
scrie autorul chiar la început (p. 5), între coperţile acestei cărţi este reluat textul tezei 
de doctorat, pe care a realizat-o sub conducerea ştiinţifică a profesorului dr. Manfred 
Hauke şi a sustinut-o în 12 mai 2006 la Facultatea de Teologie din Lugano (Elevetia). 
Lucrarea a fost redactată, prezentată si publicată în limba italiană. 

Teza îşi propune să aducă ceva nou în domeniul cercetărilor patristice, şi anume, 
o viziune de ansamblu asupra concepţiei Părinților capadocieni despre ierarhia ecle- 
ziastică, întrucât ea reprezintă principiul unificator al celor două tradiții specifice 
despre conştiinţa eclezială în Occident şi în Orient. Dar, de fapt, acestea sunt si cele 
două direcţii de cercetare în care se îndreaptă analiza lui D. Spătaru. În consecință, 
autorul caută să structureze gândirea teologică a sfântului Vasile cel Mare, a sfântului 
Grigore din Nazianz şi a sfântului Grigore de Nyssa cu privire la preoţia ministerială, 
in general, şi la rolul papei si al altor mitropoliți, în particular. 

Neindoielnic, tema este actuală şi importantă, deoarece implică chestiuni ce tin de 
dialogul ecumenic, dar şi de recentele discuţii despre locul şi rolul diaconitelor în 
Biserică. Din acest punct de vedere, specialiştii şi cititorii români pot găsi în sintezele 
oferite de D. Spătaru un instrument de lucru preţios pentru aprofundarea implicatiilor 
ecumenice ale concepţiei capadocienilor despre ierarhia ecleziastică. 

De-a lungul celor 11 capitole, neomogene ca formă și metodă, autorul caută să ofere 
o sinteză a problematicii anunţate, însă nu exhaustivă, după cum recunoaşte deja în 
introducere (p. 16). Lucrarea începe cu o analiză istorică a realităţii ierarhiei eclezias- 
tice din primele trei secole (cap. 1), urmată de o examinare terminologică a elemen- 
telor structurii ierarhice a Bisericii (cap. 2). Cele mai multe pagini din lucrare (pp. 
100-275) sunt consacrate chestiunilor episcopale (cap. 3: despre episcop, în general, 
ce spun conciliile şi sinoadele despre condiţiile cerute pentru alegerea şi consacrarea 
unui episcop, care sunt titlurile episcopului, cât contează mărturia poporului, cum se 
face alegerea, în ce constă ritul consacrării şi întreita misiunea a unui episcop, adică 
misiunea de a învăţa, a sfinți şi a conduce; cap. 4 despre colegialitatea episcopală şi 
despre ministerul petrin; cap. 5: despre episcopii fără biserică sau despre episcopii 
auxiliari). Pagini mai puţine, în ordine descrescătoare, sunt dedicate naturii şi misiu- 
nii preotului si diaconului (cap. 6 şi cap. 7). Salutăm aici prezenţa unei teme de actu- 
alitate, în sensul că provoacă identitatea sacerdotală într-o lume relativistă, si anume 
problema caracterului permanent al hirotonirii sacerdotale (cap. 8). În continuare, 
teza tratează despre ordinele minore sau inferioare, adică sub-diaconul, lectorul şi 
exorcistul (cap. 9). Vorbind despre laici, autorul subliniază rolul diaconitelor, dar nu-l 
ridică la nivelul preoţiei ministeriale, păstrându-l în rand cu starea văduvelor in Bise- 
rica, a mărturisitorilor, catecumenilor, penitentilor, portarilor, acolitilor, psalmistilor 

şi groparilor (cap. 10). În sfârşit, lucrarea se încheie cu prezentarea ordinului asceti- 
lor, monahilor şi fecioarelor (cap. 11). 

Pentru a pătrunde în adâncimea acestor chestiuni în curs de aşezare încă în secolul 
al IV-lea al Bisericii creştine, autorul își propune înainte de toate să contextualizeze 
contribuţia „marilor capadocieni”, pornind de la Sfânta Scriptură si referintele la 
tema în discuţie în primele trei secole creştine; apoi, analizând terminologia utilizată 
de Părinţii capadocieni în scrierile greceşti accesibile în acest moment; în fine, propu- 
nând o privire critică asupra bibliografiei pe această temă, care este destul de bogată 
(pp. 441-484). 

Din perspectiva unui cititor român, cunoscător de limbă italiană, am apreciat ca- 
litatea literară a lucrării, indicele de nume biblice şi antice, indicele de nume medie- 
vale şi moderne, indicele de termeni greceşti. Trebuie să remarc şi o anumită teamă 
de care autorul nu a scăpat, dar ea se explică prin vastitatea şi complexitatea temei 
analizate, şi anume, ca să evite pericolul redundantei, a formulat concluzii doar dupa 
trei capitole (cap. 5, cap. 7 şi cap. 9) şi apoi un rezumat la sfârşitul lucrării (pp. 431- 
440). Dacă ar fi adunat ideile principale în concluzii scurte după fiecare capitol, lucra- 
rea ar fi căpătat mai mult nerv şi agilitate. 

Merită apreciat efortul autorului de a include în dialogul ecumenic actual dintre 
Occident şi Orient referinţa la unii specialişti români în domeniu, ortodocşi şi cato- 
lici, cum ar fi N. Corneanu (pp. 203-206; 229; 457), O. Bârlea, A. Bişoc, I. Bria, G. 
Coman, V. Cristescu, C. Ion, I. Popa, N.V. Stănescu, B. Vasile, I. Vicovan, N. Vorni- 
cescu ale căror lucrări sunt indicate în bibliografia dedicată studiilor. 

Fiind prima lucrare în domeniul teologiei patristice realizată de un tânăr preot 
român, de rit latin, la începutul mileniul III, sperăm că va fi observată şi de partenerii 
noştri la dialogul ecumenic local şi se va constitui într-un îndemn de aprofundare a 
rădăcinilor şi principiilor unităţii Bisericii. Pentru că avem de-a face cu o teză remar- 
cabilă, pentru care autorul merită felicitări, îmi exprim convingerea că ea ar putea să 
provoace multe categorii de creştini din tara noastră, de la experți şi până la publicul 
larg. Dar, pentru asta, așteptăm ca lucrarea să fie tradusă în limba română. 


W. Dancă 


Nicolae Razvan STAN, Antropologia din perspectiva cristologică: bazele doctrinare 
ale vieţii duhovniceşti, Editura Arhiepiscopiei Tomisului, Constanţa 2007, 571p. 


Creat după imaginea şi spre asemănarea cu Dumnezeu, omul are implantată în ființa 
sa dimensiunea teologică. Asa cum mărturiseşte Sfânta Scriptură, ființa umană se bucură 
de o valoare unică şi de o chemare specială înaintea lui Dumnezeu. Fiecare persoană 
este unică şi cu o amprentă ontologică inconfundabilă. Iar această caracteristică a 
inconfundabilitatii se găseşte în conexiune cu un alt atribut al ființei umane, şi anume 
cel al personalităţii sale. Astfel, aceste însuşiri îi oferă omului capacitatea ontologică 
de relaţie şi comuniune, de dialog şi iubire, de libertate si căutare. În aceste condiţii, 

în mărginirea sa, omul este pus să trăiască cu dorința după infinitul divin, iar acest 
itinerar poate fi realizat in mod deplin, aşa cum reiese din cartea de fata, prin prisma 
cristologică. 

Caracterizată de pr. prof. dr. Ilie Moldovan (cel care semnează Postfata) ca „un 
elogiu adus intervenţiei Mântuitorului Isus Cristos în viata şi istoria omului” (p. 564), 
lucrarea Antropologia din perspectiva cristologică: bazele doctrinare ale vieţii duhovni- 
cești reprezintă o analiză din perspectiva teologiei ortodoxe a întregii problematici 
legate de antropologia cristologică. 

Cuprinzând două parti: 1. Bazele dogmatice ale antropologiei creștine; şi 2. Antro- 
pologia în dimensiunea cristologică, lucrarea se desfăşoară într-o ordine logică şi sis- 
tematică. Astfel, după o Prefaţă semnată de pr. prof. dr. Dumitru Radu şi o Introducere 
semnată de autor, partea întâi se deschide cu capitolul despre Sfânta Treime - Comu- 
niune tripersonală de viaţă şi de iubire. Ca existenţă tripersonală (Tatăl, Fiul şi Sfântul 
Duh), Sfânta Treime se prezintă în acelaşi timp ca plinătate a întregii existente şi iu- 
biri. Dumnezeu este „Cel ce este” (Ex 3,14), cel care are viaţa prin sine și cel care dă 
viata întregii lumi. În Sfânta Treime este o iubire smerită în care fiecare persoană le 
iubeşte pe celelalte două, uitând de sine: „Este o bogăţie de iubire în care fiecare per- 
soană le pune în evidenţă pe celelalte două. Un eu nu se afirmă niciodată înaintea 
celorlalte două eu-uri. Permanent le pune înainte pe celelalte. Numai asa iubirea Sfin- 
tei Treimi este desăvârşită, neexistând nici cea mai mică tendinţă de individualism 
între persoanele Sale. Fiecare eu se descoperă prin celălalt. Nu vorbeşte nimic despre 
sine în raport cu altul, ci numai despre celălalt, cel care este prezent în sine. Prin sinea 
sa lasă să vorbească pe celălalt, pe cel care are prezent în sinea sa sinea celui de-al 
treilea” (p. 41). 

Pe plan extern, iubirea Sfintei Treimi este manifestată prin harul divin, prin crea- 
rea lumii şi a omului. Astfel, creaţia apare ca un dar al iubirii lui Dumnezeu (cap. II 
- Lumea si omul, opera Sfintei Treimi). Dorind ca şi alte subiecte conştiente să fie 
prezente în iubirea sa, Dumnezeu creează omul şi Cosmosul. Omul este fructul iubi- 
rii lui Dumnezeu, darul-persoană care este pus în mijlocul celorlalte daruri ale crea- 
tiei pentru a le orienta prin iubirea sa către iubirea lui Dumnezeu: „Omul nu-l înlo- 
cuieşte pe Dumnezeu în relația sa cu lumea. El nu este legiuitorul şi stăpânul autonom 
al lumii. Stăpâneşte lumea numai în măsura în care acţiunea pe care o întreprinde 
asupra acesteia poate fi considerată drept componentă a dialogului cu Dumnezeu. 
Menirea omului este de a fi responsabil fata de lume... de menţinerea ei in perfectiu- 
nea pe care Dumnezeu i-a imprimat-o prin aducerea la existenţă; şi de transfigurarea 
ei. El este inelul care face legătura între lume şi Dumnezeu... Ca sinteză a Universului, 
omul are menirea de a aduce toată creaţia înaintea lui Dumnezeu” (p. 86-87). 

Capacitatea omului de participare la comuniunea cu Dumnezeu este dată chiar de 
complexitatea fiinţei sale. Ca ființă teologică, omul se prezintă ca o „îmbinare tainică 
de spiritual şi material” (p. 106), ca un cosmos în miniatură care mărturisește intelep- 
ciunea şi iubirea lui Dumnezeu. 

Dacă cel de-al treilea capitol - Originea si constituția omului — are ca subiecte de 
analiză trupul, sufletul, duhul si inima omului, precum caracterul alteritatii persoanei 
umane (omul ca bărbat şi femeie), cel de-al patrulea capitol - După chipul si spre 
asemănarea cu Dumnezeu. Dat ontologic si mișcare liberă — îşi concentrează analiza 
pe ceea ce presupun conceptele de „chip” sau „imagine” si „asemănare? Încă de la 
începutul acestui capitol, autorul subliniază că noțiunea de „chip al lui Dumnezeu” 
reprezintă o realitate crucială pentru antropologie: „Fără doctrina chipului, antropo- 
logia creştină îşi pierde fundamentul său. Numai plecând de la această învățătură te- 
ologia creştină poate să prezinte în mod clar demnitatea şi menirea omului” (p. 132). 
Totuşi, mai aproape de spiritul limbii române este noţiunea de „imagine, pe care 
autorul nu o foloseşte. „Imaginea” vine de la latinescul „imitor, imitari”, care spune 
mult mai mult decât termenul ,,chip”. 

Definit ca imagine (chip) a lui Dumnezeu de la începutul existenţei sale (pp. 135-143), 
omul reprezintă pentru Univers o realitate ontologică apofatică zidită într-o formă 
personală care este chemată să devină asemenea cu Dumnezeu, iar această asemănare 
cu Dumnezeu este văzută de autor ca un proces permanent de desăvârşire morală 
spre o tot mai mare comuniune în iubire cu Dumnezeu. 

Ultimul capitol al părţii întâi reprezintă o analiză a tematicii legate de perfecțiunea 
paradiziacă a omului, înţelesul teologic al celor doi pomi de la Gen 2,16-17, căderea 
în păcat şi consecinţele acesteia în planul antropologic şi cosmologic. De asemenea, 
tot în acest capitol se mai vorbeşte despre imaginea (chipul) lui Dumnezeu din om şi 
posibilităţile realizării asemănării cu Dumnezeu după căderea în păcat, afectele şi 
instinctele umane, precum și despre o serie de elemente psiho-somatice care au avut 
de suferit de pe urma acestei căderi. 

Cea de-a doua parte deschide o nouă perspectivă, şi anume pe cea cristologică. 
Astfel, primul capitol — Isus Cristos: Fiul si Cuvântul lui Dumnezeu cel întrupat — isi 
dezvoltă analiza în jurul afirmației sfântului loan Damaschin, care spune despre Cristos 
că este „singurul nou sub soare”. Căderea în păcat nu a dus la o separație radicală între 
om şi Dumnezeu, deoarece în baza rationalitatii particulare fiecare persoană umană 
şi fiecare element al creaţiei se prezintă ca un câmp de acţiune al Logosului divin. 

Plecând de la conceptul de „cristologie transcendentala’, introdus în teologie de 
Karl Rahner, părintele Nicolae Răzvan Stan arată că întruparea Fiului lui Dumnezeu 
este precedată de o lucrare tainică a sa în istorie. Ca eveniment istoric, întruparea este 
posibilă deoarece cel ce se întrupează este Dumnezeu atotputernic, iar lumea în care 
se întrupează este creaţia sa. Astfel, potrivit lui In 1,11, întruparea reprezintă venirea 
lui Dumnezeu întru cele ale sale şi constituie darul absolut al iubirii lui Dumnezeu 
fata de om si Cosmos: „Întruparea Logosului Divin reprezintă marele eveniment al 
istoriei prin care omul este scos din sfera obişnuitului şi aşezat pe treapta valorii sale 
reale. Întruparea este cea mai mare cinste pe care Dumnezeu o oferă omului... Dum- 
nezeu nu ne dă ceva, nu ne trimite pe cineva, ci vine chiar El. Ne da ce are mai de pret, 
ni se dă pe sine” (p. 253). 

Capitolul Dumnezeu adevărat şi Om adevărat are în centrul său doctrina despre 
Persoana lui Isus Cristos. Este o analiză de factură biblică, patristică şi doctrinară care 
prezintă într-o manieră clară aspectele legate de enipostazierea firii umane de către 
Logosul Divin, unirea ipostatică dintre firea divină şi cea umană în unica Persoană a 
Fiului şi consecinţele dogmatice care decurg din această unire. 

Cel de-al treilea capitol - Isus Cristos: Logosul răscumpărător si îndumnezeitor — 
prezintă în mod amănunțit activitatea răscumpărătoare realizată de Cristos în firea sa 
umană. Potrivit Sfinţilor Părinţi, „Dumnezeu s-a făcut om pentru ca omul să fie făcut 
dumnezeu”, în sensul că Fiul lui Dumnezeu pogoară prin întrupare în adâncurile 
ontologice ale firii umane pentru a o ridica pe aceasta la înălțimea sfințirii dumneze- 
ieşti: „Chenoza Fiului este o coborâre în adâncurile ființei umane, iar locul în care se 
exercită acțiunea mântuirii este chiar ontologia umană. Fiul enipostaziază umanita- 
tea şi pătrunde prin firea sa dumnezeiască până în cele mai tainice realităţi ale ei. 
Apofaticul uman se deschide luminii dumnezeiesti şi se lasă întrepătruns de aceasta. 
În Cristos dumnezeirea străbate umanitatea şi-i transmite întreaga sa sfințenie, o în- 
dumnezeieşte până în cele mai profunde amănunte” (p. 322). 

Ca Nou Adam, Cristos este Noul Născător al umanităţii (p. 324). El asumă întreaga 
fire umană, pentru ca pe toată această fire, în integritatea componentelor sale, să o 
transfigureze şi să o îndumnezeiască. Toata viata pământească a lui Cristos şi toate 
aspectele legate de Jertfa, Învierea şi Înălțarea sa la cer se constituie ca una şi aceeași 
preocupare a lui Dumnezeu pentru îndumnezeirea firii umane: „Cât timp a stat pe 
pământ, Cristos a lucrat la procesul deschiderii totale a umanităţii fata de dumnezeiesc. 
Unitatea ontologică pe care cele două firi o trăiau în Persoana Fiului era transpusă de 
Cristos şi într-o unitate de iubire. În sine erau unite iubirea lui Dumnezeu şi cea a 
omului. Renuntarea la cele materiale, la voia proprie, jertfa până la moarte etc. sunt 
deschiderile pe care firea umană le împlineşte pentru a primi bogăţia de viaţă trans- 
misă de firea dumnezeiască. Astfel, prin înviere şi, mai ales, prin inaltare, umanitatea 
asumată de Fiul cunoaște o totală pneumatizare, îndumnezeirea deplină” (p. 369-370). 

Capitolul „Isus Cristos, ieri și azi şi în veci este același” (Evr 13, 8): actualitatea si 
prezența permanentă a lui Cristos cel înălțat în omenirea istorică îl prezintă pe Cristos 
prezent permanent în lume in mod personal si după inaltare. El este prezent în acelaşi 
timp şi de-a dreapta Tatălui, şi în lume, si în Biserică — trupul său cel tainic, si in Eu- 
haristie — trupul şi sângele său real, dar si în viata fiecărei familii, societăţi etc. Dacă 
Biserica este prelungirea umanității îndumnezeite a lui Cristos în umanitatea noastră 
istorică, sfintele taine sunt mijloacele de întâlnire personală cu Cristos, prin care el 
pătrunde în noi şi noi creştem în el. 

Ultimul capitol al celei de-a doua parti - Desăvârșirea omului în Cristos — dezvoltă 
aspectele ascetico-mistice care stau la baza realizării vieţii în Cristos. Astfel, la înce- 
putul acestui capitol autorul vorbeşte despre accesibilitatea şi posibilitatea trăirii în 
Cristos în această epocă modernă în care păcatul pare a fi devenit o modă. Cu argumente 
teologice solide, părintele Stan demonstrează că nu timpul sau spaţiul condiționează 

calitatea vieţii creştine, ci numai libertatea cu care fiecare persoană se deschide lui 
Cristos şi seriozitatea cu care se angajează în această comuniune de iubire. Progresul 
spiritual presupune o conlucrare permanentă cu Cristos prin har, credință şi fapte 
bune. Sfintele taine plasează persoana umană pe drumul mistic de dobândire a ima- 
ginii (chipului) lui Cristos în propria viaţă şi de dezvoltare a acestei imagini (chip) 
prin sfinţenie (pp. 449-490), spre o asemănare cât mai deplină cu Cristos. Purificarea, 
iluminarea şi indumnezeirea sunt etapele prin care omul este chemat să treacă spre a 
se împărtăşi cu îndumnezeirea cea fără de sfârşit din veşnicie. 

Prin modul sistematic de abordare a tematicii propuse şi prin ideile pline de nu- 
anta şi miez teologic, lucrarea: Antropologia din perspectiva cristologică: bazele doctri- 
nare ale vieții duhovnicești este o invitaţie la întâlnirea personală cu Cristos. După ce 
arată mai întâi ce este omul în ființa sa, autorul nostru descrie dragostea lui Dumne- 
zeu arătată fata de om prin Cristos şi modul în care umanitatea poate să dea un răs- 
puns afirmativ la iubirea divină. Astfel, întreaga lucrare se prezintă ca un imn teologic 
într-o viziune academică închinat iubirii care există între Dumnezeu și omenire. 

În volumul de fata, părintele Nicolae Razvan Stan reuşeşte să acordeze vocile bi- 
blică şi patristică împreună cu cea a teologiei moderne spre intonarea aceleiaşi arii a 
antropologiei cristologice. Cititorul care va deschide această carte va găsi aici argu- 
mente puternice aduse în favoarea trăirii vieţii în Cristos. 

W. Dancă 


ISTORIE BISERICEASCĂ 


Dănuţ DosBoş (coordonator), Iosif GABOR, Anton DESPINESCU, Antonel Aurel 
ILIEŞ, Catolicii din Bacău, Sapientia, Iasi 2007, 302p. 


Acest volum apare ca un omagiu pentru cele şase veacuri de prezenţă catolică în 
oraşul Bacău şi în mod particular pentru a marca cei 400 de ani de la fondarea Episco- 
piei de Bacău. Volumul a fost onorat de Preasfinţitul Petru Gherghel, care a semnat 
Prefaţa, precum şi de părintele Isidor Dâscă, coautor si semnatarul unui Cuvânt îna- 
inte intitulat „Bacăul în sărbătoare”. 

La realizarea acestei importante lucrări ştiinţifice a contribuit părintele profesor 
Anton Despinescu, cel care, împreună cu părintele dr. Antonel-Aurel Ilieş, a realizat 
istoricul Episcopiei Romano-Catolice de Bacău în perioada 1607-1818, iar împreună 
cu dr. Dănuţ Doboş, a redactat capitolul intitulat Fondarea Episcopiei de Bacău, o 
parte importantă a lucrării, în care autorii argumentează teza privind fondarea Episco- 
piei de Bacău în 1607. La realizarea istoricului Parohiei Catolice Bacău în secolele 
XV-XVIII s-a apelat la un valoros studiu din 1985 aparținând preotului franciscan 
Iosif Gabor. Istoricul Parohiei Catolice Bacau în secolele XIX-XX si capitolul intitulat 
Bisericile și proprietățile catolice din Bacău au fost redactate de dr. Dănuţ Doboş. 

Asemenea celorlalte monografii deja publicate, şi cea de fata este bogat ilustrată cu 
fotografii din arhiva Diecezei de Iaşi şi din cele ale parohiilor catolice din Bacău. 

Astăzi, catolicii din Bacău se află la o oră de bilanţ istoric. Lucrurile au intrat în 
ordinea lor firească după 1990, iar istoricii s-au grăbit să cerceteze cele şase secole de 
viaţă creştină din acest oraş, prilej oferit de aniversarea celor 400 de ani de la fondarea 
Episcopiei Catolice de Bacău. 

Această carte reprezintă o importantă operă de cercetare şi spirituală deopotrivă. 
În paginile acestei lucrări se poate descoperi o lume de mult apusă, care însă ne-a 
lăsat ca moştenire un bogat patrimoniu cultural şi tezaurul cel mai de pret - credința. 


Şt. Lupu 
SPIRITUALITATE 


Albert HOLENSTEIN, A îmbătrâni cu credinţă, Sapientia, Iasi 2007, 64p. 


Lucrarea a fost tradusă din limba germană de pr. Florin Farcaş din Austria. 

Îmbătrânirea a fost dintotdeauna asociată cu angoasa, inutilitatea, izolarea la mar- 
ginea societăţii şi resemnarea in fata venirii iminente a morţii. Prezenta carte vine să 
propună o alternativă la îmbătrânire - îmbătrânirea cu credinţă. Paradoxal, desi psi- 
hologia caută să propună diferite modalităţi de a ne împăca cu noi înşine şi cu ceea ce 
ne rezervă viata (iar procesul de îmbătrânire este firesc şi este încadrat în perioada de 
angoasă şi de neacceptare de sine), nimeni nu se gândeşte la îmbătrânirea frumoasă 
şi liniştită pe care o aduce credința adevărată. Autorul însuşi este o persoană aflată la 
„vârsta a treia”, „pe drumul celei de-a 88 aniversări a zilei de naştere, de aceea, este 
mai mult decât motivat să ofere tuturor o modalitate de a reflecta cu seninătate și 
calm sufletesc la ceea ce a oferit Dumnezeu în viata particulară a fiecăruia. 

Coperta acestei cărți este deosebit de sugestivă în acest sens: pe un fond de cer 
parţial înnorat, un bătrân cu braţele deschise contemplă divinitatea. Lucrarea sculp- 
turală a artistului Ernst Barlach, prezentă pe copertă, arată imaginea unui om încercat 
de suferință, dar pe fata căruia se pot citi speranţa şi mângâierea pe care le aduc cre- 
dinta. Batranetea nu ştirbeşte demnitatea unică a omului, ci îi oferă acestuia ocazia de 
a o constientiza şi mai mult, de a-şi pune în valoare experiența de viata si de a oferi 
celor mai tineri pilda unei vieți trăite la umbra Cuvântului lui Dumnezeu. 

Nu trebuie uitată dimensiunea comunitară, fara de care batranetea ar deveni de-a 
dreptul insuportabilă. Autorul mărturiseşte „cât de bine este dacă există persoane ce 
stau alături şi a căror grijă şi apropiere, a căror atenţie şi a căror credinţă îi pot oferi 
un pic de sprijin. În acest fel, se poate simţi că în comunitatea lui Isus Cristos fiecare 
îşi are locul sau”. 

Nici un om nu trebuie să uite că va veni şi ziua în care îşi va da seama de faptul că 
îmbătrânirea este ceva inexorabil; nimeni nu ar trebui să fie atât de nepăsător in fata 
acestui viitor aparent terifiant. Această carte poate fi considerată ca un îndreptar pentru 

îmbătrânire, un fel de manual practic pentru a petrece amurgul vieţii în compania lui 
Cristos. Însuşi autorul acestei cărţi are o vârstă venerabilă şi putem considera că le 
oferă nu doar celor apropiaţi de vârstă, ci si celorlalți, o cale eficientă de a medita cu 
seninătate şi împăcare la ceea ce ne-a oferit viata si la ceea ce mai putem spera încă. 


A. Dumitrescu 


Albert HOLENSTEIN, Sansa de a fi creștin, Sapientia, Iasi 2007, 96p. 


Cartea este actuală în contextul amenințărilor la adresa credinţei creştine, așa 
cum se întâmplă în societatea românească. 

Provocările materiale, dorința legitimă după un trai mai bun, nesiguranța locului 
de muncă, grijile vieții familiale pot deveni obstacole greu de trecut pentru acela care 
doreşte să-și asume riscul credinţei. Cine crede nu trebuie să se teamă de nimic, din 
contră, creştinul are ceva de oferit oamenilor din aceste timpuri confuze. Creştinul 
este dintotdeauna omul mărturiei, omul comunicării, omul care ştie să facă prezentă 
persoana lui Cristos în comunitatea în care trăieşte şi în care îşi desfăşoară activitatea. 

Textele reunite în această carte „vor să deschidă noi drumuri pozitive şi practica- 
bile spre credință; doresc să-i susțină şi să-i încurajeze pe acei oameni care speră într-o 
viata pe deplin reuşită şi care însă se simt nesiguri şi sovaielnici în credință”. 

Creştinul este omul care ştie că, indiferent de problemele cu care se confruntă, 
Dumnezeu se va îngriji de el, îl va conforma planului de iubire pe care îl are pentru 
el. Chiar şi în boală şi în suferință, crestinul va discerne voinţa lui Dumnezeu. Omul 
care vrea să fie creştin cu adevărat nu se izolează de lume; este în mijlocul lumii si 
totuşi „altfel”. Optimismul, bucuria, spiritul de angajare şi de ajutorare sunt „mărcile” 
omului creștin. Nu trebuie să uităm că nu există perioadă istorică în care credinţa să 
nu fi fost încercată, dar oamenii care au vrut într-adevăr să fie alături de Cristos şi cu 
Cristos au putut să mărturisească credinţa lor şi să-i lumineze si pe alţii pentru a cu- 
noaste adevăratele valori ale vieţii. 

Fiecare creştin este chemat să-şi trăiască promisiunile de la Botez, adică să creadă 
şi să mărturisească faptul că Isus Cristos este Domn şi numai urmându-l pe el, în 
starea de viata specifică, avem garanţia adevăratei fericiri şi împliniri sufleteşti. Prelatul 
Holenstein doreşte „să dea speranţă şi curaj oamenilor, căci Dumnezeu este un Dum- 
nezeu care se lasă găsit şi astăzi”. 

A. Dumitrescu 


Claudiu DUMEA, Manualul pelerinului în Tara Sfântă, Sapientia, Iasi 2007, 424 p. 


„leşi din tara ta, dintre rudele tale şi din casa tatălui tau şi mergi în tara pe care ţi-o 
voi arăta eu” (Gen 12,1). Acest îndemn divin, adresat în urmă cu peste 3800 de ani de 
Dumnezeu lui Abraham, a rămas valabil pentru toată istoria care s-a scurs de la mo- 
mentul rostirii acestor cuvinte până în prezent. Numeroase popoare, călători pribegi, 

pelerini creştini şi musulmani au trecut prin Israel - acea tara misterioasă în care 
Dumnezeu îl trimisese pe Abraham, din urmașii căruia şi-a ales un popor. 

Manualul pelerinului in Tara Sfântă isi are începuturile în pelerinajele pe care pr. 
Claudiu Dumea le-a facut de mai multe ori in Tara Sfanta. Cu prezentul volum auto- 
rul doreşte sa ofere o serie de indicaţii necesare oricărui creştin care intenționează să 
facă un pelerinaj în Israel. Astfel, cartea cuprinde numeroase indicaţii şi informaţii de 
ordin istoric, geografic, pastoral, liturgic, care au menirea de a-l familiariza pe cititor 
cu mentalitatea şi cultura prezente în acest areal misterios şi fascinant. 

Cartea oferă nu doar informaţii cu caracter istoric, geografic şi turistic, ci şi de 
ordin liturgic. Lucrarea conţine un număr de aproximativ de 30 de pagini color, cu 
ilustraţii şi diferite imagini din Tara Sfântă. De asemenea, se pot găsi în carte referințe 
biblice la locurile sfinte, lecturi biblice, invocatii liturgice şi meditații care îl pot ajuta 
pe cititor să reflecteze la acele locuri de care se leagă nu doar istoria poporului ales, ci 
şi cea a creştinismului. 

A. Dumitrescu 


VIETILE SFINŢILOR 


Teresio Bosco, Ioan de la Salle: Puterea de a da viata, Sapientia, Iasi 2007, 92 p. 


Prezenta lucrare vede lumina tiparului în limba română prin traducerea realizată 
de pr. Ioan Bisog. Ea este realizată sub coordonarea comunităţii „Casa La Salle” din 
Pildeşti, Neamt, în care Fraţii Şcolilor Creștine lucrează pentru o educaţie creştină de 
calitate. 

Această carte doreşte să fie un scurt portret al unuia dintre cei mai mari sfinți ai 
perioadei moderne, sfântul Ioan Baptist de La Salle, care a întemeiat Congregația 
Fraţii Şcolilor Creştine (FSC), prezenţi în România încă din 1861. Această congrega- 
tie, fondată la începutul secolului al XVIII-lea de părintele francez La Salle, a dorit să 
fie o lumină în întunericul acestei lumi, un garant pentru o educaţie creştină şi umană, 
mai ales în zilele noastre, când adesea eroarea capătă valoarea de adevăr, iar relativis- 
mul devine o religie de nivel universal. 

În 1719, când Ioan de La Salle părăsea această lume, existau în Franţa 26 de şcoli 
întemeiate de el, iar la acea vreme se deschisese şi la Roma o şcoală in spirit lasallian. 
În acel timp existau deja 274 de fraţi care se îngrijeau de peste 9.000 de elevi. Dincolo 
de persecuții, de incertitudini şi de neîncrederea pe care au manifestat-o anumite 
cercuri ostile Bisericii, congregația s-a dezvoltat asemenea unui grăunte de muştar, 
ajungând ca astăzi să-şi desfăşoare activitatea in peste 80 de tari, in centre didactice 
de diferite grade, de la grădiniţe la universităţi; circa 80.000 de fraţi şi cadre didactice 
se ocupă de formarea a peste un milion de copii şi tineri din cele mai diverse rase şi 
culturi. Datorită meritelor şi eforturilor depuse pentru educaţia creştină, Papa Pius al 
XII-lea l-a proclamat la 15 mai 1950 patron special al educatorilor creștini. 

Prezentul volum se bucură de o serie de ilustraţii foarte sugestive care au menirea 
de a familiariza cu spiritul dinamic al cărţii, dar şi cu spiritul de formare al sfântului 
Ioan Baptist de La Salle. 


A. Dumitrescu 


Michel de PAILLERETS, Viaţa sfântului Toma de Aquino, Sapientia, Iasi 2007, 
124 p. 


Acest volum vede lumina tiparului pentru prima oară in limba română, sub tra- 
ducerea lui Dan Burcea. Sub titlul modest şi simplu al acestei cărți se ascunde biografia 
unui titan al teologiei şi al filosofiei catolice din perioada scolastică (sec. XI-XIII). 

Sfântul Toma de Aquino s-a născut în 1225 la castelul Roccasecca de lângă Napoli, 
în familia conților de Aquino. A beneficiat de o aleasă educaţie din partea călugărilor 
benedictini, dar dorința lui cea mai arzătoare era aceea de a intra în Ordinul Predica- 
torilor (Dominican), ai cărui membri isi duceau traiul zilnic în sărăcie si studiu. După 
anumite piedici puse la cale de familia sa, i se permite în cele din urmă să devină 
dominican, după care studiază teologia şi filosofia la Köln, unde este elevul sfântului 
Albert cel Mare, şi la Paris. Promovat doctor în teologie, devine profesor la Universi- 
tatea din Paris. Fire retrasă şi umilă, îi uimea pe contemporanii săi cu inteligența sa 
deosebită, cu elocventa şi claritatea gândirii sale. A murit în 1274, in timp ce se in- 
drepta spre Lyon, unde urma să participe la conciliul ecumenic convocat acolo de 
Papa Grigore al X-lea. 

Urmas al tradiţiei părinţilor Bisericii, era, fără nici o îndoială, un Doctor Divinitatis 
(doctor în divinitate), cum era numită teologia în calitate de ştiinţă a lui Dumnezeu, 
sau, după denumirea tomistă, „doctrina sacra’, după cum se exprima Papa Ioan Paul 
al II-lea. 

Această lucrare, deşi de dimensiuni relativ reduse, oferă o bogăţie impresionantă 
atât în ceea ce priveşte calitatea textului, cât şi în privința expunerii doctrinei tomiste, 
ilustrată printr-o serie de fragmente din opera sa sau din critica autorizată a Bisericii 
despre gândirea sa. Lucrarea se adresează nu doar studenților la filosofie, ci şi tuturor 
acelora interesaţi să cunoască figura unuia dintre cei mai mari gânditori ai Bisericii 
Catolice, a cărui existenţă a luminat si luminează încă doctrina teologică. 


A. Dumitrescu 


